
Frica 


Eu aş putea s-o omor 

cu o singură lovitură 

Ea ride spre mine, 

ea suride 

Ea ridică spre ochii mei 
ochii ei strălucitori 

Ea întinde mîna spre mine, 
ea scutură surizînd, rîzînd 
pletele negre. 

Dar eu aş putea s-o omor 
cu o singură lovitură. 
Acum, ea începe să spună cuvinte 
suave, naive, de joc. 

Se uită curioasă la mine 
se încruntă o clipă 

şi iarăşi 

suride, ride 

Se uită în ochii mei, 

cu ochii ei lucitori 

în timp ce eu o contemplu 
şi aş putea s-o omor 

cu o singură lovitură 


Nichita Stănescu 


INTRODUCERE 


Poate viaţa ne-ar fi mai uşoară fără frică, acest „ceva” ce pare a se 
alipi diferitelor situaţii din existenţa noastră şi a altora. Uneori este ca 
un suflu de tulburare ce pare să te facă a-ţi nega năzuinţele, alteori 
este cel ce te pune în gardă şi anticipează greutăţile, pentru a le putea 
depăşi liniştit. De multe ori te întrebi de unde vine, iar alteori te întrebi 
când o să mai plece, înfăţişarea lui schimbându-se în funcţie de stările 
sufleteşti şi trupeşti. Astfel că, este cunoscut sub diferse nume ca: frică, 
teamă, fobie, angoasă, anxietate, pusilanimitate, spaimă, fiecare cu 
specializările, „meseriile” ei. Totul ar putea fi învăluit de teamă, iar 
alteori, şi cel mai neînsemnat lucru ar scăpa temerilor, fiind astfel mai 
mult sau mai puţin luat în considerare. Uneori, până şi un vierme ne 
provoacă teamă, iar problemele profunde cum ar fi moartea trupească 
sau sufletească, nu ne suscită frica. Frica e ca un imprevizibil care 
poate fi prevăzut, dar şi un prevăzut ce poate fi imprevizibil. Este ca o 
taină ce-şi ascunde realitatea acţiunilor, dar şi când se revarsă, uneori 
impulsionează toate simţurile spre o activiate maximă. Cu cât o 
cunoaştem mai mult, descoperim că încă mai avem de căutat pentru a o 


cunoaşte în întregime, lucru ce duce cu gândul că ea nu ar fi parte 

constitutivă al unui terestru ce se vrea epuizat ştiinţific, ci mai degrabă 
ar fi parte constitutivă al unui transcendent ce-şi are raţiunile sale, 
unele justificate şi prin frică. 

Cunoaşterea fricii a suscitat şi suscită interesul oamenilor de 
pretutindeni, din cele mai vechi timpuri, până în zilele noastre. Astfel 
că, referiri la ea putem întâlni la popoarele Egiptului Antic, în 
cugetările grecilor şi ale romanilor, în Vechiul Testament, dar şi în 
Noul Testament, şi, în zilele noastre, de la folclorul şi literatura 
americană până în celălalt capăt al pământului, în Asia, respectiv 
China, şi alte ţări, în diferite scrieri şi opere de artă, până în casele 
noastre, mai ales pe undele informaţionale ale mass-mediei. 

Fie că e socotită ca o boală ce poate fi tămăduită de tămăduitori ai 
fricii, ! fie că este o pornire, o pasiune a sufletului ? mai mult sau mai 
puţin benefică, fie că motivează într-un fel inteligenţa şi astfel îţi 
determină libertatea *, fie că este un dat al lui Dumnezeu, sau o urmare 
a căderii, ea trebuie asumată şi sondată în orice domeniu ar fi posibil 
acest lucru. 

Trebuie ştiut, că opiniile etico-sociale, chiar dacă nu au o raportare 
la un Transcendent Personal, şi astfel sunt diferite de cele ale Bisericii, 
nu trebuie evitate, fiecare amănunt privit în lumina Dumnezeirii, 
putând constitui un argument în încercarea de a găsi un sens, şi 
implicit, o semnificaţie a fricii. 

Este clar că ea aparţine inevitabil vieţii noastre, din momentul 
naşterii, până în cel al morţii - iar transfigurată, chiar şi după moarte -, 
fiind o formă a realităţii ce marchează străfundurile sufletului omului, 
încă din primul moment al venirii sale pe lume. lar psihologia, 
psihiatria, religia, filosofia sau alte ştiinţe, cu toate încercările lor de a-i 
găsi rădăcinile, de a o analiza în detaliu, de a o defini şi de a o putea 
ţine sub control, poate chiar de a o anula, vor constata că, cel mult, pot 


oferi „strategii” de a o putea suporta cât mai bine, găsindu-i elemente 


1 Octavian Paler, Caminante. Jurnal şi contrajurnal Mexican, Editura Albatros, 


Bucureşti, 2003, p.188. 

2 René Descartes, Pasiunile sufletului, Editura Ştiinţifică şi Enciclopedică, Bucureşti, 
1984, p.148. 

3 Constantin Noica, Jurnal filosofic, Editura Humanitas, Bucureşti, 1990, p.48. 

de care ne putem agăța cu încredere (temporar ori definitiv), folosindu- 
ne de ele în mod benefic, pentru o cât mai bună dezvoltare trup-minte- 
suflet. 

Astfel că, frica apare ca o condiţionare a noastră, ca realitate a 
condiţionării noastre, în ea adunându-se întreaga noastră condiţionare 
1, de ea lovindu-ne la tot pasul, chiar dacă nu suntem tot timpul 
conştienţi de acest lucru, şi chiar dacă prin diferite mijloace încercăm 
direct sau indirect să o evităm ori să o negăm. De ea nu vom putea 
scăpa vreodată, ci doar de o înţelegere şi o manifestare greşită, 
pervertită a ei vom putea (fiind chiar necesar acest lucru), căci aşa cum 
nu poţi scăpa de realitatea iubirii sau a morţii, tot aşa nu te poţi 
sustrage total realităţii fricii, ea neîncetând să existe chiar dacă o vom 
ignora. Frica va dăinui în continuare, fie că eşti poet încercând să 
descrii realitatea variabilului şi a limitatului, a absurdului şi a energiei 
negative a vieţii cotidiene, fie că eşti arhitect şi te străduieşti să nu 
greşeşti în măsurări, fie doctor ori aviator, profesor sau elev, muncitor 
necalificat sau director de întreprindere, patriarh sau smerit monah 
pitulat în chilie, zdrobit în încercarea devenirii întru Fiintă, cu toţii vom 
simţi, mai devreme sau mai târziu, mirosul tăios al acestei stări 
timerice, cu intensităţile de rigoare. 

Cu alte cuvinte, frica nu ţine cont de moralitatea ori de specificul 
socio-economico-cultural ale vreunui popor, sau vreunei persoane, ea 
fiind prin fire adaptabilă, şi mai bine zis, intrinsecă oricărei naţii sau 
naţiuni. Ea, ca natură, este aceeaşi, ceea ce se schimbă sunt doar 
accidenţii timerici ale diferitelor obiecte, devenite astfel obiecte 
timerice, ce pot avea forme diferite, uneori chiar contrare, adaptându- 
se, sau altfel spus, frica adaptându-se noilor stări de fapt ale vietii, şi 
implicit, noilor factori timerici, care, dacă altă dată puteau de pildă să 
fie un fulger, un tunet, sau o eclipsă de lună, astăzi, ei pot fi microbii, 
accidentele de circulaţie, jafurile, dezamăgirile, singurătatea, moartea, 
etc. Iar cu cât vom încerca să evităm temerile prezente, cu atât vor 


apărea altele noi, proprii noului statut psiho-somatic pe care îl 


1 Gabriel Liiceanu, Despre limită, Editura Humanitas, Bucureşti, 1994, p.49. 


8 


dobândim, sau mai bine zis pe care îl înnoim mereu. Acest lucru este 
evident, de vreme ce frica apare totdeauna în preajma unor situaţii prin 
care nu am mai trecut, la nivelul cărora nu am ajuns încă, iar prin 
urmare, orice noutate, orice etapă a dezvoltării noastre, indiferent de 
sfera de acţiune, este însoţită inevitabil de frică, alături de farmecul 
noului, de plăcerea aventurii şi de bucuria riscului *. Iar din faptul că 
viaţa este o continuă devenire, oferindu-ne mereu întâlnirea cu noul, cu 
neexperimentatul, deducem că temerea este ceva ce ne însoţeşte 
pretutindeni, fie în timp, fie în spaţiu. 

Este un obiect demn de un studiu cât mai aprofundat, şi chiar dacă 
în lucrarea de faţă nu ne-am propus o analiză „la sânge” a fricii, totuşi, 
adoptând o analiză dublă - din prisma psihologico-medicală şi cea 
teologică - evitând latura artei cu multiplele ei manifestări şi încercând 
în cele două sfere ale analizei noastre să scoatem în evidenţă lucrurile 
cele mai trebuincioase vederii generale a stărilor, găsim potrivită şi 
benefică o asemenea abordare (liminară totuşi), ce deschide cu 


siguranţă drumul unei analize mai mature. 


5 Fritz Riemann, Formele fundamentale ale angoasei, Editura Trei, Bucureşti, 2005, 
p.12. 

CAPITOLUL I. FRICA DIN PRISMA PSIHOLOGICO- 
MEDICALA 


Privind prin ochii medicinei şi mai precis ai psihologiei, vom 
descoperi o numeroasă listă de termeni ce par la prima vedere aproape 
sinonimi, poate doar diferiţi ca intensitate, unii de alţii. Astfel că, 
încercând să definim frica, vom intra implicit şi în sfera ei largă de 
acţiune, expunând şi analizând pe parcurs şi termenii adiacenţi, fiecare 


cu cauzele şi specificul lui. 


1.1. Definiţie 


Frica este una din emoţiile de bază alături de: bucurie, surpriză, 
furie, tristeţe, dezgust, dispreţ, disperare, interes, vinovăţie, ruşine, 
dragoste. Aceste emoţii sunt caracterizate de trăiri, comportamente şi 
manifestări fiziologice specifice $. 

Este caracterizată de faptul că are un obiect „real”, precis: frica 
este frica de ceva, şi există motive obiective pentru care apare ”. 

În concepţia lui Jacques Cosnier, emoţiile cumulează şi reprezintă 
totalitatea evenimentelor sau stărilor din domeniul afectiv ce se 
caracterizează printr-un ansamblu de „trăiri” psihice specifice, însoţite 
în mod variabil ca intensitate şi calitate, de manifestări fiziologice şi 
comportamentale °. 

Aceste trăiri psihice constau în stări mentale pe care Jacques 
Cosnier le numeşte afecte. Unele, cu o durată limitată, rezultă dintr-o 
inducţie evenimenţială precisă (ex: bucuria provocată de o veste bună). 


Acestea sunt emoțiile de bază şi derivatele lor. Altele, mai durabile, 


€ Jacques Cosnier, Introducere în psihologia emoţiilor şi a sentimentelor, Editura 
Polirom, laşi, 2002, p.30. Vezi şi fig.1 din Anexe. 

7 Ibidem, pp.130-131. 

8 Ibidem, p.17. 

sunt legate mai mult de relaţii decât de evenimente; ele sunt deseori 
numite sentimente (ex: simpatia pe care i-o purtăm unui prieten). 

Manifestările comportamentale diferă în funcţie de natura 
afectului: fugă, apropiere, agresiune, exuberanţă, retragere în sine, 
etc., fără a uita manifestările verbale care sunt o formă particulară a 
manifestărilor comportamentale. 

Manifestările fiziologice sunt denumite ascunse şi vizibile. 

Manifestările fiziologice ascunse (scapă privirii): modificările 
funcţionale neuro-endocrine, metabolice, chiar cele imunitare. 

Manifestările fiziologice vizibile, _manifestele (observabile): 
simptomele activării sistemului nervos autonom cum ar fi: accelerarea 
sau încetinirea ritmului cardiac, tremuratul, pielea de găină, 
transpirația, modificările diametrului pupilei, nevoia de a urină, 
uscăciunea gurii, gâtuirea esofagiană, schimbările de culoare ale 
tegumentelor, plânsul, râsul, etc. °. 

Există mai mulți termeni înrudiți semantic ce pot fi câteodată 
înlocuiți pe nedrept, unul cu celalalt, aceştia făcând parte din categoria 
stărilor timerice: 1° angoasă, anxietate, frică, teamă, spaimă, 
aprehensiune, nelinişte, teroare, panică, etc. 

Toate stările timerice menţionate mai sus au în comun o trăire 
psihofiziologică neplăcută şi se deosebesc unele de altele prin 
intensitatea diferită şi împrejurările în care apar. Adeseori frica este 
echivalată cu teama, acea stare ambiguă şi inerentă naturii noastre, 
văzută ca o pavază esenţială, o garanţie împotriva primejdiilor, un 
reflex indispensabil, permiţând organismului să scape provizoriu de 
moarte. Supravieţuirea speciilor depinde într-o anumită măsură de 
frică. Dar când depăşeşte doza suportabilă, ea devine patologică şi 
crează blocaje. Se poate muri de frică, sau se poate rămâne cel puţin 
paralizat !!. 

Frica, la fel poate fi identificată cu spaima, acel afect disociant ce 
nu conduce direct la o demonstraţie de superioritate asupra 


” Ibidem, pp.17-18. 

10 Timeric, din latinescul timere, „a se teme”. 

11 Jean Delumeau, Frica în Occident, secolele XIV-XVIII. O cetate asediată, vol. 1, 
Editura Meridiane, Bucureşti, 1986, p.19. 

anturajului, ci care, dă în primul rând impresia frapantă a unei 
înfrângeri 12. 

Frica este adesea privită ca o noţiune generală, acel sâmbure ce 
poate rodi în diferite moduri şi din împrejurări diferite. 

Maupassant, o descrie ca pe o senzaţie atroce, o descompunere a 
sufletului, un spasm cumplit al gândirii, şi al inimii, la a cărui simplă 
amintire te trec fiori de groază "°. 

Pentru Descartes, frica este un exces de laşitate, după cum vom 
vedea, interesant fiind faptul că, în unele traduceri, termenul de 
spaimă folosit de Descartes, este înlocuit de cel de groază 17. 

„Ajunge să ne gândim că dobândirea unui bine sau fuga de un rău 
sunt posibile pentru a fi îndemnați să le dorim. Dar când pe lângă 
aceasta, cercetăm dacă există multe sau puţine şanse aparente de a 
obţine ceea ce dorim, tot ce ne arată că există multe şanse, trezeşte în 
noi speranța, iar tot ce ne arată că există puţine şanse, trezeşte teama, 
o varietate a acesteia fiind gelozia. Când speranţa ajunge la extrem, ea 
îşi schimbă natura şi devine siguranță, sau asigurare. Şi, dimpotrivă, 
teama dusă la extrem devine desperare. Laşitatea este contrariul 
curajului, după cum frica sau spaima este contrariul îndrăznelii” ">. 
Observăm că filosoful francez pune teama în antiteză cu speranţa, iar 
frica în antiteză cu îndrăzneala, dându-le astfel şi definițiile. 

„Speranţa este o pornire a sufletului de a se convinge că ceea ce 
doreşte el se va întâmpla, pornire pricinuită de o mişcare specială a 
spiritelor !€, şi anume, la o îmbinare a mişcărilor bucuriei şi ale 
12 Alfred Adler, Cunoaşterea omului, Editura IRI, Bucureşti, 1996, p.258. 

13 G. de Maupassant, Povestirile sitarului, apud Jean Delumeau, Frica în Occident, 
secolele XIV-XVIII. O cetate asediată, vol. I , op. cit., p.19. 

14 Ibidem, p.20. 

15 René Descartes, Pasiunile sufletului, op. cit., p.90. 

16 Spiritele animale sunt, după parerea lui Descartes, particulele cele mai fine ale 
sângelui. Prin necontenita lor curgere de-alungul arterelor spre creier, pentru a trece 
apoi în nervi, ele asigură „transportul” senzațiilor de la organele periferice de simţ 
către creier, şi al impulsurilor motorii de la creier către muşchi, furnizând astfel 
sufletului incitaţiile necesare elaborării pasiunilor şi pe de altă parte, punând în 
mişcare întreaga maşină corporală. Spiritele animale provin numai din sânge, iar 
compoziţia acestora depinde strict de cea a sângelui. În ciuda denumirilor, aceste 
spirite nu au ceva „spiritual”, fiind dimpotrivă, „doar corpuri”, simple particule 
materiale, consubstanţiale cu restul organismului. Pentru o mai bună detaliere, vezi 


René Descartes, op. cit. pp.179-180. Multe din explicaţiile cu privire la ştiinţa 
carteziană (şi nu numai) sunt preluate din notele explicative din Pasiunile sufletului, 

dorinţei. lar, teama este o altă pornire a sufletului, care îl convinge că 
nu se va întâmpla ceea ce doreşte el. Aceste pasiuni, deşi contrarii, pot 
fi (re)simţite concomitent: de pildă, când ne imaginăm în acelaşi timp 
diverse motive, dintre care unele ne fac să credem că îndeplinirea 
dorinţei este uşoară, iar cealaltă o fac să pară că este anevoioasă” !. 

Iar frica nu trebuie înţeleasă numai ca o laşitate, ca o răceală, căci: 
„frica sau spaima, care este contrariul îndrăznelii, nu este numai o 
răceală, dar şi o tulburare şi o uluire a sufletului, care îi iau acestuia 
forţa de a rezista relelor despre care crede că sunt aproape. De altfel, 
frica nu este o pasiune aparte, ci numai un exces de laşitate, de uluire 
şi de teamă, exces, având totdeauna caracter de viciu” t8. 

Iată, putem spune, o primă şi subtilă delimitare a temerii de frică, 
prima, descrisă ca o opoziţie a speranţei, care dusă la extrem dă 
naştere desperării, iar a doua, frica (spaima) privită ca opusul 
îndrăznelii. 

Pentru o clarificare a noţiunii de frică, pornim la o definiţie mai 
detaliată, ulterior făcând şi o analogie cu angoasa, acea stare de „frică” 
fără obiect 1%, ambii termeni fiind confundați în cadrul psihologiei 
clasice. 

Astfel că, voi apela la descrierea făcută în cadrul cărţii lui Jean 
Delumeau, prezentare pe care o consider propice pentru o înţelegere 
mai bună a termenilor: „În sensul riguros şi îngust al termenului, frica 
(individuală) ? este o emoţie-şoc, adeseori precedată de surpriză, 
provocată de conştiinţa unei primejdii prezente, şi imperative despre 
care credem că ameninţă conservarea noastră ?!. Pus în stare de alertă, 


hipotalamusul reacţionează printr-o mobilizare globală a organismului 


alcătuite de Gheorghe Brătescu. 

17 Ibidem, p.148. 

18 Ibidem, p.153. 

19 Jacques Cosnier, Introducere în psihologia emoțiilor şi a sentimentelor, op. cit. 
p.131. 

% Căci cea colectivă are alte conotaţii şi premise, dat fiind faptul că, adunarea 
emoţiilor-şoc individuale crează reacţiile unei mulţimi în panică, sau care îşi 
eliberează brusc agresivitatea, căci comportamentele mulţimii, exagerează, complică 
şi transformă excesele individuale, implicând în dezvoltarea lor o seamă de factori 
agravanţi. (Jean Delumeau, Frica în Occident, secolele XIV-XVIII. O cetate asediată, 
vol. I, op. cit. pp.26-29) 

21 Înţeleasă în sens larg, cu amenințările mari şi mărunte şi diferite de zi cu zi. 

şi declanşează diverse tipuri de comportament somatic şi provoacă, în 
special, modificări endocrine. Ca orice emoție, frica poate cauza efecte 
contrastante în raport cu indivizii şi circumstanţele, ba chiar reacţii 
alternante la una şi aceeaşi persoană: accelerarea bătăilor inimii sau 
încetinirea lor; o respiraţie prea rapidă sau prea lentă; o contracție sau 
o dilataţie a vaselor sanguine; o hiper sau hiposecreţie a glandelor; 
constipaţie sau diaree, poliurie sau anurie, un comportament de 
imobilizare sau exteriorizare violentă. În cazurile limită, inhibiţia va 
merge până la o pseudoparalizie în faţa primejdiei (stări catalectice), 
iar exteriorizarea va duce la o dezlănţuire de mişcări violente şi 
neadaptate, caracteristice panicii. Manifestarea exterioară şi în acelaşi 
timp experienţa interioară, emoția produsă de frică eliberează, aşadar, 
o energie neobişnuită şi o difuzează în tot organismul. Această 
descărcare este în sine o reacţie utilitară de legitimă apărare, dar pe 
care individul, mai ales sub efectul agresărilor repetate ale epocii 
noastre, nu o foloseşte întotdeauna cu bună ştiinţă” 2. 

Acum, după ce ne-am mai lămurit voi reda o comparaţie între frică 
şi angoasă, pe cea de a doua urmând să o definim şi să o analizăm 
ulterior, când vom reda altă comparaţie şi definire de termeni, mai 
precis, între angoasă şi anxietate şi, implicit, manifestările celei din 
urmă. 

Într-o primă vedere, frica şi angoasa sunt ca doi poli în jurul cărora 
gravitează cuvinte şi fapte psihice înrudite şi, în acelaşi timp, diferite, 
astfel că, în categoria fricii putem plasa pe lângă teamă, spaimă, 
groază şi teroarea, iar în cea a angoasei aşezăm neliniştea, anxietatea, 
melancolia. Frica se integrează în domeniul cunoscutului, iar angoasa 
în cel al necunoscutului. Prima are un obiect determinat căruia îi 
putem face faţă, iar a doua (angoasa) nu are, şi este trăită ca o 
aşteptare dureroasă în faţa unei primejdii cu atât mai redutabilă cu cât 
nu e clar identificată: este un sentiment global de insecuritate. Este 


prin urmare, mai greu de suportat decât frica %. 


2 Jean Delumeau, Frica în Occident, secolele XIV-XVIII. O cetate asediată, vol. I „op. 
cit., p.26. 
23 Ibidem, p.29. 

După această mică delimitare a termenilor, pe care o voi relua într- 
un alt subcapitol într-un mod mai detaliat, voi purcede în a descrie felul 
în care frica, alături de alte trei emoţii de bază acţionează şi 
interacționează în societate, descrierea plecând de la un studiu realizat 
pornind din anul 1979, şi finalizat prin prezentarea în detaliu, într-o 
monografie intitulată Experiencing Emotion, publicată în 1986 de 
Cambridge University Press şi de Maison des Sciences de l'Homme din 


Paris 24. 


1.2. Emoţiile de bază şi interacţiunile sociale 


Acest subcapitol are o însemnătate în ceea ce priveşte întrebările 
ce se pun în legătură cu motivele declanşării fricii, alături de alte trei 
emoţii: bucurie, tristeţe, furie, şi stările comportamentale ale celor ce 
le trăiesc sau consecinţele lor. Problema e destul de detaliată, deoarece 
verificarea acestor emoţii şi a mediului lor de formare, dar şi a 
acţiunilor şi consecinţelor lor, nu poate fi realizată satisfăcător într-un 
laborator, spre exemplu, din pricina incapacității sistematizării depline 
a provocărilor acestor emoţii, cât priveşte partea practică, iar cât 
priveşte pe cea deontologică, abordarea experimentală fiind destul de 
complicată. 

Astfel că, problema în cauză a fost abordată folosind metoda 
chestionarelor, metodă pe care, grupul de cercetatori europeni, 
întruniţi în anul 1979 sub egida Laboratorului european de psihologie 
socială susţinut la Maison des Sciences de Homme din Paris, au fost 
de comun acord să o aplice. 

După discuţiile şi încercările preliminarii, au fost reţinute patru 
emoţii: bucuria, tristeţea, frica şi furia, şi a fost alcătuit un chestionar 
care să acopere trei domenii pentru fiecare emoție: „antecedentele”, 
adică situaţia şi evenimentele declanşatoare, reacţiile avute şi diversele 
lor aspecte mentale, verbale, nonverbale, şi corporale, precum şi 


modalitătile de control şi de rezolvare ale episodului 7. 


24 Jacques Cosnier, Introducere în psihologia emoțiilor şi a sentimentelor, op. cit. 
p.37. 
25 Ibidem. 

Ulterior chestionarul a fost tradus în toate limbile europene şi 
distribuit la 780 de subiecţi (persoane). 
În continuare vor fi redate anumite date potrivite pentru 


dezideratul acestui studiu. 


Relativa raritate a marilor emoții % 


Prima constatare a fost că la un acelaşi subiect (la o singură 
persoană) marile emoţii de bază nu sunt frecvente sau, oricum, nu sunt 
cotidiene. 

Dacă i se cere cuiva pe neaşteptate să îşi amintească de o situaţie 
recentă în care a simţit una din cele patru emoţii indicate, răspunsurile 
arată o mare diseminare în timp. 

Astfel, în luna precedentă chestionărilor, trei sferturi dintre 
subiecţi au simţit doar furie şi bucurie, iar o treime, tristeţe şi frică. Nu 
mai mult de 10% dintre subiecţi spun că au trăit o emoție deosebită în 


aceaşi zi sau cu o zi înainte de chestionar. 


Antecedente: relațiile sociale 2 


De exemplu, pentru bucurie, antecedentele constatate cel mai des, 
sunt „relaţiile cu prietenii, întâlnirile amicale”, „reuşitele”; pentru 
tristețe sunt: „problemele cu prietenii”, „decesul persoanelor 
apropiate”; pentru frică, „incidentele din traficul rutier”, agresiunea 
fizică datorată unei alte persoane”, „teama de necunoscuţi”; iar pentru 
furie „nerespectarea regulilor de către majoritatea celor apropiaţi, 
prieteni sau alţii” şi „sentimentul de a fi victima unei nedreptăţi” 7%. 

În aceste diferite tipuri de situaţii, constatăm că întotdeauna întră 


în joc o necesitate, o aşteptare, sau un obiect de primă importanţă 


2 Ibidem. 
Ibidem. 
28 Vezi fig.2 din Anexe. 

pentru subiect: ceea ce Nico Frijda (psiholog olandez) numeşte un 
„interes” (concern). Drept urmare, satisfacerea sau nesatisfacerea 
acestor „interese” se află la originea inducției emoţionale. 

Aceste interese se pot grupa în trei mari categorii: personale, 
relaționale şi sociale” . 

Interesele personale sunt legate de integritatea fizică şi de 
integritatea psihologică. În această categorie intră protecţia sau 
satisfacerea corporală, satisfacerea nevoilor elementare, precum şi 
conservarea stimei de sine şi a idealului personal. 

Interesele relaţionale reprezintă legăturile fundamentale, familiale, 
amicale, amoroase ce formează baza coeziunii diferitelor grupuri 
sociale. 

Interesele sociale se referă, în plus faţă de interesele relaţionale 
precedente, la aşteptările cu privire la respectarea normelor justiţiei şi 
ale dispozitivelor ritualizate care perpetuează „ordinea socială”. 

Conchidem astfel, că satisfacerea şi protecţia corporală, la fel ca şi 
stima de sine sunt îndeosebi cauze ale bucuriei şi ale fricii, în vreme ce 
nevoile  relaţionale cauzează mai ales bucurie şi tristeţe, iar 
nerespectarea normelor sociale cauzează furie %. 

Din analiza locurilor în care se declanşează, putem recunoaşte 
caracterul social şi relaţional al majorităţii evenimentelor emoţionale. 
Întâlnim aici un element fundamental legat de problema fricii, şi anume 
că, frica apare deseori în singurătate sau în prezenţa unor necunoscuţi, 
spre deosebire de celelalte emoţii ce apar în contexte familiare şi în 
prezenţa prietenilor, a celor apropiaţi sau a unor persoane cunoscute 
(iar uneori în cazul furiei, în prezenţa unor necunoscuţi întâlniți din 
întâmplare în traficul rutier). 

Descoperim astfel un caracter specific fricii şi anume cel al 
singurătăţii. Acest caracter al singurătăţii, este propriu omului 
însingurat, rupt din dragostea - cea care protejează şi totodată îţi oferă 


o siguranţă în faţa oricărei ameninţări posibile. Contextul şi 


29 Ibidem, p.38. 
3 Despre cauzele fricii, vezi subsubcapitolele 1.4.1., 1.4.2, 1.4.3., din cadrul 
capitolului I al acestui studiu. 

manifestările acestei singurătăţi vor fi analizate mai detaliat în cadrul 
perspectivei teologice asupra fricii şi expuse în subcapitolul 2.1.3. Frica 
nefirească-patimă (afect) păcătoasă-boală a sufletului. 

Aceste analize privind interacţiunile sociale pe care le determină şi 
în care sunt determinate aceste patru emoţii, precum şi descoperirile 
cu privire la duratele şi intensităţile lor pe care le vom prezenta în cele 
ce urmează, vor fi de un real folos în dezvoltările analitice ulterioare 
ale fricii şi ale elementelor cu care ea interacționează, din perspectiva 


teologică. 


1.3. Caracteristici ale emoţiilor de bază. Durată şi 
intensitate “! 


Pe baza chestionarelor amintite mai sus a fost posibilă, într-o 
anumită măsură, analizarea şi măsurarea intensității experientelor, 
precum şi evaluarea duratei lor. Din cele patru emoţii, doar furia se 
evidenţiază de celelalte printr-o intensitate mai puternică, poate şi din 
cauza frecvenţei mai mari şi a controlului mai intens la care este 
supusă. 

Având în vedere că durata fiecărei emoţii în parte diferă destul de 
mult, vom înşira mai jos rezultatele obţinute ce fac referire la acestea. 

Frica durează de la câteva secunde până la maxim o oră, pentru că 
e legată de un stimul foarte precis şi neaşteptat, care provoacă 
neapărat reacţii adaptative: fugă, supunere, aversiune, liniştire, ce fac 
ca emoția să se risipească. 

Furia durează de la câteva minute până la câteva ore. Deoarece 
este legată de persoana sau situaţia care a declanşat-o, experienţa 
emoţională descreşte odată cu adaptarea subiectului sau cu evoluţia 
situaţiei, mai ales dacă persoana nu mai este expusă obiectului cauzal. 

Bucuria durează de la o oră până la o zi, în funcţie de importanţa 


contextului social. 


31 Jacques Cosnier, Introducere în psihologia emoțiilor şi a sentimentelor, op. cit., 
p.39. 

Tristeţea îşi prelungeşte durata de la una la mai multe zile, având 
nevoie deseori de o perioadă de doliu şi adaptare la noua situaţie 


relaţională. 


1.4. Cauzele fricii 


În continuare vom enumera aşa-zisele cauze, premise ale fricii, 
văzute în genere, încercând, pe cât se poate, şi exemplificarea unor 
stări timerice în parte. Însă despre diferitele moduri de manifestare ale 
anxietăţii, cât şi despre cauzele lor, vom vorbi detaliat într-un 
subcapitol viitor, ulterior faptului de a lămuri diferenţa dintre frică- 
anxietate-angoasă. 

Cauzele enumerate în cele ce urmează, pe lângă cercetările din 
domeniul psihologiei şi phihanalizei, vor decurge şi din analiza unor 
opere filosofice de renume, mai precis Etica lui Spinoza şi Pasiunile 
sufletului a lui Descartes, ştiut fiind faptul că, aceştia sunt nişte 


precursori ai psihologiei moderne. 


1.4.1. Frica la Descartes (latinizat Renatus Cartesius) 1596- 
1650 


Vom începe prin a evidenția cauzele fricii şi a temerii, din punctul 
de vedere al filosofului francez Rene Descartes, punct de vedere pe 
care l-am explicat în subcapitolul 1.1. din această lucrare şi la care 
revenim. 

Pentru Descartes, teama este o pasiune a sufletului ? aflată în 
opoziţie cu speranța, teamă, care dusă la extrem, dă naştere desperării, 
iar frica sau spaima, deosebită într-un fel, faţă de teamă, ce tinde să 
cadă din rândul pasiunilor (prin faptul că nu este considerată 
folositoare) este o „cvasipasiune” 3? a sufletului aflată în contradicţie cu 


îndrăzneala. 


32 Pasiuni ale sufletului: percepții sau sentimente sau emoţii ale sufletului ce sunt 
raportate în mod special la suflet, şi care sunt cauzate, întreţinute şi întărite, printr-o 
anumită mişcare a spiritelor. (Pentru spirite vezi nota 16 din subcapitolul 1.1.) 

33 René Descartes, Pasiunile sufletului, op. cit. p.223, nota 287. 

Rezultă astfel o deosebire între teamă şi frică. Înainte de a trece la 
redefinirea celor două noţiuni şi la explicarea cauzelor lor, trebuie 
explicată deosebirea dintre pasiunile propriu-zise ale sufletului şi 
voinţele noastre, aşa-numitele emoţii ale sufletului. 

„Pasiunile se raportează în mod special la suflet, pentru a le 
deosebi de alte senzaţii, care sunt raportate unele la obiecte 
exterioare, cum sunt mirosurile, sunetele, culorile, altele, la corpul 
nostru, cum sunt: foamea, setea, durerea. Ele (pasiunile) sunt cauzate, 
întreţinute şi întărite printr-o anumită mişcare a spiritelor, pentru a le 
deosebi de voințele noastre, ce pot fi numite emoții ale sufletului, 
întrucât se raportează la el, dar care sunt cauzate de către el însuşi” 3. 

Deducem astfel, că voințele noastre (emoţii ale sufletului) sunt 
determinate de suflet, iar pasiunile sunt cauzate de „o anumită mişcare 
a spiritelor”, adică de o anumită mişcare a „celor mai fine şi mai vii 
particule ale sângelui, ce s-au separat de cele mai grosolane” %. 

Aşadar, cauzele fricii, şi ale temerii, sunt organice, cauzate de 
organism. Concluzionăm, că în concepţia lui Rene Descartes, pasiunile 
sufletului, printre care teama şi frica (spaima) au determinante 
organice, spiritele animale, şi mai precis, particulele cele mai fine ale 
sângelui. 

Recitind capitolele despre frică şi teamă, din cadrul cărţii lui 
Descartes, conchidem şi notăm că: teama este o pasiune a sufletului 
care indică omului faptul că există puţine şanse să obţină ceea ce 
doreşte; care îl convinge că nu se va întampla ceea ce doreşte. Ea este 
în opoziţie cu speranța, iar dusă la extrem, devine desperare. O 
varietate a temerii este gelozia 56. 

lar frica sau spaima este „o cvasipasiune” a sufletului, contrarie 
îndrăznelii, o tulburare a sufletului, un exces de laşitate, având 
caracter de viciu, ce îi ia sufletului forţa de a rezista relelor despre 


care crede că sunt aproape “. 


34 Ibidem, p.72. 
35 Ibidem p.180. 
38 Ibidem, p.90, p.148. 
37 Ibidem, pp.153-154. 

În concepţia lui Descartes, cauza principală a fricii este surpriza, şi 
nu există ceva mai bun pentru a ne elibera de ea, decât să facem uz de 
premeditare şi să ne pregătim pentru toate evenimentele a căror 
temere o pot pricinui %. Se face astfel apel la un discernământ 
temeinic, pentru deliberarea acţiunilor viitoare, fie că le simţim în 
calitate de receptori, fie că le săvârşim şi simţim în calitate de 
emiţători. 

Aşadar, faptul de a nu fi (mereu) în expectaţie şi cel de a nu fi 
conştient că oricând eşti în posibilitatea de a întâlni neprevăzutul, sunt 
posibile cauze ale fricii, dar constatăm că ele privesc un exterior, 
anumite elemente exterioare nouă, ce ne pot produce frică şi, deci, nu 
ceva intrinsec nouă, trupului şi sufletului nostru. 

Se poate deduce că anumite elemente exterioare sunt cauzele 
fricii, dar ele acţionează ca nişte stimulenţi, care, raportați la starea 
noastră lăuntrică, pot să aibă sau nu efectul scontat. Fără o viciere a 
sufletului şi, implicit, a corpului, nu putem vorbi de frică, decât ca un 
obiect de studiu, ce nu ne afectează. De aici urmează o înlănţuire de 
fraze, maxime, ce discreditează pe cel fricos, şi frica însăşi. Exemple: 
„proştii se tem de diferitele întâmplări, înţelepţii le suportă” sau „unde- 
i teamă, este şi ruşine” 3. Mai sunt şi altele: „teama este caracteristică 
celor vinovaţi” sau „temându-te nu poţi ajunge sus de tot” +, ori „cel ce 
pururea se teme, în nimic nu izbândeşte” *, sau altfel spus „vitejia 
tinde către stele, teama către moarte” ?. 

Dacă analizăm în detaliu definiţia pasiunilor sufletului, dată de 
filosoful francez, reiese că aceste pasiuni fac parte din domeniul unirii 
sufletului cu corpul, şi reprezintă astfel nişte fenomene psihologice cu 
substrat fiziologic. De fapt, Descartes, departe de o analiză a propriilor 
trăiri sufleteşti, analiză bazată pe o metodă de explorare „morală” ce 
fusese aplicată recent de Montaigne, prin Pasiunile sufletului încearcă 
să construiască un sistem de explicaţii psihologice obiective, deduse 
38 Ibidem. 

3% Proverbe şi cugetări latine, Editura Albatros, Bucureşti, 1976, p.215. 
+ Ibidem, pp.216-217. 


4 Spicuiri din înțelepciunea spaniolă, Editura Albatros, București, 1976, p.341. 
12 Proverbe şi cugetări latine, op. cit. p.217. 

din mecanisme fiziologice, cu toate că filosoful francez a intuit valoare 
introspecţiei în investigaţiile psihologice %. 

Astfel, Descartes afirmă în articolele I şi II din cadrul tratatului său 
despre pasiuni, legătura dintre pasiune şi acțiune, văzută ca un 
principiu, şi nicidecum două. 

„[...] şi pentru a începe, voi considera că tot ce se face sau se 
întamplă nou, este, în general numit de filosofi pasiune, în raport cu 
subiectul căruia i se întamplă aceasta, şi acţiune, în raport cu cel care 
face ca aceasta să se întâmple. Ca urmare, deşi cel care acţionează şi 
cel care suferă sunt adesea foarte deosebiți, acţiunea şi pasiunea 
rămân întotdeauna unul şi acelaşi lucru, care are cele două nume, 
tocmai pentru că există doi subiecţi diferiţi la care acest lucru poate fi 
raportat”(art.1) . 

„Mai socot de asemenea că noi nu observăm nici un obiect care să 
acţioneze mai direct asupra sufletului nostru decât corpul de care 
acesta este legat % şi că, prin urmare, trebuie să considerăm că ce este 
în suflet o pasiune este îndeobşte în corp o acţiune. Ceea ce înseamnă 
că nu există o altă cale mai bună pentru a ajunge la cunoaşterea 
pasiunilor noastre decât să examinăm deosebirea dintre suflet şi corp, 
pentru a cunoaşte căruia din ele trebuie să îi atribuim fiecare dintre 


funcţiile ce se află în noi” *®° 


. Cu toate că această concepţie generală 
despre cuplul acțiune-pasiune, ca formă de manifestare considerată 
dintr-un dublu punct de vedere, a aceluiaşi fenomen, este împrumutată 
din gândirea scolastică, Descartes modifică puţin această viziune, 
renunțând la categoriile filosofice ce i se păreau neclare şi echivoce, 
precum formă, materie, putere etc, întâlnite spre exemplu, în cazul 
iezuitului Francisco Suarez, preferând să invoce evenimentele 
observabile în mod curent, „tot ce se face sau se întâmplă nou” ”. 

În aceasta a constat remanierea viziunii scolastice, căci în genere 
ea şi-a păstrat fundamentul de la care a plecat, lucru vădit prin 
13 René Descartes, Pasiunile sufletului, op. cit., p.176. 

4 Ibidem, p.55. 

15 Joindre = a uni, a îmbina, a împreuna. 
1% Ibidem, pp.55-56. 

17 Ibidem, p.177. 

raspunsurile din 25 iulie 1641 la obiecțiile aduse unor teorii ale sale: 
„Am crezut totdeauna că acţiunea şi pasiunea nu sunt decât unul şi 
acelaşi lucru, în funcţie de eventuala sa raportare, fie la termenul din 
care porneşte acţiunea, fie la acela în care aceasta se termină sau în 
care este primită; astfel că nu concep să existe, fie şi nu mai pentru o 
clipită, vreo pasiune fără acţiune” %. 

De remarcat este faptul că frica şi teama nu figurează în 
clasificarea celor „şase pasiuni primitive”, principale, realizată de René 
Descartes, ci ele sunt văzute ca varietăţi ale lor: „numărul pasiunilor 
simple şi primitive nu este însă prea mare. [...] putem observa cu 
uşurinţă că nu există decât şase asemenea pasiuni, şi anume: mirarea, 
iubirea, ura, dorinţa, bucuria şi tristeţea, toate celelalte fiind compuse 


w 49 


din câteva din aceste şase, sau fiind varietăţi ale lor” *. Clasificarea 


aceasta propusă de Descartes, este inspirată din cea a lui Toma din 


50 51 


Aquino ” şi a neostoicilor *!, dar iese în evidenţă prin particularităţi 


noi, printre care „poziţia de cap de serie atribuită mirării, şi rolul 
eminent rezervat dorinţei” °., 

Un alt aspect important din concepţia lui Descartes, îl reprezintă 
sediul pasiunilor sufletului, care contrar tradiţiei aristotelice şi stoice, 
nu se află în inimă. Astfel, în 1641, el afirma în corectările la tezele lui 
Regius: „Pasiunile, în măsura în care ţin de corp, îşi au principalul 
sediu în inimă, pentru că aceasta este principalul organ pe care ele îl 
modifică; dar în măsura în care afectează şi sufletul, sediul lor este 
numai în creier, întrucât, doar prin intermediul acestuia poate fi atins 
nemijlocit sufletul” 53. Astfel că, inimii îi revine un rol însemnat în 
formarea pasiunilor, dar creierul are rolul decisiv aici, deoarece 


sufletul resimte real pasiunile, doar atunci când realizează contactul cu 


“8 Ibidem. 

* Ibidem, p.93. 

5 Impărţită în două mari grupe, tendinţe esenţiale ale sufletului: I. Pofta 
concupiscibilă, sau generatoare de dorinţe, etc, incluzănd: iubirea, ura, dorinţa şi 
aversiunea, bucuria şi tristeţea, iar a Il-a pofta irascibilă sau generatoare de mânie, 
etc., cuprinzând: speranţa şi desperarea, teama şi îndrăzneala, precum şi mânia, care 
nu participă la formarea unui cuplu, neexistând o pasiune contrarie ei. 

51 De la începutul secolului al XVII-lea, subliniau că pasiunile irascibilului sunt 
condiţionate direct de cele ale concupiscibilului. 

5 Ibidem, p.196. 

5 Ibidem, p.189. 

creierul. Există chiar o glandă a creierului * specializată în a mijloci cel 
mai bine funcţiile sufletului %. 

Teoriile fiziologice şi psihologice dezvoltate în cadrul Tratatului 
despre pasiuni se fundamentează pe recunoaşterea, atât a celor două 
substanţe, cea spirituală şi cea corporală, cât şi a legăturii strânse pe 
care acestea o realizează în fiinţa omenească. În ceea ce priveşte 
procedeul concret în care sufletul se uneşte cu corpul, filosoful francez 
a evitat să ofere un răspuns precis, afirmând printre altele în 
Convorbirea cu Burman că „acest lucru este foarte greu de explicat, 
dar experienţa este de ajuns; ea este atât de clară în cazul de faţă, 
încât nu poate fi nicidecum contestată, aşa cum se vede prea bine, când 
este vorba de pasiuni” 5. De altfel, se ştie că René Descartes a fost un 
reprezentant de seamă al raționalismului în filosofia modernă. Pentru 
el, criteriul adevărului se află în rațiunea însăşi, în evidența, claritatea 
şi distincţia cunoştinţelor noastre. La baza metodei sale de cunoaştere, 
el a pus deducția, ce trebuie să pornească de la adevăruri clare şi 
distincte, cunoscute nemijlocit de rațiune. Totusi, el a recunoscut şi 
valoarea cunoaşterii experimentale” ”. 

Astfel că, în strădania sa de a desfiinţa speculaţiile idealiste privind 
raporturile dintre suflet şi corp, Descartes a încercat să elaboreze o 
schemă a mecanismului de articulare în om a celor două substanţe, 
ceea ce l-a determinat să localizeze (fie chiar conjectural) punctul lor 
de contact, şi anume glanda pineală, sau mai nou, epifiza. Revenind la 
cauzele fricii, găsesc necesară o mai largă lămurire cu privire la 
acestea, lămurire ce izvorăşte din înţelegerea cauzelor principale ale 
pasiunilor, cauze enumerate de filosoful francez în partea a doua a 


tratatului despre pasiuni, în cadrul articolului L I: „Este ştiut, că ultima 


5 Glanda pineală (sau conarionul), este o mică formaţie ovalară, asemănătoare unui 
fruct de pin, situată în interiorul craniului, pe linia mediană, deasupra diencefalului. 
Până la începutul secolului nostru, funcţiile epifizei (numele actual al acestei formaţii) 
au rămas o mare enigmă. Se cunoaşte acum că epifiza este o glandă endocrină, cu rol 
în frânarea dezvoltării somatice şi genitale, şi în determinarea bioritmului pe durata a 
24 de ore. Totuşi, ideea unei glande (conarionul) ce dirijează spiritele animale, din 
cavitățile cerebrale, aparţine medicului şi anatomistului Jacques Dubois zis Sylvius, şi 
nu lui Descartes. (René Descartes op. cit. pp. 187-188, nota 68.) 

5 Ibidem, p.73. 

5 Ibidem, pp.177-178. 

5 Dicţionar de filosofie, Editura Politică, Bucureşti, 1978, p.190. 

şi cea mai apropiată cauză a pasiunilor sufletului nu este alta decât 
agitația prin care spiritele mişcă mica glandă aflată în mijlocul 
creierului (epifiza). Aceasta însă nu ajunge pentru a le putea deosebi 
între ele. Este necesar să le căutam originea şi să le cercetăm cauzele 
prime. Deşi pasiunile pot fi uneori cauzate de acţiunea sufletului, care 
se hotărăşte să conceapă un obiect sau altul, dar şi numai de 
temperamentul corpului sau de impresiile ce se întâlnesc întâmplător 
în creier, aşa cum se întâmplă când ne simţim trişti sau veseli fără să 
putem spune din ce motiv, reiese totuşi din cele spuse mai înainte că 
toate pasiunile de acest fel pot fi provocate şi de obiectele care 
mobilizează simţurile, şi că aceste obiecte sunt cauzele lor cele mai 
obişnuite şi principale. De aici urmează că, pentru a identifica toate 
pasiunile, este de ajuns să luăm în consideraţie toate efectele acestor 
obiecte” 5. 

Deşi Descartes recunoaşte că unele pasiuni pot proveni din creier, 
ori din suflet, el atrage atenţia că majoritatea pasiunilor sunt 
determinate de anumite cauze exterioare, ce acţionează asupra 
organelor noastre de simţ. Mai mult încă, filosoful francez e de părere 
că pentru o inventariere bună a pasiunilor, este necesar a se porni de 
la stabilirea originilor externe ale acestora, precizând care sunt 
obiectele din lumea înconjurătoare capabile să le provoace. 

Astfel că, orice lucru capabil de a pricinui frică sau teamă este o 
cauză, un determinant al acestor pasiuni particulare. Această idee 
trebuie cumulată şi cu cea despre efectul principal al pasiunilor, acela 
de „a îndemna şi a predispune sufletele oamenilor să voiască lucrurile 
pentru care pregătesc corpurile acestora. Astfel, sentimentul de frică îl 
îndeamnă pe om să vrea să fugă, sentimentul de îndrăzneală îl 
îndeamnă să vrea să lupte, şi aşa mai departe” %. 

Aşadar, vedem că pasiunile exprimă nevoile şi dorinţele corpului, 
dar totodată ele influentează sufletul, determinandu-l să mobilizeze 
voinţa pentru efectuarea actelor corespunzătoare nevoilor şi dorințelor 


corpului. Astfel, pasiunile îndeplinesc unitatea de simţire şi acţiune a 


58 René Descartes, Pasiunile sufletului, op. cit. p.87. 
5 Ibidem, p.78. 

sufletului şi a corpului, în interesul bunei fiinţări a omului. În alte 
cuvinte, ele sunt cele care pun sufletul să lucreze pentru corp. Aici 
identificăm o asemănare între pasiunile cartesiene (cele despre care 
vorbeşte Descartes) şi instinctele, dat fiind faptul că, pasiunile apar ca 
un fel de vestitori ai naturii, ele determinând sufletul să râvnească spre 
ceea ce natura îndeamnă. 

Toate trebuie privite din perspectiva filosofului, din punctul de 
vedere al cartezianismului, caracterizat prin raţionalism, mecanicism şi 
dualism. De altfel, Descartes a fost unul dintre primii gânditori care au 
comparat sistematic corpul animalelor şi chiar corpul omenesc cu 
maşinile, realizând astfel o critică la adresa concepţiei scolastice, de 
inspiraţie aristotelică, potrivit căreia întreaga activitate organică s-ar 
afla sub dependenţa directă a sufletului sau a unei întregi ierarhii de 
suflete, specializate în dirijarea anumitor funcţii. Organismul, 
cartezianic vorbind, este un simplu automat pus în mişcare de forţe 
mecanice şi guvernat de legile fizicii, ce poate să-şi desfăşoare 
activităţile zilnice fără vreo intervenţie a sufletului %. 

Pentru Descartes „toate felurile de gânduri care se află în noi 
aparţin sufletului”, iar „întreaga căldură şi toate mişcările existente în 
noi, dat fiind că nu depind deloc de gândire, aparţin numai corpului” ®t, 
Cu toate că trupul, lipsit de suflet în viziunea carteziană, este 
asemănător cu o maşină automată, astfel încercându-se, o anulare a 
rolului dominant pe care sufletul îl are în cadrul organismului, şi deci, 
şi în cadrul funcţiilor lui, cu toate acestea, ne este greu să consimţim 
opiniei filosofului francez, căci inevitabil ajungem la un impas pe care 
cu greu (doar acceptând adevărul) îl putem depăşi: cine întoarce în 
permanenţă arcul maşinii omeneşti şi cine menţine viu principiul 
tuturor acţiunilor, funcţiilor trupeşti? Căci după părerea lui Descartes, 
principiul tuturor funcţiilor corpului este acea căldură continuă, ca un 
foc, prezent în inima fiecărui om viu, caldură ce este întreţinută acolo 


de sângele din vene ®. 


50 Ibidem, p.178. 
si Ibidem, p.56. 
€ Ibidem, p.59. 

O altă ecuaţie de care ne lovim este posibilitatea sufletului 
imaterial de a declanşa mecanismele corporale, materiale, reglate prin 
glanda pineală, mecanisme provocate prin intermediul celei mai 
specifice manifestări a sufletului, şi anume prin voință, cea care 
exprimă capacitatea de a acţiona liber a spiritului de esenţă divină. De 
fapt, nu există vreo contingenţă materială care să poată influenţa şi 
îndepărta voinţa de la fixarea şi urmărirea ţelurilor ei, astfel că voinţa 
„este cea care mă face să ştiu că port chipul şi asemanarea lui 
Dumnezeu” ®, 

În mod obişnuit, acţiunile ce dau naştere pasiunilor, deci cauzele 
acestora, provin din corp şi din afara corpului. Avându-şi în general 
originea în lumea materială, pasiunile nu pot fi direct influențate de 
către suflet în cursul elaborării lor, ci doar „strunite” de către voinţă, 
atunci când sufletul ajunge să reacționeze pe temeiul informaţiilor şi 
îndemnurilor furnizate de aceste pasiuni. Există şi pasiuni născute în 
suflet, cum ar fi cele determinate de intuirea, contemplarea şi, în 
general, „înţelegerea” ideilor; bineînţeles că aceste pasiuni ce îşi au 
începutul în suflet pot fi înrâurite într-un mod nemijlocit de către 
acesta *. 

Astfel, voinţei i se conferă un rol important în „controlarea” 
pasiunilor, mai precis în tehnicile propuse de filosoful francez pentru 
dominarea pasiunilor şi, implicit, a mişcării spiritelor asupra cărora are 
o putere indirectă, dar dacă această putere este folosită în mod 
corespunzător, deci raţional, poate trece dincolo de limitele 
imposibilului. 

Cu toate acestea, prin voinţă nu putem ajunge la o detaşare totală 
de anumite pasiuni, mai ales de cele negative, nu le putem extirpa doar 
prin simpla încordare a voinţei, această acţiune cere o întreagă tehnică 
de educare a omului, bazată bineînţeles pe libertatea intrinsecă omului 
ce dispune de puteri suverane. Vom reveni la aspectele acestei auto- 
educări propovăduite de către filosoful francez şi vom lărgi aria 


informativă în capitolul cu privire la beneficiile fricii. Acum vom trece 


5 Ibidem, p.191. 
5 Ibidem. 

la un alt filosof, de factură raţional-panteistă, din scrierile căruia 
încercăm să scoatem la iveală, elemente privitoare la frică, ori teamă şi 


cauzele implicite ale acestora. 


1.4.2. Frica la Spinoza (Baruh Spinoza, latinizat Benedict 
Spinoza) 1632-1677 


Înainte de a trece la problema fricii în concepţia filosofului 
olandez, vom face o scurtă introducere în modul lui de a vedea şi a 
interpreta unele aspecte ale vieţii, fapt determinant, atât în viziunea lui 
despre frică, teamă, etc., cât şi în acceptarea sau negarea lor din 
partea noastră. 

Baruh Spinoza a fost un filosof raţionalist-panteist olandez. 
Filosofia lui oglindește avântul ştiinţelor naturii (mecanica, fizica, 
matematica) din secolul XVII şi contribuie la fundamentarea filosofic- 
materialistă a acestora. Lucrarea principală a lui Spinoza este Etica 
demonstrată în mod geometric (terminată în 1675, publicată postum, 
trad. rom. 1929). Prin mentalitatea lui, el e de părere că în univers nu 
există decât o singură substanță, „absolut infinită”, pe care el o 
numeşte „Dumnezeu sau natură”, şi care constituie „propria sa cauză” 
(causa sui) ®. 

Spre deosebire de Descartes, care susţinea existenţa unui 
Dumnezeu deosebit şi în afara naturii, Care a creat universul, Spinoza 
îl identifică pe Dumnezeu cu natura, neadmiţând decât existenţa unei 
singure substanţe (monism), pe care el o identifică cu natura ®. 

Astfel că, filosoful olandez neagă posibilitatea unui Dumnezeu 
deosebit şi în afara materiei, Care să o creeze din afară. El nu admite o 
astfel de cauzalitate „tranzitivă” (cum o numeşte el), ci admite doar o 
cauzalitate imanentă (lăuntrică): Dumnezeu este însăşi natura, deci 


cauza imanentă, şi nu tranzitivă, a tuturor lucrurilor %. 


s5 Dicţionar de filosofie, op. cit. p.660. 

56 Benedict Spinoza, Etica demonstrată după metoda geometrică şi împărțită în cinci 
părți, Editura Antet, Bucureşti, p.5. Multe din explicaţiile cu privire la ştiinţa lui B. 
Spinoza (şi nu numai) sunt preluate din notele de subsol ale operei Etica demonstrată 
după metoda geometrică şi împărţită în cinci părţi, op. cit. 

67 Ibidem, p.8. 

Aşadar, deducem o negare din partea lui Spinoza a tezei 
creaţioniste (că natura, substanța, ar fi creată), motiv datorită căruia, 
monismul său a fost considerat ateism ®. 

Substanța are un număr infinit de atribute (însuşiri esenţiale), 
dintre care omul cunoaşte numai două: întinderea şi gândirea. 
Lucrurile singulare, printre care şi oamenii, sunt moduri, adică 
manifestări ale substanţei. Materialismul implicat în concepţia lui 
Spinoza despre substanţă a fost însă, în ansamblu, metafizic; el nu a 
conceput mişcarea ca un atribut al substanţei, şi de aceea nu a putut 
explica trecerea de la substanţa unică şi imuabilă, la multiplicarea 
infinită a modurilor aflate în mişcare. Spinoza a combătut clar 
finalismul % şi a apărat determinismul "0. 

În teoria cunoaşterii, Spinoza a continuat raționalismul lui 
Descartes, considerând cunoaşterea raţională ca fiind superioară faţă 
de cea senzorială şi ca singura adecvată. 

Încununarea sistemului lui Spinoza o constituie etica sa, centrată 
pe noţiunea de libertate. Libertatea constă în înţelegerea necesității: 
înțelegând cu ajutorul raţiunii înlănţuirea necesară a lucrurilor, omul 
îşi măreşte puterea, atât asupra naturii exterioare, cât şi asupra 
propriilor sale afecte (pasiuni), de a căror dominație se eliberează. 

După Spinoza, suprema fericire hărăzită omului este rezultatul 
ridicării lui pe cea mai înaltă treaptă a libertăţii (a înţelegerii), care îi 
dă sentimentul comuniunii cu natura şi cu eternitatea, denumit de el 


„iubirea intelectuală a lui Dumnezeu” (amor Dei intellectualis)”!. 


68 Ibidem, p.10. 

6&© Finalism (lat. finis „scop”, concepție determinist-spiritualistă, opusă 
determinismului materialist, potrivit căreia orice fenomen sau proces obiectiv, 
natural sau social, reprezintă realizarea unui scop raţional şi dinainte stabilit. Acest 
model de determinism conduce la postularea unui „scop suprem”, a unui „scop 
iniţial”, a unor „cauze prime” după cum le denumea Aristotel, în raport cu care s-ar 
desfăşura totalitatea evenimentelor din natură şi societate. Un astfel de raţionament 
teleologic antrenează gândirea pe făgaşul teologiei, respectiv, implică postularea unei 
fiinţe conştiente, supranaturale, preexistentă universului material, în raport cu al 
cărei plan prestabilit se structurează orice proces obiectiv de determinare. 

7 Determinism - teorie a interacțiunii universale. Conceptie filosofică potrivit căreia 
geneza şi desfăşurarea fenomenelor şi proceselor care au loc în natură şi societate, 
în viaţa materială şi psihică a oamenilor sunt ordonate cauzal, se supun necesității, 
fiind guvernate de legi obiective. 

71 Dicţionar de filosofie, op. cit. p.660. 

Pentru Spinoza nu există bine sau rău în sens absolut, ci numai în 
sens relativ, în raport cu dorința: °? noi dorim un lucru nu pentru că îl 
considerăm bun, ci îl considerăm bun pentru că îl dorim, şi dorim 
lucruri pe care le socotim folositoare pentru păstrarea vieţii noastre. 
Nimic nu este mai folositor omului decât omul care trăieşte condus de 
rațiune 7%. Binele suprem, în ceea ce priveşte sufletul "4, este pentru 
Spinoza cunoaşterea lui Dumnezeu, adică a naturii, sau, cu alte 
cuvinte, ştiinţa ”. 

După acest scurt rezumat al concepţiei lui Spinoza despre anumite 
aspecte ale naturii şi a omului, vom trece la o definire a afectelor 
(pasiunilor) din punctul de vedere al filosofului olandez, după care ne 
vom ocupa de explicarea fricii şi a temerii, cu diversele lor manifestări. 

Spinoza consideră fenomenele psihice ca fenomene naturale (nu 
supranaturale), supuse unor legi ce se pot cunoaşte, astfel că, el este 
un precursor al psihologiei ştiinţifice. În Etica sa afectul apare definit 
astfel: „Prin afect înţeleg modificările corpului, prin care puterea de a 
lucra a corpului însuşi este mărită sau micşorată, ajutată sau înfrânată; 
la fel şi ideile acestor afecţiuni” 76. Termenul de afect este înţeles cu 
sensul general de sentiment, emoție ori pasiune, cu toate că descifrăm 
o anumită deosebire între afect şi pasiune. Totul pleacă de la cauzele 
adecvate sau neadecvate. O cauza adecvată este aceea a cărei efect 
poate fi perceput clar şi distinct prin ea. lar cauza al cărei efect nu 
poate fi cunoscut numai prin ea se numeşte cauză neadecvată sau 
parţială. Dacă, aşadar, putem fi cauza adecvată a vreuneia dintre 
aceste modificări (cu referire la afect), atunci înţelegem prin afect o 
acțiune; altminteri, o pasiune (în sensul că suferim o acţiune)” 7. Cu 


72 Dorinţa este pofta (însăşi esenţa omului, din natura căreia urmează cu necesitate 
cele ce îi servesc conservării sale) însoţită de conştiinţa de sine. 

73 Benedict Spinoza, Etica demonstrată după metoda geometrică şi împărţită în cinci 
părți, op. cit. p.39. i 

74 Sufletul omenesc este însăşi ideea sau cunoaşterea corpului omenesc. În concepția 
lui Spinoza, substanţa este singura realitate, ea este în acelaşi timp şi corp (materie), 
şi suflet (ideea corpului), deci şi omul, ca parte sau mod al substanţei, este corp şi 
suflet, însă nu în sens dualist, ca la Descartes, ci monist, adică „sufletul şi corpul sunt 
unul şi acelaşi lucru conceput când sub atributul cugetării, când sub cel al întinderii”. 
Spinoza identifică astfel sufletul cu raţiunea. 

75 Ibidem, p.158. 

79 Ibidem, p.87. 

77 Ibidem. 

alte cuvinte, acţiunile exercitate asupra substanţei noastre (corp şi 
suflet), a căror efecte nu pot fi înţelese prin ele însele şi clarificate, 
poartă numele de pasiuni, iar cele cărora le înţelegem efectele prin ele 
însele, se numesc afecte, a căror cauze putem fi chiar noi, atunci, ele 
(afectele) purtând numele de acțiuni. 

A afecta, afecţiune, înseamnă la Spinoza „orice stare a acestei 
esențe (a esenței omului), fie că este înnăscută, fie că este dobândită, 
fie că este concepută numai sub atributul (însuşire esenţială) gândirii 
sau numai sub atributul întinderii, fie că, în fine, se referă deodată la 
amândouă” “8. Afect înseamnă de fapt sentiment sau emoție. 

Pentru Spinoza „sufletul şi corpul sunt unul şi acelaşi lucru, 
conceput când sub atributul cugetării, când sub cel al întinderii. Aşa se 
explică faptul că ordinea sau înlănţuirea lucrurilor este aceeaşi, fie că 
natura este concepută sub un atribut, fie sub altul; prin urmare ordinea 
acțiunilor şi pasiunilor corpului nostru este, de la natură, simultană cu 
ordinea acțiunilor şi pasiunilor sufletului” 79. 

În ceea ce priveşte deosebirea dintre afect şi pasiune trebuie să 
ținem seama de rațiune şi de înţelegerea cât mai adevărată a 
lucrurilor. Astfel că, vom recurge la o propoziţie a filosofului pentru a 
clarifica şi mai mult acest lucru. „Acţiunile sufletului (afectele) sunt 
produse numai de ideile adecvate, iar pasiunile depind numai de cele 
neadecvate” 8%. Iar pentru Spinoza „o idee adecvată este o idee care, 
întrucât este considerată în sine, fără relaţie cu obiectul, are toate 
proprietăţile sau caracterele intrinsece ale ideii adevărate” t, adică ale 
ideii ce trebuie să corespundă obiectului său. 

Cu alte cuvinte, acțiunile sufletului sau afectele sunt acele acţiuni 
conştientizate de cel care le săvârşeşte sau le primeşte, pentru simplul 
fapt că ele sunt produse de către idei ce corespund obiectului 
respectiv, adică de către idei adevărate, de către idei conştientizate, 


raţionale, înţelese, deci, şi însuşite de persoana ori persoanele în 


78 Ibidem, p.56. 
7 Ibidem, p.89. 
3 Ibidem, p.92. 
81 Ibidem, p.42. 

cauză. Pe când pasiunile au efecte de neînțeles, datorită neînţelegerii 
ideii ce stă la baza buimăcelii persoanei ori a persoanelor respective. 

Trebuie precizat că, pentru Spinoza, intelectul (ideile), 
sentimentele şi voinţa sunt unul şi acelaşi lucru, adică manifestări ale 
substanţei, considerată sub atributul (însuşire esenţială) cugetării. 
Aşadar, sufletul este supus cu atât mai multor pasiuni, cu cât are mai 
multe idei neadecvate şi, dimpotrivă, el este cu atât mai activ, cu cât 
are mai multe idei adecvate. 

O definiţie mai generală a pasiunilor o găsim la sfârşitul părţii a 
treia din Etica sa şi anume: „Un afect, care se spune că este o pasiune 
a sufletului, este o idee confuză prin care sufletul afirmă o putere de a 
exista a corpului său, sau a unei părţi a acestuia, mai mare sau mai 
mică decât înainte, şi care, fiind dată, sufletul însuşi este determinat să 
gândească mai mult la un lucru decât la altul” ??. 

Acum, după o încercare de introducere în definiţia afectelor şi a 
pasiunilor, putem să ne facem o prima idee despre teamă, frică şi 
celelalte derivate pe care le vom trata, şi anume că, acestea, în măsura 
în care deţin idei neadecvate, sunt socotite pasiuni, iar de conţin idei 
adecvate, sunt considerate afecte. 

Pentru a începe detalierea temei despre frică, recurgem la o notă 
pentru propoziţia XXXIX din partea a treia a Eticii, notă cu privire la 
concepţia lui Spinoza despre bine şi rău, de unde deducem esenţa 
temerii în genere. Spinoza înţelege prin bun (bine) „orice fel de 
bucurie; şi mai mult, tot ce duce la bucurie; în primul rând, ceea ce 
satisface o nevoie, oricare ar fi ea”. Prin rău însă înţelege „orice fel de 
tristeţe; şi, în primul rând, ceea ce lasă nesatisfăcută o nevoie şi crează 
astfel o stare de tristeţe”. 

Cum am arătat şi în scurta introducere în concepţia lui Spinoza, 
pentru el, omul nu doreşte ceva pentru că socoteşte acel ceva ca bun şi 
de aceea îl doreşte, ci, dimpotrivă, socoteşte bun ceea ce doreşte. 
Rezultă astfel, că la baza discernerii stă dorinţa, acea esenţă a omului 


însoţită de conştiinţa de sine. Astfel, dorința joacă un rol hotărâtor în 


5% Ibidem, pp.139-140. 

cadrul afectelor. Aşadar, dacă numim bun ceea ce dorim, „numim rău 
tot ce ne înspiră aversiune” sau teamă chiar. „De aceea, fiecare judecă 
şi apreciază, potrivit afectului său, ce este bun şi ce este rău, ce este 
mai bun şi ce este mai rău, şi, în sfârşit, ce este foarte bun şi ce este 
foarte rău. Astfel, avarul crede că mulţimea banilor este ceva foarte 
bun şi că lipsa lor este ceva foarte rău. Ambiţiosul râvneşte mai mult 
decât orice gloria şi, dimpotrivă, de nimic nu se teme mai mult decât de 
ruşine. Pentru invidios, nimic nu e mai plăcut decât nefericirea altuia şi 
nimic mai supărător decât fericirea altuia. Astfel, fiecare judecă potrivit 
afectului său, ce lucru e bun sau rău, folositor sau nefolositor” 8. Iar 
aici în judecata fiecăruia, în discernământul fiecăruia, rolul hotărâtor îl 
are teama. 

Teama este „afectul prin care omul este dispus în aşa fel încât să 
nu vrea ceea ce vrea sau să vrea ceea ce nu vrea”. Astfel, teama are un 
rol fundamental în logica umană, în raţionarea necesară „omului liber”. 
Teama este alarma, care declanşată pune în gardă mecanismele 
trebuincioase actului necesar: primirea ori refuzarea ideii bune sau 
rele. Teama, ca oricare alt afect, se reduce la dorinţă, bucurie şi 


31 şi poate fi de mai multe feluri, în funcţie de câte obiecte 


tristeţe 
există şi o determină, după cum conchidem din propoziţia LVI din 
partea a III-a: „Există atâtea feluri de bucurie, de tristeţe şi de dorinţă, 
precum şi de afecte compuse din ele, ca şovăiala sufletească, sau care 
se trag din ele, ca iubirea, ura, speranţa, teama, etc., de câte feluri 
sunt obiectele de care suntem afectaţi” 8. Deducem că, în funcţie de 
câte cauze vom avea pentru teamă, atâtea variaţiuni de temeri vom 
întâlni, totul fiind simplu calculat în sistemul cauzalităţii pe care 
Spinoza şi l-a însuşit. 

De asemenea, un obiect ce constituie cauza pentru o anumită 
afecţiune a unei persoane, poate să constituie o cauză diferită pentru o 
altă afecţiune a unei alte persoane, după cum rezultă din propozitia L I 


din partea a III-a: „Oamenii deosebiți pot fi afectaţi în feluri deosebite 


5 Ibidem, pp.112-113. 
34 Ibidem, p.126. 
3 Ibidem, p.123. 

de unul şi acelaşi obiect, iar unul şi acelaşi om poate fi afectat de unul 
şi acelaşi obiect în feluri deosebite, în timpuri deosebite” 8. 

Trebuie să ţinem cont că „puterea unui afect este determinată de 
puterea cauzei sale, deoarece esenţa lui se explică sau se defineşte prin 
esenţa cauzei sale” %. În consecinţă, putem vorbi despre diferite tipuri 
de temeri şi implicit diferite feluri de cauze pe care le vom enumera în 
cele ce urmează. 

a) Primul afect din clasa celor timerice este teama. „Teama este 
tristeţea ® nestatornică născută din ideea unui lucru viitor sau trecut, 
de realizarea căruia ne îndoim întrucâtva” 8. Astfel, cauza temerii este 
îndoiala că un anumit lucru viitor sau trecut s-a realizat (lucru rău, căci 
„ne împiedică să ne bucurăm pe deplin de un bine oarecare”) % sau se 
va realiza, fapt ce ne menţine în stare de tristeţe, căci nu ne bucurăm, 
dar una nestatornică, adică starea de teamă. 

Cu alte cuvinte, natura temerii este tristeţea, adică acea trecere a 
omului de la o perfecţiune mai mare la una mai mică, iar cauza ei (a 
temerii), este îndoiala, ceea ce dă o coloratură aparte tristeţii, cea de 
nestatornicie. Fiind o „tristeţe nestatornică”, ea a fost pusă în 
conexitate cu speranța, definită ca „bucurie nestatornică, născută din 
ideea unui lucru viitor sau trecut, de realizarea căruia ne îndoim 
întrucâtva” °t, 

Prin urmare, cel ce este nesigur în speranţă, se teme de 
posibilitatea ca lucrul dorit să nu se întâmple, iar cel ce este stăpânit 
de teamă, se îndoieşte că lucrul pe care îl urăşte %, se va întâmpla şi 
implicit îşi imaginează ceva ce înlătură existenţa lucrului de care se 
teme şi drept urmare, speră că acel lucru nu se va întâmpla, 
bucurându-se de acest fapt. Aşadar, după cum o spune chiar filosoful: 


„nu există speranţă fără teamă, nici teamă fără speranţă” %. 


5 Ibidem, p.118. 

87 Ibidem, p.200. 

838 Pentru Spinoza, tristețea este trecerea omului de la o perfecțiune mai mare la una 
mai mică. 

3 Ibidem, p.131. 

% Ibidem, p.144. 

%1 Ibidem, p.131. 

% Care îi provoacă tristeţe. 

% Ibidem. 

b) Al doilea afect timeric descris de Spinoza este disperarea. 
„Disperarea este tristeţea născută din ideea lucrului viitor sau trecut, a 
cărui cauză de îndoială a fost înlăturată” *. Cu alte cuvinte, disperarea 
este teama din care a fost îndepărtată cauza ei, şi anume îndoiala. 
Astfel că, persoana în cauză nu mai ezită în a crede sau nu în realizarea 
acelui obiect ce îi face rău, îl întristează. Ea chiar trăieşte dincolo de 
îndoială, în spaţiul răului, al tristeţii, unde speranţa nu îşi face 
cunoscută prezenţa, ce ar putea trezi o nouă îndoială, şi implicit o cale 
spre bucurie, spre ieşire din tristeţe, şi astfel din teamă. Aşa cum din 
speranţă ia naştere siguranța, tot aşa din teamă se naşte disperarea. 
Spinoza vede două moduri în care disperarea s-ar putea ivi. Acest lucru 
este posibil, fie că „omul îşi imaginează lucrul trecut sau viitor % ca 
fiind de faţă, şi îl consideră ca prezent”, sau, fie că „îşi imaginează 
altele care exclud existenţa acelor lucruri care îi deşteptaseră 
îndoiala”, deci a celor ce-l făceau să spere %. 

Prin urmare, cauza principală a disperării este înlăturarea îndoielii 
şi mai precis a motivului/motivelor acestei îndoieli, această înlăturare 
fiind posibilă prin cele două moduri exemplificate mai sus. 

c) Al treilea afect timeric este frica. Astfel, întâlnim ca şi la 
Descartes o distanţare între cei doi termeni. „Frica este dorinţa de a 
înlătura un rău mai mare, de care ne temem, printr-unul mai mic” 7. 
Mai detaliat o putem defini ca pe un impuls de a îndepărta un obiect ce 
ne întristează, şi de a cărui realizare ne îndoim, menţinându-ne astfel 
în starea de tristeţe nestatornică, deci de teamă, stare pe care vrem să 
o „îndulcim” printr-un substitut ce ne-ar provoca o îndoială mai mare. 
Cu alte cuvinte, întrezărim aici o stare de speranţă. Am putea spune că 
frica este dorinţa de a trăi cu o intensitate mai scăzută, starea de 
teamă pe care ţi-o induce un obiect anume. Dacă va avea efectul 
scontat, omul va fi tot într-o stare de teamă, dar mai puţin intensă, 
astfel că, va simţi într-o proporţie mai mică tristeţea nestatornică a 
celui cuprins de teamă. Nu înţeleg de ce filosoful nu a recurs la dorinţa 


% Ibidem. 

%5 Lucrul de care se teme. 
% Jbidem. 

9 Ibidem, p.137. 


35 


de a înlătura cu totul răul, „de care ne temem” şi s-a blocat la simpla 
înlocuire cu unul mai mic. În încercarea de a găsi o cauză a acestui 
afect, căci din definiţia precedentă cauzele pot fi mai multe în funcţie 
de oameni şi obiecte, am apelat de la o notă pentru propoziţia XXXIX 
din partea a Il-a a Eticii, unde filosoful pare să pună un semn de 
egalitate între teamă şi frică. După ce explică afectul de teamă, el 
precizează că aceasta (teama) „nu este altceva decât frica ce îl face pe 
om să înlăture un rău, pe care îl crede viitor, prin unul mai mic” %. Dar 
întrevedem aici nu atât o echivalare a celor doi termeni, cât o 
deosebire a fricii, faţă de teamă, prin simplul fapt că primul este doar 
un afect pe care cel de-al doilea îl poate lua. În rest, cauzele fricii pot fi 
multiple, precum sunt şi obiectele ce afectează persoanele în cauză. 

d) Al patrulea afect timeric este sfiala. „Sfiala” i se atribuie celui a 
cărui dorinţă este stânjenită de frica primejdiei pe care egalii săi 


9. În explicaţia acestei definiţii, Spinoza 


cutează s-o înfrunte” 
precizează că „sfiala nu este decât teama de un rău de care cei mai 
mulţi nu au obiceiul să se teamă”, opunându-se astfel afectului de 
îndrăzneală 1%. Aşadar, impulsul, pofta omului, îndrăzneala lui firească 
(dorinţa) este împiedicată de o frică născuta dintr-o primejdie viitoare, 
trecută sau prezentă, ce poate fi mărită ori micşorată de îndrăzneala 
altora ce nu se tem de a o înfrunta. Această incomodare a dorinţei 
omului este provocată de frică, iar această frică este cauzată de o 
primejdie, aceasta devenind astfel cauză a sfielii. 

Ca şi în cadrul fricii, al temerii şi al altor afecte, putem găsi nişte 
cauze aşa-zise „obiectiv-deductive” şi verificabile ştiinţific mai ales prin 
metoda cauzalităţii, dar a găsi cauzele adevărate ce depăşesc „materia 
ce lucrează exclusiv după legile sale” este mai dificil şi solicită o 
căutare laborioasă şi sinceră. Pentru Spinoza era simplu, el înlăturând 
orice „altă cauza străină de materie, adică Dumnezeul religiei” şi 
limitând totul la aceasta, ca unică substanţă privită fie sub atributul 


cugetării, fie sub cel al întinderii, vedea fenomenele psihice 


% Ibidem, p.113. 
% Ibidem, p.137. 
1% /bidem, pp.137-138. 

dezvoltându-se după legi ce sunt „pretutindeni şi totdeauna aceleaşi” 
101, 

În consecinţă, întrucât Spinoza consideră, ca şi Descartes, 
proprietăţile geometrice ca fiind alcătuitoare materiei, iar afectele - 
simple modificări materiale -, el a socotit potrivită „iniţiativa” de a le 
cerceta după metoda geometrică, după care cercetează toate 
modificările materiale. 

Aşadar, oricâte scuze am găsi prin diferite metode, fie ele 
geometrice ori filosofice, vom putea oricând lăsa acoperite destule 
semne de întrebare şi tot atâtea răspunsuri. 

e) Al cincilea afect timeric este consternarea. „Consternarea i se 
atribuie celui a cărui dorinţă de a înlătura un rău este restrânsă 
datorită mirării faţă de răul de care îi e frică” 1%. Pentru a înţelege mai 
bine ce este consternarea, recurgem la o altă definiţie dată tot de către 
filosoful olandez în nota propoziției XXXIX din partea a Il-a a Eticii, 
unde ni se spune că „dacă dorinţa de a înlătura un rău viitor este 
stânjenită de teama altui rău, aşa încât omul nu ştie pe care să îl vrea 
mai mult, atunci frica se cheamă consternare; îndeosebi când ambele 


” 19% În continuarea 


rele de care ne e frică sunt dintre cele mai mari 
primei definiţii a consternării, Spinoza dă o explicaţie ce nu suferă 
neatenţia noastră. „Deci, consternarea este un fel de sfală. Însă, 
fiindcă se naşte dintr-o îndoită frică 1%, ea poate fi definită mai bine ca 
fiind teama care îl reține în aşa fel pe om uimit sau şovăitor încât el nu 
poate înlătura răul. Spun uimit, întrucât înţeleg că dorinţa de a înlătura 
răul este înfrânată de mirare. Spun însă şovăitor, întrucât concepem 
această dorinţă înfrânată, de teama unui alt rău, care îl chinuie 
deopotrivă. De unde rezultă că el nu ştie pe care din cele două rele să îl 
înlăture” 1%. 

Din cele precedente, putem descifra două tipuri de consternare, 
unul în care persoana în cauză este şovăitoare în procesul de înlăturare 
101 Ibidem, p.87. 

102 Tbidem, p.138. 
103 Ibidem, p.113. 


104 Căci omul are în față două lucruri rele de care se teme. 
105 Tbidem, p.138. 

a obiectului ce-i provoacă rău, rămânând perplexă în faţa acestuia, şi, 
deci, neacţionând ca atare, şi altul, în care persoana se găseşte tot într- 
o stare de perplexitate, dar de data aceasta deoarece este pusă în faţa 
a două lucruri rele şi, implicit, în faţa a două alternative din care ea 
(persoana) nu ştie pe care să o aleagă prima, căci în orice fel ar alege, 
se va lovi de un alt rău. 

Concluzia este că în oricare din cele două tipuri de consternare ne- 
am afla, soluţia o găsim tot în rațiune, în încercarea de a înţelege 
situaţia în sine şi de a o depăsi. Cauzele acestei nedumeriri, ale acestei 
perplexităţi, pot fi diferite în funcţie de obiectele ce ne afectează 
natura noastră. Matematic gândind, cauza consternării este mirarea 
faţă de obiectul ce ne întristează; dar din ce motive suntem dispuşi la 
această mirare? Iarăşi revenim la natură, după spusa lui Spinoza, şi la 
legile imuabile ale acesteia, căci „toate lucrurile sunt necesare”. 
Oricum am lua-o şi am aşeza-o, cel puţin pentru mine, concepţia lui 
Spinoza nu oferă răspunsuri satisfăcătoare, chiar și în unele probleme 
simpliste. 

f) Al şaselea afect timeric este pudoarea. „Pudoarea” este frica sau 
teama de ruşine prin care omul este oprit de a săvârşi ceva urât”, iar 
„ruşinea este tristeţea însoţită de ideea unei acţiuni a noastre, pe care 
ne imaginăm că alţii o condamnă” 1%. 

Astfel, deducem ca şi cauză a pudorii, rușinea. Dar de ce ne 
ruşinăm? lată o altă întrebare la care diversele obiecte (lucruri, 
fenomene) necesare din necesitatea legilor şi a regulilor naturii, care 
este bună şi veşnică, sunt gata să-i găsească răspuns. După această 
înşiruire a diferitelor stări timerice şi a cauzelor lor, observăm o 
deosebire între ele pornind de la afectul prim, ce constituie natura lor, 
şi anume, cel de tristeţe şi cel de dorinţă. Astfel că, le putem împărţi în 
două categorii, una în care afectele se reduc la afectul de tristeţe, unde 
aşezăm teama, disperarea şi pudoarea, şi o altă categorie, în care 
afectele se reduc la afectul de dorinţă, şi unde se încadrează frica, 


sfiala şi consternarea. 


1% jbidem, p.135. 

Având în vedere această incursiune în viziunile celor doi mari 
gânditori, ce au deschis porţile psihologiei clasice, revenim la 
psihologia modernă, încercând prin prisma ei să redăm pe cât se poate, 
anumite cauze ale fricii, iar ulterior, după o delimitare a termenilor de 
angoasă şi anxietate, ne vom strădui să exemplificăm şi principalele lor 


cauze. 


1.4.3. Frica în cadrul psihologiei moderne. 


Deja din cuprinsul primului subcapitol ne-am putut forma mai 
multe idei despre frică şi angoasaă, idei pe care vom încerca să le 
actualizăm prin explicarea succintă a celor doi termeni şi diferenţa 
implicită dintre ei, după care vom începe prin a le enumera cauzele. 

Frica este una dintre emoţiile de bază, contrară stării de 
îndrăzneală, o emoție şoc, adeseori precedată de o surpriză, provocată 
de conştiinţa unei primejdii, prezente sau imperative, despre care 
credem că ameninţă conservarea noastră, în orice plan al existenţei: 
intim, social, familial, politic etc. 

De multe ori, frica este echivalată cu teama sau spaima, lucru pe 
care l-am detaliat în subcapitolele anterioare, implicând deosebirile 
terminologice specifice. Am realizat chiar o delimitare a elementelor 
constitutive categoriei de frică, faţă de cele ale categoriei de angoasă, 
în prima întâlnind teama, spaima, groaza şi teroarea, iar în cea de a 
doua, neliniştea, anxietatea şi melancolia. În definirea laconică a 
deosebirii principale a termenilor de frică şi angoasă, am arătat că 
prima este caracterizată de faptul că are un obiect „real”, precis, fiind 
astfel, o frică de ceva, existând astfel motive obiective pentru care ea 
apare. La polul opus angoasa este o stare de „frică”, fără obiect, o 
aşteptare dureroasă în faţa unei primejdii cu atât mai intensă cu cât 
primejdia nu este identificată. Prin urmare, frica este încadrată în 
domeniul cunoscutului, pe când angoasa se situează în cel al 
necunoscutului. Pentru a stabili cauzele fricii, vom reveni la 
amănuntele cuprinse în subcapitolul 1.2. Emoţiile de bază şi 


interacţiunile sociale, unde pe baza unor chestionare s-a tratat 

problema interacţionării sociale a patru emoţii de bază: bucuria, 
tristeţea, frica şi furia. S-au constatat anumite „zone” de manifestare 
sau situaţii motivaţionale ale fricii, şi anume, cu precădere cea a 
incidentelor din traficul rutier, cea a agresiunii fizice datorate unei alte 
persoane şi a temerii de necunoscuţi. S-a observat astfel că în diferitele 
feluri de situaţii, întotdeauna, intra în joc o necesitate, o aşteptare sau 
un obiectiv de primă importanţă pentru fiecare persoană chestionată. 
lar Frijda a găsit pentru toate acestea o noţiune la care le poate 
reduce, şi anume, noţiunea de „interes” (concern). În consecinţă, Ja 
originea acestor emoţii de bază şi implicit la originea fricii se află 
satisfacerea sau  nesatisfacerea acestor interese. Aşadar, aceste 
satisfaceri ori nesatisfaceri ale „intereselor” în cauză, sunt cauzele 
fricii şi, implicit, a celorlalte emoţii. Numai că, fiecare emoție are 
„interesele”ei proprii. Şi am precizat în capitolul respectiv de gruparea 
„intereselor” în trei mari categorii, cea a intereselor personale, cea a 
celor relaţionale şi cea a intereselor sociale 1%. Conform rezultatului 
chestionarelor, exemplificat şi printr-o figură grafică, un tabel 
reprezentând contextul social al emoţiilor 1%, s-a ajuns la concluzia că 
frica are ca determinant satisfacerea mai cu seamă a intereselor 
personale. Interesele personale sunt legate de integritatea fizică şi cea 
psihologică. Pe lângă satisfacerea nevoilor elementare şi conservarea 
idealului personal cuprinse în această categorie, cauzele hotărâtoare 
au fost satisfacerea şi protecţia corporală şi de asemenea conservarea 
stimei de sine. Acestea două adăugate la cele legate de nevoile 
relaţionale servesc drept cauză bucuriei. În legatură cu locurile, zonele 
unde aceste patru emoţii se declanşează, întâlnim o detaşare vădită a 
fricii de celelalte emoţii. Spre deosebire de celelalte trei emoţii, ce apar 
în contexte familiale şi în prezenţa prietenilor, a celor apropiaţi sau a 
unor persoane cunoscute, iar uneori, în cazul furiei în prezenţa unor 
necunoscuţi întâlniți din întâmplare în traficul rutier, frica apare 


deseori în singuratate sau în prezenţa unor necunoscuți. 


107 Prezentarea conţinuturilor celor trei categorii de interese le găsiţi în capitolul 1.2. 
Emoţiile de bază şi interacţiunile sociale. 
108 Vezi fig.2 din Anexe. 

Constatăm aşadar că, frica, ca şi alte emoţii, are nevoie de un 
factor sau mai mulţi factori declanşatori; fie că aceştia constau în 
satisfacerea sau nesatisfacerea obiectivelor de primă importanţă a 
„intereselor”, mai cu seamă cele personale, fie că necesită o zonă de 
manifestare, de preferinţă un loc retras, izolat, sau un loc în care 
persoana în cauză se află în prezenţa unor necunoscuţi, totuşi, cauzele 
enumerate mai sus pot să difere de la persoană la persoană, fie ca 
durată, fie în funcţie de intensitatea cu care se manifestă faţă de 
subiect, şi astfel frica va avea durate şi intensităţi diferite. Trebuie să 
luăm în calcul şi faptul că unii oameni, cu toate că rămân preocupaţi de 
propria persoană, nu rămân indiferenți în faţa pericolului ce ar putea 
surveni în existenţa celor apropiaţi ai lor: copii, părinţi, soţi, soţii, 
prieteni etc. Extrapolând spre zona intereselor sociale nu putem ignora 
virtualitatea fricii în această zonă. Astfel că, un tată cu greu va putea 
rămâne impasibil în aşteptarea sentinţei ce se pregăteşte a fi 
pronunţată, şi care, a fost luată în favoarea sau defavoarea fiului/fiilor 
săi. Aşadar, ochii noştri pot migra de sus în jos şi viceversa în faţa 


enumerării în scris a celor trei categorii de cauze emoţionale. 


1.5. Delimitarea termenilor angoasă - anxietate 


În acest capitol vom încerca o definire a celor doi termeni apropiaţi 
ca sens, iar pe urmă vom enumera diferitele moduri în care anxietatea 
se poate manifesta, şi astfel poate fi cunoscută. Din studiul lui Jacques 
Cosnier 1%, cu privire la frică, s-a observat clar caracterul de emotie- 
şoc al fricii faţă de unul sau mai multe cauze obiective, şi astfel frica a 
fost integrată în domeniul cunoscutului: mi-e frică de ceva anume pe 
care îl ştiu că mă „ameninţă”. Dar această frică poate fi anticipată dacă 
nu este vorba de motive reale prezente, ci ele se întrevăd, tot la fel de 
real în viitor. Atunci putem vorbi de teamă şi aprehensiune. 

La polul opus, angoasa era definită ca o stare de frică, dar fără 


obiect, unde subiectul în cauză stă timorat în absenţa unei primejdii ori 


109 Jacques Cosnier, Introducere în psihologia emoțiilor şi a sentimentelor, op. cit. 

a unui pretext, aşteptând în suferinţă apariţia în lumină a cauzelor 
obiective care dau impresia că nu doresc să apară. 

Pornind şi de la aserţiunile cuprinse în lucrarea lui Jean Delumeau 
119, am realizat o delimitare între cei doi termeni, ridicându-i la rangul 
de categorii aparte, fiecare cuprinzând variațiile sale specifice. Aşadar, 
din grupul stărilor de frică fac parte teama, spaima, groaza şi teroarea, 
iar judecând dupa afirmaţiile lui Jacques Cosnier, şi aprehensiunea, iar 
din grupul stărilor de angoasă, neliniştea, anxietatea şi melancolia. 

Observăm aşadar că, anxietatea este un element constitutiv 
categorei stărilor de angoasă, având rădăcini comune. Sunt dese 
confuziile ce apar între diferiţii termeni timerici, între nelinişte şi 
anxietate, spaimă şi angoasă, dar mai mult însă, între anxietate şi 
angoasă. Până şi Freud echivala semantic cei doi termeni, cuvântul 
„anxios” folosindu-se deseori ca adjectivul corespunzător „angoasei”. 
Este posibil ca această echivalență inexactă să fie rezultatul unor 
traduceri deficitare, ţinând cont că, în engleză, angst (angoasă) se 
tălmăceşte prin anxiety, fără îndoială, fiindcă nu există o altă vocabulă 
111. 

„Aproximarea semantică banală ori savantă rămâne regretabilă: ea 
se repercutează asupra normalității stărilor timerice: e firesc să încerci 
nelinişte, teamă, spaimă. Dar anxietate? Dar angoasă? Şi dacă e firesc 
şi în ceea ce le priveşte, atunci care sunt anxietatea normală şi 
anxietatea anormală, angoasa normală şi angoasa anormală? Adesea 
angoasa este tratată ca şi când ar fi unică şi ar conţine chiar anumite 
anxietăți. Când se abordează eventuala semnificaţie filosofică a 
angoasei, confuzia ajunge aproape totală. Ea este cu adevărat totală la 
numeroşii scriitori care, de pildă, numesc „angoasă” teama de a ajunge 
undeva cu întârziere” 112. 

Fiind în consens cu părerile lui Andre Le Gall, nu dorim să ignorăm 
confuziile respective, dar cu toate acestea nu vom porni la un rezumat 
al cărţii dânsului, considerându-l de prisos lucrării de faţă, dar şi 
110 Jean Delumeau, Frica în Occident. Secolele XIV-XVIII. O cetatea asediată, op. cit. 


111 Andre Le Gall, Anxietate şi angoasă, Editura Marineasa, Timişoara, 1995, pp.6-7. 
112 Ibidem, p.7. 

datorită perplexităţii în care ne aflăm analizând lucrarea dânsului, 
constatând cu stupoare întinderea cadrului anxietăţii şi în sfera fricii, 
lucru pe care nu îl putem accepta. Cu toate că studiul lui merită atenţia 
noastră, căci explică într-un mod aproape exhaustiv stările de anxietate 
şi angoasă, ne eschivăm în spatele propriei noastre ignoranţe, dar 
revenim la concluziile lui Jacques Cosnier ce ni se par mai potrivite 
analizei noastre, şi mai clare, înlesnind înţelegerea termenilor. 

În urma cercetării lucrării lui Jacques Cosnier, reiese că, 
anxietatea şi neliniştea nu se deosebesc de angoasă decât prin 
intensitate, acestea având o intensitate mai mică. Din prisma 
specialiştilor, cei doi termeni se diferenţiază fie prin intensitate, 
angoasa fiind o formă de anxietate majoră, fie prin caracterul somatic 
al lor, angoasa fiind somatică, cu simptome vegetative evidente, în 
vreme ce anxietatea este în primul rând psihică 113. În privinţa acestui 
fapt, Dr. Marcel Eck stabileşte cu justeţe criteriul somatic ce separă 
anxietatea de angoasa. „Angoasa se distinge de anxietate, adesea prin 
predominanţa, totdeauna prin participarea unui element somatic. 
Angoasa este caracterizată printr-o impresie de constricţie toracică, de 
torsiune epigastrică sau abdominală, de gâtlej ştrangulat (faringe: 
subiectul nu mai poate înghiţi; laringe: subiectul nu mai poate vorbi). 
Senzaţie indefinisabilă, care cuprinde şalele, coboară până spre pulpe. 
Amorţirea picioarelor: subiectul nu mai poate înainta; fuga sau măcar 
gândul fugii sunt imposibile. Un văl negru în faţa ochilor, totul se 
amestecă; sunetele sau nu mai sunt percepute, sau sunt deformate; 
tâmplele pulsează zgomotos. Sudoarea curge de peste tot” 14, 

Dar stări somatice cum ar fi gâfâielile ori transpiraţiile 
neprevăzute, pot fi întâlnite şi în cazul anxietăţii, al nelinisţii or al 
banalei temeri. „Diferenţa este că fenomenele somatice ale accesului 
de angoasă, chiar minor, au întotdeauna o alură explozivă, un aspect de 
ruptură, o marcă dramatică, o impresionantă valoare de excepţie, ceea 
ce nu se întâmplă în asudările banale ale simplei anxietăţi” 115. Rezultă 


113 Jacques Cosnier, Introducere în psihologia emoțiilor şi a sentimentelor, op. cit., 
p.131. 

114 Andre Le Gall, Anxietate şi angoasă, op. cit., p.13. 

115 Ibidem. 

astfel, că angoasa şi anxietatea sunt aproape sinonime, angoasa fiind o 
formă de anxietate majoră, iar anxietatea o formă de angoasă minoră. 
Ne întoarcem la neînţelegerea iscată desluşind în paginile 
studiului lui Andre Le Gall, întrepătrunderea celor două sfere proprii, 
una fricii şi alta anxietăţii, şi constatăm, statorniciţi şi de citirea altor 
lucrări de specialitate, că acest fapt s-a produs pe fondul unei 
înţelegeri diferite (poate) a lor, faţă de înţelegerea noastră asupra 
cuvintelor „frica de necunoscut”. Se pare că, a-ţi fie frică de cunoscut 
implică şi un obiect precis cu care trebuie să luăm contact, acţiune a 
cărei final, relativ deocamdată, ne macină. Această aşteptare a 
finalizării acţiunii propuse de noi sau pur şi simplu necesare, ori 
întâmplătoare, dar conştientă, ce include un obiect anume, poate fi 
încadrată în cadrul anxietăţii, şi implicit al angoasei. Dacă pentru 
Andre Le Gall „frica nu este decât un alt nume pentru neliniştea bine 


fondată” 116 


, Noi, totuşi, revenim la afirmaţia lui Freud: „angoasa [(...) 
are drept caractere inerente indeterminarea şi absenţa obiectului; în 
utilizarea corectă a limbii, chiar numele i se schimbă, când ea găseşte 
un obiect: este înlocuit prin acela de frică” 11. 

Fară să dorim a fi răutăcioşi, îndemnăm pe cei dornici de o lectură 
pe cât se poate de prolixă pe atât de bine gândită şi fundamentată, să 
acceseze paginile lucrării domnului Le Gall, lucrare ce o considerăm 
inovatoare în domeniul ei, dar nu consimţim deocamdată (poate într-un 
viitor studiu mai aprofundat) anumitor afirmaţii cuprinse în ea. 

Din acea înţelegere diferită a „fricii fără obiect”, a „fricii de 
necunoscut”, în spaţiul anxietăţii şi al angoasei au fost introduse 
diverse tulburări proprii diferitelor stări timerice banale, cum sunt aşa- 


numitele „expresii particulare ale angoasei” 118 


, şi anume fobiile, care, 
au un obiect determinant precis. lar fobia, potrivit lui Jacques Cosnier, 
este „o teamă iraţională vizavi de un obiect, o activitate sau o situaţie, 
şi se traduce prin comportamente de evitare care le permit celor în 


cauză să scape de o stare de angoasă insuportabilă. Subiecţii fobiilor 


116 Ibidem, p.53. 
117 Ibidem, p.52. 
118 Ibidem, p.105. 

sunt perfect conştienţi de caracterul ilogic al fricii lor şi de natura 
obiectelor ce inspiră fobiile respective. Ştiu şi cum să le evite, iar 
uneori în acest scop recurg la un „obiect contrafobic” (o persoană 
cunoscută) a cărei prezenţă îi linişteşte” 11%. Întâlnim şi în descrierea 
domnului Cosnier o teamă de ceva, dar trăită somatic ca o angoasă, de 
unde deducem că teama de un „obiect fobic/stimul fobic”, care pentru 
alţii pare nejustificată, deci iraţională (căci ceilalţi nu găsesc pericolul 
în situaţiile/obiectele respective faţă de care cei în cauză se tem) ar 
duce cu gândul că acei oameni se tem de nimic, rezultând astfel o frică 
fără obiect. Dar atâta timp cât ei se tem de ceva, chiar dacă nu ştiu din 
ce cauză, frica respectivă este o frică de ceva real, de un lucru evident. 

Pentru această nedumerire am găsit un răspuns la Freud, pe care 
îl vom exemplifica, dar nu înainte de a face o scurtă prezentare a 
determinantelor şi aspectelor stărilor de anxietate - angoasă, ce diferă 
din mai multe puncte de vedere. 

Din punct de vedere temporal +? 

Se constată existenţa unor manifestări acute, precum şi existenţa 
unor manifestări permanente sau aproape permanente. 

Manifestările acute, „impulsurile” şi „bufeurile” anxioase denumite 
astăzi tulburări sau atacuri de panică sunt descriese în DSM III R !?! în 
felul următor: 

Atacurile nu survin în împrejurări ce implică eforturi fizice 
importante sau un risc vital şi nu sunt declanşate exclusiv de 
expunerea la un stimul aversiv (fobogen) determinat. 

Atacurile se manifestă prin perioade bine delimitate de teamă sau 
de frică 1%, şi prezintă cel puţin patru dintre simptomele următoare în 
cursul fiecărui atac: 

- Dificultăţi respiratorii 

-  Palpitaţii 
"19 Jacques Cosnier, Introducere în psihologia emoțiilor şi a sentimentelor, op. cit., 

e Se RR pp.131-133. 
121 DSM III este un repertoriu descriptiv de origine americană al simptomelor 
psihiatrice utilizat pentru stabilirea diagnosticelor. 


122 Trebuie remarcat faptul că, aici, „teamă” sau „frică” sunt folosite în sensul de 
„anxietate” sau „angoasă”. 

- Dureri sau jenă toracică 

-  Senzaţie de sufocare sau gâtuire 

-  Ameţeli, vertijuri, senzaţii de instabilitate 

-  Senzaţii de ireal 

-  Parestezii 

-  Bufeuri de caldură sau frig 

- Transpirație 

-  Senzaţii de leşin 

- Frica dea muri, de a înnebuni, de a comite un act necontrolat în 
timpul atacului. 

Nu sunt cauzate de o tulburare fizică sau de vreo altă tulburare 
mentală de tip depresiv, somatic sau schizofrenic. 

Manifestările permanente sau aproape permanente sunt descrise 
în DSM III sub titlul anxietate generalizată, care prezintă criteriile 
următoare. Cel puţin trei dintre categoriile următoare sunt reunite: 

- tensiune motorie: scuturături, zguduiri sau tresăriri musculare, 
tremurat, tensiune, dureri musculare, oboseală, incapacitate de 
detensionare, clipit necontrolat al pleoapelor, sprâncene încruntate, 
faţă crispată, febrilitate, tresăriri; 

- tulburări neurovegetative: transpiraţie, palpitaţii, tahicardie, 
mâini reci şi umede, gură uscată, amețeli, cap gol, parestezii, greață, 
bufeuri de căldură sau frig, nevoia de a urina, diaree, senzaţie de gol în 
stomac, nod în gât, accese de roşeaţă şi/sau de paliditate, puls şi 
respiraţie rapidă sau înceată; 

- aşteptare  temătoare: anxietate,  nelinişte, rumegarea şi 
anticiparea unor nenorociri ce li s-ar putea întâmpla lor sau celorlalţi; 

- explorare foarte vigilentă a mediului în care se află: atenţie 
exagerată care conduce la neluare-aminte, dificultăţi de concentrare, 
insomnie, senzaţie de „sfârşeală”, iritabilitate, nerăbdare. 

Promiţându-vă o diagnoză în cadrul neînţelegerii precedente, 
pornim cu precizarea că atacurile de panică şi tremuratul anxios din 
anxietatea generalizată sunt elemente constitutive a ceea ce clinicienii 


numesc „nevroză anxioasă” descrisă de Freud încă din 1895, care se 


46 


manifestă prin excitabilitate generală, aşteptare anxioasă, accese de 
angoasă acută şi tulburări neurovegetative funcţionale 
cardiorespiratorii şi digestive. Foarte aproape se situează „nevrozele 
fobice” 12% a căror definiţie generală am expus-o mai sus. 

„Trebuie subliniat faptul că angoasa este un afect (o emoție) 
potenţial prezent în aproape toată patologia mentală, cu forme şi 
intensităţi variabile. Numai combinarea cu alte manifestări permite să 
se stabilească diagnostice diferenţiate precise” 1. Începem să 
înţelegem de ce Andre Le Gall, numeşte fobiile drept „expresii 
particulare ale angoasei”. Şi analizând în continuare studiul lui Jacques 
Cosnier, vom înţelege mai bine ataşarea „obiectului precis” în spaţiul 
anxietăţii şi implicit al angoasei. 

„În cazul oricărei nevroze, şi nu numai pentru nevroza anxioasă 
sau cele fobice, apare măcar în anumite momente, anxietatea. 
Momentele respective crează starea de disconfort, şi îl determină pe 
subiect să ceară ajutor terapeutic. [...] În momentul în care a inventat 
psihanaliza, prin îngrijirea istericilor, folosind metode derivate din 
hipnoză, Freud a ajuns să considere că pacienţii săi suferă de un blocaj 
al libidoului sexual, cu o tensionare a libidoului şi două ieşiri posibile: 
fie are loc o descărcare odată cu reamintirea scenelor traumatice ce se 
găsesc la originea blocajului, printr-o reviviscenţă a afectelor (iar prin 
acest catharsis angoasa dispare), fie are loc transformarea în angoasă. 
Prin urmare, din această primă perspectivă, angoasa era o tranformare 
a afectelor ce însoțesc reprezentarea refulărilor nedorite. Tipul de 
angoasă care nu prezintă posibilitatea de descărcare este „nevroza 
anxioasă”, descrisă mai sus. 

Câţiva ani mai târziu, odată cu evoluţia experienţei sale clinice şi a 
teoriei psihanalitice, Freud a descris şi alte mecanisme. Angoasa, un 
afect liber, ar putea fi deplasată şi fixată pe o reprezentare mai 
suportabilă decât reprezentarea iniţială refulată. Este cazul fobiilor în 


care angoasa a găsit un obiect inductor precis (situaţie, obiect, 


123 Jacques Cosnier, Introducere în psihologia emoțiilor şi a sentimentelor, op. cit., 
p.133. 
124 Ibidem, p.134. 

personaj) şi poate fi evitată datorită unor comportamente 
corespunzătoare. Aşadar, angoasa poate urma refulării şi îmbrăca 
valoarea unui semnal ce permite evitarea situaţiei periculoase” 1%. 

Aşa explică Sigmund Freud trecerea aceasta de la frica fără obiect 
la cea cu obiect, dar manifestată somatic, ca cea din prima categorie. 
Sau cum ar spune Fritz Riemann: „avem tendinţa de a ataşa angoasele 
neelaborate, nestăpânite la obiecte substitutive mai inofensive, mai 
uşor de evitat decât adevăratul declanşator al angoasei, pe care nu îl 


putem evita” 1%. 


Dar totul porneşte aici de la concepţia lui Freud 
despre libidou şi elementele refulate şi defulate (unde mai luăm în 
calcul ereditatea şi mediul înconjurător), iar motivul pentru care unele 
dintre aceste elemente constituie cauzele anxietăţilor sau angoaselor 
aparţine domeniului psihanalizei, ea dovedind numeroase elemente 
„declanşatoare” în funcţie de fiecare persoană în parte. 

Este de ştiut că, pentru fiecare tip de angoasă există cauze diferite 
ori asemănătoare depinzând în mare parte de zestrea noastră genetică 
şi de condiţiile de mediu în care ne-am născut şi ne-am dezvoltat, 
copilaria având un cuvând decisiv în această privinţă, a istoriei 


angoaselor. Angoasele 17 


mai depind şi de constituţia noastră somatică 
şi psihică (sufletească), cât şi de devenirea noastră în istorie, dar şi de 
cea în metaistorie, de cea spirituală. 

Pe lângă acestea, psihoterapeutul şi psihanalistul Fritz Riemann e 


128 stă câte „o formă de 


de părere că la baza fiecărui tip de angoasă 
bază a angoasei”, în totalitate, patru forme: angoasa de autodăruire, 
angoasa de individualizare, angoasa de schimbare şi angoasa de 
necesitate. Toate aceste patru forme de bază ale angoasei ţin de poziţia 
noastră în lume, de faptul de a fi determinaţi de două mari antinomii, în 
a căror contrarietate ireconciliabilă ne aflăm 1%. Acestor două mari 
antinomii le corespund cele patru impulsuri fundamentale ce aparţin 
fiinţei noastre, impulsuri ce se completează şi se contrazic reciproc: 
125 Ibidem. 

125 Fritz Riemann, Formele fundamentale ale angoasei, op. cit., p.13. 

127 Dar şi anxietăţile, temerile, fobiile. 


128 Diferitelor temeri, anxietăţi. 
129 Fritz Riemann, Formele fundamentale ale angoasei, op. cit., p.13. 

tendinţa spre autorealizare, autoafirmare şi diferenţiere, cu tendinţa 
contrară spre autodăruire, uitare de sine şi participare (prima 
antinomie), şi, pe de altă parte, tendinţa spre durată şi siguranţă cu 
tendinţa contrară spre schimbare şi risc (a doua antinomie) 1%. Trebuie 
reţinut că, Fritz Riemann tratează (în această lucrare) angoasele ca 
nişte frici, ca temeri şi nu în sensul stabilit şi definit mai sus, de aceea 
concluziile dânsului aduc o nouă culoare lucrării de faţă. Pentru o 
înţelegere mai limpede, în continuare vom prezenta cerinţele/nevoile 
intrinseci nouă, care constituie punctul de plecare necesar fiecărei 


forme de bază a angoasei. 


1) Angoasa de autodăruire, trăită ca pierdere a Eului şi 
dependenţă. 

Cerinţe. Aici vorbim despre nevoia omului de a deveni o persoană 
irepetabilă, care-şi afirmă caracterul autonom şi se delimitează de alte 
persoane, de a fi inconfundabil, de a nu fi un om de masă, 
interschimbabil. „Odată cu aceasta vine însă şi toată angoasa care ne 
ameninţă atunci când ne deosebim de alţii, ieşind astfel din confortul 
apartenenţei şi comunităţii, ceea ce ar însemna singuratate şi izolare. 
Indiferent de măsura în care, datorită rasei, familiei şi poporului, 
grupei de vârstă şi sexului, credinţei sau profesiei noastre, fiecare 
dintre noi aparţine anumitor grupuri, cu care se simte înrudit şi 
familiar, el este în acelaşi timp un individ 15!, ceva irepetabil, deosebit 
de toţi ceilalţi oameni. [...] Astfel, existenţa noastră seamănă cu o 
piramidă, a cărei bază este constituită din elemente tipice şi comune, 
dar care spre vârf se desprinde din ce în ce mai mult de aspectele 
comune unificatoare şi se termină cu un individ irepetabil. Odată cu 
admiterea şi dezvoltarea caracterului nostru unic, cu procesul de 
individuaţie, cum a fost numit de C. G. Jung acest proces de evoluţie, 
ieşim din confortul apartenenţei, al lui „a-fi-ca-şi-ceilalţi” şi trăim cu 
angoasă singuratatea individului. Cu cât ne deosebim mai mult de alţii, 


cu atât devenim mai singuri şi suntem astfel expuşi nesiguranţei, 


130 Ibidem, p.19. 
131 Personal, prefer termenul de persoană. 

neînţelegerii, respingerii şi combaterii din partea celorlalţi. Dar, pe de 
altă parte, dacă nu ne asumăm riscul de a deveni indivizi autonomi vom 
rămâne prea mult blocaţi în colectiv, în tipic şi vom rămâne datori cu 


ceva decisiv valorii noastre umane” 132, 


2) Angoasa de individualizare (de a deveni tu însuţi), trăită ca 
pierdere a protecţiei şi izolare. 

Cerinţe. O altă nevoie de bază a noastră este „aceea de a ne 
deschide cu încredere lumii, vieţii şi semenilor noştri, a ne lăsa în voia 
a ceea ce nu ţine de propriul Eu, a ceea ce este străin,de a face 
schimburi cu exteriorul. Este vorba despre a ne dărui vieţii - în cel mai 
larg dintre sensuri. De aceasta sunt însă legate toate angoasele de a ne 
părăsi Eul, de a deveni dependenţi, de a ne abandona, de a nu putea 
trăi corespunzător propriei fiinţe, de a o jertfi altora şi de a fi nevoiţi să 
renunţăm la prea mult din noi înşine în vederea adaptării cerute. Aici 
este vorba, deci, mai ales, de partea dependenţelor noastre, 
„Ssupunerile noastre” şi de faptul că, în ciuda acestor dependențe şi 
pericole la care este expus Eul nostru, care ne fac să ne simţim 
neputinţa, trebuie să ne dedicăm vieţii, trebuie să ne deschidem. Dacă 
nu ne asumăm acest risc, rămânem fiinţe izolate, fără legături, fără 
apartenenţe la ceva care să treacă dincolo de ele, în cele din urmă fără 
confort şi astfel nu putem face cunoştinţă nici cu noi înşine şi nici cu 
lumea” 1%. 

Din această primă antinomie a celor două nevoi fundamentale 
umane, reiese faptul că fiecare persoană trebuie să facă faţă atât 
angoasei ce apare în acţiunile ce converg spre „abandonul propriului 


eu”, cât şi angoasei ce apare în cazul „devenirii de sine”. 


3) Angoasa de schimbare, trăită ca vremelnicie şi nesiguranţă. 
Cerinţe. Al treilea impuls fundamental al fiinţei noastre este acela 
de a năzui către ceea ce este durabil. „În această lume trebuie să ne 


aşezăm la casa noastră, trebuie să facem planuri de viitor, trebuie să 


132 Ibidem, p.16. 
133 Ibidem, pp.16-17. 

tindem către scopuri ca şi cum am trăi nelimitat, ca şi cum lumea ar fi 
stabilă şi viitorul ar fi previzibil, ca şi cum am putea să contăm pe ceva 
care rămâne - ştiind în acelaşi timp că „media vita în morte sumus,” că 
în orice clipă viaţa noastră se poate sfârşi. Odată cu această cerinţă de 
a dura, de a ne proiecta pe noi înşine într-un viitor nesigur, chiar de a 
avea viitor, ca şi cum în faţa noastră s-ar afla ceva ferm şi sigur - cu 
această cerinţă vin toate angoasele care ţin de cunoaşterea 
caracterului nostru trecător, a dependenţelor noastre şi de nesocotinţa 
iraţională a naturii noastre. Este vorba despre frica de a îndrăzni ceva 
nou, de a planifica incertul, de a ne prinde pe noi înşine în mişcare. 
Aceasta este ceea ce vrea să spună adagiul că nu te poţi scălda de două 
ori în acelaşi râu - de fiecare dată nu numai că râul este altul, dar şi tu 
însuţi vei fi altul. Dar, pe de altă parte, dacă renunţăm la durată, nu 
putem crea şi realiza nimic: în reprezentarea noastră tot ceea ce este 
creat trebuie să aibă ceva din această durată - altminteri nu am începe 
niciodată să ne realizăm scopurile. Astfel trăim întotdeauna ca şi cum 
am crede că avem o cantitate nelimitată de timp, ca şi cum ceea ce am 
realizat în sfârşit ar fi stabil şi această stabilitate şi durată care ne 
plutesc prin faţa ochilor ca nişte idei vagi, această veşnicie iluzorie este 


un impuls esenţial care ne împinge spre acţiune” 1%., 


4) Angoasa de necesitate, trăită ca fiind ceva definitiv şi lipsit de 
libertate. 

Cerinţe. Cea de-a patra nevoie principală a omului care stă la 
temelia celei de-a patra forme de bază a angoasei este aceea de „a fi 
mereu gata să ne schimbăm, să aprobăm schimbarea şi dezvoltarea, să 
renunţăm la ceea ce ne era familiar, să lăsăm în urma noastră tradiţiile 
şi obişnuinţele, să ne desprindem şi să ne despărţim mereu de ceea ce 
am obţinut deja, să trăim toate lucrurile ca pe nişte stadii intermediare. 
De această cerinţă de a ne dezvolta mereu, plini de vitalitate, de a nu 
ne opri, de a nu ne crampona, de a fi deschişi la nou şi de a îndrăzni 


ceva necunoscut se leagă angoasa ca posibilităţile noastre şi pornirea 


134 Ibidem, p.17-18. 

noastră către libertate să fie restricţionate, limitate prin ordine, 
necesităţi, reguli şi legi, prin forţa de absorbţie a trecutului şi 
obişnuinţei. În ultimă instanţă, invers faţă de angoasa descrisă mai sus, 
unde moartea apărea în calitate de vremelnicie, aici moartea ameninţă 
în calitate de încremenire în definitiv. Dacă însă am abandona impulsul 
spre schimbare, îndrăzneala noului, atunci am rămâne prinşi în 
obişnuinţe, repetând şi menţinând uniform ceea ce este deja, iar timpul 
şi lumea înconjurătoare ne-ar depăşi şi ne-ar uita” 155. 

Aşadar, s-a evidenţiat şi cea de-a doua antinomie a vieţii rezultată 
din aspiraţia, atât spre durată, cât şi spre schimbare, obligându-ne 
astfel în a lupta, pe de o parte cu angoasa de vremelnicia ce nu 
încetează vreodată, iar pe de altă parte cu angoasa de necesitatea 


imutabilului. 


1.6. Diferite forme de manifestare ale anxietăţii 


Acum, de vreme ce avem o idee amplă despre frica din domeniul 
cunoscutului şi despre cea din cel al necunoscutului, dar şi despre 
întrepătrunderea celor două domenii, vom enumera o serie de 
manifestări anxioase, prezente, atât în cele două domenii luate separat, 
cât şi în simbioza lor. Definiţiile lor vor fi însoţite şi de exemplificarea 
comportamentelor, cât de cât, observabile ale celor ce sunt încercaţi şi 
trăiesc astfel de situaţii timerice. 


Acestea sunt: 1% 


1) Atacul de panică sau fulgerul groazei 


155 Ibidem, p.18-19. 

136 Toate datele cu privire la aceste manifestări anxioase au fost preluate, cu unele 
modificări şi transcrise, din studiul medicului psihiatru Sorin Ene realizat în 
colaborare cu Daniel Ionescu, lucrare apărută la Editura Polirom, Iaşi, 2005, cu titlul 
Cum să ne învingem teama. 

Este o stare de spaimă sau panică (frică intensă) extremă, de 
nesuportat, ce apare brusc pentru o perioadă scurtă de timp (de la zece 
la câteva zeci de minute), în care apar oricare dintre următoarele 
simptome, agravându-se rapid: 

-  palpitaţii sau creştere a ritmului bătăilor inimii; 

- senzație de nod în gât sau respiraţie scurtă ori lipsită de aer 
(uneori persoana zice: „Mă astup la piept”.); 

- durere în piept; 

-  transpiraţii sau valuri de caldură ori frisoane; 

-  ameţeală, slăbiciune sau sfârşeală; 

-  tremurături ori amorţeli ale degetelor sau extremităților; 

- senzații neplăcute abdominale; 

- teama de moarte; 

- teama dea înnebuni; 

- sentimente de ireal, de mediu înconjurător schimbat; 

- sentimentul că senzațiile propriului corp nu aparţin acestuia 
(sunt străine de el şi de senzațiile obişnuite); 1% 

O persoană care are atac de panică simte, din senin, o stare de 
nelinişte psihică şi fizică, simte că nu-şi găseşte locul plimbându-se fără 
rost. Aproape simultan începe să simtă o lipsă de aer, durere în piept, 
având o respiraţie scurtă, transpiraţii reci, dureri ori stare de rău 
abdominal, amorţeli ale degetelor. Apare totodată o frică intensă şi 
sentimentul de moarte inevitabilă ori de pierdere a minţilor, omul 
încercând să iasă din locul respectiv, mai ales dacă e singur, în 
căutarea unui ajutor exterior. În răstimpul acestor manifestări, 
persoana este agitată, zăpăcită, confuză, răspunzând anapoda sau 
deloc la întrebări, neputându-se concentra, câteodată părându-i-se că 
lumea din jur arată altfel decât de obicei. Atacul de panică este una din 
cele mai groaznice stări psihice ale unui om, schimbând radical 


persoana pentru câteva minute sau ore 1%. 


137 Sorin Ene şi Daniel Ionescu, Cum să ne învingem teama, Editura Polirom, Iaşi, 
2005, p.30. 
138 Ibidem, pp.31-33. 

2) Tulburarea de panică sau aşteptarea fulgerului groazei 


Este o tulburare psihică în care apar repetate atacuri de panică 
neaşteptate, fără legătură cu o anumită situaţie. Cel puţin unul dintre 
aceste atacuri de panică este urmat de o perioadă însemnată de timp în 
care apare îngrijorarea legată de: 

- apariția eventuală a unui nou atac de panică; 

- consecințele atacurilor de panică - frică de pierdere a minţilor, 
potenţial atac de cord; 

Persoana cu tulburare de panică se comportă normal (mai ales 
când este însoţită de un cunoscut), excepţie făcând doar în cazul 
atacurilor de panică. În interior însă, este măcinată de grija unui viitor 
atac de panică, pe care nu-l poate prevedea, şi care, poate apărea în 
orice clipă. Datorită acestei temeri, persoana în cauză poate evita 


spaţiile aglomerate 1%. 


3) Tulburarea anxioasă generalizată sau cum să-ţi fie frică 


aproape tot timpul 


Tulburării anxioase generalizate îi este proprie anxietatea sau 
îngrijorarea persistentă legată de anumite evenimente obişnuite, dar 
gradul  îngrijorării este mult prea mare faţă de importanţa 
evenimentului. Deseori persoanele care au tulburări anxioase 
generalizate nu conştientizează exacerbarea îngrijorărilor lor, cu toate 
că se simt deranjate de acestea. Neliniştea sau aşteptarea îngrijorată 
sunt prezente în majoritatea zilelor dintr-un interval de şase luni. 
Îngrijorarea este stăpânită sau controlată cu dificultate şi este însoţită 
de oricare dintre următoarele simptome: 

-  nelinişte, senzaţia de a fi pe punctul de a ceda nervos; 

- oboseală fizică sau psihică prea mare pentru eforturile depuse; 

- dificultăți de concentrare; 


- iritabilitate sau nervozitate excesivă; 


139 Ibidem, pp.42-43. 
54 


- tensiune în muşchi (cârcei, spasme prelungite); 

- tulburări de somn (somn redus ca durată sau neodihnitor); 1% 

O persoană care se află într-o tulburare anxioasă generalizată pare 
a fi sâcâită mai mult de gândul unui eventual pericol. Îngrijorarea este 
prea mare şi durează prea mult, persoana în cauză simțindu-se ca un 
arc prea întins, iar cei din jur observă acest lucru. Aceste persoane 
reacţionează mult mai calm la evenimentele cu adevărat stresante ca şi 
cum starea permanentă de încordare le feresc de o izbucnire. Este 
destul de dificil să intri într-un dialog creativ cu unele persoane ce 
suferă de această tulburare datorită nervozităţii şi iritabilităţii aproape 
permanente (somnul redus sau neodihnitor având aici un cuvânt de 
spus). De remarcat este că persoanele în cauză sunt conştiente de 
aceste lucruri, având uneori senzaţia de pierdere a propriului lor 


control, datorită dificultăţilor de concentrare şi de memorie 111. 
4) Agorafobia sau frica de spații aglomerate ori înghesuite 


Agorafobia (în limba greacă, agora = piaţă, loc deschis; phobos = 
frică, spaimă) este o tulburare psihică în care activităţile normale sunt 
împiedicate parţial sau total din cauza evitării: 

- spațiilor din care ieşirea se face cu greu sau deloc (metrouri, 
lifturi, tuneluri, autobuze, avioane, etc); 

- spațiilor deschise, dar aglomerate (străzi aglomerate, magazine 
mari, întruniri, etc.); 

Cauza acestei evitări este frica de a nu avea un atac de panică şi 
de a nu avea de unde primi ajutor. Imposibilitatea evitării acestor 
situaţii, crează persoanei în cauză un crescând disconfort ori o stare de 
rău accentuată. 

Oricare dintre situaţiile enumerate anterior (ori doar gândul la ele) 
cauzează o stare de anxietate extremă, similară cu atacul de panică, 


reacţia de evitare la expunerea forţată fiind violentă 1%. 


140 Ibidem, p.56. 
141 Ibidem, pp.5 7-58. 
142 Ibidem, p.68. 

Persoana care suferă de agorafobie caută să fie însoţită în zonele 
enumerate mai sus, de cel puţin o persoană (cunoscută) care, să-i poată 
oferi sprijin dacă va fi nevoie de o intervenţie în cazul unui atac de 
panică. „Agorafobicul” afectează şi vieţile persoanelor apropiate, 
datorită deficienței pe care o manifestă şi anume: refuzul de a ieşi din 
casă neînsoţit, dar totodată neputând sta singur în casă, astfel, 
determinând anumite persoane (de obicei apropiații) să facă cu 
schimbul în ajutorarea lui. 

O categorie aparte de agorafobici este cea a celor care ştiu că au o 
afecţiune fizică (ex.: au avut mai demult un atac de cord) şi care evită 
situaţiile de mai sus de teamă repetării atacului de cord. Pe lângă 
stresul produs de conştientizarea afecțiunii fizice, ei ţin piept zi de zi, şi 
stresului produs de agorafobie, şi situaţiilor pe care sunt constrânşi să 


le evite 1%. 
5) Fobia specifică sau groaza de unele lucruri obişnuite 


Este o tulburare psihică în care: 

- expunerea la o anumită situaţie obişnuită din viaţă (numită în 
continuare stimul fobic) sau aşteptarea acesteia, dă naştere unei 
anxietăţi severe, ce uneori poate atinge intensitatea unui atac de 
panică. Anxietatea (frica) este iraţională, nepotrivindu-se cu 
temperamentul şi personalitatea subiectului. Cu toate că, este 
conştient de reacţia exagerat de puternică pe care o are, nu o poate 
stăpâni. Această „specificitate” include doar anumite situaţii (stimuli 
fobici) ce produc manifestarea anxioasă, alte situaţii obişnuite neavând 
vreun efect negativ. Numărul situaţiilor psihice variază de la subiect la 
subiect, de la un singur obiect temut până la aşa numita „panfobie”, în 
care subiectul în cauză se teme de absolut toate obiectele şi 


circumstanţele (evident, o situaţie prezumtivă). 


143 Ibidem, pp.69-70. 

- subiectul încearcă prin orice mijloace să ocolească situaţia ce 
produce anxietatea, expunerea forţată la stimulul fobic fiind îndurată 
cu greutate. 

Fobia specifică este declanşată de diverşi stimuli fobici, aceştia 
dând şi numele fobiilor respective, dar păstrându-şi originea şi forma 
grecească a lor: 

- fobii de factori naturali (tunete, fulgere, furtuni, mare, apă, 
etc.); 

- fobii de animale (pisici, câini, şoareci, şerpi, păianjeni, albine, 
viespi, etc.); 

- fobii situaţionale (avioane, înălţimi, spaţii închise, lifturi, poduri, 
etc.); 

- fobii de injecții, de rănire, de sânge; 

- alte tipuri (evitarea fobică a situaţiilor ce pot duce la 
contractarea unor boli, evitarea unor personaje din poveşti de către 
copii, evitarea sunetelor puternice, etc.); 1% 

La întâlnirea cu stimulul fobic, persoana în cauză poate avea unul 
sau mai multe din următoarele simptome: 

- valuri de căldură sau frisoane; 

-  palpitaţii ori creşterea ritmului cardiac; 

-  tremurături sau amorţeli ale degetelor; 

- transpiratie; 

- gură uscată (lipsită de salivă); 

- respirație dificilă; 

- nod în stomac ori în capul pieptului; 

- sentimentul că nu mai poate respira, că se sufocă; 

-  ameţeală, senzaţie de leşin; 

- frica dea muri sau dea înnebuni; 

Fiecare persoană care suferă de vreo fobie specifică va căută să 
ocolească (evite) pe cât posibil stimulul fobic în orice fel. Prin urmare, 
persoanele cu frică morbidă de păianjeni vor prezenta anxietate 


extremă la vederea unui păianjen, iar în forme grave, chiar şi la 


144 Ibidem, pp.80-81. 
57 


vederea unei pânze sau a unei fotografii cu păianjeni. Cele ce se tem de 
animale vor face un slalom de pe un trotuar pe altul cautând să scape 
de câinii şi pisicile fără stăpân. Într-un mod similar, cele cu fobie de 
avion, vor călători cu alte mijloace de transport (tren, autocar, vapor 
etc.) pentru a evita avionul, chiar dacă distanţele parcurse vor fi duble 
sau triple. Şi aşa mai departe. Din cauza acestor evitări, atât activitatea 
personală (socială, culturală, afectivă, etc.) a celui ce suportă o astfel 
de fobie, cât şi activităţile celorlalţi care intră, într-un fel sau altul, în 


contact cu ea, suferă perturbații 145. 


6) Fobia socială sau frica de a fi observat în anumite situații 


sociale 


Fobia socială este o tulburare psihică al cărei principal simptom 
este frica iraţională şi de nestăpânit ce apare în anumite situaţii sociale 
(mâncat la restaurant ori la bar, petreceri, urinatul în toaletele publice, 
vorbitul ori ţinerea unui discurs în faţa unui auditoriu, în timp ce scrii 
şi alte persoane se uită la tine, etc). În imprejurările respective, dar şi 
în altele, persoanele în cauză simt o stare de teamă, de disconfort şi 
încearcă să camufleze acest fapt. Din cauza acestei frământări de a nu 
fi observat că se teme, că se jenează, persoanele cu o fobie socială pot 
face gesturi necugetate ce „bat la ochi” şi care atrag şi mai mult 
atenţia celor din jur, ele (persoanele care au fobie socială) simțindu-se 
şi mai stingherite. Cu toate că, ele cunosc iraţionalitatea emoţiilor lor, 
acestea sunt suportate cu greu 1%. 

Fobia socială apare adesea la persoanele care au fost copii timizi 
sau ruşinoşi. Fiecare persoană ce suferă de fobie socială poate avea un 
număr de situaţii mai mic sau mai mare pe care le evită, desfăşurarea 
vieţii fiind mai mult ori mai puţin influenţată de acest lucru, adică de 
încercările de a evita situaţiile cu pricina. Elementul comun al 
situaţiilor sociale evitate este posibilitatea (în mintea persoanei) de a fi 


observată în situaţii dezavantajoase, ce i-ar trăda starea de tensiune, şi 


145 Ibidem, p.83. 
146 Ibidem, p.95. 

de disconfort (faptul că i se înroşeşte faţa, că îi tremură mâinile ori 
transpiră). Dar disconfortul va fi cu atât mai mare, la fel ca şi evidenţa 
simptomelor, cu cât persoanele în cauză poartă o grijă exagerată 
acestui aspect. Dacă fobia socială apare în multe situaţii sociale, 
subiectul va fi ca un „handicapat” social, lucru ce va contribui la 
agravarea imaginii faţă de sine, ulterior putând apărea şi o depresie 


reactivă 1%. 


7) Reacţia acută la stres sau retrăirea înspăimântată a unui 


eveniment groaznic 


Este o tulburare psihică declanşată de un stres extrem de puternic, 
un eveniment tragic ori catastrofal (agresiune fizică, viol, accident de 
maşină, etc). Evenimentul catastrofic este retrăit ca într-un film, ziua 
prin amintiri ce apar fără vrere, noaptea prin coşmaruri. Apare şi 
tendinţa de evitare a oricăror lucruri ce amintesc de evenimentul 
declanşator. Subiectul în cauză poate avea o anxietate permanentă sau 
de durată mare şi chiar dificultaţi de concentrare şi nervozitate. 

Reacţia acută la stres poate dura între două şi patru săptămâni, 
durata fiind singura deosebire faţă de tulburare de stres posttraumatic, 
aceasta din urmă având o durată mai lungă, producând (uneori) şi un 


disconfort mai accentuat 1%. 


8) Tulburarea de stres posttraumatic sau  retrăirea 


înspăimântată a unui eveniment groaznic 


Este o prelungire a reacției acute la stres, astfel că, este o 
tulburare psihică declanşată de un stres extrem de puternic, apărut 
brusc sub forma unui eveniment prin care: 

- sunt amenințate viaţa ori integritatea fizică a propriei persoane 
sau a altei persoane, nu neapărat apropriate. 


- se află despre moartea unei persoane apropiate. 


147 Ibidem, pp.96-99. 
148 Ibidem, p.24, pp.108-109. 

Evenimentul este retrăit involuntar prin imagini (numite flashback- 
uri - imagini - fulger în întuneric), gânduri sau vise ce provoacă o 
tensiune psihică. 

Dacă lucrurile ce amintesc de întâmplarea nepăcută nu pot fi 
evitate (subiectul căutând prin orice mijloace să o evite) ele sunt 
suportate cu anevoinţă, cauzând retrăirea evenimentului neplăcut. 

Creşte şi vigilenţa subiecţilor, ei părând a fi nişte „oameni pânditi”, 
tresărind la zgomote obişnuite (sonerie, telefon, claxonări etc.), având 
o stare de nervozitate crescută, nelinişte fără motiv, precum şi greutate 
în dormire, deseori cu un somn neliniştit chiar şi în lipsa coşmarurilor 
149, 

Întâmplarea stresantă este retrăită la întâlnirea subiectului cu 
situaţii asemănătoare. Astfel că, subiectul are reacţii fizice (stare de 
rău, transpiraţii, palpitaţii, dureri abdominale etc.) şi psihologice 
(nelinişte, anxietate, tensiune psihică, îşi freacă mâinile încontinuu, 
clipeşte des ori ţine ochii strâns închişi, etc.). În încercarea lui de a 
evita situaţiile ce-i reamintesc de evenimentul stresant şi în încercarea 
de a evita reacţiile neplăcute, uneori pot apărea şi alte reacţii mai 
generale de evitare, prin care psihicul traumatizat încearcă să evadeze 
din lumea reală. Prin umare, pot apărea derealizarea (senzaţia ori 
sentimentul că lumea din jur s-a schimbat complet) şi depersonalizarea 
(senzaţia sau sentimentul de a fi o cu totul altă persoană). Din cauza 
retrăirii evenimentului stresant, subiectul are senzaţia că este hăituit 


tot timpul 150. 


9) Tulburarea obsesiv-compulsivă sau cum propriile gânduri 


îți fac viaţa un calvar 


Aceasta constă în prezenţa: 
-  obsesiilor (în limba latină, obsessio = asediu), reprezentare de 


idei, gânduri, sentimente ori senzaţii ce apar involuntar şi nu pot fi 


149 [bidem, p.24, pp.111-112. 
150 jbidem, p.113. 

alungate oricât se încearcă acest lucru; acestea sunt cunoscute ca 
excesive şi iraționale crescând tensiunea psihică a persoanei; 

-  compulsiilor sau ritualurilor, reprezentate de gânduri ori 
comportamente conştiente, dar repetitive şi stereotipe (verificare, 
numărare, spălare, etc.), ce au rolul de a atenua tensiunea psihică 
produsă de apariţia obsesiilor, dar care consumă cel puţin o oră pe zi. 

Cu cât nerealizarea ritualului este prelungită (persoana rezistând 
din proprie iniţiativă sau neputând pur şi simplu să îl facă), cu atât mai 
mult tensiunea psihică a respectivei persoane creşte. Este o nelinişte 
invalidantă deoarece  obsesiile asediază permanent sufletul, iar 
ritualurile  (compulsiile) consumă timp şi afectează semnificativ 
activitatea normală a persoanei. Doar 75% din cei care suferă de 
tulburare obsesiv-compulsivă au şi obsesii şi ritualuri, restul au, fie 
obsesii, fie ritualuri !*!. 

Cele mai însemnate obsesii şi compulsii sunt: 

- obsesia simetriei şi preciziei, totul trebuind să fie aranjat la 
milimetru, în acelaşi fel ca întotdeauna; dacă un tablou este înclinat 
puţin într-o parte sau în alta, subiectul trebuie să îl îndrepte, 
neputându-se concentra în activităţile pe care le întreprinde - ritualul 
de aranjare a lucrurilor, și astfel, persoana pierde ore întregi pentru 
lucruri mărunte; 

- obsesia de contaminare cu microbi sau viruşi - cu compulsii 
constând în spălări repetate sau evitări sistematice ale oricăror obiecte 
contaminatorii. Subiectul îşi poate descuama pielea prin spălat excesiv, 
ori nu iese din casă din cauza fricii de microbi; 

- obsesia îndoielii (implică un pericol - gaze uitate deschise, uşa 
uitată deschisă, robinetul cu apă, etc.) - urmată de ritualul verificării - 
verificări repetate la câteva secunde, ca şi cum persoana în cauză nu 
poate avea încredere în ea însăşi; 

- obsesii cu teme violente sau sexuale, considerate condamnabile 
chiar de către persoană. Gânduri ca: „Ce-ar fi să-l bat zdravăn pe ăla?” 


sau „Îmi vine să-mi omor copilul”, pot fi găsite mai tot timpul în mintea 


151 Ibidem, pp.125-126. 

celor ce suferă de tulburări obsesive, „bântuirea” lor fiind una greu de 
suportat, în acest caz, nu există ritualuri ce ar putea să scadă tensiunea 
psihică; 

- obsesii religioase. Persoanelor în cauză le vine sa înjure în 
biserică sau gândul că Dumnezeu e necuratul le invadează mintea şi 
aşa mai departe. 

Aceste obsesii sunt conexate cu ritualuri de numărare sau 
repetare. Exemplu: „O să număr de la 20 înapoi”, „Dacă următoarea 
casă are număr par de ferestre, totul va fi bine”, „Dacă până la stradă 
am să fac mai puţin de 15 paşi, totul va fi bine”, „Să spun de cincizeci 


de ori <<Dumnezeu e bun>> 12. 


10) Tulburarea anxioasă organică sau boala corpului care 
nelinişteşte sufletul 


Este o stare în care apar unul sau mai multe simptome anxioase 
(anxietate permanentă, obsesii sau compulsii, atacuri de panică) însă 
doar ca o consecinţă directă a unei boli organice. 

Această tulburare apare deoarece anumite boli ori probleme de 
sănătate au printre simptome şi anxietatea, ce dispare împreună cu 
celelalte simptome după ce problema de sănătate a fost tratată cu 
succes. Aceste boli ori probleme de sănătate sunt: 

- sindrom de sevraj la nicotină (la lăsarea de fumat), sedative- 
anxiolitice, alcool; 

- intoxicații cu cafea, amfetamine, cocaină; 

- boli endocrine: hipertiroidism, feocromocitom, 
hiperparatiroidism şi boala Cushing; 

- þoli neurologice (traumatice sau degenerative, vasculare); 

- modificări metabolice: creşterea calciului în sânge 
(hipercalcemie), scăderea oxigenării sângelui (hipoxemie), scăderea 


glicemiei (hipoglicemie). 


152 Ibidem, pp.127-128. 

Subiecţii în cauză se comportă în funcţie de tipul simptomelor 
anxioase pe care le suferă. Astfel că, ei pot avea atacuri de panică, 
compulsii sau obsesii, anxietate permanentă, aceste simptome 
ameliorându-se imediat după ce boala care a declanşat-o este 


înlăturată 1%. 


11) Tulburarea de adaptare (cu anxietate) sau schimbarea vieții 


cu care nu te poți obişnui 


Tulburarea de adaptare este un diagnostic care uneori se pune 
atunci când nu este posibil vreun alt diagnostic, iar simptomele nu sunt 
justificate de altă tulburare psihică sau fizică. 

Tulburarea de adaptare cuprinde neapărat: 

- o întâmplare stresantă, unică (terminarea unei relaţii 
sentimentale ori a căsniciei) sau multiplă (probleme maritale de lungă 
durată, ori probleme financiare cronice). Acest factor stresant poate fi 
continuu (traiul într-un cartier nesigur) sau se poate ivi periodic 
(fluctuările sezoniere ale unei mici afaceri). 

Există şi stresori aşteptaţi (începerea şcolii la copii de 6-7 ani, 
plecarea tinerilor din casa părinţilor, naşterea unui copil, căsătoria, 
pensionarea) aceste evenimente producând o insatisfacţie mult mai 
mare decât ar fi fost de aşteptat; 

- anumite simptome (nejustificate prin alt diagnostic psihiatric) 
ce sunt în strânsă legătură cu anumite întâmplări stresante, fără de 
care simptomele nu ar fi ieşit la iveală. 

Simptomele pot fi diferite şi derutante: 

- simptome anxioase (îngrijorare, nervozitate, iritare) fără un 
diagnostic de tulburare anxioasă ca din cele descrise anterior; 

- simptome depresive (plâns frecvent, dispoziţie depresivă, lipsă 
de speranţă) fără să poată fi stabilit diagnosticul de depresie; 


- simptome anxioase şi depresive concomitente; 


153 Ibidem, pp.140-141. 

- tulburări ale emoţiilor (simptome depresive şi/sau anxioase) şi 
tulburări comportamentale simultane; 

- tulburări de comportament (vagabondaj, şofatul cu sfidarea 
regulilor de circulaţie, vandalism), caracteristice copiilor şi persoanelor 
tinere; 

- simptome fizice ce nu sunt îndreptăţite de vreo boală 1%. 

Simptomele depinzând de personalitatea subiecţilor - aceştia se 
vor manifesta ca atare fie prin depresii, anxietăţi, iritări, diverse 
simptome fizice (amețeli, dureri de cap ori de piept, amorţeli, etc.) etc. 
153. 

Toate aceste tulburări anxioase enumerate mai sus de la atacul de 
panică până la tulburarea de adaptare sunt printre cele mai frecvente 
din cadrul tulburărilor mintale ceea ce ne duce cu gândul la cât de 
benefice ori de nocive pot fi acestea. În continuare vom încerca o 
evaluare a dezavantajelor şi a beneficiilor fricii, privită în totalitatea 


manifestărilor ei timerice şi anxioase. 


1.7. Dezavantajele fricii 


Printr-un scurt rezumat a celor enumerate de la începutul discuţiei 
noastre despre frică şi până acum, ne este uşor să constatăm că frica, 
privită din unghiuri diferite, nu pare a fi enumerată printre virtuţi, ea 
perturbând activitatea corpului şi a sufletului, uneori în moduri 
groteşti, alteori în moduri de-a dreptul patologice, de la simpla 
repetare a unor acţiuni cu iz de bufonerie până la „paralizia la 
domiciliu” şi frica de orice. 

Frica (ca şi anxietate) „este un fenomen extraordinar de răspândit, 
ce îl însoţeşte pe om din fragedă copilărie şi adesea până la adânci 
bătrâneţi, amărându-i într-o inimaginabilă măsură existenţa, făcându-l 


154 Ibidem, pp.147-148. 
155 Ibidem, p.149. 

incapabil să-şi facă prieteni şi să pună prin aceştia o bază pentru o 
viaţă senină şi pentru o activitate rodnică. Căci teama se poate extinde 
asupra tuturor relaţiilor vieţii umane. Orientarea atitudinii anxioase 
diferă de la om la om. Se poate ca cineva să se teamă de lumea 
exterioară sau, dimpotrivă, să se înspăimânte de propria sa lume 
interioară. Aşa cum omul evită societatea care îi face frică, tot aşa se 
poate teme să rămână, cu el însuşi” 15. Reiese că, teama de ceva sau de 
cineva nu e ceva de dorit, dat fiind că, aceasta imobilizează organismul 
(trup şi suflet) în vederea conservării de sine (lucru bun, dar până la un 
anumit punct), împiedicându-i acestuia, atât comuniunea necesară 
devenirii de sine, cât şi a devenirii celorlalţi şi a creaţiei în totalitatea 
ei. 


Cu toate că frica este un fenomen firesc 1% 


, fiind o componentă 
majoră a experienţei umane, în ciuda eforturilor de a o depăşi, 
afirmaţia lui Jakov Lind, frica e rădăcina mea !* duce cu gândul la 
originea ei strâns legată de ontologia noastră, dat fiind că, nevoia de 
securitate este fundamentală, ea stând la baza moralei şi afectivității 
omeneşti. Prin urmare, această securitate apare ca un simbol al vieţii, 
pe când insecuritatea ca cel al morţii, frica făcându-și apariţia, 
bineînţeles, în spectrul insecurităţii, deci, al morţii 15%. Ne este frică de 
moarte, dar ne e frică implicit şi de lucrurile ce o pot apropia de 
existenţa noastră, fără să avem, deseori, o înţelegere profundă a 
lucrurilor ce ar putea evita această temere. Cu toate că frica îţi poate 
da multă abilitate, totodată ea răpeşte lucrurilor adevărata lor 
însemnătate 1%, înţelegerea firească a lucrurilor (fenomenelor, 
oamenilor, tainelor etc.) fiind determinată şi de acest afect (emoție). Un 
om fricos, nu vede adevărata faţă a lucrurilor, şi prin urmare, acţiunile 


sale nu vor fi pe măsura aşteptărilor celorlalţi, fie apropiaţi sau nu; nu 


156 Alfred Adler, Cunoaşterea omului, op. cit., p.226. 

157 Diferenţa dintre frica firească şi cea nefirească va fi expusă în capitolul 2 al 
lucrării, cu referire la perspectiva teologică. 

158 Jakov Lind, Frica e rădăcina mea, apud Jean Delumeau, Frica în Occident, secolele 
XIV-XVIII. O cetate asediată, vol. 1, op. cit., p.18. 

159 Jean Delumeau, Frica în Occident, secolele XIV-XVIII. O cetate asediată, vol. I, op. 
cit., p.18-19. 

15 Victor Hugo, Cugetări, Editura Albatros, Bucureşti, 1982, p.100. 

vor fi fireşti, capabile să creeze ceva benefic. Vorbim acum de o frică 
iraţională, de o sfială, de o timiditate ce estompează potenţa reală a 
subiecţilor, cu toate că, în funcţie de spaţiu, timp, providenţă, etc., ea 
poate fi şi benefică. 

Astfel, pe lângă faptul că este un reflex indispensabil, o pavăză 
împotriva pericolelor de tot felul (ce converg în pericolul morţii), ea 
poate fi şi un afect disociant (separator) dând uneori impresia frapantă 
a unei înfrângeri. 

La copii această înfrângere este mai vizibilă dominând uneori 
întreaga personalitate, având repercusiuni şi la maturitate. Copiilor 
anxioşi le este frică să rămână seara singuri în pat, le este frică de 
întuneric, de câini şi diverse animale, de furtună, şi se tem şi de alţi 
copii, aceştia din urmă nu de puţine ori ajungând să-i persecute, fiindcă 
anxioşii, în teama lor, nu îndrăznesc să se apere de atacurile la care 
sunt supuşi. Prin urmare, ei devin nişte „ţapi ispăşitori”, nişte „panouri 
vii de tragere la ţintă”, căci prin felul lor de a fi au darul de a se 
manifesta ca un „magnet de atacuri” 161. 

„Copiilor anxioşi le este de obicei foarte teamă de profesori. Din 
păcate adeseori aceştia din urmă nu-şi dau seama că au de a face cu un 
copil anxios şi se poartă foarte sever cu ei. Se mai întâmplă ca unii 
copii mai puternici, după ce au facut o năzbâtie, să dea vina pe un copil 
anxios, care, fiind incapabil să se apere, devine „ţap ispăşitor” în faţa 


profesorului” 1% 


. Dar necazurile nu se opresc aici. De cele mai multe 
ori, dacă părinţii nu-şi dau seama de firea anxioasă a copilului lor şi nu 
încearcă să-l ajute, acesta va avea dificultăţi în viitor în relaţiile sale 
sociale, fie intime sau nu. Astfel că, în faţa dificultăţilor vieţii, el va 
rămâne dezorientat, neprogresând în activităţile lui, mereu fiind pe 
punctul de a se retrage din acţiunile întreprinse, fixându-şi drept 
principiu ocolirea obstacolelor vieţii, această concepţie adâncindu-se şi 


consolidându-se prin asocierea sa cu anxietatea. 


161 Karl Leonhard, Personalităţi accentuate în viaţă şi literatură, Editura 
Enciclopedică Română, Bucureşti, 1972, p.136. 
162 Ibidem. 

„Copilul ia cunoştinţă intuitiv de aceste dificultăţi, de îndată ce 
vine pe lume şi se află integrat în condiţiile existenţei. Date fiind 
pericolul permanent care îl pândeşte şi riscul eşecului strădaniilor sale 
de a ieşi din starea de insecuritate, el poate să ajungă la o concepţie 
despre viaţă pesimistă, la dezvoltarea unor trăsături de caracter care îl 
fac să se bizuie mai mult pe ajutorul şi consideraţia celor din jurul său. 
Prudenţa care rezultă de aici poate fi atât de mare încât să îl 
îndepărteze de îndatoririle impuse de viaţă. Dacă asemenea copii sunt 
totuşi obligaţi să progreseze, ei poartă în acelaşi timp în sine un plan 
de retragere, găsindu-se mereu pe picior de fugă, unul din afectele lor 
cele mai frecvente şi mai izbitoare fiind frica” 165. 

Aceşti copii ajunşi la maturitate sunt cuprinşi într-o stare de 
anxietate, fie de îndată ce au de întreprins ceva, fie de îndată ce se 
despart de cineva ce-i însoțea, fie că au de făcut curte unei 
femei/bărbat, fie când li se propune să ocupe o funcţie, etc., legătura 
lor cu viaţa şi cu semenii fiind atât de şubredă, încât se înfricoşează la 
orice schimbare ce survine în obişnuinţele lor 16. 

Totuşi la adulți, această frică (văzută mai mult ca o sfială, o 
neîncredere în forţele proprii) nu mai are aceeaşi înrâurire ca în 
timpurile copilăriei, dat fiind că, celelalte persoane nu mai sunt privite 
cu aceiaşi ochi, ne mai fiind atât de amenințătoare, dar cu toate 
acestea frica nu dispare, ci ea lucrează în continuare, imobilizând 
persoanele respective în diversele lor acţiuni, cum ar fi dorinţa de a se 
afirma şi a polemiza în cazul unei divergențe de opinii. lar dacă 
opozantul va da dovadă de tărie în argumentaţia sa, fricoşii vor bate 
pasul în retragere, din această cauză ei devenind timizi. Astfel că, 
această fire anxioasă se menţine şi la maturitate, dar sub forma 
timidităţii 165. 

Iată doar câteva aspecte ale dinamicii firii anxioase ce deranjează, 
incomodează activităţile persoanelor în cauză, şi care, poate lua 


aspecte şi mai tragice. Astfel că, prin „articularea” unor întâmplări (de 


163 Alfred Adler, Cunoaşterea omului, op. cit., p.258. 
164 Ibidem, p.226. 
16 Karl Leonhard, Personalități accentuate în viață şi literatură, op. cit., pp.136-137. 

obicei morbide) ale altor persoane, pe firul vieţii lor proprii, persoanele 
anxioase pot deveni ipohondre, stare, a cărei evoluţie, poate fi 
influenţată prin psihoterapie; dar nu şi firea anxioasă, care, va rămâne 
şi va putea pe viitor, să fie puntea de legătură între persoanele cu 
pricina şi alte stări bolnavicioase. 

Frica e stânjenitoare, uneori provoacă palpitaţii, dureri de piept, 
amețeli, transpiraţii, alteori e obsedantă şi necesită comportamente 
repetitive; te poate duce la starea de „a-ţi pierde minţile” şi te poate 
transforma într-un sclav mobil sau imobil, în funcţie de natura fiecărui 
om. Unele fobii pot tranforma un om normal într-un caraghios, dar 
netratate la timp sau tratate fără acordul specialiştilor şi ducând la 
consum excesiv, ori dependenţă de substanţe sedative, antidepresive 
(alcool, etc.) sau tranchilizante, pot înlesni apariţia depresiei şi 
creşterea riscului de suicid 16. Iar dacă mai adăugam faptul că „teama 


(frica) ia întotdeauna naştere din ignoranță” 1% 


şi uneori este „numai 
un exces de laşitate, având întotdeauna caracter de viciu” 16, şi oricât 
am încerca să îi desluşim misterul, ne resemnăm la auzirea veştii 
că „nu există fricoşi care să-şi cunoască totdeauna toată frica” 1%, 
putem deduce astfel, că pachetul „nedoritelor” din ecuaţia persoană 
umană versus frică, este copleşitor, adesea peste limitele suportabilului 
şi ale firescului, dar care, printr-o analiză de multe ori laborioasă, poate 


fi micşorat, atât cantitativ, cât şi calitativ. 


1.8. Beneficiile fricii 


Precizam în rândurile anterioare că frica este o componentă a 
propriei noastre existenţe şi se înfăţisează ca o garanţie, un stăvilar 
împotriva pericolelor, permiţând organismelor să scape provizoriu de 
moarte, apărând astfel ca un instinct al conservării, deci, benefic. 
Lucru pe care îl considerăm bun, dar până în punctul de unde omul 
ajunge să se preocupe doar de propria persoană, egocentrizându-se şi 


166 Sorin Ene şi Daniel Ionescu, Cum să ne învingem teama, op. cit., p.72. 

1677 Maxime şi cugetări din folclorul şi literatura americană, Editura Albatros, laşi, 
1974, p.202. 

15 Rene Descartes, Pasiunile sufletului, op. cit., p.153. 

169 La Rochefoucauld, Maxime şi reflecții, Editura Minerva, Bucureşti, 1972, p.94. 

egolatrizându-se, sfidând, atât nevoia lui de comuniune firească, cât şi 
nevoile celorlalţi. Prin urmare, frica considerată benefică este cea 


170 


originară (Urangst), atavică, proprie tuturor vieţuitoarelor şi nu cea 


patologică. Este frica ce „s-a născut odată cu omul în bezna timpurilor” 


171 172 


şi „ne însoţeşte de-alungul întregii noastre vieţi” „La om, 
îndeosebi, ea emană din insecuritatea generală a acestuia, din 
slăbiciunea sa în faţa morţii” 13. Astfel, ea este folositoare şi 
indispensabilă, cei care ar duce lipsa unui asemenea afect ar fi demni 
de plâns. 

Un aforism vechi egiptean sună aşa: „inima i-a fost dată omului 


înţelept, ca să se teamă” 1*4 


„iar un altul: „nu există om înţelept care să 
nu se teamă şi să nu se păzească” 1%. Iar dacă teama este necesară 
înţelepciunii, ea apare şi ca o imperativă, atât a onoarei, cât şi a 
respectului, după cum spune o veche cugetare latină: „când nu există 
nici o teamă, onoarea şi respectul dispar” 176. Descoperim astfel diferite 
elogii la adresa fricii, poate tot atâtea câte blamări găsim, neuitând 
totodată firile deosebite ale celor două frici, una cu care ne naştem şi 
de care ne folosim întru binele nostru, şi alta bolnavicioasă, ce ne 
sâcâie, ne paralizează acţiunile şi de care am vrea să ne descotorosim, 
dar de cele mai multe ori nu putem. 

Dacă „a te teme de ceea ce e rău, te scapă adesea de ceea ce e şi 
mai rău” 17”, poate fi încadrată în prima categorie a fricii (cea firească), 


w 178 


„cel ce pururea se teme, în nimic nu izbândeşte „cu siguranţă se 


pretează celei de a doua categorii de frică (cea patologică). Teama 
poate apărea şi ca un ajutor în păstrarea bunurilor pe care le-am 
dobândit, aprinzându-ne beculeţul roşu, ori de câte ori acele bunuri 


sunt în pericolul de a ne fi sustrase într-un fel sau altul, grăitor în acest 


170 Alfred Adler, Cunoaşterea omului, op. cit., p.258. 

171 G. Delpierre, La Peur et l'être, apud Jean Delumeau, Frica în Occident, secolele 
XIV-XVIII. O cetate asediată, vol. I, op. cit., p.18. 

172 Ibidem, p.19. 

173 Alfred Adler, Cunoaşterea omului, op. cit., p.258. 

174 Maxime, Sentinţe şi Aforisme din Egiptul Antic, Editura Albatros, Bucureşti, 1975, 
p.77. 

175 Tbidem. 

176 Proverbe şi cugetări latine, op. cit., p.149. 

177 Shakespeare, Aforisme şi cugetări, Editura Albatros, Bucureşti, 1975, p.97. 

178 Spicuiri din înțelepciunea Spaniolă, op. cit., p.341. 

sens putând fi un proverb antic: „darurile unei fericiri sunt însoţite şi 
de teamă” 179, 

Uneori şi iubirea este văzută în strânsă legătură cu teama, 
dispariţia acesteia din urmă ducând la planarea suspiciunii asupra celei 
dintâi: „Iubirea, ca şi focul, nu se poate menţine fără ardere continuă; 
şi încetează de a mai dăinui îndată ce nu mai are ce spera sau de ce să 
se teamă” 1%. 

lar dacă „frica are mai multă imaginaţie decât curajul” 18t, în 
continuare vom expune anumite aspecte pozitive ale anxietății 1%, din 
perspectiva lui Jacques Cosnier. 

Anxietatea şi angoasa, spune autorul, nu sunt prezente doar în 
patologiile mentale, ci impregnează şi celelalte activităţi umane 
aproape în totalitate: 

- mai întai, activităţile şi producţiile artistice şi literare, foarte 
exigente cu aplicarea mecanismelor de apărare, şi cu derivarea 
sublimatorie. (Mecanisme de apărare prin gestiunea şi controlul 
angoasei permise de exercitarea unei activităţi coordonate şi prin 
reprezentarea  fantasmelor. Derivarea sublimatorie a impulsiilor 
neliniştitoare către învestiri cu valoare socială şi aparent îndepărtate 
de problema iniţială). În anumite perioade, neliniştea şi chiar angoasa 
existenţială au dobândit un statut social apreciat în cazul „spleenului” 
anilor romantici. Dar angoasa existenţială, neliniştea în faţa morţii şi a 
forţelor misterioase ale naturii au constituit de asemenea baza marilor 
filosofii şi a marilor religii. Ritualurile religioase şi, prin extensie, 
ritualurile care marchează viaţa socială şi consacră marile evenimente 
biologice: naşterea, pubertatea, sexualitatea, moartea apar ca tot 
atâtea decoruri securizante prin controlul pe care îl oferă asupra 
emergenţelor pulsionale şi asupra pericolelor de angoasă pe care 


inevitabil le presupun; 


179 Proverbe şi cugetări latine, op. cit., p.214. 

1% La Rochefoucauld, Maxime şi reflecții, op. cit., p.24. 

181 Nicolae Iorga, Cugetări, Editura Albatros, laşi, 1972, p.96. 

15 Următoarele date, sunt preluate şi transcrise din lucrarea lui Jacques Cosnier 
menţionată în capitolele anterioare, Introducere în psihologia emoțiilor şi a 
sentimentelor, op. cit. 

- dincolo de artă şi religie, şi din aceleaşi motive, ştiinţa joacă la 
rândul ei un rol anxiolitic: cunoaşterea şi interpretarea legilor materiei 
şi ale vieţii ne liniştesc şi risipesc angoasa în faţa misterelor 
necunoscutului 18. „Somnul Raţiunii naşte Monştri,” dar şi invers se 
poate spune că trezirea Raţiunii îi risipeşte. La toate acestea putem 
adăuga şi succesul pe care îl au companiile de cercetare medicală 
precum teletonul, acţiunile de luptă împotriva SIDA, cancerului etc., şi 
de asemenea, fondurile considerabile consacrate sănătăţii şi 
echipamentelor medicale. Gesturile umanitare şi structurile respective 
sunt simboluri ale luptei împotriva morţii. „Moartea nu va trece mai 
departe”. Lucru evident liniştitor. Ca urmare, acţiunile umanitare au 
dublu avantaj de a constitui un profit pentru cei cărora le sunt în mod 
oficial destinate, dar şi de a-i reconforta pe cei care le iniţiază şi le duc 
la bun sfârşit, permițându-le să îşi demonstreze lor înşile şi celorlalţi că 
se poate acţiona împotriva morţii, a diverselor calamităţi şi a 
catastrofelor atât naturale, cât şi umane; 

- mai există însă un aspect stimulant al anxietăţii şi angoasei, şi 
anume erotizarea sau „hedonizarea” acestora 18. Un anumit număr de 
activităţi şi acţiuni umane au ca interes principal procurarea angoasei, 
prin cochetarea cu pericolul. Saltul cu coarda elastică este un exemplu 
caracteristic, dar numeroase practici sportive sau ludice constituie tot 
atâtea exemple. Angoasa devine sursă de plăcere în măsura în care 
este controlată şi se termină cu „happy-end”. Admiraţia publicului, care 
lipseşte rareori de la aceste manifestări, contribuie la îmbogățirea 
narcisistă provocată de acţiunea respectivă. 

Pe scurt, angoasa şi forma sa minoră care este anxietatea, sunt 
afecte perfect banale ale vieţii cotidiene, iar numeroase mecanisme, 
atât sociale, cât şi individuale au scopul de a le tempera. 

Clarificând lucrurile am observat în această frică intrinsecă nouă, 


ceva util şi indispensabil, vorba istoricului: „e necesar să-ţi fie frică de 


183 Ibidem, pp.135-136. 
1% Ibidem, p.136. 

un pericol real, şi e util să îl avertizezi pe un altul când o ameninţare se 
precizează” 185. 

Astfel că, în funcţie de gradul de intensitate al fricii putem vorbi şi 
de oameni cu o atenţie mai sporită ori mai scăzută, faţă de pericolele 
ce pot surveni, dar şi cu inteligenţă mai mult sau mai puţin sănătoasă, 
atenţia jucând un rol hotărâtor în modelarea personalităţii umane. 

Conchizând, putem afirma că frica apare ca o ambiguitate, fiind 
după caz salutară ori distrugătoare 1%, călăuzindu-ne pe de-o parte şi 
subjugându-ne pe de alta, conferind intensitate şi vigoare stărilor 
noastre, stimulând, atât mila, cât şi ironia, atât ura, cât şi iubirea, 
înnobilându-ne senzațiile şi dându-le savoare; cu alte cuvinte, una din 


dimensiunile şi una din condiţiile existenţei şi echilibrului nostru 1%. 


18 Jean Delumeau, Păcatul şi frica: Culpabilitatea în Occident, secolele XIII-XVIII, vol. 
II, Editura Polirom, Iaşi, 1998, p.277. 

186 [pidem. 

157 Emil Cioran, Ispita de a exista, Editura Humanitas, Bucureşti, 1992, pp.176-177. 

CAPITOLUL II. FRICA DIN PRISMA TEOLOGICĂ 


Problema fricii (în greacă: phobos) văzută prin ochii teologilor, pe 
cât este de diversificată, pe atât este şi explicată, chiar dacă la o primă 
vedere, pare o nebulozitate ideatică datorată experienţelor proprii ale 
Sfinţilor Părinţi, înțelegerilor nuanţate din Scrierile Sfinte, gradelor 
diferite de a înţelege cele revelate, şi nu în ultimul rând datorată 
traducerilor defectuoase, atât a celor din timpul Sfinţilor Părinţi, cât şi 
a celor din zilele noastre. Pe parcursul paginilor următoare vom întâlni 
diferite tonalități şi nuanţe ale fricii: frica de a nu pierde ceva din 
plăcerile lumii, frica de a nu fi chinuiţi într-un fel sau altul, frica trăită 
ca „spaimă metafizică ce te reduce la anonimat arătându-ţi micimea şi 


” 188 si altele, precum frica necesară desăvârşirii sfințeniei (II 


neputinţa 
Corinteni 7,1) 189 . 

lată ce spune profesorul William Barclay despre acest cuvânt: 

„Phobos înseamnă <<frică>> și în toate perioadele prin care a 
trecut limba greacă, phobos este ceea ce uneori e denumit <<un 
cuvânt intermediar> >. Altfel spus, cuvântul este în sine cât se poate de 
neutru și, după cum este utilizat și după contextul în care apare, poate 
să aibă un înţeles bun sau rău, și poate să descrie ceva care este util și 
demn de laudă, sau ceva rău și demn de a fi disprețuit. În limba greacă, 
phobos <<teamă>> poate să fie ori caracteristica lașului, ori aceea a 
omului cu adevărat religos. 

În greaca clasică, phobos are trei semnificaţii principale: 

1) La Homer ea înseamnă aproape întotdeauna <<panică>> sau 
<<fugă>. <<Fuga cauzată de panică>>, spune Homer, <=<care este 
asociată cu frica (phobos) înfiorătoare> > (Iliada 9, 2). Phobos în greaca 
timpurie conţine întotdeauna în el ideea de fugă, de părăsire a bătăliei 
datorită panicii. Forma pasivă a verbului corespunzător, phobesthai, 


înseamnă <<a fi pus pe fugă>>, și este opusul verbului hupomenein, 


188 Lucian Blaga, Zări şi etape, Editura Minerva, Bucureşti, 1990, p.262. 

189 „...făcând sfințenie întru frica lui Dumnezeu”.( Biblia adică Dumnezeiasca Scriptură 
a Legii Vechi și a Celei Nouă, Tipografia Cărţilor Bisericești, București, 1914, Ediţie 
anastatică după original.) 

de la care vine hupomone, și care înseamnă <<a nu ceda>> și <<a 
îndura>>. Cuvântul conţine în el acea pierdere a curajului care îl 
determină pe om să dea bir cu fugiţii. 

2) Cu un caracter mai general, în greaca clasică, phobos înseamnă 


1%, E] este opusul lui 


<<frică>> în cel mai larg sens al cuvântului 
tharros, care înseamnă <<curaj>>. 

3) În final, în greaca clasică, phobos înseamnă <<respect 
amestecat cu teamă și uimire>> sau <<veneraţie>> față de un mare 
conducător sau în special pentru o divinitate sau un zeu. Este 
sentimentul pe care îl trăiește un om în prezenţa cuiva care îi este 


incomparabil superior” 191. 


2.1. Delimitarea termenilor: frica firească - patimi (afecte) 
fireşti şi nepăcătoase (ireproşabile) - frica nefirească 


Dacă ne-am dat seama că frica aparţine inevitabil vieţii noastre, o 
conştientizare a celor două feluri existenţiale ale ei ne adânceşte şi ne 
clarifică şi mai mult înţelegerea în încercarea de a pătrunde tainele ei. 
Pentru a elucida această problemă ne vom folosi de o lucrare 
fundamentală în domeniul teologiei şi anume Expunerea exactă a 
credinţei ortodoxe !%*?, cunoscută sub numele de Dogmatica, ce a fost 
scrisă de Sfântul loan Damaschin (1749), lucrare ce este parte 
constitutivă a operei sale capitale Izvorul cunoaşterii (Pege gnoseos), 
care pe lângă o introducere filosofică şi o scurtă istorie a ereziilor, 
cuprinde şi o a treia parte, aceasta de unde ne vom informa în legătura 
cu cele două feluri de frică, şi care, este de fapt o culegere de texte 
împrumutate de la înaintaşi şi sistematizate, despre adevărurile 
fundamentale ale religiei creştine, tradusă în 1151 de Burgondius din 


Pisa, cu titlul De fide orthodoxa !%5. 

1% w6Boc, ov, ò = 1) motiv de frică, de teamă Rm.13, 3; 2) teamă, frică, spaimă, 
groază Lc.1, 12; Rm.8, 15; 1Cor.2, 3; 2Cor.7, 11; 7, 15; Evr.2, 15. (Maurice Carrez & 
François Morel, Dicționar grec-român al Noului Testament, Societatea biblică 
interconfesională din România, București, 1999, p.309.) 

1% William Barclay, Analiză semantică a unor termeni din Noul Testament, Societatea 
Misionară Română, Wheaton, Illinois U.S.A., 1992, pp.213-214. 

192 Sfânul loan Damaschin, Dogmatica, Editura Institutului Biblic și de Misiune al 
Bisericii Ortodoxe Române, București, 2005, p.12. 

1% Etienne Gilson, Filosofia în Evul Mediu, Editura Humanitas, Bucureşti, 1995, p.83. 

Încă de la începutul capitolului XXIII, Despre teamă, Sfântul Ioan 


Damaschinul ne atrage atenţia spre sensul dublu al temerii 1%. 


2.1.1. Frica firească 


„Este o teamă firească atunci când sufletul nu vrea să se despartă 
de corp, din pricina dragostei naturale şi a familiarităţii cu el, pusă în 
el de la început de Creator, în virtutea căreia, în chip firesc, se teme, 
agonizează şi evită moartea. Definiţia acestui afect de teamă este 
următoarea: teama firească este o putere prin care omul se alipeşte de 
existenţă” 1%. 

Astfel, omul, determinat de această frică, apare ca lipit de 
existenţă, ataşat de viaţă, temându-se de tot ceea ce i-ar putea-o 
distruge sau smulge şi repugnând şi repudiind orice nonexistenţă sau 
îndemn spre aceasta. lar Sfântul loan Damaschin argumentează în 
acest sens că, toate au fost aduse de Creator (Dumnezeu) de la 
neexistenţă la existenţă, ele având în chip firesc dorinţa de a exista şi 
teama de a nu exista, caracterul firesc al acestora fiind tendinţa spre 
cele ce menţin firea (natura) 1%. Şi Sfântul Maxim Mărturisitorul (t 
662) relevă această tendinţă spre unitate a omului: „cele ce sunt făcute 
din cele ce nu sunt au şi puterea de persistenţă în Cel ce este 
(Dumnezeu), iar nu în ceea ce nu este, iar propriu acestora după fire 
este pornirea spre cele ce le susţin şi ferirea de cele ce le strică, 
această năzuinţă făcând parte dintre logoi (raţiunile) pe care 
Dumnezeu i-a sădit de la început (în firea omenească) prin creaţie; 
această frică după fire fiind astfel o putere ce susţine existenţa prin 
ferire (de cele ce ar putea-o distruge), cum ar fi stricăciunea şi 
moartea, ce sunt contrare firii 1%. Prin urmare, această frică firească 
1% Sfântul Ioan Damaschin, Dogmatica, op. cit., p.170. 

1% Ibidem. 

1% Ibidem, p.171. 

197 Jean-Claude Larchet, Terapeutica bolilor spirituale, Editura Sophia, Bucureşti, 
2001, p.186. Dar aceste rațiuni sunt „pur-intelectuale”, și nicidecum „pur-afective”, 
de vreme ce, după scriitorii bisericești, în starea primordială, omul era călăuzit doar 


de rațiune, iar afectele fiind doar urmări ale căderii. Aici apare ideea pe care am 
întâlnit-o și la Descartes, cum că, afectele (pasiunile) sunt cele care pun sufletul să 

1% înfăţişându-se ca ceva de 


corespunde instinctului de conservare 
nestăpânit ce se ridică în noi orice am face şi orice am gândi, 
dominându-ne de dinaintea noastră şi din adâncul nostru 1%. Cu toate 
acestea, existenţa umană depinde de Dumnezeu-Creatorul, şi chiar în 
această stare postlapsariană 2%, dar restaurată, a condiţiei umane, dar 
şi a întregii creaţii, omului nu îi este desfiinţată libertatea voinţei 
(această voire a sufletului raţional, care e gata să se mişte spre orice ar 
vrea 21, această reflecţie a chipului lui Dumnezeu din om). Aceasta nu 
este o teamă impusă, ci este un impuls ontologic, căci tot ceea ce ne 
scoate, sau încearcă să ne scoată din această existenţă, ca dat al lui 
Dumnezeu, activează repulsia pentru acel ceva/cineva, înțelegând 
astfel că omul, şi prin om întreaga natură, trebuie să fie răspunsul 
existenţial la chemarea lui Dumnezeu - chemare care crează fiinţele - în 
vederea unei comuniuni trăite cu El 2%. Astfel că, dacă va vrea să îi facă 
loc lui Dumnezeu în existenţa lui, în totalitatea persoanei lui, omul va 
putea, povăţuit fiind de Duhul Sfânt, să realizeze modul personal de 
existenţă al lui Dumnezeu, singurul mod în care el primeşte 
posibilitatea unei identități ipostatice (dincolo de spaţiu, de timp şi de 
limitări naturale), adică de a fi un ipostas de viaţă ce depăşeşte 
mortalitatea şi limitările naturii sale. Prin urmare, din clipa când 
persoana umană va refuza această chemare şi comuniune care o 
întemeiază, din clipa când îşi va căuta cu ardoare (pasiune) 
independenţa naturală şi existenţială, ea se va pierde pe sine 7%. 
Aşadar, în discuţie intră şi păcatul, acest „eşec existenţial”, acest „fel 
de inexistenţă”, acest „mod de existenţă împotriva existenţei şi contra 


naturii”. Căci dacă ţinta, țelul naturii omeneşti este propria desăvârşire 


lucreze în folosul corpului, direcţionându-l spre cele vremelnice, și nu spre cele 
veșnice, spre cele dumnezeiești, sau, cum ar spune Spinoza, cu cât de multe idei 
neadecvate se va lăsa umplut omul, cu atât de mult va fi sub influenţa pasiunilor. De 
aici, și problema pe care o vom întâlni mai târziu, cu privire la afectele ireproșabile 
(firești) și timpul apariţiei lor. 

198 Ibidem. 

19 Gabriel Liiceanu, Despre limită, op. cit., p.45. 

200 După căderea în păcat. 

21 Monah Teoclit Dionisiatul, Tâlcuiri la Filocalie 2 - Sfântul Diadoh al Foticeii - 
Capete despre cunoştinţă, Editura Sfântul Nectarie, Arad, 2008, p.21. 

202 Christos Yannaras, Libertatea moralei, Editura Anastasia, Bucureşti, 2004, p.24. 

203 Ibidem. 

existenţială în sfera infinită a alterităţii şi a libertăţii personale izvorâtă 
din împărtăşirea vieţii lui Dumnezeu, păcatul este acest eşec, această 
neputinţă de a o atinge 2%. Aşadar, ar trebui să ne temem şi de păcat 
de vreme ce el este „o cădere în afara Fiinţei” şi implicit, o rupere a 
legăturii cu Dumnezeu, singurul Care ne potenţează şi din pricina 
Căruia noi existăm şi în comuniune cu Care noi ne vom împlini 
(desăvârşi) ca persoane. Dacă conştientizăm aceste lucruri, ar trebui să 
deducem că măsura cu care ne temem de moarte (modul particular de 
manifestare a fricii fireşti, a despărțirii sufletului de trup) trebuie să fie 
aceeaşi cu măsura fricii faţă de păcat, „pentru că plata păcatului este 
moartea, dar harul lui Dumnezeu este viaţa veşnică întru Hristos lisus, 
Domnul nostru”(Romani 6, 23). Prin urmare, şi frica faţă de păcat intră 
în prima categorie a fricii fireşti, dacă moartea este înţeleasă ca 
despărţire de Dumnezeu (despărţire datorată păcatului), căci acea 
despărţire a sufletului de trup, poate fi văzută tot ca o despărţire de 
Dumnezeu, de vreme ce Dumnezeu nu le-a creat pentru a fi despărțite, 
şi de vreme ce nu este conştientizat faptul că sufletul va fi şi în 
continuare în comuniune cu Izvorul lui şi că la cea de-a doua venire a 
Mântuitorului, el va fi reunit într-un mod cu totul aparte cu trupul său. 
Chiar dacă îi va încerca frica morţii (a despărțirii sufletului de trup) pe 
cei ce au cunoscut pe Dumnezeu, aceasta nu va fi atât de intensă, ca în 
cazul unora ce nu L-au cunoscut pe Dumnezeu şi implicit, existenţa 
umană cu scopul şi potenţa ei. Dumnezeu l-a creat pe om cu trup şi 
suflet, în unitate deci, şi este firesc ca despărţirea celor două să fie 
trăită ca o ieşire din sfatul Lui, din gândul Lui cu privire la natura 
umană şi scopul ei. Iar prin lisus Hristos s-a revelat faptul că, cele două 
elemente constitutive persoanei umane vor fi unite şi în Împărăţia 
Cerurilor, în veşnica comuniune a Omului cu Dumnezeul - Treime. 
Aşadar, această despărţire temporară poartă în ea un gram de frică 
firească, gram pe care ar trebui să îl simţim în fiecare păcat, 
bineînţeles conştientizat. Dacă omul va fi conştient că păcatul este un 


refuz la chemarea (vocaţia) pe care Dumnezeu i-o adresează, un refuz 


204 Ibidem, pp.28-29. 

la scopul pentru care a fost creat şi anume, îndumnezeirea (după har, 
prin participare la viaţa divină), atunci va putea înţelege că toate 
acestea (păcate) se vor cumula şi se vor răsfrânge şi vor influenţa 
„calitatea” morţii ce va surveni şi implicit, vor determina şi „calitatea” 
fricii pe care cei în cauză o vor simţi la momentul respectiv. De aceea 
Sfinţii Părinţi pun accent pe conştientizarea păcatelor şi pe 
mărturisirea acestora. Sfântul Isaac Sirul spune că cel ce îşi vede 
propriile păcate este mai mare decât cel care invie morţii 2% , iar 
Părintele Arsenie Boca precizează că din momentul în care omul 
cunoaşte că este păcătos, se schimbă din vrăjmas al lui Dumnezeu în 


20 


prieten al Său 2%. Tot el mai precizează că atâta vreme cât ţinem 


păcatele nemărturisite, ascunse cu voia, atâta vreme atârnă pedeapsa 
lor asupra noastră, iar de îndată ce le mărturisim împreună cu 


vinovaţia, Dumnezeu va înlătura primejdia morţii ce planează asupra 


207 


noastră . Dar aici Părintele Arsenie nu se referă doar la moartea 


biologică, urmare a eşecului existenţial al protopărinţilor urmat de 
îmbrăcarea lor cu acele „tunici din piele” (gr. dermatinoi chitones) ce 
simbolizează ipostasul biologic ce acoperă alteritatea personală a 
omului; nu se referă doar la moartea aceasta îngăduită de Dumnezeu 
ca urmare a acestei îmbrăcări, moarte ce este limitată doar la 
individualitatea noastră biologică cu energiile sale naturale (psiho- 


somatice), moarte ce pune astfel limite şi sfârşit păcatului ca eşec al 


vieţii: „pentru ca răul să nu devină nemuritor” 20%. 


Poate fi vorba şi despre această moarte, care, prin milostivirea lui 
Dumnezeu poate fi înlăturată, pentru o vreme, cu scopul adâncirii în 


pocăință a celor ce îşi mărturisesc păcatele şi urmează cursul firesc al 


205 Sfântul Isaac Sirul, Filocalia, vol.X, Editura Humanitas, București, 2008, p.174: 
„ Cel ce-și simte păcatele lui e mai bun decât cel ce scoală morţii prin rugăciunea lui, 
când locuiește în mijlocul multora”. Fragmentul este cuprins în Cuvântul despre 
tăcere, prin care se încearcă o explicare a nevoii de tăcere -trebuincioasă ajungerii în 
taina isihiei, a liniștirii duhovnicești - nevoinţă la care, cu greu pot ajunge cei ce 
locuiesc „în mijlocul multora”, în viaţa de obște (schit, mănăstire) sau în oraș. 

206 Părintele Arsenie Boca, Mare îndrumător de suflete din secolul XX - O sinteză a 
gândirii Părintelui Arsenie în 800 de capete, Editura Teognost, Cluj-Napoca, 2002, 
p.128. 

207 Ibidem, p.126. 

208 Christos Yannaras, Abecedar al credinței, Editura Bizantină, Bucureşti, 2007, 
pp.111-112. 

vieţii liturgice, acea „viaţă a Bisericii în Duhul Sfânt”. Dar cred că aici, 
Părintele Arsenie vizează acea moarte veşnică, acea neputinţă de a 
răspunde cu iubire, iubirii lui Dumnezeu, de vreme ce păcatul ne 
temeluieşte această neputinţă. El pare să se refere la acel infern, acel 
chin de a nu putea să mai iubeşti din moment ce substanţa relaţiei 
dintre om şi Dumnezeu - iubirea - a fost împuţinată şi respinsă prin 
păcat, în răstimpul existenţei noastre terestre. Prin acel „va înlătura 
primejdia morţii ce planează asupra voastră”, el atrage atenţia asupra 
înstrăinării noastre de Dumnezeu şi de calea cea firească a comuniunii 
cu El, care, dacă aici (pe pământ) nu va fi simțită, riscă să nu fie simțită 
şi în eternitate, eternitate ce poate fi pregustată tocmai aici pe pămînt, 
prin încadrarea noastră normală în normalitatea (sfinţenia) Vieţii 
Bisericeşti. Dar această eternitate poate fi benefică sau nu. Această 
înstrăinare a noastră de Dumnezeu, poate fi prelungită în veşnicie, iar 
fiecare păcat nu face altceva decât să ne împărtăşească, puţin câte 
puţin, cu amărăciunea iadului, care, în veşnicie va fi infinit mai mare. 
Pentru a evita acea existenţă în nonexistenţă, Părintele Arsenie atrage 
atenţia asupra nevoii indispensabile a omului de spovedanie, prin care 
omul va fi luminat la minte, va fi liniştit, câştigând din nou nevinovăția 
209, 

Dar cu păcatele, aceste înfrângeri morale ale sufletului de către 
gândurile rele 21%, trebuie să luptăm, printr-o îndelungată şi laborioasă 
muncă duhovnicească ce implică mai mult decât spovedania, implică 
toată viaţa, folosindu-ne de această existenţă în timp, cu scopul de a 
câştiga veşnicia. Dar în general, Sfinţii Părinţi, când fac referire la 
moarte sau la frica de moarte, ei atrag atenţia asupra morţii veşnice în 
care poţi intra dacă nu te-ai străduit cum trebuie în existenţa aceasta 


să câştigi veşnicia alături de Dumnezeu ?!! ; moartea cea veşnică poate 


209 Părintele Arsenie Boca, op. cit., p.165. 

210 Ibidem, p.126. 

211 Sfântul Vasile cel Mare, Omilia la Psalmul 33, apud Sfântul Ignatie Briancianinov, 
Cuvânt despre moarte, Editura Sophia & Editura Cartea Ortodoxă, București, 2007, 
pp.274-275: „ţi voi lămuri frica mântuitoare, frica prin care se dobândește sfințenia, 
frica ce se arată în suflet din exersare, nu dintr-o patimă ce se întâmplă în el. Când 
vei vedea că ești atras în vreun păcat, atunci, te rog, gândește-te la înfricoșatul și 
nesuferitul județ (judecată) al lui Hristos, la care Judecătorul va şedea pe scaun înalt 
și ridicat, și toată făptura li va sta înainte, plină de cutremur pricinuit de slava 

surveni oricând prin deschiderea porţii morţii biologice, dacă cel ce se 
nevoieşte nu şi-a dat silinţa spre comuniunea cu Dumnezeu, şi de aceea 
apare această grijă a curăţirii de păcate şi această teamă de moarte 
chiar şi faţă de cea biologică, căci după aceasta sufletului îi va fi foarte 
greu, dacă nu chiar imposibil să se întremeze. 

Grăitoare pentru afirmaţiile şi accepţiunile de mai sus cu privire la 
frica de moarte şi cea faţă de păcat sunt cuvintele unuia dintre marii 
sfinţi cuviosi ai Bisericii noastre, Sfântul Siluan Athonitul: „Domnul ne 
iubeste şi de aceea nu ne putem teme de nimic, afară de păcat, pentru 
că prin păcat se pierde harul şi fără harul lui Dumnezeu, vrăjmaşul 
vânează sufletul, aşa cum vântul sau fumul mână o frunză uscată 21. 
[...] Sfântul care a cunoscut pe Domnul nu se teme de nimic, afară de 
păcat, şi îndeobşte de păcatul mândriei. El ştie că Domnul ne iubeşte, 
iar dacă El ne iubeşte, de ce să ne temem? Domnul Cel Milostiv ne-a 
trimis prin aceasta povaţa: <<Copiii mei, pocăiţi-vă şi trăiţi în iubire, 
fiţi ascultători şi înfrânaţi, învăţaţi de la Mine smerenia şi blândeţea şi 
veţi afla odihnă sufletelor voastre> >(Matei 11, 29) 215. [...] Până n-a 
cunoscut harul dumnezeiesc, sufletul se teme de moarte ?!. [...] 
Sufletul care a cunoscut iubirea lui Dumnezeu în Duhul Sfânt încearcă 
în ceasul morţii o anume frică atunci când îngerii îl duc spre Domnul, 
deoarece, trăind în lume, se ştie vinovat de păcate. Dar când vede pe 
Domnul, se bucură de Faţa Lui milostivă şi blândă, căci după mulţimea 
blândeţii şi iubirii Lui, Domnul nu-şi mai aduce aminte de păcatele 


sale” 215. 


arătării Lui. Fiecare dintre noi - aceasta se va întâmpla negreșit - va fi adus înaintea 
Lui și se va cerceta ce a lucrat fiecare în viaţa sa. După aceea, la cei care au săvârșit 
mult rău în vremea vieţii pământești vor veni îngeri cumpliţi, posomorâţi, care aruncă 
văpăi din ochi, care suflă foc, cu fața asemeni nopții prin cruzimea și ura pe care le 
vădesc față de oameni. După aceea, închipuiește-ţi o prăpastie adâncă, un întuneric 
de nepătruns, un foc lipsit de strălucire, ce are putere să ardă în întuneric; în 
continuare, un soi aparte de viermi veninoși și mâncători de carne, care rod cu nesaţ 
și nu se satură vreodată, pricinuind dureri de neîndurat; în fine, pedeapsa mai grea 
decât oricare, blestemul și lepădarea veșnică. De acestea teme-te! Învăţat de această 
frică, ține ca într-un frâu sufletul tău, ferindu-l de dorințele necurate”. 

212 Cuviosul Siluan Athonitul, Între iadul deznădejdii şi iadul smereniei, Editura Deisis, 
Sibiu, 2001, p.95. 

213 Ibidem, p.254. 

214 Ibidem, p.282. 

215 Ibidem, p.283. 

Vedem aici înscrisurile experienţei unui om firesc, strămutat în 
ceata Sfinţilor, în lumina cărora, comasate cu afirmaţiile anterioare, 
putem înţelege firescul fricii de moarte, moarte văzută ca taină, „acea 
naştere a omului din viaţa pământească, vremelnică, în veşnicie” 216, 
precum putem vedea şi depăşirea acesteia prin harul lui Dumnezeu. 
Prin urmare, moartea şi frica intrinsecă acesteia sunt depăşite prin 
ajutorul lui Dumnezeu şi consimţământul omului, consimţământ ce 
implică şi o tăiere a voii proprii, predându-se astfel voii lui Dumnezeu, 
activitate ce trebuie să urmeze un curs firesc în care frica suferă 
anumite transformări ajungând să fie ceva foarte fin în relaţie cu 
iubirea, frică devenită o temere de a nu fi despărţit de Dumnezeu, 
denumită şi frica lui Dumnezeu, despre care vom vorbi într-un alt 


subsubcapitol. 


2.1.2. Patimile (afectele) fireşti şi nepăcătoase 
(Gireproşabile). Depăşirea fricii prin lisus Hristos 


Dacă am vorbit despre această frică firească a omului şi despre 
posibilitatea transgresării ei, este necesară şi o încadrare mai precisă a 
ei în natura umană, precum şi clarificarea posibilităţii omului de a o 
depăşi. 

Pentru început vom preciza că, această teamă (frică) firească a 
omului este parte alcătuitoare categoriei patimilor (afectelor) fireşti şi 
nepăcătoase (neprihănite) sau ireproşabile ale naturii umane. După 
Sfântul loan Damaschin ele reprezintă acele „afecte (patimi) ce nu sunt 
în puterea noastră, (în sensul că nu fac obiectul alegerii sau preferinţei 
noastre) 217, adică acelea are au apărut în viaţă din pricina condamnării 
prilejuite de călcarea poruncii (adică au intrat ca urmare a păcatului 
strămoşesc)” ?!8, Iar acestea sunt: „foamea, setea, oboseala, durerea, 


lacrimile, coruptibilitatea, fuga de moarte, frica, agonia [...] care există 


216 Sfântul Ignatie Briancianinov, Cuvânt despre moarte, Editura Sophia & Editura 
Cartea Ortodoxă, Bucureşti, 2007, p.5. 

217 Arhim. Hierotheos Vlachos, Predici la Marile Sărbători, Editura Egumeniţa, Galaţi, 
2004, p.40. 

218 Sfântul loan Damaschin, Dogmatica, op. cit., p.167. 

în chip firesc în toţi oamenii” ?t°, Prin coruptibilitate nu se înţelege doar 
posibilitatea  rănirii trupului, a sensibilităţii la chinuri, ci şi 
mortabilitatea. Totuşi, pentru a înţelege mai bine mecanismele fricii 
după fire, trebuie să lărgim cadrul acestui subiect. 

„După Sfinţii Părinţi, patimile (afectele) ce împovărează natura 
omenească sunt de două feluri: unele reproşabile, păcătoase, necinstite 
şi altele ireproşabile, care sunt simple pedepse ale păcatului” 22%. 
Sfântul Maxim Mărturisitorul afirmă cu privire la cele dintâi că, ele 
desfigurează cu totul natura noastră, iar celelalte o caracterizează, 
primele fiind considerate potrivnice firii, pe când celelalte 
(ireproşabile) sunt privite ca elemente constitutive ale naturii noastre, 
deşi deseori le numeşte pedepse (gr. pathe tez epitimiaz) 771. 

Cu toate acestea, Părintele Dumitru Stăniloae este de părere că 
aceste „trăsături patice ireproşabile” n-au lipsit cu totul din starea 
primordială a omului, ci ele au existat, dar într-o formă mai redusă, 
fiind accentuate şi actualizate prin puterea păcatului. Astfel, precizează 
el: „trebuinţa de hrană, de odihnă a avut-o Adam şi înainte de cădere, 
deşi nu în măsura de după aceea. Mortabilitatea era, nu ca necesitate, 
ci ca posibilitate şi atunci în firea lui” ?”?. La aceste patimi ireproşabile 
omul nu participă cu voia sa, ci le suportă exclusiv în natura lui. 
„Trăsăturile acestea patice sunt slăbiciunile ce se produc în fire ca un 
ecou durabil, dar şi ca o accentuare a unor posibilităţi din ea, în urma 


păcatului săvârşit pe baza condiţiei ipostatice a omului” 7% 


. Patimile 
păcătoase însă, pătrund în fire ca forţe ce duc natura în mod pasiv, dar 
păstrând continuu şi o latură activă ipostatică, neputându-se actualiza 
decât prin consimţământul acesteia din urmă. Aceste patimi păcătoase 
diferă de la persoană la persoană, putându-se diminua treptat până 
aproape de dispariţie, pe când cele ireproşabile, precum cele ce ţin de 


natura, nu pot fi desfiinţate, ele rămânând oricat s-ar îmbunătăţi omul 


219 Ibidem. 

220 Părintele Dumitru Stăniloae, lisus Hristos sau Restaurarea Omului, Editura 
Omniscop, Craiova, 1993, p.169. 

221 Ibidem, p.171. 

222 Ibidem, pp.178-179. 

223 Ibidem, p.179. 

ca elemente neschimbate şi generale ale firii omeneşti 21. Înţelegem 
astfel, că aceste afecte neprihănite au un caracter prin excelenţă pasiv, 
spre deosebire de păcat, care deşi potrivit cu numirea lui de patimă, îl 
doboară de asemenea pe om la starea de pasivitate, totuşi e săvârşit cu 
participarea activă a omului, fiind în strânsă legătură cu dispoziţia 
umană internă - gr. gnome (părere proprie, discreţionară) 2%. Între 
aceste afecte nepăcătoase întâlnim, după cum am văzut, şi frica, fie sub 
forma unei temeri de ceva sau de cineva ce ne-ar putea pune în pericol 
existenţa, fie simpla „frică de moarte, ce aparţine în mod firesc trupului 
nostru” 26, teamă pe care o simţea şi Adam înainte de cădere (dar într- 
o formă mai redusă) şi pe care o va simţi într-un mod mai accentuat 
după cădere. Totuşi, această teamă poate fi transgresată. Cum? 
Simplu. Prin posibilitatea pe care lisus Hristos a dăruit-o întregii 
omeniri (Omului întreg, Întregului Adam) de a-şi depăşi, atât condiţia 
naturală postlapsariană, cât şi pe cea paradisiacă în care se aflau Adam 
şi Eva înainte de cădere. Această posibilitate apare ca o consecinţă a 
iubirii lui Dumnezeu manifestată „la plinirea vremii” prin întruparea 
Fiului lui Dumnezeu, lisus Hristos, urmată de activitatea Lui, de 
Patimile cele de viaţă dătătoare ale Lui, de Moartea Lui pe cruce, de 
Învierea Lui şi nu în ultimul rând de Înalţarea Lui la ceruri, la Tatăl şi 
şederea de-a dreapta Acestuia. Prin această lucrare, bunăvoită a Lui 77, 
Hristos a mântuit întregul neam omenesc şi l-a rezidit, dăruind omenirii 
o natură fără asemanare, mai presus decât cea pe care o avea în starea 
paradisiacă. Această activitate a Lui, cu scopul de îndumnezeire a 
omului, şi prin om a întregii creaţii, a întregii materii, nu ar fi fost 


224 Ibidem. 

225 Ibidem, p.174, p.179. 

226 Ibidem, p.182. 

227 După Sfinţii Părinţi, Dumnezeu are o singură voie, dar uneori ea este sub formă de 
bunăvoință, iar alteori sub formă de îngăduință. Dumnezeu a îngăduit păcatul 
(neputând încălca libertatea omului), dar El nu l-a voit, nu l-a plănuit. Prin urmare, 
cele două voi sunt diferite. Intruparea Fiului lui Dumnezeu a fost voia lui Dumnezeu 
după bunăvoință numită şi voire anterioară (Matei 3, 17; Marcu 1, 11; Luca 2, 14; 3, 
22), rezultând de aici că Intruparea lui Hristos a fost „programată” de Dumnezeu fără 
a depinde de căderea omului, fiindcă ziditul putea să fie mântuit numai prin unirea sa 
cu neziditul în Ipostasul Cuvântului, întruparea Fiului lui Dumnezeu fiind scopul final 
al creaţiei, creație ce-și găsește împlinirea doar în Întruparea lui Dumnezeu Cuvântul. 
Consecințe ale căderii au fost Patimile, Răstignirea şi Moartea lui Hristos. Pentru mai 
multe detalii vezi Arhim. Hierotheos Vlachos, Predici la Marile Sărbători, op. cit., 
pp.29-30, pp.90-91, pp.313-315. 

posibilă fără întruparea Sa, acea deşertare a Sa, numită şi chenoză, 
despre care Sfântul Maxim Mărturisitorul spune că: „este planul sfânt 
pentru care s-au făcut toate, care de la început a fost gândit, şi nu a 
survenit ca urmare a ceva. Substanţa tuturor lucrurilor a fost creată de 


” 228 adică pentru Întrupare. 


Dumnezeu pentru acest scop 

lar ca rezultat al Întrupării a fost şi faptul că, îmbrăcând firea 
omenească, Hristos a luat şi patimile fireşti şi nepăcătoase, asumându- 
şi toate câte aparţin omului „ca pe toate să le sfinţească” 7%, afară de 
păcat; astfel că, prin toate evenimentele mântuitoare rânduite de 
sfânta iconomie (întruparea, propovăduirea, pătimirea, moartea, 
învierea, înalţarea la ceruri şi şederea de-a dreapta Tatălui), prin 
ispitirile (încercările) acestea pe care le-a învins, a dăruit firii omeneşti 
(unită cu cea divină într-un mod neamestecat, neschimbat, neîmpărţit 
şi nedespărţit) biruinţa asupra puterilor întunericului şi implicit, asupra 
ispitelor, şi prin urmare, a dat tuturor oamenilor (până la cel din urmă 
care se va naşte) „puterea de a învinge pe duşman” 2%, şi totodată, 
puterea de a depăşi aceste afecte fireşti, printre care şi frica, foamea, 
setea, etc., prin mijlocirea cărora a fost ispitit Adam, şi suntem şi noi. 
Aşadar, prin îndumnezeirea firii umane în Ipostasul divino-uman al lui 
lisus Hristos s-a revelat „învingerea (victoria) firii învinsă odinioară” 
asupra „învingătorului de altă dată, prin aceleaşi ispite prin care a fost 
învinsă” %1. „Cel rău L-a ispitit pe Hristos din afară, şi nu prin gânduri, 
la fel ca şi pe Adam. Căci şi pe acesta nu l-a ispitit prin gânduri, ci prin 
şarpe 2%. Domnul însă a respins ispita şi ca fumul a împrăştiat-o, pentru 
ca să fie învinse şi de noi afectele care L-au ispitit pe El şi pe care le-a 
învins, şi Adam cel nou (Hristos lisus) să-l mântuie pe Adam cel vechi 
233 (firea omenească, atât din starea anterioară căderii, cât şi cea de 


după cădere) %%. 


228 Arhim. Hierotheos Vlachos, op. cit., p.313. 

229 Sfântul Ioan Damaschin, Dogmatica, op. cit., p.167. 

230 [pidem. 

231 Ibidem. 

232 Prin şarpe spre roada pomului cunoştinţei binelui şi al răului, şi prin rod ispitirea 
stârnind gând potrivnic firii umane şi implicit, voii lui Dumnezeu. 

233 Ibidem, pp.167-168. 

234 Părintele Dumitru Stăniloae, Iisus Hristos sau Restaurarea Omului, op. cit., p.170. 

Dacă prin Întruparea Sa, Hristos a luat trup supus patimii şi morţii, 
şi, desigur a luat şi toate patimile nepăcătoase, în mod firesc, I s-a făcut 
frică (Matei 26, 37-38; Ioan 12, 27). lar „dacă toate energiile trupeşti 
ale omului care atinge pragul îndumnezeirii ajung să se suspende, cu 
precădere în timpul vederii de Dumnezeu, cu atât mai mult acest lucru 
se petrecea în cazul lui Hristos, căci în El nu exista ceva care să fie 
impus. De aceea, îi era foame, sete sau teamă numai atunci când El 
consimţea şi, de asemenea, a murit atunci când a voit. Cu alte cuvinte, 
patimile nu aveau putere asupra lui Hristos, pentru că Hristos era Cel 
care avea putere asupra patimilor” %5. Dar Hristos, şi prin El firea 
omenească, nu a stăpânit şi transgresat doar frica firească, ci şi pe cea 
nefirească (pe care o vom studia în subsubcapitolul următor) 
constitutitvă categoriei patimilor păcătoase (reproşabile). 

Spuneam mai devreme că prin mijlocirea afectelor nepăcătoase a 
fost ispitit Adam (şi a păcătuit), şi prin urmare suntem şi noi ispitiţi. 
Faptul că lisus Hristos a îndumnezeit firea omenească nu înseamnă că 
noi nu mai putem fi ispitiţi, ci putem fi ispitiţi, dar prin El şi în El, ni s-a 
dat şi avem posibilitatea de a învinge ispitele, astfel că, numai ancoraţi 
în El putem depăşi limitele umanului. lar depăşirea afectelor păcătoase 
(mişcări contra firii) prin mijlocirea celor nepăcătoase ţine de relaţia 
lor, căci în natura omenească ipostasiată este cu neputinţă să nu se 
manifeste o legatură internă vie între cele două feluri de afecte 2%. 
Această relaţie a celor două feluri de patimi (afecte) este descrisă de 
Părintele Stăniloae pornind de la natura omenească ipostasiată în 
forma personală. După el, patimile ireproşabile din natura omenească, 
considerată în abstract, primesc un relief păcătos numai în starea ei 
ipostasiată, adică în starea ei de natură realizată (nu simplu gândită) 
existând concret prin sine însăşi, deci, în ipostasiere. Întrucât existenţa 
ei concretă este legată în mod normal de condiţia de a fi „prin sine 
însăşi”, faptul acesta implică configuraţia păcătoasă a afectelor 
nepăcătoase. Dacă ar fi posibilă, spune părintele, o altă existenţă 


concretă a naturii omeneşti decât „prin sine însăşi”, nu ar mai fi 


233 Arhim. Hierotheos Vlachos, Predici la Marile Sărbători, op. cit., p.40, p.41. 
236 Părintele Dumitru Stăniloae, op. cit., p.172. 

indispensabilă contaminarea afectelor ireproşabile de către cele 
reproşabile. Dar în lisus Hristos există o asemenea existenţă concretă 
(ipostasiată) a naturii omeneşti, dar nu printr-un ipostas propriu 
omenesc, ci prin Ipostasul Dumnezeu-Cuvântului, adică prin Ipostasul 
lui lisus Hristos 2. Dar dacă El şi-a însuşit aceste afecte nepăcătoase, 
fără ca ele să fie înrâurite de cele păcătoase, căci „n-a săvârşit vreun 
păcat, nici s-a aflat vicleşug în gura Lui” (1 Petru 2, 22), cum se face că 
noi am primit biruinţa asupra păcatului? Răspunsul îl aflăm tot la 
Părintele Stăniloae, care, plecând de la scrierile Sfântului Maxim 
Mărturisitorul (t 662) afirmă că, păcatul stă în aplecarea omului în 
direcţia opusă voii lui Dumnezeu, manifestată prin gnome - acea 
dispoziţie internă preferenţială a omului ce se manifestă atunci când îi 
sunt oferite două obiecte sau direcţii, tot atât de bine susţinute şi omul 
este pus astfel în situaţia de a alege între ele, putând să aleagă (prin 
această dorinţă, părere proprie) chiar pe cel/cea mai puţin întemeiat/ă, 
când chibzuiala nu le prezintă ca egale 25. Această dispoziţie internă a 
noastră - gnome - poartă în general caracterul de păcat în doctrina 
Sfântului Maxim şi ea, împreună cu opţiunea provocată de ea, ca 
manifestare a ipostasului, nu este admisă de Sfântul Maxim în lisus 
Hristos ca om, căci în El decizia e luată de Ipostasul divin, bunul plac al 
omului neputând fi validat în El, voia omenească subordonându-se întru 
totul celei dumnezeieşti 25%. „Atât ea (gnome), cât şi opţiunea provenită 
din ea îşi datorează posibilitatea dubiului în care se află omul, nefiind 
deplin în clar cu ce e mai bine. Unde adevărul e pus în afară de orice 
îndoială, ele nu sunt posibile. De aceea, în lisus Hristos ele nu pot 
exista. Voința omenească a Lui e numai o mişcare dreaptă spre binele 


pus în evidenţă absolută de prezenţa dumnezeirii” 2% 


„căci atunci „când 
adevărul e evident, voinţa nu e decât lansarea în linie dreaptă a 
dorinţei firii după ceea ce este potrivit pentru ea, iar aceasta e binele, 


căci ce se potriveşte fiinţei ca o creatură a lui Dumnezeu trebuie să fie 


237 Ibidem, pp.171-172. 
238 Ibidem, p.174, p.176. 
239 Ibidem, p.174. 

24 Ibidem, pp.174-175. 

w 241 


şi bun şi implicit, „firea, nevrând decât cele potrivite cu ea, vrea în 


mod implicit binele, căci ea fiind de la Dumnezeu, nu poate fi decât 


242 adică tot ceea ce o 


bună ca şi ceea ce se potriveşte cu ea” 
îndumnezeieşte. 

Dar în existenţa ei concretă, ipostatică, când trebuie să-şi 
precizeze obiectele voinţei, din cauza condiției sale limitate, poate 
alege răul, lucru ce nu se poate întâmpla într-o existenţă concretă a ei, 
sub lumina adevărului, aşa cum se află în lIpostasul Logosului 
(Cuvântului) sau chiar în oamenii îmbrăcaţi cu Hristos. Aceasta se 
întâmplă deoarece firea este bună prin sine doar într-o stare virtuală, 
stare de plinătate la care poate să ajungă doar prin potrivirea 
(adaptarea) voii sale cu voia lui Dumnezeu, firea actualizându-se astfel 
nepăcătos, căci voia ei nu se va dezvolta în gnome producătoare de 
păcat, ci ea se va manifesta ca o voie, dar ea nu va fi o realitate 
independentă, ci unificată cu gnome ipostasului unic. Numai atunci 
firea rămâne în făgasul ei firesc 2%. Rezultă de aici, că numai 
concretizarea în ipostas a firii omeneşti opuse naturii fireşti a lucrurilor 
pe care a creat-o Dumnezeu cu scopul înduhovnicirii ei, „Duh este 
Dumnezeu” (loan 4, 24), această concretizare (ipostasiere) în afara voii 
lui Dumnezeu, este păcat. Dar concretizarea ei în Ipostasul Cuvântului 
lui Dumnezeu nu a fost una păcătoasă, păcatul neputând să se 
manifeste în activitatea Ipostasului divino-uman, firea umană ascultând 
de cea divină tocmai în virtutea faptului că ea doreşte ce e firesc 
(normal) pentru ea şi anume, existenţa ei în fiinţarea dumnezeiască, în 
viaţa Sfintei Treimi, de vreme ce noi, „zidiţi suntem de Dumnezeu după 
chipul Său”, pentru viaţa „după asemanarea Sa, adică pentru 
îndumnezeirea noastră finală: împărtăşirea Vieţii Dumnezeieşti în toată 
plinătatea sa” 2. 

Pentru o cristalizare a mecanismelor fricii fireşti şi a celei nefireşti 
trebuie precizat faptul că, în ipostasurile umane nu se poate face o 
241 Ibidem, p.175. 

242 Ibidem, p.177. 
23 Ibidem, pp.177-178. 


244 Arhim. Sofronie, Vom vedea pe Dumnezeu precum este, Editura Sophia, București, 
în colaborare cu Editura Reîntregirea, Alba Iulia, 2006, p.160. 

separație precisă între afectele fireşti şi cele nefireşti, deoarece, la 
oricare dintre slăbiciunile noastre se alipeşte păcatul, datorită laturii 
noastre ipostatice. Spre exemplu, dacă omului îi este foame, foamea 
aceasta naturală (firească) se poate transforma într-o foame păcătoasă, 
datorită unirii cu ea a poftei după un anumit aliment, ca gnome a stării 
ipostatice. Însă lisus Hristos putea suferi chinul foamei (Luca 4, 2) fără 
a o însoţi de acea poftă dezordonată, automată, după un anumit 
aliment, reuşind să fie stăpân pe Sine, prin voia Sa ce aştepta 


245 astfel că, El nu a căutat să 


hotărârea subiectului divino-uman 
ocolească suferinţele prin acceptarea ispitelor, ci şi le-a însuşit direct 
proporţional cu încordarea Lui voluntară 2%. Prin urmare, El lupta cu 
suferinţa nu în modul nepăsător al celui ce ştie că nu poate suferi, că 
nu poate fi atins de ispită, ci lupta cu conştiinţa că această imunitate şi- 
o datorează tocmai încordării Lui de voinţă, ce coincide cu ea, căci nu 
poate cădea în ispită, pentru că voinţa Lui nu poate să stea impasibilă 
şi să nu lupte încordat, dar biruitor, cu suferinţa ?*. În acest sens, 
Sfântul Maxim Mărturisitorul precizează că păcatul nu s-a grefat, totuşi 
pe firea umană, ci pe forma ei obişnuită de existenţă concretă în 
ipostas autonomist, autonomie în care firea umană există în mod 
natural şi deviat de la cursul ei firesc dorit de Dumnezeu, păcatul 
putând astfel să apară în această ordine naturală autonomă cu 
„regularitate absolută”. Prin urmare, în lisus Hristos a putut fi realizată 
firea umană într-un mod concret, dar cu ocolirea existenţei ei obişnuite 
ipostatice, autonomiste, înfaţişând-o astfel fără de păcat cu toate că şi-a 
însuşit afectele fireşti (naturale) incluse în firea umană 2%. Astfel, „Iisus 
Hristos a luat firea omenească de după cădere, cu slăbiciunile ei aflate 
virtual încă înainte de păcatul strămoşesc, dar nu a luat-o în 
automatismul ei ipostatic, care constituie condiţia păcatului” 2. 

Prin luarea naturii omeneşti împovărată de capacitatea afectelor 
neprihănite, lisus Hristos a dăruit firii omeneşti biruinţa asupra lor, 
245 Părintele Dumitru Stăniloae, Iisus Hristos sau Restaurarea Omului, op. cit., p.179. 
246 Ibidem, p.181. 

247 Ibidem, p.182. 


248 Ibidem, p.178. 
249 Ibidem, p.179. 

întărind-o şi spiritualizând-o dinlăuntru în afară. Dat fiind faptul că, 
păcatul este înlesnit în fiecare om de aceste afecte, ele fiind „uşa prin 


x 


care intră”, şi ştiind că în lisus Hristos păcatul nu a putut pătrunde prin 
mijlocirea lor - deoarece în El voinţa umană a fost ascultătoare în chip 
firesc de cea divină (căci dorea ce era firesc pentru ea), voinţa Lui 
divină neadmiţând să fie covârşit de suferinţă şi neadmiţând 
pătrunderea păcatului -, înţelegem cum a putut Dumnezeul-Om să aibă 
o natură omenească deplină, lipsită de afecte păcătoase, şi cum, prin 
asumarea celor nepăcătoase a biruit şi asupra lor, dar şi asupra celor 
păcătoase, fără să şi le însuşească pe cele din urmă. Prin urmare, 
„pătimirile Lui, în loc să fie vadurile prin care să intre păcatul, au fost 
zonele de foc care au ţinut la distanţă orice păcat, arzându-l în faţă şi 
făcându-l să îngenuncheze înaintea naturii Lui omeneşti” 20. 

Momentele ispitelor, pe care Hristos le-a trecut cu bine, coincideau 
cu momentele în care elementul pătimitor a produs acele suferinţe 
culminante în natura umană a lui lisus Hristos, oferind astfel păcatului 
maxima posibilitate de pătrundere în fiinţa Lui. lar dacă în acele 
momente păcatul n-a putut pătrunde în natura Lui omenească, 
nemaiputând astfel să pătrundă vreodată, înţelegem că prin asumarea 
patimilor ireproşabile şi prin transgresarea ispitelor, lisus Hristos a 
redat voinţei naturii noastre supremaţia, atât asupra lor, cât şi asupra 
păcatului, păcat, pe care l-a luat asupra Lui, prin relaţie, „aşa cum ne 
facem părtaşi la faptele şi suferinţele altora fără ca noi înşine să le 
săvârşim sau să le suportăm” %!. 

De fapt, asumându-şi firea omenească, integrând-o în Ipostasul 
divino-uman, lisus Hristos S-a substituit tuturor oamenilor în calitatea 
lor de păcătoşi, astfel că, suferinţa Lui nu a fost doar cea rezultată de 
pe urma patimilor ireproşabile asumate de El, ci şi cea din pricina 
durerii pe care o simte pentru păcatele tuturor, căci „El a purtat în 
Sine nu neamul Evreiesc (aşa cum ar fi dorit-o Evreii), nu pe Romani, 


nu pe Greci, nu pe Sciţi, ci întreaga omenire, întregul Adam, luând pe 


250 Ibidem, pp.183-184. 
251 Ibidem, pp.184-185. 

umerii Săi întreaga greutate a blestemului Pământului (Facere 3, 17) şi 
povara tuturor patimilor” 252. 

Prin urmare, lisus Hristos şi-a însuşit şi teama firească (frica 
conformă naturii) manifestată ca o mişcare de apărare prin 
contracţiune sau retragere, a transgresat-o, oferind firii omeneşti 
victoria şi puterea asupra fricii de moarte, spiritualizând natura umană, 
tranfigurând-o şi eliberand-o din inerția şi neputinţa ei; conchizând 
astfel, că lupta din Ghetsimani cu teama de moarte şi biruinţa asupra ei 
a fost lupta şi biruinţa întregii omeniri datorită legăturii interne vii 
stabilită de El şi prin El, cu toată omenirea. 

Din toate aceste examinări rezultă că, rostul general al trăsăturilor 
patice ireproşabile (afectelor nepăcătoase) asumate de lisus Hristos, e 
acela de punte între El şi oameni, aruncând de la Sine în fiinţa 
semenilor, atât prin ele, cât şi prin activitatea şi cuvântul omenesc, o 
ancoră prin care i-a tras pe toţi la El şi în El, (pentru o unire şi o 
unitate mântuitoare) arătându-şi astfel dragostea Sa în forme sesizabile 
253. Dar asumându-şi frica firească şi biruind-o, lisus Hristos a dat 
biruinţă şi putere fiecărui om de a o înfrânge şi pe cea nefirească 
(păcătoasă) descrisă de Părintele Stăniloae ca o frică firească, lipsită 
însă de dreapta judecată şi însoţită de pierderea stăpânirii de sine %1, 


frică pe care o vom analiza în cele ce urmează. 


2.1.3. Frica nefirească - patimă (afect) păcătoasă - boală a 
sufletului 


252 Arhim. Sofronie, Cuvântări duhovniceşti, vol. I, Editura Reîntregirea, Alba Iulia, 
2004, p.161, p.347. 

253 Părintele Dumitru Stăniloae, Iisus Hristos sau Restaurarea Omului, op. cit., p.186. 
254 Ibidem, p.180. 

Dacă la Descartes, Spinoza și în psihologia modernă, orice obiect 
poate deveni un obiect timeric, e de la sine înţeles că orice lucru de 
care ne alipim - nevăzându-l ca pe un dar al lui Dumnezeu pentru noi, 
creaţie a Lui, supunându-l exclusiv nevoilor noastre pervertite - poate 
deveni un obiect timeric, o cauză a fricii nefirești. 

Această frică este un afect, o patimă nefirească (ce nu aparţine 
naturii umane) şi ca orice patimă păcătoasă, apare prin mijlocirea 
afectelor nepăcătoase, datorită acelei pofte personale discreţionare 
gnome (de care am amintit în subsubcapitolul anterior), prin care 
păcatul se manifestă, păcat care, aducând cu sine întunecarea minţii, 
oferă şi un teren prielnic dezvoltării patimilor păcătoase %5. 

În descrierea Sfântului loan Damaschin, frica nefirească apare ca 
„o teamă din trădarea gândurilor, din necredinţa şi din neştiinţa 
ceasului morţii, ca atunci când ne speriem în timpul nopţii, când se 
produce vreun zgomot. Această teamă este contra firii - şi o definim 
astfel: frica contra firii este teama provocată în noi pe neaşteptate” 255. 

La prima vedere, ea, pare identică cu cea firească, şi este prin 
natura ei 75, căci cea firească este o atitudine naturală omului de a se 
feri de un obiect ce-i periclitează existenţa, dar existenţă văzută ca dar 
al lui Dumnezeu, pe când cea nefirească este aceeaşi frică (ca natură), 
dar care, nefiind conştientizată printr-o minte luminată de har, ci fiind 
accentuată ca dat al unei existenţe rupte de un transcendent personal, 
ca firesc al unei lumi desacralizate unde omul vine fără rost şi este 
purtat de vânturi, râvnind a nefiinţei insensibilitate 2%, ea apare ca o 
schimbare de direcţie, de la ceea ce trebuia să fie o legătură cu 
Dumnezeu, la o joncțiune faţă de lumea aceasta, de bunurile din ea şi 
faţă de desfătarea simţuală rezultată din ele. Astfel că, ea se înfăţişează 
ca o patimă păcătoasă grefată pe o altă patimă nepăcătoasă, şi 
dezvoltată printr-o şi într-o viaţă în divorţ cu Dumnezeu, în care, 
„îndrăznirea cea către Dumnezeu” (1loan 3, 21) se pierde, legăturile cu 


255 Hierotheos Mitropolit de Nafpaktos, Persoana în tradiţia ortodoxă, Editura 


Bunavestire, Bacău, 2002, p.300. 

256 Sfântul loan Damaschin, Dogmatica, op. cit., p.171. 

257 Jean-Claude Larchet, Terapeutica bolilor spirituale, op. cit., p.189. 

258 Zina Molcuţ, Simbolismul european, vol.l, Editura Albatros, Bucureşti, 1983, 
p.209, p.310. 

El sunt vagi, iar responsabilizarea pentru realizarea unei vieţi separate 
de Dumnezeu face ca omul să trăiască (deşi nu în ochii obiectivi ai 
lumii desacralizate) într-o singurătate existenţială, într-o continuă 
pregustare a morţii, repetând la grade diferite acea frică a lui Adam, 
acea agonie în faţa morţii 2%. 

Acel „m-am temut, căci sunt gol, şi m-am ascuns” (Facere 3, 10) 
este reiterat în fiecare dintre noi, când nu avem o relaţie personală 
spre bine, cu Dumnezeu, şi când îngrijindu-ne prin plăcere de iubirea 
trupească de noi înşine (philautia) nu facem altceva decât să ne alipim 
de această existenţă, pătimind astfel o frică de lume, lume vădită ca 
absurdă, în care omul „fără a nega eternitatea, nu face nimic pentru 
ea” 25, lume în care omul îşi arogă „o nouă libertate obţinută prin 


” 251 si unde „nu mai există valori 


negarea (fie ca absenţă) lui Dumnezeu 
consacrate care să-i orienteze alegerea; în afară, totuşi de una singură, 
exprimată în cunoscuta frază:<<Omul este propriul său scop şi el îşi 
este sieşi singurul scop>>” 22. 

Înainte de a explica această frică de lume (frică a lumii 
desacralizate) vom trece la explicarea patimilor ca afecte şi a patimilor 
păcătoase ca pervertiri, atât ale celor dintâi, cât şi ale puterilor 
sufletului. 

Pentru început trebuie să facem o distincţie între patimi - afecte, 
pasiuni, emoţii, patimi - suferinţe, chinuri, şi patimi - afecte păcătoase 
ca forţe naturale, intrinseci ale sufletului, corupte din cauza păcatului 
şi a îndepărtării noastre de Dumnezeu 7%. 

Patimile ca afecte, pasiuni, emoții sunt o „însuşire de pasivitate ce 


ţine cu totul de firea noastră şi nicidecum de voinţă, nefiind prin 


259 Christos Yannaras, Abecedar al credinţei, op. cit., pp.110-111. 

260 Albert Camus, Mitul lui Sisif, Editura pentru Literatură Universală, Bucureşti, 
1969, p.69. 

2861 Ibidem, prefața cărţii de Irina Mavrodin, XXI. 

262 Ibidem. Sau cum frumos spune Fernando Pessoa: „Ah, nu spera împotriva imensei 
adversităţi / Să construieşti altceva decât intenţii frustrate! / Abdică și fii / Rege ţie 
însuţi”. (Fernando Pessoa, Ode și alte poeme, Editura Paralela 45, Pitești, 2004, 
p.51.) 

23 Mitropolit Hierotheos Vlachos, Psihoterapia ortodoxă - ştiinţa Sfinților Părinți, 
Editura Invierea, Arhiepiscopia Timişoarei, 1998, p.283. 

urmare condamnabilă (reproşabilă)” 2%. Ele sunt de fapt acele afecte 
fireşti necesare naturii (firii) noastre, ajutând la conservarea ei, afecte 
din categoria cărora face parte şi frica firească. 

În privinţa acestora, găsim o contradicţie între afirmaţiile 
ieromonahului Teofan Mada şi cele ale Părintelui Dumitru Stăniloae, 
primul afirmând ca ele nu sunt parte constitutivă a firii umane, ci 
consecinţă a căderii omului din starea de desăvârşire paradisiacă, 
pătrunzând în partea logică sau raţională a naturii omului, accentuând 


265 


însuşirile ei iraționale ^”, în vreme ce Părintele Stăniloae afirmă că 


trăsăturile patice ireproşabile (afectele fireşti) nu lipsesc cu totul din 
starea primordială, ele doar accentuându-se (actualizându-se) datorită 
păcatului 266. 

Patimile ca suferinţe, chinuri, erau folosite cu acest sens în 
vechime, uneori păstrându-se şi astăzi în popor această accepţiune. Ele 


privesc suferinţele fizice sau morale, caznele pe care le suportă cineva 


267 


Cu acest sens este folosit termenul în Filipeni 3, 10, redând 
suferinţa suportată pe nedrept de Hristos sau de cei ce-L. urmează. În 
acest caz, termenul grecesc corespunzător este pathematon : <<Ca să- 
L cunosc pe El şi puterea Învierii Lui şi să fiu primit părtaş la patimile 
Lui, făcându-mă asemenea cu El în moartea Lui>> 2%. Acest termen 


este folosit de asemenea şi în 1Petru 1, 11; 4, 13 şi 1Petru 5, 1. Dar 


269 


dacă această suferinţă este una impusă de altcineva “*, nu trebuie să 


se înţeleagă că lui Hristos Iisus l-au fost impuse Patimile Lui, fără ca El 


264 leromonah Teofan Mada, Despătimirea. De la etică la fiinţialitate, Editura Agnos, 
Sibiu, 2007, p.102. 

265 Ibidem. 

25 Părintele Dumitru Stăniloae, Iisus Hristos sau Restaurarea Omului, op. cit., p.178. 
Dacă e să ne luăm după Sfântul Maxim Mărturisitorul (precum și după alţi sfinţi) 
ieromonahul Teofan Mada are dreptate, cu toate că, și părintele Dumitru Stăniloae, 
atât în această lucrare (p.169, p.171), cât și în alte scrieri (cum ar fi, Filocalia, vol. III, 
Editura Humanitas, București, 1999, p.78, nota 1, p.82, nota 1) este de aceeași părere 
cu ieromonahul Teofan Mada. 

267 Dicţionarul Explicativ al Limbii Romane, Editura Univers Enciclopedic, Bucureşti, 
1998, p.758. 

28 Preot Dr. loan Mircea, Dicţionar al Noului Testament, Editura Institutului Biblic şi 
de Misiune al Bisericii Ortodoxe Române, Bucureşti, 1995, p.378. 

269 Ibidem, p.389. 

să consimtă la ele. El a îngăduit aceste patimi, suferinţe 2”, încă prin 
asumarea firii umane, împreună cu slăbiciunile, trăsăturile ei pasionale, 
poftitoare şi raţionale pe care şi le-a apropriat în Ipostasul Său divino- 
uman, pătimind astfel pentru întreaga omenire, suferinţa întregului 


271 această 


Adam fiind suferinţa Lui personală. În limba engleză 
suferinţă personală a lui Hristos lisus este redată mai bine prin 
cuvântul pasiune, astfel că, Patimile Lui, devin Pasiunile Lui °? - the 
Passion (of Jesus Christ) ?”. 

Patimile ca afecte păcătoase, pervertiri ale puterilor sufletului, boli 
ale sufletului, sunt cele care se ivesc prin intermediul patimilor 
(afectelor) fireşti: „<<Patimile condamnabile şi contra firii, care ţin de 
noi - spune Sfântul Maxim Mărturisitorul - nu-şi au sursa în noi altfel 
decât în mişcarea afectelor conformă cu firea>>” 21. Cuvântul patimă, 
pathema derivă de la verbul pascho = „a suferi”, care înseamnă „boală 
lăuntrică”, datorată repetării păcatelor ce se vor cuibări astfel multă 
vreme în sufletul nostru ?”, diferenţa dintre păcat şi patimă fiind că 
primul se vede în trup, iar a doua este lăuntrică, este o mişcare a 
sufletului. Iar mai precis: Patimile sunt permanentizarea răului în 
suflet, rău continuu, în timp ce păcatele sunt energiile (lucrările) 
patimilor exteriorizate prin trup, dar nu numai, de vreme ce păcat este 
şi cel mintal sau raţional, căci „dacă mintea nu ar fi mers înainte, 
trupul nu ar fi urmat-o” (Sfântul Marcu Ascetul) 78. Dar, cum apar 
aceste patimi şi ce sunt acele puteri sufleteşti pe care le pervertesc? 

Sfântul Grigorie Palama susţine că, precum Dumnezeu este Minte, 
Cuvânt şi Duh, tot astfel şi sufletul (uman) are minte, cuvânt şi duh, 
felul întreit al cunoştinţei fiind: cunoştinţa mintală (înţelegătoare), 


270 Răstignirea şi Moartea lui Hristos lisus au fost consecinţe ale căderii omului; ele 
au fost îngăduite de Dumnezeu pentru izbăvirea neamului omenesc de sub robia 
păcatului, deşi ele nu au fost binevoite (voite anterior) în planul de mântuire al 
omului (îndumnezeirea lui), Întruparea Cuvântului fiind scopul ultim al facerii lumii. 
271 ca şi în franceză, italiană și poate şi în alte limbi. 

72 Deşi pentru englezi înţelesul (poate) este acelaşi ca şi pentru noi, stilistica 
expresiei face ca suferinţa lui lisus Hristos să fie mai personală, pornită din El, din a 
Lui voinţă, să fie a Lui. 

273 The Advanced Learner's Dictionary Of Current English, Oxford University Press, 
London, 1967, p.710. 

274 leromonah Teofan Mada, Despătimirea. De la etică la fiinţialitate, op. cit., p.102. 

275 Mitropolit Hierotheos Vlachos, Psihoterapia ortodoxă, op. cit., pp.281-282. 

276 leromonah Teofan Mada, Despătimirea. De la etică la fiinţialitate, op. cit., p.82. 

raţională şi cea prin simţuri. Pe lângă această împărţire, el mai recurge 
şi la împărţirea sufletului stabilită de filosofii greci antici după care 
sufletul este împărţit tot în trei părţi (puteri) şi anume: rațiunea, partea 
poftitoare (pofta), şi partea irascibilă (iuţimea). Prima este cuvântul, iar 
celelalte două reprezintă dimensiunea pătimitoare a sufletului (puterile 
pasionale ale sufletului); acestea două din urmă, care întinate fiind 
trebuie vindecate (curățate), căci din ele se nasc în minte gândurile 


pătimaşe în întâlnirea cu lucrurile şi cu înțelesurile (chipurile) lor, 


277 


spune Sfântul Maxim Condiţia firească a acestor puteri ale 


sufletului este de a le înălța spre Dumnezeu, de a-L cunoaşte, înţelege 
şi relaţiona cu El prin intermediul lor, de a le folosi în folosul virtuţilor, 
virtuţi ce reprezintă sănătatea sufletului (Sfântul Vasile cel Mare) 2%, 
prezenţa lor fiind condiţia omului după fire 2", prin urmare, răul sau 
patima găsindu-se în mod nefiresc în natura omului 2%. Înţelegem 
astfel, că patimile (păcătoase) sunt nişte mişcări nefireşti ale sufletului, 
posibile datorită puterilor fireşti ale lui, mişcări care, dacă sunt urmate 
duc la o viaţă împotriva firii în care Dumnezeu se zăreşte cu greu, dacă 
nu este chiar negat. 

Frica nefirească face parte din aceste categorii de patimi nefireşti, 


de pervertiri ale puterilor sufletului pornind de la cele două puteri 


281 


pasionale - partea poftitoare şi partea irascibilă, *! ajungând, dacă este 


277 Mitropolit Hierotheos Vlachos, Psihoterapia ortodoxă, op. cit., pp.283-284. 

278 leromonah Teofan Mada, Despătimirea. De la etică la fiinţialitate, op. cit., p.104. 

* Mitropolit Hierotheos Vlachos, Psihoterapia ortodoxă, op. cit., p.285. 

280 Sfântul loan Scărarul, Scara Raiului, Editura Învierea, Arhiepiscopia Timişoarei, 
2004, p.237. 

281 „Sfinţii Părinţi sisting diverse funcţii sau părţi ale sufletului: 1) sufletul sensibil 
(aisthesis, patheticon, alogon), care însufleţește trupul pentru a-l înzestra cu 
sensibilitate. 2) sufletul raţional (Jogistikon, hegemonikon) care are, la rândul lui, o 
funcţie de cunoaștere și o funcţie a dorinţei și a deciziei. Sufletul sensibil posedă: a) 
funcţii de cunoaștere, externe (cele cinci simţuri: vederea, mirosul, auzul, gustul, 
pipăitul) și interne (imaginaţie, memorie sensibilă). b) tendințe: „apetitul 
concupiscenţei” (epithymetikon), care cuprinde cele două „patimi” fundamentale ale 
dorinţei (al unui bine sensibil absent) și ale plăcerii (când binele sensibil este 
prezent), și „partea irascibilă” (thimikon), ale cărei patimi fundamentale sunt teama, 
furia și tristețea. Astfel înțelese, patimile nu sunt rele prin natura lor; întrebuinţarea 
lor negativă este cea care le face să devină sursa patimilor rele, care sunt, pentru 
concupiscenţă: lăcomia, desfrâul, iubirea de arginţi, slava deșartă, orgoliul; iar pentru 
irascibilitate: tristețea grea, ranchiuna, invidia, gelozia, mânia, cruzimea, lenea...” 
(Arhim. Placide Deseille, Ce este Ortodoxia? Cateheze pentru adulţi, Editura 
Reîntregirea, Alba Iulia, 2004, p.54.) 

lăsată, să subjuge şi pe cea raţională. Dar cum apare ea, precum şi 
celelalte patimi? 

Potrivit Sfântului Maxim Mărturisitorul, patima din care izvorăsc 
celelalte patimi este iubirea de sine (philautia), iubire neraţională a 
sufletului, de vreme ce raționalitatea lui este dată de Dumnezeul de 
Care s-a dezis prin dragostea excesivă pentru persoana sa, pe care o 
idolatrizează. Atunci când atenţia ni se înstrăinează de Dumnezeu, de 
gândul şi simţămăntul de a ne uni cu El şi de a face voia Lui, ea se 
îndreaptă către sine (către propria persoană, către nevoile trupeşti), 
dorind să-şi satisfacă gândurile pătimaşe, gânduri ce vin tocmai din 
această iubire de sine care, la rândul ei dă naştere altor trei patimi 
principale: lăcomia pântecelui, iubirea de argint şi slava deşartă 2%?. Tot 
Sfântul Maxim oferă o împărţire a patimii iubirii de sine în două 
categorii, prima cuprinzând patimile ce se nasc în noi datorită iubirii de 
sine, iar a doua, cele ce apar când datorită iubirii de sine ne străduim 
să fugim de durerea datorată stării sufleteşti, stare specifică sufletului 


283. Prin urmare, omul se va 


care, a fost lipsit de prilejurile plăcerii 
teme să nu piardă - datorită unor obiecte timerice, temându-se şi de 
acestea - un obiect din lumea sensibilă, a cărui posedare (reală sau 
anticipată în mod imaginar) îi oferă o anumită desfătare sensibilă. 
Ideea sau sentimentul că îl poate pierde, naşte în suflet o stare de rău 
şi de tulburare ale cărei efecte omul le resimte şi pe plan trupesc: 
„Câteodată e cuprins mai întâi de teamă sufletul, iar altădată trupul, pe 
urmă patima se mută de la unul la altul 2%. 

Vedem aşadar, că prin iubirea de sine, omul s-a alipit lumii 
sensibile, călcând porunca Apostolului 2%, pervertindu-şi scopul său 
ontologic, devenind prin folosirea ei iraţională, atât un risipitor, cât şi 
un sclav al ei, fiindu-i frică să nu o piardă, temându-se de tot ceea ce-i 
primejduieşte existenţa trupească şi desfătările pe care le culege din 
ea. Ea se manifestă ca teamă de moarte, dar o moarte ivită din 
282 Mitropolit Hierotheos Vlachos, Psihoterapia ortodoxă, op. cit., p.291. 

283 Ibidem, p.292. 
284 Sfântul Ioan Scărarul, Scara Raiului, op. cit., p.200. 


285 2Timotei 2,4: „Nici un ostaş nu se încurcă cu treburile vieții dacă vrea să-i placă 
celui ce l-a adus în oaste”. 

pierderea plăcerilor lumii, de vreme ce prin acestea omul înţelege că 
trăieşte, orice lipsă a lor fiind un pas mai aproape de moarte. 

lubindu-şi tot mai mult existenţa sa, în care Dumnezeu nu este 
dorit, și preocupându-se tot mai mult de lucrurile trupeşti nefireşti 
(dincolo de cele ce-i sunt de neapărată trebuinţă), omul îi oferă teren 
prielnic diavolului de a-l hrăni prin cele contra firii şi contra raţiunii, 
lipsindu-l, atât de roadele cunoaşterii (partea raţională a sufletului 
tinzând după fire către cunoştinţa lui Dumnezeu) 2%, cât şi de nădejdea 
în Dumnezeu %”. 

Fiindu-ne frică de posibilitatea pierderii anumitor lucruri ce oferă 
o oarecare plăcere, ne alipim tot mai mult de ele, şi prin ele de lumea 
aceasta, astfel că, lumea va manifesta o forţă de atracţie asupra 
omului, forţă „manifestată nu numai prin împătimirea de plăcerile 


w 288 


lumii, ci şi prin frica de lume „căci mă tem pentru că iubesc şi nu 


vreau să pierd acel ceva/cineva pe care-l iubesc 2%. Descrisă aşa, ea 
este opusul fricii lui Dumnezeu, acea frică de a nu-L pierde, frică 
asupra căreia ne vom opri într-un subcapitol viitor. 

„Sufletul care nu s-a izbăvit de grijile lumeşti nu-L. va iubi nici pe 
Dumnezeu cu adevărat, şi nici de diavol nu se va scârbi aşa cum se 
cuvine; căci grija vieţii îi este ca un acoperământ împovărător. De 
aceea [în mijlocul grijilor], mintea nu-şi poate cunoaşte puterea de a 


judeca în privinţa acestora, pentru a cerceta şi a hotări fără să se 


286 Mitropolit Hierotheos Vlachos, Psihoterapia ortodoxă, op. cit., p.284. 

287 Everghetinos, Vol. I, Editura Sfintei Mari Mănăstiri Vatoped, Muntele Athos, 
Grecia, 2007, p.341. 

288 Preot Profesor Dr. Acad. Dumitru Stăniloae, Ascetica și mistica ortodoxă, vol. 1, 
Editura Deisis, Alba Iulia, Mănăstirea Sfântul loan Botezătorul, 1993, p.124. 

289 Iar aici putem vorbi de idolatrie - o iubire nesănătoasă, o afinitate patologică 
manifestată printr-o teamă morbidă de a nu pierde pe cineva sau ceva: „În întreaga 
teologie patristică se stabilește o legătură fundamentală între păcat și finitudine în 
sensul că păcatul nu suprimă în om chipul lui Dumnezeu, ci doar îl întunecă, acesta 
păstrându-și dorinţa de absolut, dar o dorinţă de absolut în afara lui Dumnezeu, chiar 
împotriva lui Dumnezeu; chipul se va lovi curând de zidul finitudinii, născând un fel 
de spaimă fundamentală, spaimă ce se va transforma în idolatrie. Este ceea ce asceţii 
numeau patimi, patimi ca idolatrie a Eu-lui și a lumii. Căci eu-l vrea să aservească 
lumea, și prin aceasta lumea să aservească eu-l. Aceasta este dorinţa fundamentală a 
omului rătăcit, împietrit, dezamăgit”. (Olivier Clement, Puterea credinței, Editura 
Pandora, Târgoviște, 1999, p.25, apud Cristinel Ioja, Homo Adorans. Între lisus 
Hristos și politeismul lumii contemporane, Editura Universităţii "Aurel Vlaicu”, Arad, 
2008, p.84. 

înşele. (Sfântul Diadoh al Foticeii)” 2% Observăm astfel, că prin iubirea 
de sine, omul a deviat cursul firesc al patimilor nepăcătoase şi implicit, 
al fricii naturale - care îl făcea să rămână fidel fiinţei sale adevărate şi 
să-L iubească pe Dumnezeu -, acum, temându-se să nu-şi piardă 
existenţa actuală dusă în chip pătimaş, precum şi toate conforturile şi 
desfătările ei. 

Paradoxal, cu cât omul se izolează, se cunoaşte numai pe sine 
însuşi făcând din sine un centru al întregii existenţe, cu atât, prin frică 
şi alte patimi, el de fapt se înstrăinează de el însuşi şi vieţuieşte în 
afara lui, constatând că prea puţin a mai rămas în el, de vreme ce îşi 


291, prin aspiraţiile şi plăcerile dobândite 


este aproape cu totul exterior 
în mundanul existenţial nefăcând altceva decât să-şi hrănească natura 
individuală scăldată într-un pluralism haotic. Şi nu este de mirare, 
atâta timp cât doar prin şi în Dumnezeu ne putem cunoaşte şi 
aprofunda, de vreme ce El este Creatorul nostru şi adâncindu-ne în 
taina Lui, implicit, ne vom adânci şi în taina noastră. 

„Omul a fost creat de Dumnezeu ca o fiinţă macrocosmică, de 
aceea este natural şi logic să existe în el un simţământ macrocosmic şi 
o conştiinţă a lumii. Din acest motiv, omul care n-a fost răvăşit şi 
destrămat de păcat, simte unitatea organică a tuturor creaturilor” 2%. 
Dar omul care a aprobat păcatul şi şi-a întors menirea ontologică 
înspre sine, şi-a distrus unitatea simţirii de sine şi a simţirii lumii, a 
conştiinţei de sine, a gândului, a vieţii, a existenţei, a fiinţei lui, a 
simţirii unităţii între om şi Dumnezeu, între timp şi veşnicie, 
simţământul atoateunităţii. Astfel că, iubindu-se pe sine şi aprofundând 
lumea fără a-L include pe Dumnezeu în existenţa ei şi a lui, omul 
lumesc, într-un moment de trezire a lui, întors către lume, ieşind din 
sinele egoist, dorind - în virtutea creării sale de Dumnezeu în 
comuniune cu ceilalţi oameni şi cu întreaga creaţie - să comunice cu 
ceilalţi, simte şi vede o îngrozitoare ruptură între el însuşi şi ceilalţi 
% Fverghetinos, Vol. I, op. cit., p.341. 

291 Alexis Carrell, Omul, un necunoscut, apud Mitropolit Antonie de Suroj, Şcoala 
rugăciunii, Editura Sophia & Editura Cartea Ortodoxă, Bucureşti, 2006, p.88. 


292 Arhimanditul Iustin Popovici, Omul şi Dumnezeul-Om, Editura Deisis, Sibiu, 1997, 
p.51. 

oameni, între el şi celelalte fiinţe. Cufundat într-o izolare egoistă (şi 
urmarea: egogregaristă) tot mai adâncă, el pierde încetul cu încetul 
simţământul atoateunităţii neamului omenesc, până ce-l pierde cu 
desăvârşire, prăpastia dintre el şi ceilalţi, el şi creaţie, el şi Dumnezeu 
devenind tot mai adâncă şi de netrecut; practic omul nu mai poate să 


iasă din el însuşi şi să ajungă la altul/alţii, dar nici să se întoarcă în sine 


293 


însuşi . Astfel că, nu se mai cunoaşte om cu om, dar nici om cu 


Dumnezeu ?%. Şi atunci apare frica, neliniştea, spaima, anxietatea, 
angoasa, toate convergând spre agonia în faţa morţii, moarte ce nu 
este văzută ca un câştig, de vreme ce viaţa nu este văzută prin Hristos 
şi în Hristos - Viaţa. (Filipeni 1, 21) 

Un studiu de caz se poate face în acest sens privind la 
evenimentele din ţinutul Gherghesenilor, când Hristos a vindecat un 
demonizat, iar mulţimea (simbolizând păgânii, idolatrii, cei fără 
Dumnezeu) „cuprinsă de frică mare” L-au rugat să plece din ţinutul 
(lumea) lor (Luca 8, 26-37). Înţelegem deci, că frica este o oglindire a 
pervertirii noastre, rezultată din înstrăinarea noastră de Dumnezeu şi 


pierderea sensului nostru de a fi. Primul simţământ, fie şi chiar 


2% Părintele Filothei Faros relatează cazul unui bărbat care suferea de asa-numita 
singurătate accentuată, ceea ce în accepțiunea sa reprezintă tipul de angoasă cel mai 
dureros dintre cele pe care le pot pătimi oamenii, descrisă adesea ca o mușcătură în 
piept, sau ca o senzaţie pe care o dă tăierea cu o lamă ascuţită în zona inimii, ori ca și 
sentimentul de disperare pe care îl are copilul mic atunci când este părăsit într-un loc 
în care nu se află cineva. Această singurătate accentuată (bărbatul putea să dispară 
imediat, pentru a se izola, la auzul telefonului sau al pașilor cuiva) era de fapt starea 
în care avântul lăuntric ontologic - dăruit de Dumnezeu omului pentru a-l folosi în 
relația cu El, și prin El, cu toată creaţia - era pervertit și folosit, în chip irațional, în 
defavoarea persoanei respective, elanul interior și creator al acestui tânăr fiind folosit 
pentru îndepărtarea de semeni, deși, raţiunea lui o constituie tocmai căutarea și 
apropierea de ceilalţi. Bărbatul a învins această angoasă prin simplul fapt de a 
renunţa la lupta (luptă întru care nu se bucurase de succese) cu această stare de 
singurătate exacerbată și prin îndreptarea privirii spre această izolare. El și-a dat 
seama că această singurătate i se accentua doar atunci când încerca să fugă de ea, 
dar când o privea în faţă, când privea acel elan interior pervertit, acesta se risipea ca 
orice iluzie ce este demascată. (Pr. Filothei Faros, Manual de iubire. Firea dragostei, 
Editura Egumeniţa, Galaţi, pp.209-211.) Acest caz este unul fericit, dar oare câte 
cazuri de acest fel se termină într-un alt mod, mai puţin plăcut? Cu siguranţă că 
Dumnezeu i-a dat tărie acestui om pentru a-și putea privi dușmanul în faţă, dar oare a 
conștientizat el acest lucru? I-a mulțumit lui Dumnezeu? Și nu numai el, dar și toți 
ceilalți care se află în aceeași situaţie, ori în altele asemănătoare, au recunoscut 
meritul lui Dumnezeu în această izbândă? De aceea scopurile tuturor activităţilor 
noastre trebuie să-și aibă începuturile și finalităţile în raportarea noastră la 
Dumnezeu, fără El putându-ne salvgarda doar în chip vremelnic și amăgitor. 

294 Arhimanditul Iustin Popovici, Omul şi Dumnezeul-Om, op. cit., p.51. 

inconştient, de a exista în mod individual (nu în mod personal, creat 
pentru comuniune de viaţă, depăşire de sine şi dăruire în iubire), este 
şi primul simţământ al morţii, prima experienţă a unei profunde 
singurătăţi, adică a neputinței omului de a-şi trage viaţa de oriunde 
altundeva în afara eului său 7%. Astfel că, începând de la primii oameni 
(Adam şi Eva) şi continuând până la ultimii care vor păcătui, crezând că 
pot trăi autonom în afara Vieţii-Dumnezeului Treimic, frica va continua 
să existe în această însingurare a omului faţă de Dumnezeu, în această 
neputinţă a lui, în această sferă a întrebărilor - omul continuând să se 
mişte raţional sau prin închipuire între concretul opac şi fantasticul 
nerevelator 2% -, ignorând, negând, uitând, și nefiind capabil să judece 
drept şi să cunoască în chip drept realitatea prin luminarea harului 
divin, iar în cele din urmă va ajunge la deznădejde, ce poate culmina cu 
sinuciderea - văzută ca „o-mplinire bruscă, o dezrobire fulgerătoare” 
27, de vreme ce viaţa fără Dumnezeu e nonviaţă, e o moarte grefată în 
faptul de a exista liber. 

Astfel că, dacă din această libertate a omului (trăsătură esenţială a 
lui ce la rândul ei poate fi direcţionată în mod greşit, tranformându-se 
într-un tărâm ostil iubirii lui Dumnezeu, iubire ce nu se vrea impusă 2%) 
de a alege între bine şi rău, el va alege răul, el va fi „prada propriilor 


sale adevăruri” 2% 


, adevăruri ca evidențe, privite nu prin ochii minţii 
întărite în Dumnezeu (Cel ce dă viaţă), ci prin ochii celui căzut în haos, 
găsind tot în el rezolvarea nerezolvată, frica fiind un indiciu în acest 
sens, iar timpul - fără viziunea unei veşnicii împăciuitoare - va fi o 
„anxietate în plină expansiune, căreia nu-i desluşim nici începutul, nici 
sfârşitul, o anxietate veşnic biruitoare” 3%, în faţa căreia ne deformăm, 
deformare ce va culmina în moarte, înfătişând „adevărurile noastre”, 


urmări ale căutarilor noastre ilegitime în transcendent, ca simple 


295 Christos Yannaras, Abecedar al credinţei, op. cit., p.110. 

% Petre Ţutea, Omul. Tratat de antropologie creştină. 1 Problemele sau cartea 
întrebărilor, Editura Timpul, laşi, 1992, p.335. 

297 Emil Cioran, Demiurgul cel rău, Editura Humanitas, Bucureşti, 1995, p.72. 

298 Arhim. Sofronie, Viaţa şi învăţătura starețului Siluan Athonitul, Editura Deisis, 
Sibiu, 2004, p.113. 

2% Albert Camus, Mitul lui Sisif, op. cit., p.34. 

3% Emil Cioran, Mărturisiri şi anateme, Editura Humanitas, Bucureşti, 1994, p.99. 

consolari absolutizate, deificate, detaşate de Dumnezeu - Absolutul, Cel 
care pune capăt neliniştii și temerilor produse de perspectiva infinitului 
şi de ideea morţii absolute. Şi dacă „omul nu e făcut doar din cele 
înnăscute, ci şi din cele dobândite” 3%, într-o lume ce nu-L cunoaşte 
(sau nu vrea să-L, cunoască) pe Dumnezeu, sensul existenţei întregii 
creaţii este eclipsat, Dumnezeu devenind un Nimeni, iar lumea, fie şi ca 
operă a Lui, e un „Nicăieri universal” %2, omul neştiind de unde vine şi 
încotro se îndreaptă şi de la Cine trebuie să ceară ajutor, în cadrul 
periplului său existenţial. Trezit astfel, într-o singurătate dominantă, 
nefiind capabil să vadă sau să întrevadă revelaţiile Divinului, nu-şi va 
îndrepta nădejdea (într-un caz fericit) decât asupra sa (de vreme ce el 
este încununarea creaţiei), revendicându-şi sieşi puterea de a depăşi 


limitele existenţiale, devenind astfel „propriul lui cerşetor” 3% 


, neştiind 
de darurile lui Dumnezeu, pe care trebuie să I le ceară. 

Dar să vedem care sunt prilejurile împătimirii cu această boală a 
sufletului ce ţintuieşte omul de această lume sensibilă, devenită ceva 
absolut în urma relaţiei frică-dorinţă, izolată de Dumnezeul-Principiul 


vieţii. 


2.2. Cauzele fricii nefireşti - boală a sufletului. Leacuri spre 
nepătimire 


a.1. Această frică este o boală, căci perverteşte puterile fireşti ale 
sufletului, direcţionându-le greşit, nu către Centrul existenţei, ci către 
lume, către sinele propriu, omul ajungând să se iubească astfel într-un 
mod pătimaş (păcătos), crezând că viaţa i-a fost dată ca să se bucure de 
toate „plăcerile”. Şi înțelegând că frica aceasta (sub diversele ei forme) 
este fundamental legată de alipirea de bunurile materiale, deducem că 


prin detaşarea de ele şi încredințarea noastră în mâinile lui Dumnezeu, 


5% Johann Wolfgang Goethe, Maxime şi reflecţii, Editura Univers, Bucureşti, 1972, 
p.108. 

5% Emil Cioran, Amurgul gândurilor, Editura Humanitas, Bucureşti, 1994, p.10. 

3% Ibidem, p.45. 

le vom avea pe toate cele de trebuinţă nouă, fără a cădea în extrema 
abundentei nefolositoare, dând prilej astfel ataşării vicioase de ele. 

Pilduitor în acest sens este sfatul Mântuitorului „... Căutaţi mai 
întâi Împărăţia lui Dumnezeu şi dreptatea Lui, şi toate acestea se vor 
adăuga vouă...”(Matei 6, 31-34), precum şi alte îndemnuri din Sfânta 
Scriptură: „Nu va împovăraţi cu nici o grijă. Ci întru toate, prin 
închinăciune şi prin rugă cu mulţumire, cererile voastre să fie arătate 
lui Dumnezeu” (Filipeni 4, 6) sau „Aruncă asupra Domnului grija ta și 
El te va hrăni” (Ps.54, 23)(S4/1) 3 şi „Bogaţii au sărăcit şi au flămânzit, 
dar cei ce-L caută pe Domnul nu vor fi lipsiţi de tot binele”(Ps.33, 11) 
(S4/1). 

Am arătat deja că lipirea nefirească de lucrurile lumești, lipseşte 
pe om de o dreaptă judecată, de o cunoaştere după fire a lucrurilor 
(fenomenelor) şi de nădejdea către Dumnezeu °% lăsându-l în inerția 
unei vieţi fără sens. „Când în vieţuirea sa cineva se apropie de lume, 
atunci se înrădăcinează în el iubirea de lucrurile trupeşti; e tulburat 
mereu de grija de ele [...]. Dar când mintea sa înaintează în gândirea la 
lumea viitoare 3%, atunci se stârneşte neîncetat în el o meditare lipsită 
de imagini şi cu nădejde aşteaptă nerăbdător cele pe care nu le vede, 
uitând de cele de aici” 3%, Dar detaşarea de lucrurile lumeşti nu trebuie 
să fie totală, căci atunci ar însemna să ne lăsăm într-un mod irațional 
pradă morţii, dar nepunând aceste nevoi pe primul plan al vieţii 
noastre, ci punând „lucrul lui Dumnezeu” pe acest plan, prin aceasta 
vom oferi firii, cele potrivite ei, lăsând toate necesităţile ei „pe seama 
lui Dumnezeu, căci e mai bine să ne punem încrederea în Dumnezeu 
decât în noi înşine” 3%. Toate lucrurile pe care ni le-a dat Dumnezeu, 
dar care pot fi pervertite prin întrebuinţarea iraţională, contrar 


scopului pentru care au fost create, pot şi trebuie spiritualizate, 


304 Unele citate din Psalmi, Pildele lui Solomon, Ecclesiast și Cântarea cântărilor sunt 
peluate din Septuaginta, vol.4/I, Editura Polirom & Colegiul Noua Europă, Iași, 
București, 2006, și sunt marcate la final prin sigla S4/I, pusă între paranteze rotunde. 
3%5 fverghetinos, op. cit., p.341. 

3% Implicit şi la Dumnezeu. 

307 Sfântul Isaac Sirul, Cuvinte către singuratici. Partea a II-a recent descoperită, 
Editura Deisis, Sibiu, 2007, p.435. 

3% Ibidem, p.436. 

transfigurate şi nu nimicite ori desfiinţate, slujind omului în apropierea 
lui de Dumnezeu, prin iubirea noastră faţă de El, ele primind un 
dinamism spiritual, mântuitor. 

a.2. Observăm că în discuţia noastră privind dezlipirea raţională de 
lume intră şi credința - acel risc împotriva raţiunii, împotriva vieţii, 
împotriva limitelor omeneşti, câteodată şi împotriva normalului 3%, dar 
nu o anulare a lor, ci o iluminare a lor - fără de care o alipire de 
Dumnezeu nu este posibilă. Astfel că, fără credinţa în Dumnezeu omul 
trăieşte bolnăvicios, menţinând o relaţie morbidă cu El. Prin frica de 
lume, prin necredinţă, ne legăm de lume, această frică făcându-ne să 
ascultăm de ea (de lume) şi să nu dăm ascultare chemării mai înalte a 
lui Dumnezeu, care ni se face prin credinţă 31%; iar lipindu-ne de lume, 
noi nu ne mai temem de tot ceea ce ne poate pierde fiinţa şi existenţa 
după duh şi deci, pe noi înşine, (adică depărtarea şi trăirea noastră 
separată de viaţa Dumnezeirii), ci ne vom teme de tot ceea ce ne va 
pune în pericol existenţa noastră autonomă şi delectările pe care le 
obţinem din ea, renegându-lL. astfel pe Dumnezeu, şi îndreptându-ne 
preocupările spre realitatea sensibilă care devine ceva absolut. În 
această atitudine şi în urmările ei nefaste regăsim întreaga dinamică a 
păcatului strămoşesc 3!!. 

a.3. Frica aceasta nefirească vădeşte şi o încredere exagerată a 
omului în propriile sale puteri văzute ca absolute, socotind că nu poate 
sau că nu trebuie să se bazeze decât pe propriile lui puteri, stare 
datorată necunoaşterii voite sau nedorite a lui Dumnezeu, omul fiind 
astfel lipsit de ajutorul Lui şi temându-se în situaţii în care nu ar avea 
de ce să se teamă: „Acolo s-au temut de frică, unde nu era frică”(Ps.13, 
5). Amintindu-ne că Dumnezeu Se îngrijeşte pururea de noi, Hristos 
Însuşi risipeşte această amăgire în care a căzut omul crezând că numai 
pe forţele lui trebuie să se bazeze (Matei 10, 29-31; Luca 12, 6-7). 
Exemple în acest sens găsim şi la Pateric: „Un Bătrân a fost întrebat de 
un frate: De ce mă tem când sunt în pustie? Şi i-a răspuns Bătrânul: 


309 Părintele Arsenie Boca, op. cit., pp.74-75. 

310 Preot Profesor Dr. Acad. Dumitru Stăniloae, Ascetica şi mistica ortodoxă, vol.I, op. 
cit., p.124. 

311 Jean-Claude Larchet, Terapeutica bolilor spirituale, op. cit., p.189. 

Pentru că te crezi singur şi nu vezi că Dumnezeu este cu tine” 212. „Cel 
ce a ieşit deplin din lume °t’, se socoteşte pe sine ca fiind într-un pustiu 
neumblat şi plin de fiare. De aceea, cuprins de o frică negrăită şi de un 
cutremur de nedescris, strigă către Dumnezeu, ca Iona din chit şi din 
marea vieţii; [...] lar Domnul auzindu-l îl izbăveşte pe el din prăpastia 
neştiinţei şi a dragostei de lume, ca pe prorocul din chit, pentru ca să 
nu le mai dorească pe acestea...” 314 (Sfântul Simeon Noul Teolog). Tot 
în această accepţiune vorbeşte şi Sfântul Nicodim Aghioritul, care 
precizează că această frică „vine dintr-o aroganță tainică şi din 
prezumție, fondate pe nădejdea şi încrederea ce o au într-înşii şi în 
puterile lor. Fiindcă ei, socotindu-se a fi ceva, se încred mult în 
calităţile lor. Dar în eşecuri, văzând că sunt nimic, că n-au vreo putere, 
sunt tulburaţi şi miraţi, ca la ceva nou, cad în mare groază şi frică, 
fiindcă văd prăvălirea temeliei pe care îşi ridicaseră încrederea şi 
nădejdea” 315. Iar Sfântul Ioan Scărarul spune că „sufletul mândru, care 


se bizuie numai pe sine, este sclavul temerii; el se teme şi fuge de cel 


mai mic zgomot al lucrurilor, şi chiar de umbre” 316. 


Însuşi Mântuitorul ne arată că această frică este semn al 
necredinţei în purtarea de grijă a lui Dumnezeu: „...Pentru ce sunteţi 
aşa de fricoşi? Cum de nu aveţi credință?” (Marcu 4, 37-40) 37 . „Și nu 


312 Ibidem. 

313 Cei ce au ales calea, atât a pustniciei (fugii de lume) exterioare, cât şi a celei 
interioare, aceasta fiind mai presus de fuga exterioară de lume - cea care mântuieşte, 
adică înstrăinarea interioară de ceea ce e rău în ea (în lume). 

314 Filocalia, vol. VI, Editura Institutului Biblic şi de Misiune Ortodoxă, Bucureşti, 
977, p.40. 

5 Sfântul Nicodim Aghioritul, Războiul nevăzut, Editura Egumeniţa, Galaţi, p.22. 

6€ Sfântul Ioan Scărarul, Scara Raiului, op. cit., p.200. 

7 Dar iată ce afirmă profesorul William Barclay: „Nicăieri în Evangheliile sinoptice 
(Matei, Marcu, Luca) sau în Faptele, phobos nu este folosit într-un sens rău. În fiecare 
caz, el descrie sentimentul din inima unui om atunci când este confruntat cu puterea 
divină în acţiune. El descrie întotdeauna sentimentele unui om atunci când acesta se 
găsește în prezenţa a ceea ce Rudolf Otto a numit, <<ceva total diferit>>, atunci 
când se găsește faţă în faţă cu ceva din afara sau dincolo de mediul lui, diferit de el, 
ceva ce nu poate să înțeleagă”. (Analiză semantică a unor termeni din Noul 
Testament, op. cit., p.214.) Deși pentru cazul Marcu 4, 40: „Pentru ce sunteţi așa de 
fricoși?”, unde termenul potrivit ar fi cel de Jasi (The Greek New Testament, Fourth 
Revised Edition, edited by Barbara Aland, Kurt Aland, Johannes Karavidopoulos, 
Carlo M. Martini and Bruce M. Tetzger, in cooperation with The Institute for New 
Testament Textual Research, Miinster/Westphalia, Deutsche Bibelgesellschaft, United 
Bible Societies, Stuttgart, 1994, p.134.) - lașitatea, fiind și ea, o temere -, ca și pentru 
alte cazuri, am fi dispuși să-l credem pe W. Barclay, în realitate, cazurile în care 
temerile nefirești apar, atât în evangheliile sinoptice, cât și în Faptele Apostolilor, ne 
obligă să nu o facem: Matei 1, 20; 10, 26; 10, 28; 10, 31; Marcu 9, 32; Luca 1, 74; 8, 

318 nici de năvălirile necredincioșilor. 


te vei teme de venirea spaimei 
Domnul va fi peste toate căile tale și-ţi va sprijini piciorul, ca să nu te 
clintești” spune Solomon (Pilde 3, 25-26)(S4/1). 

Omul robit de această teamă se teme de pierderea obiectelor 
(obiecte în sensul larg al cuvântului) ce-i prilejuiesc plăcere, dar se 
înfricoşează şi de obiectele/fiinţele (obiecte timerice) ce-i pot sustrage 
obiectele dorite, astfel încât, el se poate înfricoşa de oameni: „de frica 
și de rușinea oamenilor, se vor prăbuși; iar cine are încredere în 
Domnul se va veseli” (Pilde 29, 25)(S4/1), dar: „Nu vă temeţi de ei [...]. 
Nu vă temeţi de cei ce ucid trupul, iar sufletul nu pot să-l ucidă” (Matei 
10, 26,28), „prin credinţă, a părăsit Egiptul, fără să se teamă de urgia 
regelui, căci a rămas neclintit, ca cel care vede pe Cel nevăzut” (Evrei 
11, 27). Omul se mai poate înfricoşa de îngeri: „Şi iată îngerul 
Domnului a stătut lângă ei [...], şi ei s-au înfricoşat cu frică mare” (Luca 
2, 9), de draci: „Nu orice frică e lucru bun şi mântuitor, căci există şi 
frică care ne este vrăjmaşă (...) este frica pe care o are cel ce se 
înspăimântă uşor de diavoli” 3!” (Sfântul Vasile cel Mare). Se mai poate 
teme şi de: „aşteptarea celor ce au să vină peste lume, la a doua venire 
a Mântuitorului, când puterile cerurilor se vor clătina” (Luca 21, 26), şi 
se teme şi de moarte: „Şi să izbăvească pe cei pe care frica morţii îi 
tinea în robie toată viaţa” (Evrei 2, 15). Dar această frică nu este 


proprie doar celor ce-L neagă pe Dumnezeu, ci fărâme din ea pot exista 


37; 8, 50; 12, 4; 12, 7; 12, 32; 21, 11; 21, 26; Faptele Apostolilor 5, 5; 5, 11; 9, 26; 19, 
17.... Chiar dacă phobos apare în versetele de mai sus sub diferite forme, având 
diverse flexiuni (fiind întâlnit nu doar sub forma de substantiv, vizată de W. Barclay), 
și chiar dacă din ele nu pot fi extrase nuanţări explicite care să denote o frică 
nefirească „nediluată” și autentică, totuși, nu putem fi siguri de credinţa, nădejdea și 
iubirea celor ce o nutresc, doar Dumnezeu fiind Cel Care îi cucunoaște pe cei ce o 
trăiesc. Căci așa cum în frica de Dumnezeu (frica firească) există o gradaţie, la fel 
există și în cea nefirească, „cantitatea” de temere cauzată de „acel ceva ce nu poate fi 
înţeles”, „acel ceva total diferit”, precum și „cantitatea” de temere izvorâtă din 
iubirea (pervertită) de sine, lăsând loc interpretărilor care, raportate la versetele de 
mai sus, sunt pe cât se poate de pertinente. lar exemplele pot continua de vreme ce 
frica naturală (firească) a omului, pentru care Hristos nu murise încă, era una 
denaturată. Dar chiar și la cei care-L. acceptaseră pe Hristos ca Domn și Mântuitor, o 
anumită nesiguranţă în ceea ce privește „gramajul” mântuitor al fricii, poate fi 
reproșată dacă Adevărul o va cere, nu? Potrivită în acest sens este frica nefirescă a lui 
Petru, care, din teama de a nu fi „deconspirat” s-a lepădat de Hristos (Matei 26, 69- 
75). 

318 (IIT6n010) NTONOICG, EWG, 1] = spaimă, groază, teroare, teamă. 

319 Arhim. Spiridonos Logothetis, Deprimarea şi tămăduirea ei în învăţătura Bisericii, 
Editura Sophia, Bucureşti, 2001, p.89. 

şi în cei ce-i slujesc lui Dumnezeu, dar în care grija de cele lumești încă 
se mai simte, nelăsând omul să se încredinţeze cu totul voii lui 
Dumnezeu, după cum am arătat în exemplele de la Pateric şi Filocalie. 

a.4. Totodată, frica aceasta lumească vădeşte şi lipsa de credinţă 
în bunurile duhovniceşti, de vreme ce, dacă le-ar iubi pe acestea, s-ar 
teme numai de pierderea lor, Sfântul Maxim Mărturisitorul grăind în 
acest sens: „nu trebuie să se teamă (omul) decât de o singură durere: 
de pierderea darurilor dumnezeieşti” 320. Aceste daruri au o valoare 
absolută şi o importanţă vitală pentru om, astfel încât, cel care se 
apropie de Dumnezeu conştientizează bogăţia bunătăţilor ce izvorăsc 
din El şi se va teme de posibilitatea pierderii (prin păcat) acestora, dar 
nu se va teme de eventuala lipsă a vreunui bun din lume, căci el ştie că 
Dumnezeu i-l va da. 

a.5. Dar frica aceasta vădeşte pe lângă neîncrederea în existenţa 
bunurilor (darurilor) duhovniceşti şi încrederea în chip inutil şi uneori 
absolut în bunurile materiale, a căror realitate este amăgitoare şi care 
trec ca floarea câmpului, fiind de fapt sortite învechirii şi degradării 
sau sustragerilor de către alte persoane şi până la urmă epuizabile 
(Matei 6, 19-20; Luca 12, 33). Dacă omul ar cunoaşte iluzoria realitate 
a lucrurilor şi a plăcerilor din lume, nu s-ar lăsa înşelat de ea şi nu le-ar 
iubi în mod pătimaş, iar frica nu ar avea prilej să se cuibărească în 
sufletul său, astfel că, lipsirea şi chiar pierderea unora ca acestea nu l- 
ar afecta. 

Dar prin lipsirea noastră de darurile dumnezeieşti şi încrederea în 
bunurile materiale pieritoare, noi nu ne facem rău numai nouă înşine, 
ci şi altora; căci dorind să-i ajutăm pe alţii, le vom oferi - fie verbal sau 
material - o hrană lumească. Deoarece, chiar dacă aproapele nostru are 
nevoie de un lucru material, benefic, asta nu înseamnă că nu trebuie să 
i-l dăruim, ci din contră, dar pe lângă acest dar, va trebui să fie 
povăţuit duhovniceşte, trezind astfel în sufletul lui conştiinţa şi dorinţa 


celor dumnezeieşti. Dar acest lucru este posibil doar dacă noi ne-am 


320 Jean-Claude Larchet, Terapeutica bolilor spirituale, op. cit., p.190. 

curăţit de această iubire a lumescului pervertit, ulterior, putând să-i 
ajutăm şi pe ceilalţi 3%. 

a.6. Prin faptul că nu foloseşte la ceva constructiv, prin urmare 
fiind fără vreun folos, ea apare ca o iraţionalitate - de vreme ce şi 
iubirea faţă de lume şi cele ale ei este iraţională -, ceva contrar raţiunii 
(gr. paralogos), după cum spune şi Sfântul loan Damaschin “%, tradus 
însă de Părintele Profesor Dumitru Fecioru prin sintagma „trădarea 
gândurilor” %3. Această iraţionalitate constă în neputinţa de a 
împiedica prin ea (prin frică) ceva din ceea ce i se întâmplă omului 
respectiv, el neputându-se feri de pericolele sau de lipsurile de care se 
teme (admițând că ele într-adevăr se vor produce), decât într-o mică 
măsură, căci ea, mai de vreme sau mai târziu va surveni într-un alt 
moment, pe care, fără o credinţă temeinică, nu va putea să-l treacă. Cu 
toate acestea, frica aceasta, dacă este redirecţionată spre făgaşul ei 
firesc (adică spre Dumnezeu), poate fi utilă: „teama pe care o avem faţă 
de stăpânitorii lumeşti şi faţă de fiare să ne fie exemplu pentru teama 
pe care ar trebui să o avem faţă de Domnul, iar dragostea pentru trup a 
celor din lume să ne fie exemplu de felul cum trebuie să dorim pe 
Dumnezeu; căci nimeni nu ne împiedică a lua exemple de virtute din 
chiar patimile care le sunt potrivnice” %4. Aici intră în discuţie şi 
concepţia Sfinţilor Părinţi conform căreia fiecare virtute îşi are opusul 
(patima sa) şi viceversa, patimile fiind de fapt nişte schimbări de 
direcţii ale puterilor sufletului, puteri ce au scopul de a transgresa 
condiţionatul autonom uman, de a înduhovnici persoana umană, de a o 
face virtuoasă prin acea conlucrare (sinergie) dintre Dumnezeu şi om. 

Acestei nelinişti şi frici fără rost, Sfântul loan Damaschin îi opune 
lipsa de grijă plină de folos a celui care se încredinţează în orice lucru 
Proniei dumnezeieşti: „pentru că Dumnezeu este înţelept, poartă de 
grijă de existenţe în chipul cel mai bun” 3%. O îndemnare asemănătoare 
întâlnim şi la Sfântul Marcu Ascetul: „Cel ce se luptă cu oamenii, de 


321 Parintele Efrem Athonitul, Despre credinţă şi mântuire, Editura Egumeniţa, Galaţi, 
p.24. 

322 Jean-Claude Larchet, Terapeutica bolilor spirituale, op. cit., p.188. 

323 Sfântul Ioan Damaschin, Dogmatica, op. cit., p.171. 

324 Sfântul loan Scărarul, Scara Raiului, op. cit., p.235. 

325 Sfântul Ioan Damaschin, Dogmatica, op. cit., p.106. 

frica relei pătimiri şi a ocărilor, sau va pătimi aici necazuri şi mai 
multe, sau va fi muncit fără milă în veacul viitor. Cel ce vrea să fie ferit 
de orice întâmplare rea e dator să-şi încredinţeze toate treburile lui 
Dumnezeu prin rugăciune; apoi mintea lui să se ţină strâns de nădejdea 
în El, iar grija pentru lucrurile supuse simţurilor să o nesocotească cu 
toată puterea” 38, 

a.7. „Caracterul patologic al fricii se arată de asemenea în partea 
de imaginaţie, mai mult sau mai puţin intensă, pe care ea, în general, o 
implică, şi prin care, omul deformează realitatea, atribuindu-i laturi 
inexistente. Astfel, în imaginaţia sa pericolele apar exagerat de mari, 
iar pierderea unui lucru oarecare, iminentă” 3” (Clement Alexandrinul). 
Pe lângă aceasta, subiecţii pot ajunge să-şi închipuie lucruri 
inexistente, datorită puterii imaginaţiei de a crea, de a anticipa şi de a 
face să admită ca sigure, în prezent ori în viitor, lucruri pe care nimic 
nu îi justifică să creadă că se vor întâmpla în realitate: „Frica este o 
presimţire a primejdiei închipuite şi, iarăşi, frica este o cutremurare a 
inimii care se înspăimântă şi se întristează pentru unele nenorociri 
îndoielnice” ??8, Dar, imaginaţia poate face şi ca lucrurile cele mai 
sigure şi mai evidente să fie puse la îndoială: „Teama este lipsirea de 
orice încredințare, chiar în lucrurile cele mai sigure” 5%. Aici prin 
această deformare a realităţii, prin neperceperea a ceea ce există şi 
perceperea a ceea ce nu există, se vede clar caracterul dominant al 
imaginaţiei asupra celorlalte facultăţi sufleteşti cărora le impune 
reprezentările ei, faptul că frica este o tulburare mintală, ieşind astfel 
şi mai mult în evidenţă. Această tulburare mintală poate avea 
repercursiuni grave asupra conştiinţei, persoanele în cauză putând 
cădea pradă delirului 5%. 

În această stare, subiecţii pot ajunge să fie de-a dreptul 
înspăimântați, anxioşi şi angoasaţi neavând un obiect timeric (sau mai 
326 Filocalia, vol. I, Editura Institutul de Arte Grafice "Dacia Traiana”, Sibiu, 1947, 
otelul Larchet, Terapeutica bolilor spirituale, op. cit., p.190. 

328 Sfântul loan Scărarul, Scara Raiului, op. cit., p.200. 
329 Ibidem. 


30 Delir - tulburarea conştiinţei, manifestată prin halucinaţii, aiureli, iluzii etc., 
întâlnită în unele boli mintale, în stări febrile, etc. 

multe) bine precizat, şi chiar de-l vor avea, caracterul de iraţionalitate 
îi lipseşte totuşi de orice justificare; lipsite de raţiuni obiective ce le-ar 
putea produce, aceste temeri domină raţiunea umană, astfel că, 
puterile sufletului care-i îngăduie omului să vadă dimensiunile reale ale 
lucrurilor (fenomenelor) sunt influențate, paralizate, chiar de aceste 
temeri: „căci spaima nu este altceva fără numai lepădarea oricărui 
ajutor care-ţi vine de la dreapta judecată” (Înţelepciunea lui Solomon 
17, 11), dreaptă judecată, ce nu va putea să îşi vină în fire fără a lepăda 
grija bolnavă de cele lumeşti, de care s-a lipit omul prin philautie. Dar 
din această iubire de sine pot apărea şi o serie de patimi, care la rândul 
lor pot fi prilejuri ale fricii, după cum vom vedea în continuare. 

Am înţeles din cele de mai sus că prin pervertirea unora din cele 
ce trebuiau să servească legăturii omului cu Dumnezeu, s-a ajuns la o 
uitare de El, la o alipire de lume şi implicit, de bunurile ei, folosite în 
chip pătimaş. Dar prin redirecţionarea lor spre Dumnezeu, omul va 
reface legătura cu El, dezlipindu-se treptat şi de frica ce-l ţintuia faţă 
de lume. Tot astfel se va proceda şi cu patimile prin preschimbarea lor 
în virtuţi, astfel că, fiecărei patimi ce înlesneşte frica lumească 
(nefirească) i se va opune o virtute, deci, o stare firească a omului (acel 
mod de a fi ce te izbăveşte de moarte şi de iad), rezultată din 
conlucrarea lui Dumnezeu cu el, stare ce trebuie aprofundată pentru o 
cunoaştere şi o iubire tot mai profundă faţă de El. 

b.1. După cum am văzut necredinta joacă un rol esenţial în apariţia 
fricii, ea fiind alături de slava deşartă - după Sfântul loan Scărarul - 


31. După Sfântul loan Damaschin, necredinţa este un 


părintele fricii 
păcat provocat de rațiune ?? (o rațiune pervertită), o patimă 
sufletească izvorâtă atunci când „ochiul sufletului (sau mintea) este 
întunecat de principalele patimi sufleteşti: uitarea, nepăsarea şi 
neştiinţa” 333, 

Astfel că, cel ce va avea credință neclintită - după cum spune 
Evagrie - nu va primi bântuielile fricii 3. Prin urmare, cel ce crede, 


331 Sfântul loan Scărarul, Scara Raiului, op. cit., p.200. 

332 Mitropolit Hierotheos Vlachos, Psihoterapia ortodoxă, op. cit., p.294. 
333 Ibidem, p.295. 

34 Jean-Claude Larchet, Terapeutica bolilor spirituale, op. cit., p.543. 

335, si se încrede în El, va 


adică cugetă nepătimaş despre Dumnezeu 
avea nădejde în purtarea Sa de grijă şi orice lucru de care va avea 
nevoie, precum şi orice ajutor şi apărare, le va primi la vremea 
cuvenită, el neînfricoşându-se de întâmplările vieţii, de duşmănia 
oamenilor şi chiar de moarte. Întru acestea ne povăţuieşte şi Sfântul 
Apostol Pavel, care după ce a dat o definiţie a credinţei - „încredințarea 
(ipostasul) celor nădăjduite, dovedirea lucrurilor celor nevăzute” (Evrei 
11, 1) - ne asigură că nu avem de ce/cine să ne temem (afară de 
Dumnezeu): „... căci Însuşi Dumnezeu a zis: <<Nu te voi lăsa, nici nu 
te voi părăsi>>. Pentru aceea, având buna îndrăzneală 336, să zicem: 
<<Domnul este ajutorul meu; nu mă voi teme! Ce-mi va face mie omul? 
>>” (Evrei 13, 5-6). Iar Psalmistul David adaugă la acestea: „Domnul e 
luminarea mea și mântuitorul meu: de cine mă voi teme? Domnul este 
ocrotitorul vieţii mele: de cine mă voi înfricoșa?”(Ps.26, 1)(S4/1) şi: 
„Chiar de-aș umbla prin mijlocul umbrei mortii, nu mă voi teme de rele, 
căci Tu ești cu mine”(Ps.22, 4)(S4/1). 

Printr-o neîncredere în ajutorul divin, omul poate cădea în 
deznădejde, din acest hău lăuntric, putând ieși tot prin rugăciune și 
încredințarea în ajutorul pe care Dumnezeu i-l va oferi 5%. 

Dar, această credinţă, după cum am spus, vine dintr-o împreună 
lucrare a omului cu Dumnezeu, şi prin urmare, nu credinţa în sine îl 
scapă pe om de frică, ci ajutorul lui Dumnezeu, pe care i-l oferă ca 


răspuns la credinţa omului în El, Dumnezeu alimentând permanent - 


335 Filocalia, vol. I, op. cit., p.334. 

336 Ce izvorăşte din iubire. 

37 „Toţi Sfinţii Părinţi mărturisesc într-un glas că nici un păcat nu este așa de 
vătămător precum este păcatul deznădăjduirii, căci el e aproape ca și lepădarea de 
Dumnezeu. Pentru aceasta, fraţilor, să ne doară inima pentru păcatele noastre, căci 
prin ele am supărat pe bunul Dumnezeu, dar întristarea noastră să fie totdeauna 
însoțită cu nădejdea în mila Părintelui Ceresc și niciodată să nu avem îndoială de 
mântuire. Obiceiul vrăjmașului este să aducă în inimă frica cea dobitocească și 
tulburare, ca prin asta să arunce pe om în deznădejde. Dar tu, frate creștine, chiar 
dacă L-ai vedea pe Însuși Domnul ca își întoarce faţa Sa de la tine și nu te mai 
socotești între oile Sale, tu nici atunci să nu te împuţinezi, ci roagă-te cu stăruinţă de 
El, precum se ruga și văduva cea necăjită către judecătorul nedreptăţii...și nu vei 
rămâne rușinat. Strigă cu îndrăzneală la gândurile cele otrăvite, cum striga și Sfântul 
Proroc David, zicând: <<Domnul este luminarea mea și Mântuitorul meu. De cine mă 
voi teme?>>, și apoi zi: <<Nădejdea mea este Tatăl, scăparea mea este Fiul, 
acoperământul meu este Duhul Sfânt!>>”. (Sfântul Ioan Iacob Hozevitul, apud Ioan 
Iaroslav, Cum să ne mântuim, vol.Il, Editura Credinţa strămoșească, Iași, p.816.) 

dacă omul nu se îndoieşte - credinţa acestuia. Astfel că, ajutorul lui 
Dumnezeu, venit din mila şi iubirea Sa pentru făptura Lui, îl scoate pe 
om din impasuri şi primejdii. Sfântul Siluan Athonitul istoriseşte că deşi 
era stânjenit, noaptea şi ziua, de demonii care nu-l lăsau să se roage, 
cu toate acestea, deşi sufletul lui îi vedea, el nu se temea, pentru că 
simţea cu el şi mila lui Dumnezeu, simțind că Dumnezeu îl iubeşte, îl 
luminează, îl vindecă, El Însuşi învăţându-i sufletul ce este smerenia, 
iubirea, răbdarea şi ascultarea, revărsând peste el toată mila Sa 358. 

Aici intră în discuţie rugăciunea, căci ajutorul lui Dumnezeu 
trebuie cerut, bineînţeles, cu credinţa că Dumnezeu i-l poate da şi cu 
nădejdea că îl va primi. Dacă omul a ajuns să se cunoască pe sine şi să- 
şi conştientizeze starea duhovnicească, deci, să-şi cerceteze patimile şi 
să le identifice - stare la care se ajunge tot prin luminarea harului 
dumnezeiesc, stare ce are intensităţi diferite -, omul, pe lângă pocăință 
și mărturisirea păcatelor va apela la rugăciune, pentru a primi 
vindecarea sufletului de către Dumnezeu. Sfântul Isaac Sirul 
precizează în acest sens că atunci: „când (omul) vede că inima lui nu 
are linişte din partea fricii şi tremuratului, va înţelege şi va cunoaşte că 
această frică îi arată că este lipsit de altcineva, care să-l ajute. Căci 
inima dă mărturie prin frica ce-o apasă şi o războieşte înăuntru că-i 
lipseşte cineva (...). Căci ajutorul lui Dumnezeu este cel ce mântuieşte” 
33%. Pe lângă faptul de a frecventa (chiar şi în timpul nopţii) locurile 
care provoacă teamă, Sfântul loan Scărarul îndeamnă pe cei ce suferă 
de această frică să se într-armeze cu rugăciunea şi îndeosebi 
„rugăciunea lui lisus”: „Ajungând (acolo), întinde mâinile şi alungă pe 
vrajmaş prin chemarea numelui lui lisus („Jisou onomati”), căci nu 
există în cer sau pe pământ o armă mai puternică. Tămăduit fiind de 
această boală, laudă pe Cel care te-a eliberat; mulţumindu-l te va ocroti 
în veac” 3%, 

Cu toate că este izvorul mângâierilor, iluminarea minţii şi întărirea 
bunelor obiceiuri, rugăciunea este şi o ştiinţă purtătoare de viaţă ce 


38 Cuviosul Siluan Athonitul, Între iadul deznădejdii și iadul smereniei, op. cit., 
pp.212-213. 

39 Jean-Claude Larchet, Terapeutica bolilor spirituale, op. cit., p.544. 

340 Sfântul Ioan Scărarul, Scara Raiului, op. cit., p.200. 

introduce duhul în sfera lui Dumnezeu, în care este rădăcina vieţii 3“, 


ştiinţă ce trebuie învățată prin buna, rodnica sinergie dintre Dumnezeu 
şi om. Dar şi în rugăciune omul poate fi înfricoşat 5%, vrăjmaşul 
încercând astfel să-i distragă atenţia de la Dumnezeu, dar omul ştiind 
că Dumnezeu vede toate acestea, fiind conştient de acest lucru, nu are 
de ce să se mai înfricoşeze, el trebuind să se încreadă şi mai mult în 
purtarea de grijă a lui Dumnezeu. Prin această înfricoşare se poate 
vedea o slăbire a credinţei omului faţă de Dumnezeu, căci „rugăciunea 
întotdeauna este expresia atitudinii noastre faţă de Dumnezeu. Când 
rugăciunea este bună - caldă, râvnitoare, atentă, atunci şi atitudinea 
noastră faţă de Dumnezeu este bună. Atunci totul este bine” 3%. Dar 
totodată, această înfricoşare poate fi şi un rezultat al pedagogiei divine, 
căci Dumnezeu, retrăgându-Şi (în modul cel mai cu fineţe posibil) harul 
Său, îl pune pe om în ipostaza de a se încrede sau nu, în continuare, în 
El, de a-şi conştientiza sau nu condiţia sa, în lipsă de ajutor 
dumnezeiesc, şi de a-l cere sau nu sprijinul necesar. Totuşi, frica 
rămâne un semn al slăbirii credinţei, fie în rugăciune sau în oricare alte 
activităţi umane sau divino-umane. 

lată ce scrie Evagrie: „Cel ce are grijă de rugăciunea curată va 
pătimi de la draci ocări, lovituri, strigăte şi vătămări. Dar nu va cădea, 
nici nu-şi va părăsi gândul, zicând către Dumnezeu: <<Nu mă voi teme 
de rele, căci Tu cu mine eşti>> şi cele asemenea. Tot el arată că 
<<este firesc ca cel al cărui minte este întotdeauna îndreptată spre 
Dumnezeu, având în partea mânioasă °“ deplina aducere-aminte de El, 
iar partea poftitoare cu totul întinsă spre El, să nu se teamă de cei care 
umblă răcnind în jurul trupurilor, adică de duhurile răzvrătite, care ne 
duşmănesc>>. Într-adevăr, prin rugăciunea inimii omul se află tot 
timpul unit cu Dumnezeu, primind ajutorul Lui neîncetat, astfel că, nici 
o pricină de teamă nu i se poate strecura în suflet. <<Un bătrân a zis: 
Fie că dormi, fie că veghezi şi în tot ce faci să-L ai pe Dumnezeu 
341 Sfântul Teofan Zăvorâtul, Sfaturi înțelepte, Editura Cartea Ortodoxă & Editura 
Egumeniţa, Galaţi, p.316, p.318, p.322. 
342 Ibidem, p.322. 


333 Ibidem, p.331. 
344 Jrascibilă. 

înaintea ochilor, şi nu va putea vrăjmaşul să te înspăimânte. Dacă 
gândul tău rămâne aţintit la Dumnezeu, puterea Lui rămâne şi ea în 
tine>>. Cu cât rugăciunea este mai curată, cu atât piere frica. 
<<Semnul că s-a ajuns la (rugăciunea adevărată) este că omul nu se 
mai tulbură chiar dacă lumea întreagă s-ar porni împotriva lui>>, scrie 
Sfântul Varsanufie. La stingerea fricii şi a patimilor iscate de ea se 
ajunge, în acest caz, datorită prezenţei continue a puterii dumnezeieşti 
în sufletul omului, adusă de rugăciunea neîncetată. Dar omul se poate 
izbăvi de frică şi rugându-se anume lui Dumnezeu pentru aceasta. 
Astfel, Avva Ioan din Singurătate spune: <<Dacă cerem de la Domnul, 
El ne dă putere şi ne ajută să scăpăm de frică>>” 34, Întâlnim şi la 
Pateric un fapt asemănător: „Întrebat-a oarecine pe avva Theodor: de 
se va face de năprasnă vreo cădere şi tu te temi, avvo? I-a zis lui 
bătrânul: de se va lipi cerul de pământ, Theodor nu se teme; căci s-a 
fost rugat lui Dumnezeu ca să se ridice de la dânsul frica” 35%. 

b.2. Dar, frica poate fi prilejuită şi de patima slavei deşarte, căci 
„frica este o boală copilărească şi vrednică de râs a sufletului iubitor de 
slavă deşartă” 3 (Sfântul Simeon Noul Teolog). Şi Sfântul loan 
Scărarul, spune că pe lângă necredinţă, slava deşartă este părintele 
fricii 38. Din gândul slavei deşarte se naşte şi cel al mândriei 5% 
(Evagrie), iar după Sfântul loan Scărarul: „sufletul mândru, care se 
bizuie numai pe sine, este sclavul temerii” 5%. Prin urmare, frica 
izvorâtă din mândrie, poate fi înlăturată prin vindecarea sufletului de 
mândrie, lucru realizabil prin intermediul smereniei t. Sfântul Isaac 
Sirul spune că: „cel lipsit de smerenie e lipsit şi de desăvârşire. Şi cel 
345 Jean-Claude Larchet, Terapeutica bolilor spirituale, op. cit., p.544. 

346 Patericul, Tipărit de Episcopia Ortodoxă Română a Alba Iuliei, 1993, p.90. 

347 Filocalia, vol. VI, op. cit., p.37. 

348 Sfântul Ioan Scărarul, Scara Raiului, op. cit., p.200. 

34 Filocalia, vol. I, op. cit., p.59. 

350 Sfântul Ioan Scărarul, Scara Raiului, op. cit., p.200. 

31 „Un bătrân a zis <<că mai mult decât orice avem trebuință de smerenie. La tot 
cuvântul ce auzim să zicem: lartă!>> Căci smerenia strică toate meșteșugurile 
vrăjmașului (...) Bătrânul vrea să ne arate că nici frica lui Dumnezeu, nici milostenia, 
nici credinţa, nici postul, nici altă faptă bună nu se pot săvârși fără smerenie. De 
aceea, zice să avem înainte de orice, smerenie, adică gând și cuget smerit, să fim gata 
la tot cuvântul ce auzim să zicem: <<lartă!>>, fiindcă prin smerenie se nimicesc 


toate uneltirile vrăjmașului”. (Avva Dorotei, apud Ioan Iaroslav, Cum să ne mântuim, 
vol.II, op. cit., p.506.) 


113 


lipsit de aceasta e pururea înfricoşat” 352. Cu toate acestea, Sfântul loan 
Scărarul ne atrage atenţia că deşi toţi cei care sunt fricoşi sunt şi 
înfumuraţi, nu toţi cei care nu se tem sunt şi smeriţi, căci: „aşa spre 
pildă, tâlharii şi hoţii de morminte se întâmplă să nu fie temători” 5%. 

Şi Sfântul Simion Noul Teolog îndeamnă tot la smerenie: „Faţă de 
acest drac % să nu cauţi să te foloseşti de cuvinte şi de contraziceri. 
Căci cuvintele nu folosesc nimic sufletului care tremură şi se clatină. 
Lăsându-le pe acestea, smereşte cu toată puterea gândirea ta şi vei 
vedea cum dispare frica” 35, Iar Părintele Dumitru Stăniloae precizează 
aici, că: „este demnă de remarcat această convieţuire între frică şi 
slava deşartă. lubitorul de slavă deşartă tremură de părerile tuturor, 
chiar de ale celor mai neînsemnaţi oameni. De frica unor păreri care nu 
îţi cultivă slava deşartă, nu vei putea scăpa contrazicând pe cei ce nu 
recunosc meritele tale, ci acceptând simţirea smereniei. În smerenie 
stă adevăratul curaj faţă de alţii” %6. Dar, starea de smerenie implică 
din partea omului şi lepădarea voii sale proprii. Astfel, unui frate care-l 
întreabă: ce ar trebui să facă cineva ca să scape de turburarea 
gândurilor, Sfântul Varsanufie îi răspunde: să taie voia lui în toate şi să 
păstreze smerita cugetare şi astfel va fi izbăvit prin harul lui 
Dumnezeu, şi oriunde va fi, neliniştea nu va avea putere asupra lui 37., 
Dacă frica este legată de mândrie, atâta vreme cât omul se va încrede 
în propriile sale puteri, va fi chinuit de această patimă, o metodă sigură 
de a o contracara fiind lepădarea de sine şi recunoaşterea neputinței 
personale, elemente ce uşurează sălăşluirea harului dumnezeiesc în 
inima celui ce le aplică. 

Dar, şi aici trebuie să îi cerem lui Dumnezeu să ne daruiască 
această smerenie: „Cu cât înmulţeste (rugăciunea), cu atât se smereşte 


mai mult (omul) în inima sa (...). lar când omul se smereşte, îndată îl 


352 Jean-Claude Larchet, Terapeutica bolilor spirituale, op. cit., p.191. 

353 Sfântul Ioan Scărarul, Scara Raiului, op. cit., p.200. 

35 Drac al fricii = patima fricii, „ izvorâtă din gânduri încărcate cu energie demonică, 
din gânduri rele”. (Arhim. Sofronie Saharov, Nevoinţa cunoașterii lui Dumnezeu, 
Editura Reîntregirea, Alba Iulia, 2006, p.48.) 

355 Filocalia, vol. VI, op. cit., p.38. 

356 Ibidem. 

357 Jean-Claude Larchet, Terapeutica bolilor spirituale, op. cit., p.545. 

înconjoară mila, şi atunci inima simte ajutorul lui Dumnezeu. Şi află în 
el o putere de încredere ce se mişcă în ea” 55 (Sfântul Isaac Sirul). 

b.3. Pe lângă cele enumerate, frica, mai poate apărea şi datorită 
patimii trândăviei, care, slăbind şi întunecând mintea şi moleşind 
sufletul, ducând omul spre o „amorţeală a tuturor mădularelor,” poate 
provoca un „somn fără măsură”, care la rândul lui poate birui pe om, 
prin înăsprirea inimii din mândrie, lipsindu-l pe el de „întristarea 
inimii”, fapt ce-i dă prilej fricii de a se strecura 5%. Sfântul Simeon Noul 
Teolog vede o „îimpreună-lucrare” a celor doi draci (patimi), cel al fricii 
şi cel al trândăviei: „Mare şi anevoie de înţeles socotesc că este pentru 
toţi această împreună-lucrare, răutate şi uneltire a dracilor. Căci am 
cunoscut pe dracul fricii însoţindu-se şi lucrând împreună cu dracul 
trândăviei şi pe acesta din urmă ajutându-l pe cel dintâi şi întărind 
lucrarea lui; de asemenea, pe cel dintâi sădind în suflet, frica 
împreunată cu învârtoşarea, iar pe al doilea întărind întunecarea, 
moleşeala, învârtoşarea şi deznădejdea sufletului şi a minţii” 560. 

b.4. Dar trândăvia poate conlucra şi cu greutatea trupului - ambele 
născute în suflet din lene şi negrijă -, și împreună să aducă în cugetare 
întuneric şi descurajare (deznădejde), iar prin intermediul acestora să 
se ivească în inimă pe lângă gândul de hulă şi cel de frică %!. Leacul 
pentru izbăvirea de acestea este bineînţeles rugăciunea, acel urcuș al 
minţii spre Dumnezeu (Evagrie) %? şi încrederea în El, căci e posibil ca 
acestea să-şi aibă puterea şi „dintr-o îngăduinţă de sus cu bun rost”, 
parte integrantă din pedagogia divină. Însă, pe lângă aceasta, Sfântul 
Simeon Noul Teolog mai vede şi alte două pricini ale apariţiei patimii 
trândăviei, patimă ce obişnuieşte să-i războiască de cele mai multe ori - 
după părerea lui - pe cei ce au înaintat în rugăciune sau pe cei ce se 
sârguiesc cu ea 5%. Prima pricină ar fi îmbuibarea şi adormirea în 
această stare de prea plin al stomacului, iar a doua este înfrânarea 
peste măsură ce are urmări negative asupra inimii, întunecand-o şi 


358 Ibidem. 

35% Filocalia, vol. VI, op. cit., p.38. 
35% Ibidem, pp. 38-39. 

381 Ibidem, p.36. 

32 Filocalia, vol. I, op. cit., p.79. 
363 Filocalia, vol. VI, op. cit., p.39. 

3. Prin urmare, constatăm că 


lipsind-o de mobilitatea ei firească 
excesul nu este bun, nici într-o parte, nici în cealaltă, un rol hotărâtor 
în vindecarea trândăviei, pe lângă rugăciune, avându-l înțelepciunea şi 
dreapta socoteală. 

Înţelegem că, fără o dreaptă socoteală izvorâtă dintr-o înţelepciune 
luminată de harul Înţelepciunii, omul va putea să postească, dar postul 
- maică a virtuţilor şi a tuturor lucrurilor bune, calea împărătească a 


36 - nu va putea fi utilizat într-un mod 


curăţirii şi maica nepătimirii 
firesc (constructiv deci) fară acestea două, înţelepciunea şi dreapta 
socoteală, care, izvorâte din Dumnezeu, dau echilibru vieţii. 

b.5. Dar dacă omul nu se încrede în Dumnezeu şi în darurile 
dumnezeieşti ce le poate primi de la Acesta, cum va putea evolua 
duhovniceşte în împlinirea virtuţilor necesare înlăturării patimilor, căci 
patimile se crează din lipsa prezenţei lucrătoare a virtuţilor 355. Şi după 


357 este 


cum spune Sfântul loan Scărarul: „sterpăciunea sufletului 
aceea care ne produce teama, iar uneori şi pedeapsa („paidevsis”) pe 
care, ne-o trimite Dumnezeu, potrivit iconomiei Sale, pentru a ne face 
să nu avem încredere prea mare în forţele proprii” 56. 

Acest lucru îl vedem lămurit în cazul lui Adam, după cădere, când 
la întrebarea lui Dumnezeu: „Adame, unde eşti?”, acesta răspunde: 
„Am auzit glasul Tău în rai şi m-am temut, căci sunt gol, şi m-am 
ascuns”(Facere 3, 9-10). Această goliciune, vine din nerodirea Duhului 
Sfânt în sufletul celui ce s-a depărtat de Dumnezeu, autonomizându-se, 
dorind să aibă viaţă prin sine însuşi şi nu prin Dumnezeu, Însăşi Viaţa, 
Sens şi Centru al existenţei. 

b.6. Dar, toate cele enumerate, ce mijlocesc apariţia fricii, n-ar fi 
posibile dacă omul nu s-ar afla într-o stare de păcat, mai mult sau mai 


puţin conştientizată. Sfântul loan Hrisostom ne spune că: „cel care 


364 Probabil folosit cu sensul utilizat anterior, a inimii înăsprite de mândrie, ce nu mai 
simte iubirea faţă de aproapele ori faţă de Dumnezeu, rămânând blocată în sinele 
autonom. 

35 Makarios Simonopetritul, Triodul explicat. Mistagogia timpului liturgic, Editura 
Deisis, Sibiu, 2008, p.94. 

3% leromonah Teofan Mada, Despătimirea. De la etică la fiinţialitate, op. cit., p.105. 

367 În traducerea lui Jean-Claude Larchet: „lipsa de rod a sufletului”. 

368 Sfântul Ioan Scărarul, Scara Raiului, op. cit., p.201. 

vieţuieşte în păcat este întotdeauna temător; şi după cum cei care au 
de străbătut un drum într-o noapte întunecată şi fără lună tremură de 
frică, cu toate că nu-i ameninţă nimeni şi nimic, tot aşa păcătoşii se tem 
tot timpul; chiar şi atunci când nu-i mustră nimeni, conştiinţa lor 
încărcată îi face să se sperie de orice lucru, să se ferească de toţi, şi 
toate să li se pară înfricoşătoare şi înspăimântătoare, nefiind nimic care 


să nu-i umple de nelinişte” 36 


. „Aceste remarce nu se aplică numai 
celor care, dorind să trăiască potrivit poruncilor sau cel puţin 
cunoscându-le, le-au călcat şi, prin urmare, suferă mustrările 
conştiinţei, ci, de asemenea, şi celor care, trăind în afara credinţei şi în 
necunoaşterea poruncilor, au totuşi un oarecare sentiment al stărilor 
de păcătoşenie. Se pare chiar, că starea de păcat trezeşte frica, sub 
forma anxietății şi angoasei, cu atât mai mult cu cât omul nu are 
conştiinţa limpede a păcatului său. Referindu-se la frica sufletului în 
care este o mărturie a păcatului, Sfântul Diadoh al Foticeii îl sfătuieşte 
pe creştin să-şi mărturisească chiar greşelile cele fără de voie şi cele 
fără de ştiinţă, căci, spune el, <<dacă nu ne vom mărturisi cum trebuie 
şi pentru greşelile fără de voie, vom afla în noi în vremea ieşirii noastre 
o oarecare frică nelămurită> >” 37, 

Dar, din starea de păcat nu se poate ieşi decât prin pocăință, 
această lucrare a omului în care se înfăptuieşte asemănarea cu 
Dumnezeu, realizată în comuniune cu harul divin, lucrare prin care şi 


371. Însă, această lucrare 


în care ne întoarcem de la moarte la viaţă 
implică şi căinţa pentru viaţa păcătoasă în care am zăbovit şi mai 
zăbovim, precum şi întristarea pentru păcatele cele de voie şi fără de 
voie, lupta cu obiceiurile păcătoase, strădania de a le birui şi întristarea 
pentru înfrângerile fără voie suferite din partea lor şi de asemenea 
silirea de sine spre plinirea tuturor poruncilor evanghelice, porunci 
înţelese ca fericiri. Totodată trebuie să cerem iertare de la Dumnezeu, 


să ne împăcăm cu El, să ștergem prin credincioşia faţă de El, 


39 Jean-Claude Larchet, Terapeutica bolilor spirituale, op. cit., pp.191-192. 

370 Ibidem, p.192. 

371 Ieromonahul Rafail Noica, Cultura Duhului, Editura Reîntregirea, Alba Iulia, 2002, 
p.65, p.70. 

necredincioşia de mai înainte, iar prietenia cu păcatul să o înlocuim 


prin ura faţă de păcat *7. 


Dar, acestea şi multe altele sunt posibile, după cum am arătat, 
doar cu ajutorul Duhului Sfânt, Care, prin harul Său, de la prima 
treaptă a acestei lucrări - faptul de a ne arăta diferenţa dintre lumina 
adevărată şi întuneric şi astfel să ne facă să conştientizăm în ce 
întuneric (stare de păcătoşenie) zăcem -, şi până la ultima nevoinţă din 
această lume, pe care Dumnezeu o îngăduie înainte de a-l lua pe 
nevoitor în „cămara Sa”, îl întăreşte pe cel ce se nevoieşte în această 
cale a fericirilor 35. Căci asta şi este, iar Mântuitorul descrie călătoria 
diferitelor trepte ale pocăinţei ca fiind fericiri. Dar, cel care trăieşte 
pocăinţa (se nevoieşte în această știință a veşniciei). Deşi cunoaşte şi 
vorbeşte de lacrimi şi de durere, ceea ce el trăieşte mai puternic şi mai 
cu adevărat este o bucurie, o nădejde nesfârșită, o insuflare a Duhului 
Sfânt, care-i dă putere să treacă, aşa precum şi maica, când naşte, în 
multă nădejde trece prin acele dureri, ştiind că va avea bucuria de a 


374 (loan 16, 21). Iar în această 


tine în ziua aceea un copil în braţe 
lucrare, luptă anevoioasă cu patimile şi cu noi înşine, înspre 
Dumnezeire, omul se desprinde treptat de cele lumeşti, iar astfel va 
începe şi curățirea inimii, cel ce-a dobândit o inimă curată, biruind, 
prin urmare, frica ** (Sfântul Simeon Noul Teolog). „lar cel ce se 
curăţeşte încă, aici o biruie, aici e biruit de ea” *%, el neajungând la o 
totală curăţire a inimii. 

Dar, o condiţie necesară pocăinţei şi vieţii însăşi este iubirea, ea 
devenind şi un leac împotriva fricii. Iar iubirea nu trebuie direcţionată 
doar spre Dumnezeu, ci şi spre aproapele, fie el bun sau rău, după 
cuvintele Mântuitorului (Matei 5, 44; 6, 14-15; loan 13, 34-35; 15, 12- 
14) şi ale Sfântului Ioan Evanghelistul (1loan 2, 9-11; 3, 14-24; 4, 7-8, 


372 Sfântul Ignatie Briancianinov, Aripi duhovniceşti pentru cei osteniți şi împovăraţi. 
Experienţe ascetice, vol. III, Editura Sophia & Editura Cartea Ortodoxă, Bucureşti, 
2004, p.65. 

373 leromonah Rafail Noica, Cultura Duhului, op. cit., p.77. 

374 Ibidem, p.76. 

375 Filocalia, vol. VI, op. cit., p.36. 

376 Ibidem. 

11-12, 20-21; 5, 2). Prin urmare, trebuie să-L. iubim pe Dumnezeu, dar 
şi pe aproapele nostru şi să răbdăm toate întru Hristos, fapt necesar 
mântuirii noastre (Matei 10, 22; Luca 21, 19; Evrei 10, 36). Dar să 
iubim, căci după cuvântul Sfântului loan Evanghelistul: „În iubire nu 
este frică, ci iubirea desăvârşită alungă frica (...)” (lloan 4, 18). lar cel 
ce-şi iubeşte vrăjmaşii va avea pace de la Dumnezeu şi nu se va teme: 
„Sufletul păcătos, robit patimilor, nu poate avea pace, nici să se bucure 
de Domnul, chiar dacă ar avea toate bogăţiile pământului [...]. Dacă 
cineva se roagă mult şi posteşte, dar n-are iubire pentru vrăjmaşi, nu 
poate avea pace sufletească. Sufletul nu poate avea pace dacă nu se va 
ruga pentru vrăjmaşi. Nici eu n-aş putea vorbi despre ea, dacă Duhul 
Sfânt nu m-ar fi învăţat această iubire. Duhul Sfânt învaţă sufletul o 
negrăită iubire pentru norod şi milă pentru toţi cei rătăciţi. Sufletul 
învăţat să se roage de harul lui Dumnezeu iubeşte şi-i este milă de fiece 
făptură şi mai cu seamă de om, pentru care Domnul a pătimit pe cruce, 
şi a suferit cu sufletul pentru noi toţi. Domnul m-a învăţat să iubesc pe 
vrăjmaşi. Fără harul lui Dumnezeu nu putem iubi pe vrăjmaşi, dar 
Duhul Sfânt ne învaţă iubirea, şi atunci ne va fi milă chiar şi de demoni, 
pentru că s-au dezlipit de bine şi au pierdut smerenia şi iubirea lui 
Dumnezeu. Dar,cine gândeşte rău de vrăjmaşi, acela n-are în el iubirea 
lui Dumnezeu şi nu-L. cunoaşte pe Dumnezeu. Dacă te vei ruga pentru 
vrăjmaşi, va veni la tine pacea. 

Cuviosul Paisie cel Mare se ruga pentru unul dintre ucenicii lui 
care se lepădase de Hristos şi, pe când se ruga, i S-a arătat Domnul şi i- 
a zis: <<Pentru cine te rogi, Paisie? Nu ştii că el s-a lepădat de Mine? 
>> Dar cuviosul continua să-i fie milă pentru ucenicul său, şi atunci 
Domnul i-a zis: <<Paisie, prin iubirea ta te-ai asemănat Mie>>. Aşa se 
dobândeşte pacea, altă cale decât aceasta nu este” 37. 

lar dacă vom primi pacea de la Dumnezeu: „Pace vă las vouă, 
pacea Mea o dau vouă, nu precum dă lumea vă dau Eu. Să nu se 


tulbure inima voastră, nici să se înfricoşeze” (loan 14, 27), de vreme 


37 Cuviosul Siluan Athonitul, Între iadul deznădejdii și iadul smereniei, op. cit., p.96, 
p.97, p.158, p.159. 


119 


ce-l vom iubi pe aproapele nostru, nu ne vom teme de el, căci în iubire 
nu este frică” (lloan 4, 18). 

„Dar, fundamental, această învăţătură se referă la iubirea lui 
Dumnezeu, care scoate din sufletul omului frica lumească şi îndeosebi 
frica de moarte, care, cel mai adesea, este pricină a toată frica (Sfântul 
Isaac Sirul). Din iubirea lui Dumnezeu omul primeşte puterea de 
încredere, care biruie frica; unit cu Cel căruia îi sunt supuse toate, 
nimic nu-i poate face rău, nimic nu poate să-l vatăme. Prin iubire omul 
ajunge să vieţuiască în preajma lui Dumnezeu şi se înstrăinează de cele 
ale lumii, fie ele din afara lui, fie lăuntrice, care-i înfricoşează inima, şi 
se desfată de bunătăţile duhovniceşti, care nu pot fi nicicum luate de la 
el. <<Câtă vreme eşti cu oamenii, %8 aşteaptă-te la necazuri şi la 
primejdii şi la bântuielile vânturilor nemateriale; dar când vei ajunge la 
cele gătite ţie, atunci vei fi fără frică>>, scrie Sfântul Varsanufie” 37°, 

Dar, în această iubire se vede şi o conştiinţă luminată a celui ce o 
are şi vrea să o sporească, precum şi o conştientizare a păcatului şi o 
direcţionare a fricii înspre păcat, acesta fiind văzut ca un element de 
separație a omului faţă de Dumnezeu şi, deci, demn de dispreţ. „Câtă 
vreme omul nu se teme de rău şi nu se opreşte de la cele rele, iubirea 
de bine nu se pune în mişcare în el cu dulceaţă şi aprindere” 38°, 

Dar această iubire de bine şi de frică, şi această fugă de păcat, nu 
se pun în mişcare decât prin conlucrarea harului divin cu libera voinţă 
a omului: „Binele e aşezat în firea sufletului, aşa cum focul e aşezat în 
firea cremenii şi a fierului; are nevoie de cineva care să-l pună în 
mişcare, adică de harul lui Dumnezeu şi râvna omului. Harul lucrează 
în chip firesc şi invariabil, dar râvna omului cere o voinţă neatârnată şi 
liberă, nelegată de nici o necesitate” 51. Aşadar, avem nevoie de Duhul 
Sfânt: „Nimeni nu poate cunoaşte de la sine ce este iubirea lui 
Dumnezeu, dacă nu-l învaţă Duhul Sfânt (...)” 52 şi cunoscându-lL. pe 
378 Referire la cele lumești şi pervertite, la îndeletnicirile contra firii, la întovărăşirea 
cea neroditoare şi fără sens cu ceilalţi. 

379 Jean-Claude Larchet, Terapeutica bolilor spirituale, op. cit., p.545. 
380 Sfântul Isaac Sirul, Cuvinte către singuratici. Partea a doua, recent descoperită, 
op. cit., p.123. 


381 Tbidem. î 
382 Cuviosul Siluan Athonitul, Între iadul deznădejdii si iadul smereniei, op. cit., p.145. 

Dumnezeu şi iubirea Lui, te vei teme de ceea ce te desparte de El, 
adică de păcat: „Domnul ne iubeşte şi de aceea nu ne putem teme de 
nimic, afară de păcat, pentru că prin păcat se pierde harul şi fără harul 
lui Dumnezeu vrăjmaşul vânează sufletul, aşa cum vântul sau fumul ?®3 
mână o frunză uscată” 34, 

Sfântul Siluan Athonitul spune că „pentru iubirea de frate vine 
iubirea lui Dumnezeu” ?%, dar această înţelepciune de a vedea ce e rău 
şi ce-i bine şi de a dori binele şi de a pune temelie faptelor bune vine 
prin tăierea de către om a voii sale şi încredințarea întru toate lui 
Dumnezeu: „Dar înţelepciunea trebuie învățată printr-o îndelungă 
experienţă. Ea este dată de la Dumnezeu pentru ascultare. Domnul 
iubeşte sufletul ascultător şi, dacă îl iubeşte, îi dă ceea ce sufletul a 


386. Cel ce ascultă este mare înaintea lui 


cerut de la Dumnezeu” 
Dumnezeu. Domnul iubeşte sufletul ascultător şi-i dă pacea Lui şi 
atunci totul este bine şi sufletul simte iubire pentru toți. 

Cel ce ascultă şi-a pus toată nădejdea în Dumnezeu, şi de aceea 
sufletul său este totdeauna în Dumnezeu, şi Domnul îi dă harul Său şi 
acest har învaţă sufletul tot binele şi-i dă puterea de a rămâne în bine. 
El vede răul, dar acest rău nu are nici o putere asupra sufletului, 
pentru că e cu el harul Sfântului Duh, care-l păzeşte de orice păcat, şi 
el se roagă lui Dumnezeu în pace şi uşor. 

Cel ce ascultă, s-a predat pe sine voii lui Dumnezeu şi pentru 
aceasta, îi sunt dăruite libertatea şi odihna în Dumnezeu şi se roagă cu 
mintea curată” 397, 

„Ascultarea este de trebuinţă nu numai monahului, ci fiecărui om 
(...). Cine ascultă s-a predat pe sine voii lui Dumnezeu şi nu se teme de 


moarte, pentru că sufletul lui s-a obişnuit să vieţuiască cu Domnul, şi-L. 


383 Vântul - adică puterea pe care vrăjmaşul o va avea asupra noastră şi cu care ne va 
manevra în ce direcţie doreşte, de vreme ce prin alipirea nefirească de cele lumești şi 
prin cele ce izvorăsc din aceasta, am devenit robi lumii, şi prin lume şi diavolului, 
pierzându-ne astfel puterea voinţei, libertatea de decizie, căci fumul ce acoperă 
vederea şi slăbeşte puterea de mişcare a sufletului şi implicit a trupului, va îngreuna 
deciziile corecte, de vreme ce o minte înfumurată (ce se află în fumul iluziilor) nu 
poate privi dincolo de cortina de fum, decât cu ajutor divin. 

384 Ibidem, p.95. 

385 Ibidem, p.206. 

386 Ibidem, p.204. 

387 Ibidem, p.202. 

iubeşte pe El. El şi-a tăiat voia proprie şi, de aceea, nu are nici în suflet, 
nici în trup acea luptă care îl chinuie pe cel ce nu ascultă şi pe cel ce 
lucrează după voia sa proprie” 38. 

„Prin ascultare omul se păzeşte de mândrie; pentru ascultare se dă 
rugăciunea; pentru ascultare se dă şi harul Duhului Sfânt. lată de ce 
ascultarea e mai presus decât postul şi rugăciunea” 339, 

Iată aşadar, că Duhul Sfânt trebuie provocat, prin fapte proprii firii 
noastre, zămislite din iubire, şi El va veni negreşit, căci nu de starea 
noastră păcătoasă se scârbeşte El, ci de consimţirea noastră faţă de ea, 
de acceptarea păcatului de către minte: „Când mintea e furată de 
mândrie şi se înfundă în ea însăşi şi-şi închipuie că este ceva prin sine 
însăşi fiindcă se nevoieşte *%, harul care o luminează în chip nevăzut se 
depărtează de la ea şi, lăsând-o îndată goală, ea îşi dă seama repede de 
neputinta ei” **!. 

Şi Sfântul Simeon Noul Teolog e de părere că, din iubirea pentru 
vrăjmaşi şi din implicita rugăciune pentru ei, Dumnezeu îl 
învredniceşte de mari daruri duhovniceşti, dându-i o conştiinţă 
luminată, în care vede amăgitoarea stare a mundanului şi astfel 
despărţirea lui de ataşarea păcătoasă faţă de lume sporeşte: „Cel ce 
iubeşte din simţire lăuntrică 3%? pe cei care-l vorbesc de rău, sau îl 
nedreptăţesc, sau îl urăsc şi-l păgubesc, şi se roagă pentru ei (Matei 5, 
44), ajunge în scurtă vreme la o mare sporire. Căci făcând aceasta 
întru simţirea inimii, îşi coboară socotinţa în adânc de smerenie şi în 
izvoare de lacrimi, în care se scufundă cele trei părţi ale sufletului 3%. 
388 Ibidem, p.203. 

389 Ibidem, p.204. 

3% Cade în mândrie crezând că a ajuns pe o treaptă înaltă a duhovniciei pentru că s-a 
nevoit, şi-L. exclude pe Dumnezeu din trăirile lui, El fiind Cel Care i-a dat puterea 
nevoitorului de a spori. Sfântul Siluan Athonitul spune că din nevoinţe (ascetice) 
făcute fără ascultare se naşte slavă deşartă. Vezi Cuviosul Siluan Athonitul, op. cit., 
p.204. 

31 Filocalia, vol. VI, op. cit., pp.40-41; Cf. Sfântul Isaac Sirul, Cuvinte către 
singuratici. Partea a doua, recent descoperită, op. cit., p.169. 

3% Lăuntru în care lucrează harul Duhului Sfânt. 

3% Partea poftitoare, partea irascibilă şi partea raţională. Astfel că, se smereşte întreg 
omul nu numai gândurile lui, ci şi pofta (dorinţa) lui, precum şi iuţimea acţiunii de a 
avea ceva. Prin urmare, toate ale omului (trup şi suflet) se vor înfrâna astfel: partea 
pasională (cea irascibilă şi concupiscentă) este supusă părţii cugetătoare (raţionale) a 


sufletului, care, luminată de harul Duhului Sfânt, va ajunge la înţelegerea 
duhovnicească a lucrurilor create, şi care, dacă prin fire este menită să conducă în 

Acela urcă mintea în cerul nepătimirii şi o face văzătoare şi, prin 
gustarea bunătăţii de acolo, ajunge de socoteşte toate ale vieţii de aici, 
gunoaie. Şi însăşi mâncarea şi hrana nu o mai primeşte cu plăcere şi 
des” 3%, 

Dar şi dobândirea iubirii aproapelui şi cea a lui Dumnezeu, implică 
anumite trepte duhovniceşti, de pe care se poate înainta în nevoinţă (a 
minţii sau/şi a trupului) sau se poate regresa, iar în această strădanie a 
despătimirii şi îndumnezeirii avem neapărată nevoie de acea frică 
firească, revigorată din alterarea ei - cea din starea autonomiei umane, 
individualizării şi separării naturii umane de Dumnezeu - , frică, care 
de data aceasta se va afla la un alt nivel, unul mai evoluat ca stare 
duhovnicească. Astfel că, nu va fi doar o putere ce susţine existenţa 
prin ferire de cele ce ar putea-o distruge, un simplu instinct de 
conservare, al unei persoane conştiente de existenţa sa ca dar al lui 
Dumnezeu, ci pe lângă această frică, care rămâne activă, frica despre 
care vom vorbi, şi care, la rându-i este un remediu împotriva fricii 
nefireşti, implică o mai mare apropiere a omului de Dumnezeu şi o mai 
profundă încredințare în Pronia divină. Această frică este cea pe care 
Părinţii o numesc mântuitoare şi mai precis cea pe care tradiţia 
ascetică o numeşte frică de Dumnezeu. Această frică este de fapt 
opusul fricii de lume, dar, deşi ca natură, ca tendinţă firească a omului 
de a se teme, este aceeaşi cu frica nefirească, ea se îndreaptă aşa cum 
se cuvine naturii ei, adică spre Dumnezeu. Altfel spus, atât frica 
nefirească (păcătoasă), cât şi frica de Dumnezeu îşi au obârşia în frica 
firească sădită de Dumnezeu în noi - acea frică ce corespunde 
instinctului de conservare, acea tendinţă înnăscută a omului de a se 
menţine în viaţă şi a-şi perpetua existenţa, frică ce-l ţine pe om lipit de 


natura sa, alipindu-se prin ea de viaţă, de existenţă şi temându-se de 


aşa fel încât să evite tot ce e rău, cultivând amintirea lui Dumnezeu şi împlinind 
poruncile Lui - calea spre desăvârşita iubire de Dumnezeu (Sfântul Grigorie Palama) 
-, va cuceri partea pasională a sufletului, care, deja a fost direcţionată înspre sensul ei 
firesc, adică spre bine, spre Dumnezeu, căci patimile nu se mortifică, ci se 
preschimbă în dorinţa infinită pentru Dumnezeu, se orientează ontologic către El. 
Pentru nepătimire vezi leromonah Teofan Mada, Despătimirea. De la etică la 
ființialitate, op. cit., sau Mitropolit Hierotheos Vlachos, Psihoterapia ortodoxă, op. 
cit., precum şi altele. 

3% Filocalia, vol. VI, op. cit., p.25. 

tot ceea ce i-ar putea-o răpi ori distruge, repugnând nonexistenţa -, 
doar că prima este pervertită, prin autonomizarea omului faţă de 
Dumnezeu şi, prin urmare, ea devine un liant şi un element integrant al 
forţei de atracţie a lumii faţă de cel împătimit, iar a doua este o 
continuare firească în duh, în Duhul lui Dumnezeu, a fricii fireşti, o 
conştientizare a ei într-un mod mai profund, prin intermediul căreia cel 
înduhovnicit se apropie de Dumnezeu; căci el nu se mai teme de simpla 
moarte biologică, ci de cea sufletească, despărţirea în vecie de viaţa în 
Dumnezeu, singura moarte de care trebuie să ne temem. Prin urmare, 
bazându-se pe aceeaşi tendinţă a sufletului, cele două feluri de frică 
(cea de lume şi cea de Dumnezeu) se exclud unul pe celălalt. 

De vreme ce prin împătimirea de plăcerile lumii şi prin frica de ea 
lumea îşi manifestă forţa sa de atracţie faţă de om, pentru a o 
contracara, este necesară o forţă şi mai mare, şi anume frica de 
Dumnezeu. „Căci nefiind în stare de la început să simţim bucuriile de 
care ne va face parte Dumnezeu, deci neputând fi dezlipiţi prin ele de 
lume, trebuie să fim dezlipiţi de lume printr-un act de putere, de 
înspăimântare, printr-o frică mai mare, prin cea de Dumnezeu” 3%. 

Aşadar, această frică de Dumnezeu este unul din remediile 
fundamentale împotriva fricii de lume, frică mântuitoare care, cu cât 
creşte mai mult în sufletul omului, cu atât o micşorează pe cea faţă de 
lume, luându-i locul. În acest sens, Sfântul Ioan Scărarul precizează: 
„Cel care a devenit rob Domnului se înfricoşează numai de Stăpânul 
său; cel care nu se teme încă de Acesta, deseori ajunge să se sperie de 
propria-i umbră” 35%. Tot el spune că: „Teama pe care o avem faţă de 
stăpânitorii lumești şi faţă de fiare, să ne fie exemplu pentru teama pe 
care ar trebui s-o avem faţă de Dumnezeu (...)” 37, arătând prin acestea 
natura comună a celor două frici şi direcționarea greşită sau benefică a 
ei. „Frica de Dumnezeu este un izvor de viaţă ca să putem scăpa de 
cursele morţii” (Pilde 14, 27) 5% . „Frica de Dumnezeu este învăţătură şi 


3% Preot Profesor Dr. Acad. Dumitru Stăniloae, Ascetica şi mistica ortodoxă, vol.I, op. 
cit., p.124. 

3% Sfântul loan Scărarul, Scara Raiului, op., cit., p.201. 

3% Ibidem, p.235. 

5% „Hotărârea Domnului este izvor de viaţă, ea îndepărtează de capcana morţii” 
(S4/1). Literal, „Decretul Domnului”, cu alte cuvinte „Legea lui Moise”. Și în Biblia din 

înţelepciune (...)” (Pilde 15, 33). „Frica de Domnul urăște nedreptatea, 
nemăsura, trufia și căile celor răi” (Pilde 8, 13)(S4/1). „Cel care se teme 
de Domnul n-are teamă de nimic; el nu tremură, căci Dumnezeu este 
nădejdea lui” (Înţ. Sir. 34, 14). Şi drept cuvânt este, după cum spune şi 
Evagrie Ponticul: „Dacă stai în rugăciune înaintea lui Dumnezeu 
Atotţiitorul, Făcătorul şi Proniatorul tuturor, de ce I te înfăţişezi atât de 
lipsit de judecată, încât îţi uiţi de frica Lui cea neîntrecută şi tremuri de 
nişte țânțari şi gândaci? Sau n-ai auzit pe cel ce zice: <<De Domnul 
Dumnezeul tău să te temi 5% >> şi iarăşi <<De El se înfricoşează şi 
tremură toate, de faţa puterii Lui 1% >> şi cele următoarele” %!. Prin 
urmare, cel ce se teme de Dumnezeu, adică îşi îndreaptă frica lui cea 
firească spre El, menţinând astfel o legătură, o comuniune cu El, nu se 
va teme de cele ale lumii văzute sau nevăzute, în afară de Dumnezeu: 
„Cel ce se teme de Domnul nu are frică de asaltul dracilor, nici de 
neputincioasele lor atacuri, dar nici de amenințările oamenilor răi (...). 
El are în lăuntrul său frica de Dumnezeu şi poartă arma nebiruită a 
credinţei cu care poate să le împlinească pe toate, chiar şi pe cele ce 
par grele şi cu neputinţă celor mulţi” +%. Iar Avva Serapion precizează 
că: „dacă (omul) stă înaintea lui Dumnezeu, şi ia aminte înaintea Lui cu 
frică în tot ceasul, nimic dintr-ale vrăjmaşului nu pot să-l îngrozească” 
43. Plecând de la acestea să mergem mai departe în a explica mai 
detaliat această frică, care, după cum vom vedea, se prezintă sub două 


forme. 


2.3. Delimitarea termenilor: frica de Dumnezeu - frica lui 
Dumnezeu 


1914 apare sintagma „Frica Domnului” (frica de Domnul), probabil preluată din 
Textul Masoretic. Analogia este clară: doar prin și în frica de Domnul, poate cineva să 
îndeplinească Legea, prin însușirea căreia îndeplinim voia lui Dumnezeu în noi. Cert 
este că mulţi Scriitori Bisericești au avut la îndemână texte în care Pilde 14, 27 
apărea sub forma: „Frica de Dumnezeu este un izvor...”. 

39 Deuteronom 10, 20. 

10 Naum 1, 5. 

41 Filocalia, vol. l, op. cit., p.87. 

42 Filocalia, vol. VI, op. cit., pp.36-37. 

43 Patericul, op. cit., p.221. 

Pentru a începe se cere o clarificare a noţiunilor. Există două feluri 
de frică, unul firesc şi unul nefiresc, ultimul fiind în germene de aceeaşi 
natură cu primul doar că este pervertit, mai precis, este direcționat 
spre lume şi cele ale ei, lume de care omul s-a lipit prin philautie, 
devenind astfel un element principal al forţei de atracţie a lumii faţă de 
om. Primul fel - frica firească, are, însă, două forme. 

Prima formă este însăşi frica firească - forţa ce-l ţine pe om lipit de 
fiinţa sa, şi care-l face să se teamă de a nu-şi pierde sufletul şi trupul, 
forţă ce corespunde instinctului de conservare -, iar a doua formă este 
cea pe care o vom analzia în continuare, frica de Dumnezeu, care, la 
rândul ei, are două forme, corespunzătoare celor două trepte ale 
acestei virtuţi. Că această frică (de Dumnezeu) este o virtute, e de la 
sine înţeles de vreme ce această stare este una firească, mijlocind 
relaţia omului cu Dumnezeu şi fiind un mod de a exista, în legătură cu 
Dumnezeu, ce-şi are scopul în izbăvirea omului de moarte şi de iad, 
adică în îndumnezeire, participarea şi integrarea omului în viaţa Sfintei 
Treimi. Această frică implică un raport între om şi Dumnezeu prin 
Sfintele Taine, şi la fel ca întreaga viaţă duhovnicească, prezintă o 
dinamică ce include la rândul ei diferite trepte. Astfel că, pe o treaptă 
mai joasă a vieţii virtuoase se află prima formă a acestei frici 
mântuitoare, numită frica de Dumnezeu, iar pe o treptă mai înaltă o 
şi 
anume frica lui Dumnezeu, teamă a desăvârşirii proprie stării de 


vom găsi pe cea care este împreunată pururea cu dragostea 14 


desăvârşire a dragostei 1% (Părintele Cheremon). Astfel că, dacă pe 
prima treaptă (frica de Dumnezeu) întâlnim o frică de pedeapsa 
dumnezeiască, de chinuri, pe cealaltă treaptă mai înaltă (frica lui 
Dumnezeu) întâlnim o frică de a nu fi despărțiți de Dumnezeu, căci 
omul, cunoscând pe Dumnezeu şi iubirea Lui, nu se mai teme de El ca 
de un inchizitor; dar totodată, această teamă-iubire, „susţine pururea 
în suflet sfiala evlaviei, ca nu cumva, pentru îndrăzneala dragostei să 
ajungă la nesocotirea lui Dumnezeu” +% (Sfântul Maxim Mărturisitorul). 


04 Filocalia, vol. II, Editura Harisma, Bucureşti, 1993, p.74. 

1% Sfântul loan Casian, Convorbiri duhovniceşti, Editura Institutului Biblic şi de 
Misiune al Bisericii Ortodoxe Române, Bucureşti, 2004, p.283, p.285. 

1% Filocalia, vol. Il, op. cit., p.74. 

Deşi în tradiţia patristică această frică de Dumnezeu (ca sintagmă) 
poate apărea scrisă, fie sub forma celei dintâi, fie sub forma celei de-a 


407 


doua “”, înțelegând prin acestea una şi aceeaşi frică cu cele două 


forme, plecând de la afirmaţiile Părintelui Rafail Noica transpuse în 


cartea Cultura Duhului 48 


„am optat pentru această diferenţiere. Astfel 
că, prima formă, prin păstrarea particulei de - frică de Dumnezeu -, îşi 
menţine sensul de teamă faţă de Cineva, de judecată, de osândă, 
păstrându-şi un caracter juridic, cel ce o simte neajungând la o 
cunoaştere dreaptă a Adevărului; iar cea de-a doua formă, prin 
înlocuirea particulei de cu particula Jui - frica lui Dumnezeu -, capătă 
un sens nobil, apropiind pe cel ce o trăieşte de Dumnezeu, ea fiind „una 
din trăirile iubirii”. Nu trebuie dedus faptul că Dumnezeu se teme, doar 
că, prin această sintagmă de frică a lui Dumnezeu, se vrea înţeleasă 
apropierea fricii de iubirea divină şi metamorfozarea ei în comuniune 
cu aceasta, precum şi siguranţa în faptul că această teama vine de la 
Dumnezeu, este un dar al Său, este teama Lui pentru noi; şi cu cât te 
apropii mai mult de Dumnezeu, mai mult evoluezi în iubire, frica 
firească apropiindu-se tot mai mult de acel fel de a fi al ei, pe care 
Dumnezeu l-a avut în vedere atunci când l-a creat pe om după chipul 
Său. 

Aceste trei trepte ale fricii - frica firească ca instinct, frica de 
chinuri şi de judecata divină şi frica de a nu fi despărţit de Dumnezeu - 
constituie atâtea etape prin care Adam trebuia să treacă, să le 
parcurgă, cu ajutorul harului divin, spre scopul său final, 
îndumnezeirea lui şi prin el înduhovnicirea întregii creaţii, deşi prin 
voinţa sa liberă putea să lepede aceasta (ceea ce a şi făcut, murind 
duhovniceşte), opunându-se voinței lui Dumnezeu. De aceea, 
Dumnezeu i-a spus lui Adam: „lar din pomul cunoştinţei binelui şi 
răului să nu mănânci, căci în ziua în care vei mânca din el, vei muri 
negreşit!” (Facere 2, 17), pentru ca prin ascultare să-şi atingă scopul. 
Aşadar, prin frica de a nu muri, prin cea de a nu fi pedepsit şi prin cea 


de a nu fi despărţit de Creatorul său, Adam ar fi trebuit să se ajute în a 


1% Probabil şi datorită traducerilor. 
% Cultura Duhului, op. cit. 

păzi porunca divină, acestea fiind nişte elemente de legătură, nişte 


capete de ancoră pe care Dumnezeu i le-a lăsat ca sprijin în ispite. 


2.3.1. Frica de Dumnezeu 


„Zis-a avva Ilie: eu de trei lucruri mă tem: când va vrea să iasă 
sufletul meu din trup, când voi vrea să întâmpin pe Dumnezeu, şi când 
va fi să iasă hotărăre asupra mea” 1%, înțelegând prin aceasta punctele 
culminante ale fricii de Dumnezeu şi anume: momentul morţii fizice, 
judecata particulară şi cea generală. După cum am arătat, această 
teamă de Dumnezeu este în legătură cu „ameninţarea chinurilor” 410, cu 
pedepsele ce vor urma neracordării voii omeneşti la cea divină şi prin 
urmare, pasibilă de păcat. Aşadar, frica aceasta este necesară tuturor 
celor care încă mai sunt robi păcatelor, constituind un mijloc de 
vindecare a firii noastre vătămate. Astfel că, după cum zice Sfântul 
Ignatie Briancianinov: pe cel care se lasă în voia izbucnirilor de mânie 
şi ură, Dumnezeu îl ameninţă cu focul gheenei, pe cel ce calcă 
conştiinţa în picioare îl ameninţă cu temniţa, pe cel ce se lasă atras de 
poftele necurate îl ameninţă cu muncile cele veşnice (Matei 5, 22, 25, 
26, 29), celui ce nu iartă din toată inima pe aproapele său îi vesteşte că 
şi păcatele lui nu vor fi iertate (Matei 6, 15), iubitorului de argint şi de 
plăceri îi aminteşte de moartea ce vine pe neştiute *!!, tuturor celor 
robiţi de patimi găsindu-le vindecare prin înfăţişarea răsplăţilor 
dureroase, ca urmări ale alegerii patimilor de către ei, şi aducându-i 
prin acest fapt la starea timerică necesară trezirii din beţia păcatelor. 
lată ce spune Sfântul Isaac Sirul în legătură cu pedepsele, chinurile 
rânduite pentru cei ce calcă voia divină, alegându-le pe acestea din 
proprie voinţă în înstrăinarea lor de Dumnezeu: „Scopul pedepsei din 


partea lui Dumnezeu nu este o răzbunare asupra celor pe care i-a făcut, 


49 Patericul, op. cit., p.84. 

410 Filocalia, vol. Il, op. cit., p.74. 

41 Sfântul Ignatie Briancianinov, Aripi duhovnicesti pentru cei osteniți si împovărați. 
Experiente ascetice, vol.III, op. cit., p.72. 

ci îndreptarea celor ce greşesc şi povăţuirea celorlalţi. Acolo unde 
aceştia n-au nevoie de pedepse şi osânde, Dumnezeu nu face să sufere 
pe nimeni doar pentru a preveni, fiindcă nu-i place să mustre, ci numai 
să facă să crească. Dacă se foloseşte de pedepse, e pentru că se teme 
de înclinările spre rău 412, dar acolo unde nu e motiv de teamă, nu sunt 
nici pedepse. Dă mărturie de aceasta fericitul Tâlcuitor [Teodor al 
Mopsuestiei] în cartea sa „Despre preoţie” unde scrie: <<Dumnezeu se 
foloseşte faţă de noi de învinuiri pentru că avem nevoie de ele şi fac să 
se nască în toţi frica>>. [...] <<Frica e folositoare pentru vigilenţa 
noastră; dovadă e faptul că în lumea viitoare frica va fi desfiinţată; 
acolo va domni doar iubirea. Fiindcă atunci când Dumnezeu va fi 
desfiinţat păcatul, va fi desfiinţat şi pedepsele, iar când va fi desfiinţat 


” 415 Prin urmare, această frică 


pedepsele, va fi desfiinţată şi frica>> 
începătoare este un toiag părintesc folosit de Dumnezeu, pentru a ne 
cârmui până când vom ajunge la „raiul cel duhovnicesc al bunătăţilor”; 
iar „când vom ajunge acolo, ne va lăsa şi se va întoarce” 1! (Sfântul 
Isaac Sirul). 

Iar treziţi de aceste pedepse şi de continuitatea lor, în care cei ce 
nu au ales binele pot dăinui pe vecie, mai precis, prin frica de ele, cei 
ce n-au trecut de la starea de robi, de slugi la cea de argaţi, iar apoi la 
cea de fii, prin această frică sunt ajutaţi în a se desprinde de păcat, a-l 
uri şi a săvârşi voia lui Dumnezeu. 

„Dacă tinde aşadar cineva către desăvârşire, de la acea primă 
treaptă de teamă, care am spus că în mod propriu este o stare de robie, 
precum este scris: <<Când veţi fi făcut toate, spuneţi: suntem nişte 
slugi nevrednice 4!5 >>, înaintând de pe o treaptă pe alta, se va urca pe 
aceea a nădejdii, care nu se aseamănă cu a robului, ci cu cea a 


argatului, care aşteaptă simbria. [...]. De aceea trebuie să ne grăbim şi 


112 Până acum doar la Sfântul Isaac Sirul am găsit acest simţământ de teamă a lui 


Dumnezeu propriu Dumnezeirii. Pentru clarificarea acestui lucru e nevoie de mai 
multe cercetări amănunțite pe care nu le voi întreprinde în lucrarea de faţă. 

113 Sfântul Isaac Sirul, Cuvinte către singuratici. Partea a doua, recent descoperită, 
op. cit., pp.198-199. Cf. 1loan 4, 18. 

114 Sfântul Igantie Briancianinov, Aripi duhovnicești pentru cei osteniţi și împovărați. 
Experienţe ascetice, vol. III, op. cit., p.80. 

45 Luca 17,10. 

noi către a treia treaptă, a fiilor, care cred că toate ale tatălui sunt ale 
lor” 4165 (Părintele Cheremon). 

Prin această frică ne deprindem a ne feri de păcate, şi a înainta în 
viaţa cea adevărată: „Prin fapte de milostenie și de credinţă păcatele 
sunt curăţite, prin frica de Domnul toţi se feresc de rău.” (Pilde 15, 27a) 
(S4/1) sau: „Frica de Domnul îi este omului spre viaţă, cine nu are frică 
va sălășlui acolo unde nu se arată cunoașterea” (Pilde 19, 23)(S4/1). 
Această frică începătoare - teamă nedesăvârşită 4!” - este cea despre 
care se spune că este „începutul înţelepciunii” (Ps. 110, 10; Pilde 1, 7; 
9, 10), fiind proprie începătorilor sau temătorilor *!8, cei care nu şi-au 
slobozit încă sufletul de frica şi de gândul viitoarelor judecăţi 
dumnezeieşti. 

După Sfântul Maxim Mărturisitorul cei ce au o asemenea frică sunt 
păcătoşi căci: „păcătoşii aşteaptă de la El, prin temerea a doua “9, 


120 păzesc în ei, prin 


pedepsele pentru greşeli”, de vreme ce „drepţii 
curăţia şi neprihănirea conştiinţei, temerea de Domnul cea dintâi 71, 
cinstindu-L pentru măreţia covârşitoare a puterii Lui nesfârşite” 472. 

Cu toate acestea, întâlnim la Sfântul Diadoh al Foticeii (sec. al V- 
lea) o aparentă contradicţie, faţă de deosebirea păcătoşi-drepţi pe care 
o face Sfântul Maxim Mărturisitorul, indicând pe cei proprii, atât fricii 
începătoare, cât şi pe cei proprii fricii desăvârşite. lată ce spune 
Sfântul Diadoh al Foticeii: „Nimenea nu poate să iubească pe 
Dumnezeu din toată inima, dacă nu se va teme de El mai întâi întru 
simţirea inimii. Căci numai curăţindu-se şi înmuindu-se sufletul prin 
înrâurirea temerii, vine la dragoste lucrătoare. [...] Astfel, frica este o 


stare proprie a drepţilor cari încă se curăţesc, fiind împreunată pe 


116 Sfântul Ioan Casian, Convorbiri duhovnicești, op. cit., p.274. 

117 Ibidem, p.284. 

48 Filocalia, vol. III, Editura Humanitas, Bucureşti, 1999, pp.57-58. Cf. Sfântul Ioan 
Casian, Convorbiri duhovnicesti, op. cit., p.284, sau Sfântul Maxim Mărturisitorul, 
Filocalia, vol. Il, op. cit., pp.74-75. 

49 Temerea de pe prima treaptă a dinamicii duhovniceşti - frica de chinuri - în analiza 
Sfântului Maxim. 

120 Cei desăvârşiţi în iubire; vezi Filocalia, vol. III, op. cit., p.59. 

421 Adică frica lui Dumnezeu. Sfântul Maxim a analizat mai întâi frica lui Dumnezeu şi 
după aceea cea de pe prima treaptă, de aceea apare această numerotare. 

422 Filocalia, vol. III, op. cit., p.60; 

423 


jumatate cu dragoste lar dragostea desăvârşită este proprie 


drepţilor curăţiţi deplin, în cari nu mai este frică 17%. <<Căci dragostea 
desăvârşită, zice, scoate afară frica>> “5. Dar de amândouă au parte 
numai drepții, care lucrează virtuțile cu ajutorul Duhului Sfânt” 46. 
Această aparentă contradicţie între păcătoşii şi drepții Sfântului 
Maxim şi drepții curăţiți pe jumătate şi drepții curăţiți deplin ai 
Sfântului Diadoh al Foticeii, este iscată doar de termenii diferiţi folosiţi 
de cei doi sfinţi, căci deşi Sfântul Diadoh al Foticeii îi numeşte „drepţi 
care încă se curăţesc”, pe cei ce trăiesc prima treaptă a fricii de 


Dumnezeu, ei sunt în realitate păcătoşi, de vreme ce drepţii sau 


desăvârşiţii *77, sunt cei care au ajuns prin cunoaştere la vârful însuşi al 


adevărului, care se face întrevăzut prin virtuţi, având în ei curăţia şi 


42 


neprihănirea conştiinţei #8. Prin faptul că îi numeşte drepţi care se 


curăţesc, îi numeşte de fapt păcătoşi, căci ei nu sunt drepţi curăţiţi 
deplin sau desăvârşiţi. Dacă Sfântul Diadoh al Foticeii a ales titulatura 
de drepţi “* şi pentru cei ce se află încă în lupta cu patimile, a spus-o 
deoarece aceștia fac ceea ce e drept, ancorându-se în voia lui 
Dumnezeu şi luptând cu patimile. Ei sunt drepţi căci şi-au pus, prin şi 
în Dumnezeu, început mântuirii lor, prin intermediul acestei frici, şi-au 
pus început întoarcerii şi curăţirii de patimi şi păzirii poruncilor. Ei şi- 
au asumat crucea indicată de Hristos Iisus (Matei 16, 24) şi încearcă să 


se învrednicească pe deplin de a fi „vrednici de Hristos” (Matei 10, 38), 


23 Frica de Dumnezeu. 

24 Frica lui Dumnezeu, cea care scoate afară frica de chinuri, de judecată. 

125 1loan 4, 18. 

26 Filocalia, vol. I, op. cit., p.340. 

127 Filocalia, vol. III, op. cit., p.57. 

128 Ibidem, p.60. 

429 Cf. Sfântul Isaac Sirul, Cuvinte către singuratici. Partea a doua, recent 
descoperită, op. cit., p.178: „Dreptatea e făptuirea celor bune față de oameni potrivit 
legii firii și Scripturii. Virtutea e făptuirea celor bune față de Dumnezeu, săvârșite 
fără intermediari între noi și El, în sârguința unei voințe bune. Cine umblă în cea 
dintâi e un om drept, cine umblă în a doua e un om virtuos. Dar nădejdea 
singuraticilor înţelepţi în calea cea dreaptă și pe care o așteaptă să o atingă prin 
viețuirea lor, e mai lăuntrică decât aceste două făptuiri: nu se oprește la dreptate și 
nu rămâne la virtute. Acestea sunt antecamere pe care nădejdea le străbate în drumul 
ei, și de unde pleacă îndreptându-și alergarea spre Cel ce este cauza [a toate].” In 
nota explicativă la acest text, diaconul Ioan I. Ică Jr. afirmă că primele două trepte 
(cea a drepţilor și cea a virtuoșilor) reprezintă un ecou al unui creștinism „cu două 
viteze” propriu Siriei secolului IV, ce îi împărțea pe credincioși în „drepţi” și 
„desăvârșiţi”. La acestea două Sfântul Isaac Sirul adaugă o a treia categorie: 
„Ssinguraticii”. 

aflându-se aşadar, într-o stare de dereticare lăuntrică, dorind a se 
curăţi deplin, în şi prin lisus Hristos. De aceea, în viziunea Sfântului 
Diadoh al Foticeii, ei sunt drepţi, lucrul acesta neaflându-se în conflict 
cu spusele Sfântului Maxim, de aceea şi zice Sfântul Diadoh că: „frica 
de Dumnezeu este proprie drepţilor ce se curăţesc încă”, adică celor 
care nu au ajuns la sfinţenie, iar „dragostea desăvârşită e proprie 
drepţilor curăţiţi (deplin), în cari nu mai este gândul vreunei temeri, ci 
o ardere neîncetată şi o alipire a sufletului de Dumnezeu, prin lucrarea 
Sfântului Duh” +, stare proprie prin urmare, sfinţilor. 

După Sfântul Casian Romanul, această frică de Dumnezeu este 
crucea noastră pe care trebuie să o purtăm pentru a dobândi 
„omorârea tuturor faptelor şi împătimirilor noastre trupeşti” *!. După 
Sfântul Ignatie Briancianov această răstignire pe crucea fricii de 
Dumnezeu fiind ceea ce Sfântul Isaac Sirul numeşte lucrarea care stă, 
după cuvântul Sfântului Apostol Pavel, în răstignirea trupului cu 
patimile şi poftele (Galateni 5, 24), alcătuind cea dintâi jumătate a căii 
duhovniceşti care îl duce pe creştin la desăvârşirea menită lui 43. Şi 
fiind „cea dintâi jumătate a căii duhovniceşti” înţelegem că este vorba 
de frica de Dumnezeu, cea începătoare, şi nu de frica lui Dumnezeu. 

Dar, iată ce spune Sfântul Casian Romanul: „Crucea noastră este 
frica de Domnul. Precum cel răstignit nu poate să-şi întoarcă ori să îşi 
mişte mădularele după dorinţa sufletului său, aşa şi noi suntem datori a 
ne îndrepta voile şi dorinţele noastre nu potrivit cu ceea ce ne e plăcut 
şi ne înveseleşte în vremea de acum, ci potrivit cu Legea Domnului, cu 
ceea ce porunceşte El. Precum cel pironit de lemnul crucii nu se 
minunează cu încântare de cele de acum, nu cugetă la cele de care e 
împătimit, nu se împrăştie cu griji pentru ziua de faţă, în el nu lucrează 
nici o dorinţă de a agonisi averi, nu se aprinde cu vreo trufie, cu vreo 
iuţime, de necinstirile vremii de faţă nu se necăjeşte şi de cele trecute 
a uitat deja, şi cu toate că încă mai răsuflă în trup fiind, se socoteşte în 
toate privinţele deja mort, tinzându-şi privirile inimii în sus, unde nu se 


130 Filocalia, vol. I, op. cit., p.341. 

4831 Sfântul Ignatie Briancianinov, Aripi duhovnicesti pentru cei osteniți și împovărați. 
Experiente ascetice, vol. III, op. cit., p.76. 

132 Ibidem. 

îndoieşte că se va strămuta: aşa şi noi trebuie să fim răstigniţi cu frica 
Domnului faţă de toate acestea, adică trebuie să fim morţi nu doar faţă 
de patimile trupeşti, ci şi faţă de înseşi temeiurile lor, să avem ochii 
sufletului aţintiţi într-acolo unde trebuie să ne aşteptăm în orice clipă a 
ne muta” 5. 

Prin urmare, această frică de Dumnezeu apare ca o frână 
împotriva ataşării omului de ce e rău, împotriva desfrânării şi a 
ulterioarei pactizări cu „orice înfăţişare a răului” 4%; căci, dacă omului 
îi este greu să săvârşească binele în starea de împătimire în care se 
află, un început bun este încercarea de a nu săvârşi răul, fie din 
neconstrângere, fie ca urmare a unei provocări “5, ori fie din 
constrângere. În sensul acesta de frică văzută ca o piedică în faţa 
săvârşirii răului, în faţa desfrâului în orice chip, Sfântul Grigorie de 
Nyssa afirmă: „Unii dobândesc mântuirea şi prin frică, atunci când, 
gândindu-se la ameninţarea chinurilor din gheenă, se despart de rău” 
136. Iar Talasie Libanul şi Africanul adaugă: „Frica Domnului stăpâneşte 

poftele (...) „iar „cel ce se teme de Domnul se îngrijeşte de sufletul 


său şi se izbăveşte pe sine de tovărăşia cea rea” 48. 

După Ilie Ecdicul, această temere de Dumnezeu este nu numai o 
oprelişte în calea răului, ci şi un povăţuitor, un păstor, care călăuzeşte 
oile, adică gândurile: „În cei ce nu sunt povăţuiţi de temere, gândurile 
sunt în mare împrăştiere, ca oile care n-au păstor; dar când sunt 
călăuzite sau mânate din urmă de frică, gândurile se află în bună 
rânduială şi înăuntrul ocolului” 45%. Iar când ştim că aplecarea spre 
patimi porneşte din cuget, găsim această frică folositoare foarte, atât 
începătorilor, cât şi celor înaintați duhovniceşte, de vreme ce aceştia 


nu au ajuns a dobândi frica lui Dumnezeu, proprie celor desăvârşiţi. 


133 Ibidem, pp.75-76. 

134 1Tesalonicieni 5, 22. 

435 1'Tesalonicieni 5, 15: „Luaţi seama să nu răsplătească cineva cuiva răul cu rău 
(...)”. 

135 Jean-Claude Larchet, Terapeutica bolilor spirituale, op. cit., p.547. 

137 Filocalia, vol. IV, Editura Harisma, Bucureşti, 1994, p.25. 

135 Ibidem, p.29. 

439 Mitropolit Hierotheos Vlachos, Psihoterapia ortodoxă, op. cit., pp.265-266. 

„Atunci când Părinţii spun că prima formă a fricii este a celor 
începători, înţelegem prin aceasta pe cei care n-au atins desăvârşirea, 
pe cei care nu sunt încă sfinţi. Deci, această frică o au şi se şi cuvine să 
o aibă chiar cei sporiţi duhovniceşte. Avva Dorotei nu se fereşte să 


spună monahilor: <<Frica începătoare ţine de alcătuirea noastră>>” 
440 


Dar cine sunt aceşti începători şi cine acei sporiţi duhovniceşte? 


După învăţătura Părintelui Cheremon cei începători sunt aceia care 

sunt încă sub jugul şi groaza robiei **!, despre care se spune: „Robul se 


va teme de stăpânul său” 1%, iar cei care sunt mai avansați 
duhovniceşte sunt cei care s-au urcat pe treapta nădejdii, care nu se 
aseamănă cu a robului, ci cu a argatului, care îşi aşteaptă plata, argat 
ce este conştient de faptele sale bune, argat care nu se teme de 
pedeapsă gândindu-se că va fi iertat şi sperând într-o răsplată 1%. Unii 
ca aceştia, robi sau argaţi, n-au ajuns încă la starea de fii, a celor 
desăvârşiţi, la treapta dragostei. „Este în acele trepte “ o oarecare 
înaintare, care ne pregăteşte să putem trece la treapta dragostei. Fie 
de teama pedepselor, fie în nădejdea răsplăţii, începem să ne ferim de 
păcate [...]. De aceea să ne străduim să ne ridicăm cu desăvârşită 
ardoare a minţii de la această teamă la nădejde, iar de la nădejde la 
dragostea de Dumnezeu şi de virtuţi, pentru ca, trecând la dragostea 


de binele însuşi fără schimbare, pe cât este cu putinţă firii omeneşti să 


ne însuşim ceea ce este bun” 15. 


4 Jean-Claude Larchet, Terapeutica bolilor spirituale, op. cit., p.548. 

41 Robiţi de teamă faţă de stăpân, săvârşind binele de frică, de frica răului, de frica 
pedepsei şi ferindu-se de rău din aceleaşi cauze şi nu din dragoste, nu din măreţia 
iubirii, unii ca aceia neajungând în a avea „puternică şi veşnică pacea neprihanei”. 

442 Maleahi 1, 6: „Fiul își cinstește tatăl, iar sclavul pe stăpânul său. Și dacă eu sunt 
tată, unde Mi-este cinstirea? Şi dacă Eu sunt stăpân, unde este frica de Mine?...” (S5). 
Unele citate din Osea, Amos, Michea, Ioel, Abdias, Iona, Naum, Avacum, Sophonia, 
Aggeu, Zaharia, Malachia sunt preluate din Septuaginta, vol. 5, Editura Polirom & 
Colegiul Noua Europă, lași, București, 2009, și sunt marcate la final prin sigla S5 
pusă între paranteze rotunde. 

443 Sfântul Ioan Casian, Convorbiri duhovnicești, op. cit., p.274, p.284. 

14 În treapta robiei (1) şi în treapta nădejdii, a argatului (2). 

15 Ibidem, p.275. Cf. Sfântul Grigorie de Nyssa, Scrieri, partea I, PSB, vol.29, Editura 
Institutului Biblic și de Misiune al Bisericii Ortodoxe Române, București, 1982, p.119: 
„Ce-i drept, unii dobândesc mântuirea și prin frică, atunci când, gândindu-se la 
ameninţarea chinurilor din gheenă, se despart de rău. Iar alţii, săvârșind virtutea 
pentru nădejdea răsplății făgăduite celor ce au viețuit binecredincios, dobândesc 
binele nu prin iubire, ci prin așteptarea răsplăţii. Dar cel ce aleargă din suflet (spre 

Tot la Părintele Cheremon (precum şi la alţi Părinţi) găsim şi o 
exemplificare a celor trei motive „care fac pe oameni să se stăpânească 
de la păcate” şi prin urmare să se alipească de Dumnezeu. Acestea 
sunt: „teama de gheenă şi de legile de aici” (frica de pedeapsă), 
„nădejdea şi dorinţa Împărăției cerurilor” (nădejdea bunătăţilor 
viitoare) şi „simţul binelui, împreună cu dragostea pentru virtuţi” 
(iubirea lui Dumnezeu). După cum se vede primul motiv este în 
legătură cu teama şi credința care „face ca, de teama judecății şi a 
pedepselor viitoare, să ne ferim de contactul cu păcatele”, al doilea ţine 
de nădejde, care, „îndepărtând mintea noastră de cele prezente, 
dispreţuieşte toate plăcerile trupului, prin aşteptarea darurilor 
cereşti”, iar al treilea motiv îl constituie dragostea care „aprinzându-ne 
cu ardoarea minţii către iubirea de Hristos şi către roadele virtuţilor 
duhovniceşti, face ca să urâm cu tot disprețul tot ce este contrar 
acestora”. 

Primele două pricini, sunt proprii „acelor oameni care, tinzând să 
înainteze în virtuţi, n-au încă un simţământ puternic pentru ele „deci 
acelora care se despătimesc şi tind spre sfinţenie, dar care încă sunt 

copii în ale duhovniciei şi trăiesc acea teamă de Dumnezeu. lar a 


treia pricină este proprie celor desăvârşiţi, căci: „este a lui Dumnezeu 


şi a acelora care au primit în ei chipul şi asemanarea lui Dumnezeu” +, 


a celor care nu mai sunt robi, ci fii şi moştenitori ai lui Dumnezeu, prin 

lisus Hristos ““, unora ca aceştia fiindu-le proprie, frica lui Dumnezeu. 


Așadar, vedem că între frica de Dumnezeu și frica lui Dumnezeu 
apare o altă temere, proprie celor din treapta argațţilor, din treapta 
nădejdii, această temere fiind mai evoluată decât frica de chinuri, dar 


nu atât de rafinată ca și frica desăvârșită. Și această temere - frica din 


desăvârșire) alungă frica (căci are o simţire de slugă cel ce nu din iubire rămâne 
lângă Domnul, ci de frica biciului nu fuge de El). Acela nu se gândește nici la răsplată, 
ca să nu pară că preţuiește mai mult plata decât pe Cel ce dăruiește câștigul. EZI 
iubește din toată inima, din tot sufletul și din toată puterea, nu altceva din cele ce se 
fac de El, ci pe Însuși Acela care este izvorul bunătăților. Deci această simţire o 
legiuiește sufletelor auzitorilor Cel ce ne cheamă spre împărtășirea de El”. 

46 Galateni 4, 1: „Zic însă: Câtă vreme moştenitorul este copil, nu se deosebeşte cu 
nimic de rob, deşi este stăpân peste toate”. 

147 Sfântul Ioan Casian, Convorbiri duhovnicești, op. cit., pp.272-273. 

48 Galateni 4, 7: „Astfel, dar, nu mai eşti rob, ci fiu; iar de eşti fiu, eşti şi moştenitor al 
lui Dumnezeu, prin lisus Hristos”. 

nădejde - va fi numită prin sintagma de frică de Dumnezeu, ea nefiind o 
frică a iubirii. Când cel ce se nevoiește și-a însușit această frică, acest 
lucru devine evident, acesta (omul) vindecându-se de acea stare 
bolnăvicioasă de theophobie mortifiantă, recăpătându-și forțele pentru 
o nouă luptă, dar de data aceasta, sub patronajul înveselitor al nădejdii 
în mântuire. 

De reţinut că, pe tot parcursul drumului de despătimire, nevoitorul 
trebuie să fie atent la ceea ce-i dă Domnul, netrebuind să-și impună, de 
la sine putere, o încredere prea mare în netemerile sale față de orice 
primejdie, și nici să se bazeze pe docilitatea tâmpă faţă de orice 
element timeric „izbăvitor”, căci Duhul Sfânt îi va da răspuns (dacă îl 
va cere și îl va asculta cu grijă) pentru orice problemă, de vreme ce 
adesea, nevoitorul, prin gustarea extremelor, se întristează de 
nereușita acţiunilor sale, iar de aici până la deznădejde nefiind decât 
un pas. 

O împărţire a urcuşului duhovnicesc în trei trepte (trepte cu 
propriile lor frici inerente), exemplificând şi reprezentanţii fiecărei 
trepte în parte, găsim şi la Sfântul Maxim Mărturisitorul 1% , acesta 
identificând pe prima treaptă pe cei începători, care, „se află la porţile 
curţii dumnezeieşti a virtuţilor” numiţi şi temători, pe treapta a doua 
cei înaintați, care, „au dobândit o deprindere măsurată a raţiunilor şi a 
chipurilor virtuţii”, iar pe ultima treaptă pe cei desăvârșiţi, care, „au 
ajuns prin cunoaştere la vârful însuşi al adevărului, care se face 
întrevăzut prin virtuţi” 150. 

Dar, aceste pedepse, chinuri, precum şi răsplăţile ulterioare, pot fi 
şi în viaţa aceasta, precum şi în cea viitoare, cu cât ele se apropie mai 
mult de transcendenţă şi veşnicie, cu atât au o influenţă mai puternică 
asupra celor ce se tem de chinuri ori doresc bunătăţile cuvenite lor, cu 
toate că, celor care sunt alipiţi lumescului li se poate vesti judecata 
viitoare la fiecare ceas şi tot nu vor tresări la auzul acesteia. 


1% Despre cele trei laturi ale vieţii ascetice la Sfântul Maxim Mărturisitorul - filosofia 
practică, contemplarea naturală și teologia tainică - vezi Prof. S. L. Epifanovici, 
Sfântul Maxim Mărturisitorul și teologia bizantină, Editura Evanghelismos, București, 
2009. 

5 Filocalia, vol. III, op. cit., p.57. La Sfântul Maxim Mărturisitorul găsim şi alte 
clasificări, vezi Filocalia, vol. III, op. cit., pp.57-60. 

Cu toate că, această frică este folositoare, căci îi introduce pe cei 
ce o urmează în începuturile fericirii %!, ea este până la urmă limitată: 
„temerea ce se naşte din aşteptarea pedepsei pentru greşeli având 
drept pricină a naşterii sale păcatul, întrucat nu e curată, nu va 
rămânea pentru totdeauna, ci va dispărea împreună cu păcatul, prin 
pocăință” +2. Omul este chemat să transgreseze această frică, ţintind 
către iubirea desăvârşită: „În iubire nu este frică, ci iubirea desăvârşită 
alungă frica, pentru că frica are cu sine pedeapsa, iar cel ce se teme nu 

este desăvârşit în iubire . Frica are cu sine pedeapsa tocmai din 


cauza stării de păcat, deci, de nedesăvârşire, în care se află cei ce o 
trăiesc, cei ce se luptă încă cu patimile, căci această frică este proprie 


„drepţilor ce se curăţesc încă” +. Înţelegem prin urmare, că frica lui 

Dumnezeu proprie drepţilor *%, o exclude pe prima, cea începătoare, 


după cuvântul Sfântului Dorotei: „prin această frică desăvârşită, care 
lucrează pe temeiul dragostei, e izgonită frica începătoare” 1%. Dar, aşa 
cum frica lumească (nefirească), este izgonită nu de credinţa omului, ci 
de ajutorul lui Dumnezeu care-i vine ca răspuns la credinţa în El 47, tot 
aşa, şi frica lui Dumnezeu înlătură frica de Dumnezeu - mai precis o 
desăvârşeşte aducând-o în sensul, rostul ei firesc - prin iubirea cu care 
se împleteşte şi în care se manifestă, iubire izvorâtă din Dumnezeu, din 
Dumnezeul-lubire. Aceasta este cea care înlătură temerea 


nedesăvârşită şi aceasta o aduce la starea de plinătate, la starea de 

frică desăvârşită, căci „iubirea desăvârşită alungă frica . „Această 


dragoste *% îl conduce 1% la frica cea desăvârşită, fiindcă unul ca acesta 
se teme şi păzeşte credincioşia faţă de voia lui Dumnezeu nu din frica 


151 Sfântul Ioan Casian, Convorbiri duhovnicești, op. cit., p.282. 

152 Filocalia, vol. III, op. cit., p.59. 

155 1loan 4, 18. 

154 Filocalia, vol. I, op. cit., p.341. 

155 Filocalia, vol. III, op. cit., p.60. 

15 Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.III, op. cit., p.77. 

157 Jean-Claude Larchet, Terapeutica bolilor spirituale, op. cit., p.544. 

15 1loan 4,18. 

159 Cea desăvârşită; vezi 1loan 4,18. 

15 Pe om, pe cel aflat în starea de rob sau argat, dar şi pe cel ce se află în iubire, căci 
aceasta având în ea frica lui Dumnezeu, îi imprimă acesteia o dinamică proprie stării 
veşnicei epectaze, stării veşnicei iubiri, căci atât cât vei iubi, atât îţi vei păstra şi acea 
frică curată ce nu va înceta vreodată, după cuvântul: „Frica de Domnul e preacurată, 
dăinuind în vecii vecilor”. (Ps.18,10)(S4/1) 

pedepselor, nu pentru a scăpa de muncile cele veşnice, ci pentru că, 
precum am spus, gustând din duiceața petrecerii cu Dumnezeu, se 
teme să nu cadă, se teme să nu se lipsească de aceasta” “%! (Sfântul 
Dorotei). 

Cel ce a dobândit această dragoste nu se mai teme de Dumnezeu 
ca de un Judecător, nu se mai teme de ameninţări. „Zis-a avva Antonie: 
eu nu mă mai tem de Dumnezeu, ci îl iubesc pe El. Că dragostea scoate 
afară frica” +2. În acest sens afirmă şi Sfântul Maxim Mărturisitorul: 
„Prima temere este scoasă afară de dragostea desăvârşită a sufletului, 
care a dobândit-o şi care nu se mai teme de chinuri. A doua temere 
este împreunată pururea, cum s-a spus, cu dragostea” 46%. 

Dar, nu numai frica lumească este înlăturată de şi prin ajutorul lui 
Dumnezeu, şi nu numai frica lui Dumnezeu vine din iubirea Lui pentru 
noi, ci şi frica de Dumnezeu, această mijlocitoare a iubirii, vine tot din 
grija lui Dumnezeu pentru noi: „Frica Gheenei şi dragostea Împărăției 
464 dau puterea de a răbda necazurile. lar aceasta nu vine de la noi 
înşine, ci de la Cel ce cunoaşte gândurile noastre” 1% (Sfântul Marcul 
Ascetul). 

De fapt, întreaga activitate umană este susţinută de Dumnezeu, El 
având puterea de a-l strămuta pe om din această lume în lumea 
cealaltă - veşnica Împărăţie. Şi mai cu seamă, fiecare lucru bun pe care 
dorim să-l săvârşim şi pe care îl săvârşim, vine din ajutorul lui 
Dumnezeu, Care conlucrează cu omul prin harul Său, de vreme ce mai 
înainte de a ne dori să facem ceea ce e bine, Dumnezeu a dorit acest 
lucru. „Frica de Dumnezeu ne sileşte să luptăm cu păcatul. Dar luptând 
noi, însuşi harul lui Dumnezeu îl surpă” 1% (Sfântul Marcul Ascetul). 

Această frică este însă benefică, ea constituind o premisă a iubirii, 
fără de ea neputându-se ajunge la iubirea desăvârşită, căci: „Nimenea 
nu poate să iubească pe Dumnezeu din toată inima, dacă nu se va teme 
151 Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.III, op. cit., p.77. 

462 Patericul, op. cit., p.13. 

1% Filocalia, vol. Il, op. cit., p.74. 

464 Două stări, proprii celor ce încă se curăţesc: robii şi argații. 
1% Filocalia, vol. I, op. cit., p.262. 

466 Ibidem, p.270. 

de El mai întâi întru simţirea inimii” (Sfântul Diadoh al Foticeii) 1%. Iar 
Preacuviosul Avvă Dorotei conchide şi el că: „e cu neputinţă a atinge 
frica desăvârşită altfel decât prin cea începătoare” 4%. Tot în această 
accepţie afirmă şi Sfântul Simeon Noul Teolog: „Din frică se naşte 
dragostea (...)” 4%. 

Aşa se face că această frică este de un real folos nouă tuturor, 
dacă nu cumva am depăşit-o. Dar, dacă nu am depăşit-o şi ne aflăm 
încă în lupta cu patimile, această frică are toate motivele să persiste, 
fiind de mare importanţă mântuirii noastre. „Se cuvine ca frica să 
stăruie în sufletul omului atâta vreme cât iubirea n-a ajuns la 
desăvârşire pentru că ea contribuie în mare parte la curăţia omului de 
păcate şi la atingerea nepătimirii, fără de care nu poate omul atinge 
deplinătatea iubirii”(Jean-Claude Larchet) 1”. Iar, dacă ţinem cont că 
nepătimirea este văzută ca o obligativitate sufletească fără de care nu 
putem aspira conştienţi fiind, spre dragostea deplină, şi fără de care nu 
putem atinge şi intra în această dragoste, frica de Dumnezeu apare ca 
o necesitate pe care trebuie să ne-o însuşim, să o dorim şi să o cerem 
de la Dumnezeu. 

Sfântul Maxim Mărturisitorul spune în acest sens că: „temerea de 
Dumnezeu... face să se nască în noi pe rând: înfrânarea, răbdarea, 
nădejdea în Dumnezeu şi nepătimirea, din care răsare dragostea” *, 
tot el afirmând că: „dragostea este născută de nepătimire” 12. 

Sfântul Simeon Noul Teolog atrage atenţia celor care cred că pot 
dobândi iubirea fără a trece prin încercările fricii de chinuri, unii ca 
aceştia trăind în iluzii, de vreme ce această stare este indispensabilă 
începătorilor în ale nevoinţelor duhovniceşti “5: „Tuturor celor ce încep 


15 Tbidem, p.340. 

468 Sfântul Ignatie Briancianinov, Aripi duhovnicești pentru cei ostenitțti și Împovärați. 
Experienţe ascetice, vol.III, op. cit., p.77. 

159 [pidem, p.82. 

170 Jean-Claude Larchet, Terapeutica bolilor spirituale, op. cit., p.549. 

171 Filocalia, vol. Il, op. cit., p.74. 

172 Ibidem, p.61. 

1733 începători sunt şi cei care, scoşi din inconştienţa în care zăceau, doresc a pune 
piatră de temelie vieţii virtuoase, dar şi cei care, deşi sunt mai avansați, mai sporiţi 
duhovniceşte faţă de cei dintâi, nu au ajuns, însă, la nepătimire. Şi primii şi cei din 
urmă se află încă în procesul de despătimire, şi ambii au nevoie de această frică, 
chiar dacă primii se vor teme mai mult de chinurile cele veşnice, iar ceilalţi se vor 
teme de a nu pierde bunătăţile pe care, cred ei, că le vor primi ca răsplată a faptelor 

să vieţuiască după Dumnezeu, le este folositoare frica chinurilor şi 
durerea ce se naşte din ea. Iar cel ce-şi închipuie că poate pune început 
fără durere şi fără lanţuri şi fără călău (frică), nu numai că-şi aşează 
temelia faptelor sale pe nisip, ci îşi închipuie chiar că-şi poate face casa 
în aer, fără temelie, ceea ce este întru totul cu neputinţă. Căci durerea 


aceasta naşte toată bucuria şi lanţul acesta rupe toate lanţurile 


păcatelor şi ale poftelor şi călăul acesta nu pricinuieşte moarte “î, ci 


viaţă veşnică” 45. 


Sfântul Diadoh al Foticeii laudă acest „leac adevărat al vieţii” 
necesar curăţirii noastre, indubitabil sprijin pe calea despătimirii 
înspre nepătimire, văzută ca o „curăţire desăvârşită”. „Dar când începe 
să se curăţească cu multă luare aminte “5, simte frica lui Dumnezeu 1”, 
ca pe un leac adevărat al vieţii, care mustrându-l, îl arde ca într-un foc 
fără durere. Pe urmă, curăţindu-se treptat, ajunge la curățirea 
desăvârşită, sporind în dragoste pe măsură ce se micşorează frica din 
el. În felul acesta ajunge la dragostea desăvârşită, în care, cum am zis, 


nu mai este frică, ci nepătimirea deplină, produsă de slava lui 


lor. Dar din ascetica Părinților reiese că ambele forme de manifestare ale acestei 
frici, sunt de multe ori împreunate, de vreme ce, cei din urmă pot privi la bunurile 
veşnice ca la ceva ce li se cuvine, ei meritând negreşit acestea datorită faptelor lor 
ascetice sau cum s-ar spune, virtuoase, nu datorită milostivirii şi ajutorului lui 
Dumnezeu. Tocmai această conştiinţă - că nu prin sine însuşi, ci prin conlucrarea cu 
Dumnezeu, omul poate dobândi binele (bine dăruit de Dumnezeu) - face ca fapta 
„bună” să devină virtuoasă. Astfel că, şi cei mai înaintați duhovniceşte pot apela la 
forma primă a fricii de Dumnezeu - frica de chinuri. Dar, doar atunci când ei se vor 
ridica la starea de nădejde, la bucuria nădejdii, ei vor putea lăsa făptuirea fricii şi vor 
putea începe făptuirea iubirii, dezbrăcându-se de frica şi de spaima căii, inimile lor 
începând să fie puse în mişcare neîncetat de o încredere crescândă. Dar aceasta este 
o stare despre care doar cei ce o trăiesc, pot da mărturie. Cf. Sfântul Isaac Sirul, 
Cuvinte către singuratici. Partea a doua recent descoperită, op. cit., pp.130-131. 

174 Părintele Dumitru Stăniloae explică într-o notă la acest pasaj: „Se accentuează aici 
un mare paradox: durerea naşte bucurie; călăul fricii duce la viaţă. Pentru că acestea 
sensibilizează şi întăresc spiritul, nu-l lasă în somnolenţă şi în lipsa de tărie. În 
aceasta stă faptul că prin cruce se ajunge la viață”. 

175 Filocalia, vol. VI, op. cit., pp.65-66. 

176 Este vorba de curățirea sufletului, curăţire începătoare fără de care - după cum 
spune Sfântul Diadoh al Foticeii - sufletul nu poate simţi frica lui Dumnezeu, „chiar 
dacă i-ar vesti cineva neîncetat Judecata înfricoşată şi aspră a lui Dumnezeu”. 
(Filocalia, vol. I, op. cit., p.341) Cu toate că e nevoie de o curăţire preliminară simţirii 
la parametri normali a fricii de Dumnezeu, acest lucru nu exclude ca această frică să 
fie folosită ca leac în chiar această curăţire începătoare, orice leac fiind întrebuințat 
cu discernământ duhovnicesc şi nu după anumite standarde, chiar dacă în Tradiţia 
Bisericii găsim diferite exemple de tratamente şi vindecări. Acest fapt este evident, 
căci toţi avem nevoie de binecuvântările fricii (mai mici sau mai mari), în funcţie de 
nevoile personale. 

177 Frica de Dumnezeu. 

Dumnezeu. Să avem deci ca laudă neîncetată, mai presus de toate 
laudele, întâi frica lui Dumnezeu “'$, apoi dragostea, care este plinirea 
legii desăvârşirii în Hristos” 19. 

Înţelegem că această frică este un bun indispensabil urcării pe 
calea despătimirii, dar care, la un anumit moment hotărât de 
Providenţă, devine dispensabil, acest bun metamorfozându-se, lăsând 
totodată în urmă modurile de manifestare anterioare. De aici şi 
etichetarea acestei temeri nedesăvârşite (dar necesară urcuşului 
duhovnicesc), ca necurată 1%, deoarece cei ce o trăiesc, sunt şi ei la 
rândul lor necuraţi, păcătoşi, necurăţiţi deplin, în sensul că, nu au 
ajuns la nepătimirea deplină, ei nefiind încă desăvârşiţi. lar această 
frică este o mărturie a faptului că ne aflăm încă în lupta cu patimile, 
putând oricând să capitulam ori să învingem: „Pentru fiecare patimă 
care se mişcă în tine şi care se luptă cu tine, în războiul cu ea te 
însoțesc frica şi întristarea” 481; iar Părintele Cheremon adaugă: „Unde 
există neliniştea războiului nu pot să nu intervină primejdiile rănilor” 
482, 

Iată o evidenţiere mai clară a celor două temeri (cea desăvârşită şi 
cea nedesăvârşită) din care reiese caracterul de nedeplinatate a fricii 
de Dumnezeu şi, prin urmare, limitele ei: „În sfârşit, este cu mult mai 
preţios lucru să nu te desparţi de bine pentru binele însuşi %%, decât să 
nu-ţi dai consimţământul la acel rău de teama răului 4%, 

În primul caz, binele este primit de bună voie, pe când în al doilea, 
din constrângere, ca şi cum ai vrea să-l faci, dar te fereşte de aceasta 
teama de chinuri, sau dorinţa de răsplată. Cine se abţine de frică de la 
măngâierile păcatelor, dacă dispare obstacolul fricii se va întoarce 


485 


iarăşi la ceea ce iubeşte *%, şi de aceea nu va dobândi statornicia în a 


178 Frica de Dumnezeu. 

179 Filocalia, vol. 1, op. cit., p.341. 

480 Filocalia, vol. III, op. cit., p.59. 

481 Sfântul Isaac Sirul, Cuvinte către singuratici. Partea a doua recent descoperită, op. 
cit., p.169. 

482 Sfântul Ioan Casian, Convorbiri duhovnicești, op. cit., p.276. 

483 Referire la cei ce au ajuns la desăvârşire şi care au în ei „adânc înrădăcinat 
sentimentul virtuţii”. 

484 De teama chinurilor, a pedepselor. 

185 Se va întoarce la păcat, la „dezmierdările” lui. 

face bine, şi nici siguranţa că altădată nu va mai fi ispitit, fiindcă nu va 
avea puternică şi veşnică pacea neprihanei” 486. 

Aşadar, înţelegem că această frică de Dumnezeu, începătoare a 
curăţirii sufletului 87 (Sfântul Grigorie Palama), are anumite limite, cu 
alte cuvinte, nu este veşnică cum este temerea curată, frica lui 
Dumnezeu “5, şi prin urmare, poate fi depăşită în încercarea de 
depăşire treptată a fiecărui nivel din cadrul urcuşului duhovnicesc. lar 
această încercare de continuă depăşire a stării prezente, stare 


489 este în strânsă 


prezentă a omului aflat încă în lupta cu patimile, 
legătură cu pocăinţa (metanoia), prin care şi în care, după cuvântul 
Sfântului Maxim Mărturisitorul, dispare această frică de Dumnezeu 1%. 
Dar această metanoia, această schimbare a minţii (meta = „după”, 
„Mai sus de...”, „dincolo de...”, sugerând o depăşire a ceva, a cuiva, iar 
nous = rațiune, inteligenţă, gândire, suflet, minte, gândire umană - 
suflet gânditor, energia sufletului în esenţa sa) *!, această asceză de a 
face mintea de nebiruit pentru patimi şi de a o apropia de „darul 
vederii dumnezeieşti” 1%, deci, de a o întoarce de la cele rele către cele 
bune, de la păcat către Dumnezeu, este o călătorie către veşnicia lui 
Dumnezeu, către asemănarea cu El **%, şi ca termen deţinând o bogăţie 
stilistică ce nu poate fi tradus cu adevărat nici prin termenul „căinţă”, 
nici prin cel de „pocăinţă”, metanoia (tradus adesea prin pocăință) 
exprimând întoarcerea totală a făpturii ce revine la Dumnezeu, 
sintetizând un ansamblu de atitudini sau secvenţe succesive **. Dar, 
acest mod de viaţă în pocăință - mod nou de viață centrat pe întoarcere 


495 


şi „răsturnarea” conduitei *%, în care natura nu este depăşită, ci 


486 Sfântul Ioan Casian, Convorbiri duhovnicești, op. cit., p.276. 

487 Jean-claude Larchet, Terapeutica bolilor spirituale, op. cit., p.549. 

488 Filocalia, vol. III, op. cit., p.59, p.60. 

489 Acest adevărat război nevăzut, a cărui durată este toată viața noastră. 

1% Tbidem. 

191 Dicţionar de filosofie, op. cit., p.454, p.503. Gheorghe Vlădutescu, O enciclopedie a 
filosofiei greceşti, Editura Paideia, Bucureşti, 2001, p.370, p.371, p.385, p.391, p.393. 
Mitropolit Hierotheos Vlachos, Psihoterapia ortodoxă, op. cit., p.262. 

1% Sfântul Isaac Sirul, Cuvinte către singuratici. Partea a doua recent descoperită, op. 
cit., p.130. 

1% Ieromonahul Rafail Noica, Cultura Duhului, op. cit., p.64, p.65. 

1% Makarios Simonopetritul, Triodul explicat. Mistagogia timpului liturgic, op. cit., 
p.63. 

1% Ibidem, p.80. 

restaurată în dinamismul ei originar, în care omul se conformează 
conduitei divino-umane a lui Hristos, întru care natura divină şi natura 
umană se întrepătrund desăvârşit 1% - apare în strânsă legătură cu 
frica. După Sfântul Isaac Sirul, pocăinţa este al doilea har ce se naşte 
în inimă din credinţă şi frică 7”. Dar dacă pocăinţa apare prin 
mijlocirea fricii, cum este posibil ca această frică 1% să dispară - după 
cuvântul Sfântului Maxim Mărturisitorul - prin pocăință? Avem aici o 
altă aparentă contradicţie. Ca şi în cazul precedent al curăţirii 
preliminare a sufletului pentru putinţa de a simţi roadele fricii de 
Dumnezeu, fapt relatat de Sfântul Diadoh al Foticeii, în care am arătat 
că nu este exclus ca însăşi frica de Dumnezeu să fie folosită ca 
medicament în tratamentul acelei curăţiri începătoare, tot aşa, şi aici, 
nu excludem legătura strânsă între această frică şi pocăință - legătură 
necesară aproprierii de către om a modului metanoic de viaţă. Faptul 
că frica de Dumnezeu este intermediarul omului pentru pocăință, nu 
elimină vieţuirea celei dintâi în cadrul celei de-a doua. Din contră: 
„Frica de Dumnezeu, susţinută de conştiinţa unei vieţi păcătoase duce 
pe de o parte la pocăință pentru păcatele trecute, pe de alta, la 
evitarea, prin înfrânare, a păcatelor viitoare” 1%, acest lucru 
constituind esenţa mecanismului pocăinţei, şi chiar dacă uneori această 
pocăință poate apărea sub forma unor „elanuri ale căinţei” izvorâte 
numai din voinţa liberă a omului 5%, noi ştim că până şi această voinţă 
nu ar fi fost posibilă dacă harul lui Dumnezeu nu ar însufleţi-o, şi dacă 


Economia mântuirii noastre nu ar fi fost deja săvârşită prin şi în 


1% Ibidem, p.69. 

1% Sfântul Ignatie Briancianinov, Aripi duhovnicesti pentru cei osteniți și împovărați. 
Experiente ascetice, vol.III, op. cit., p.80. 

1% Frica de Dumnezeu. 

1% Preot Profesor Dr. Acad. Dumitru Stăniloae, Ascetica şi mistica ortodoxă, vol. 1, 
op. cit., p.129. 

5% Pocăinţa nu constă doar din abţinerea de la anumite lucruri şi săvârşirea altora, ca 
într-o simplă vieţuire etică, ci o continuă conlucrare a omului cu Dumnezeu, o 
continuă schimbare a conduitei sale (de către om prin şi în Hristos), a conştiinţei sale, 
a sensului şi a faptelor sale spre lucrurile bune mai înalte, nevoinţă văzută ca o 
conevoinţă, în care omul trebuie să ţină seama în primul rând de ajutorul lui 
Dumnezeu şi de iertarea Lui, iertare ce este în fond rod al milostivirii divine, iar nu al 
căinţei, căinţă ce rămâne întotdeauna insuficientă. Pentru mai multe detalii, vezi 
Makarios Simonopetritul, Triodul explicat. Mistagogia timpului liturgic, op. cit. 

Hristos, El fiind Cel ce a deschis şi ţine deschise porţile pocăinţei 5%. 


lată cum explică Sfântul Isaac Sirul, acest raport dintre frică şi 
pocăință: „Precum este cu neputinţă a trece marea largă fără corabie, 
aşa este cu neputinţă să ajungă cineva la dragoste fără frică. Marea 
cea puturoasă care se află între noi şi raiul cel gândit putem să o 
trecem în corabia pocăinţei, ce are ca vâslaşi frica. Dacă nu îndreaptă 
(vâslaşii - frica) corabia pocăinţei, în care trecem marea lumii către 
Dumnezeu, atunci ne înecăm în marea puturoasă. Pocăinţa este 
corabia; frica este cârmaciul ei; dragostea e limanul dumnezeiesc. 
Frica ne bagă în corabia pocăinţei şi ne trece marea cea puturoasă a 
acestei lumi, îndreptându-ne la limanul cel dumnezeiesc - la dragoste, 
spre care năzuiesc toţi cei osteniţi şi împovăraţi (Matei 11, 28) de 
pocăință” 5%. Identificăm aici rolul benefic al fricii, acela de a zgudui, 
de a trezi conştiinţa şi de a o pune în slujba binelui, de a-l face pe om 
să-şi conştientizeze starea sa de păcătoșenie, prin întoarcere la sine, 
venire în fire (Luca 15, 17) urmată de o întoarcere la Dumnezeu cu 
elementele ei intrinseci, cu alte cuvinte, rolul de a ne integra în starea 
metanoică, de vreme ce zice că, frica ne bagă în corabia pocăinţei, şi 
pe de altă parte rolul de a întreţine duhul metanoic, de a fi un 
combustibil, un izvor de energie necesară menţinerii omului pe 
traiectul firesc, înspre limanul dumnezeiesc - dragostea, şi de a cârmui 
starea omului, de a indica şi a menţine direcţia precisă, - înspre 


503 


Dumnezeu, fiind un fel de busolă duhovnicească ° , căci spune: „frica 


(...) ne trece marea cea puturoasă a acestei lumi, îndreptându-ne la 


limanul cel dumnezeiesc - la dragoste” ®™* . 


Cu toate acestea, faptul că în pocăință un rol hotărâtor îl are frica 


de Dumnezeu, lucrul acesta nu imprimă fricii un caracter constant, ca 


501 Makarios Simonopetritul, Triodul explicat. Mistagogia timpului liturgic, op. cit., 
p.69. 

502 Sfântul Ignatie Briancianinov, Aripi duhovnicești pentru cei osteniti si împovărați. 
Experiente ascetice, vol.III, op. cit., p.81. 

503 De aceea spune prorocul David în psalmul 118, 120: „Străpunge cu frica Ta trupul 
meu, căci de hotărârile Tale m-am temut”.(S4/1) 

5% De aceea, de multe ori în viață, trebuie să ne încredem în frică mai mult decât în 
alte afecte pe care le nutrim, atâta timp cât suntem integrați într-o viață mântuitoare, 
o viaţă în Biserică, în modul ei divino-uman de a fi. Aţintind privirea asupra fricii 
putem vedea astfel în ce direcţie ne îndreptăm, cât și cum ne temem, și de cine 
anume, de ce? 

şi cum ea ar rămâne în aceeaşi intensitate, de vreme ce, prin cele 
spuse anterior, am evidenţiat metamorfozarea acestei frici într-o formă 
mai nobilă, datorită dragostei divine: „sporind în dragoste pe măsură 
ce se micşorează frica din el” 5%, ajungând la „dragostea desăvârşită, în 


5%; iar a doua temere, frica curată este 


care nu mai este frică” 
împreunată pururea cu dragostea “%, temere ce rămâne, datorită 
caracterului ei fiinţial, în veacul veacului 58. 

Este firesc ca datorită caracterului dinamic al pocăinţei să i se 
imprime şi fricii de Dumnezeu acest dinamism, acest mod de a fi, de a 
se mişca „din începuturi în începuturi” 5%, şi de a căpăta treptat o altă 
intensitate, un alt sens, devenind, într-un stadiu mai avansat al 
pocăinţei, ceea ce am numit ca fiind frica lui Dumnezeu. De aceea, 
Sfântul Maxim Mărturisitorul spune că această frică de Dumnezeu „se 
stinge şi trece, dispărând prin pocăință” 510, căci înseşi elanurile căinţei 
de la începutul urcuşului duhovnicesc se schimbă şi trec, fiind depăşite, 
dispărând treptat cu cât omul se apropie de starea nepătimirii şi a 
vederii lui Dumnezeu, primind mereu un nou sens. 

Iar, frica de Dumnezeu care la început a avut funcţia ei pedagogică 


+» 511 


„bună pentru slugi a 


„pe parcurs va părăsi pe cel ce se nevoieşte 
ajungând la o nouă stare duhovnicească întru care i se revelează noi 
înţelesuri şi semnificaţii, lăsându-l în grija altei temeri, acea 
„îndrăznire din iubire, împreunată în acelaşi timp cu sfiala” (Părintele 
Dumitru Stăniloae) *!*, căci deşi aspectul ei juridic necesar primei 
trepte a nevoinţei a trecut, funcţia ei pedagogică, în noua formă de 
frică a lui Dumnezeu, nu şi-a pierdut decât aspectul ei prim, acum 
înfăţisându-se ca o sfială de a nu-L supăra pe Dumnezeu, căci după 


505 Filocalia, vol. I, op. cit., p.341. 

506 Ibidem. 

507 Filocalia, vol. Il, op. cit., p.74. 

508 Filocalia, vol. III, op. cit., p.59. 

509 Makarios Simonopetritul, Triodul explicat. Mistagogia timpului liturgic, op. cit., 
p.71. 

510 Filocalia, vol. III, op. cit., p.60. 

51 Filocalia, vol. II, op. cit., p.243. 

512 „Frica este toiagul părintesc care ne cârmuieşte până când vom ajunge la raiul cel 
duhovnicesc al bunatăţilor; când vom ajunge acolo, ne va lăsa şi se va întoarce”. 
(Sfântul Isaac Sirul, apud Sfântul Ignatie Briancianinov, Aripi duhovnicești pentru cei 
osteniți și împovăraţi. Experienţe ascetice, vol.III, op. cit., p.80) 

513 Filocalia, vol. VI, op. cit., p.37. 

Sfântul Maxim Mărturisitorul: „iubirea care e despărțită de temere se 
schimbă de cele mai multe ori în dispreţ, nefiind înfrânată de temere 
îndrăzneala care se naşte în chip firesc din ea” tt, iar frica lui 
Dumnezeu, care e împreunată cu dragostea „susţine pururea în suflet 
sfiala evlaviei, ca nu cumva pentru îndrăzneala dragostei, să ajungă la 
nesocotirea lui Dumnezeu” 515. 

Dar, şi Sfântul Grigorie Palama arată rolul pedagogic şi curăţitor al 
fricii de Dumnezeu, considerând-o cauzatoare şi mijlocitoare a iubirii, şi 
prin urmare, a însăşi vederii lui Dumnezeu: „Curăţirea sufletului are ca 
începătoare frica de Dumnezeu (Pilde 1, 7), din care se naşte 
rugăciunea neîncetată către Dumnezeu întru durerea inimii şi lucrarea 
poruncilor evanghelice. Şi reîmpăcându-se omul cu Dumnezeu prin 
rugăciune şi împlinirea poruncilor, frica se preschimbă în iubire, iar 
îndurerearea din vremea rugăciunii se preface în bucurie de nespus, 
care face să răsară floarea cunoștinței celei sfinte” 516. 

Cu toate că acestă frică de Dumnezeu este folositoare, ea indicând 
- dacă este înţeleasă în adevăr - drumul firesc spre unirea cât mai 
deplină a omului cu Dumnezeu, totuşi, prin ignorarea ei - precum şi a 
altor indicii şi daruri duhovniceşti - omul poate să decadă, despre acest 


fapt urmând să relatăm în cele ce urmează. 


2.3.2. Despre posibilele căderi din frica de Dumnezeu şi din 
frica lui Dumnezeu. 


Când vorbim despre căderile din frica de Dumnezeu şi din frica lui 
Dumnezeu, vorbim implicit şi de stările duhovniceşti întru care se află 
cei ce nutresc asemenea frici, iar căderile vor viza cele două trepte ale 
urcuşului duhovnicesc, treapta începătorilor, împreunată pentru frica 
de Dumnezeu în anumite cazuri cu cea a celor de mijloc, şi treapta 
desăvârşiţilor. 

Pentru prima treaptă a celor ce săvârşesc toate ale nevoinţei cu 
gândul la un Dumnezeu legiuitor, judecător, Care plăteşte fiecăruia la 
514 Filocalia, vol. III, op. cit., p.59. 


515 Filocalia, vol. Il, op. cit., p.74. 
516 Jean-Claude Larchet, Terapeutica bolilor spirituale, op. cit., p.549. 

timp şi fără greş, ei nedepăşind dreptatea prin iubire, le corespunde 
frica de Dumnezeu, iar aceştia căzând din această stare revin la frica 
de lume, corespunzătoare stării păcătoase a celor ce s-au autonomizat 
de Dumnezeu, prin gândurile şi faptele lor, pornite din sinea lor, fără o 
conlucrare cu Divinul Personal. 

Despre o asemenea frică juridică şi despre pierderea ei, relatează 
Sfântul Nicolae Velimirovici (t 1956), şi chiar dacă în text ea apare 
scrisă în forma „frica lui Dumnezeu”, este uşor de sesizat aspectul ei de 
frică nedesăvârşită, de frică de Dumnezeu. 

„Ce înseamnă frica lui Dumnezeu? Înseamnă frica de a nu încălca 
legea lui Dumnezeu. Înseamnă ca în fiecare zi şi în fiecare ceas să 
cugetăm la poruncile Sale şi să ne străduim a le împlini. 

Cine pierde frica lui Dumnezeu şi calcă poruncile lui Dumnezeu, 
prin hulirea sfânt numelui Său, [...], prin dispreţuirea părinţilor săi [...], 
prin nepăzirea Duminicii ca zi de prăznuire a Învierii lui Hristos [...] - 
aşadar, cine calcă în acest chip poruncile lui Dumnezeu, toate sau 
numai una din ele, pierde frica lui Dumnezeu. Pentru aceasta, în el se 
sălăşluieşte frica de orice umbră, de ţipătul vulpii, de glasul cucuvelei, 
până şi de foşnetul frunzelor” 5”. 

Întelegem în ce stare de anxietate se află o asemenea persoană. 
„Nimic nu-i mai cumplit pe lume decât omul care a pierdut frica lui 
Dumnezeu. Cel ce încalcă poruncile lui Dumnezeu şi vieţuieste nu după 
poruncile lui Dumnezeu, ci după poruncile sale, pierde frica lui 
Dumnezeu; cu alte cuvinte, se face pe sine Dumnezeu” 51. Jar 
rezultatul individualizării, ca devenire din sine întru sine, şi implicit a 
refuzării devenirii personale, din şi în Dumnezeu, este cel firesc: o 
trăire a singurătăţii existenţiale, manifestată şi simțită în diverse 
forme. „Rodul pierderii fricii lui Dumnezeu este primirea a mii de frici, 
frica de mii de umbre, de glasuri şi de murmure din jur” *!9. Astfel că, 
fiecare obiect ori fenomen integrat în multiplul existenţial, este unul 
timeric, dezvăluind şi accentuând singurătatea existenţială, făcând-o pe 


517 Sfântul Nicolae Velimirovici, Episcopul Ohridei şi Jicei, Prin fereastra temniţei, 
Editura Predania, Bucureşti, 2007, p.108. 

515 [pidem. 

519 Ibidem. 

cât de generală şi normală, pe atât de îngrozitoare şi greu de suportat, 
căci necunoscându-le prin şi în „gândul lui Dumnezeu” 52%, de fapt nu le 
cunoaştem, obiectele, fenomenele, persoanele fiind străine pentru noi 
521, nişte necunoscute cu care, constatăm cu stupoare, că ne înrudim. 

Sfântul loan Scărarul (t 600-630?) vorbeşte şi despre „părăsirea 
lui Dumnezeu” - ca determinant al căderii din frica de Dumnezeu - faţă 
de cei ce se nevoiesc şi plâng, dar care din mândrie derapează din voia 
lui Dumnezeu şi care, deşi au transgresat frica de lume, prin păcat 
ajung să o aibă din nou, chiar într-o formă mai accentuată. „Cei care 
plâng °” şi nu se sperie de dureri, nu se mai tem de nimic; deseori însă 
sunt înspăimântați de vreun lucru oarecare şi atunci se prăbuşesc într- 
o adevărată pierdere a minţii. Şi pe bună dreptate aceasta; căci nu fără 
pricină părăseşte Domnul pe cei mândri, dorind ca prin aceasta să dea 
învăţătură şi celorlalţi, spre a nu se înălța” 5%. 

Vedem în această părăsire a lui Dumnezeu, un alt element al 
pedagogiei Lui, atât faţă de cei care au căzut de la frica de Dumnezeu, 
cât şi faţă de ceilalţi candidaţi la ea ori la cealaltă temere. 

Un semn bun de întrebare apare însă citind un fragment din 
scrierile Sfântului Nichita Stithatul (sec. XI) care, aduce în atenţia 
noastră pe lângă cazurile „tipice” de cădere din starea duhovnicească 
proprie fricii de Dumnezeu, şi exemple ale celor ce cad din starea 


proprie fricii lui Dumnezeu, a fricii curate. Din analiza anterioară am 


520 1Corinteni 2, 16: „Căci <<Cine a cunoscut gândul Domnului, ca să-L. înveţe pe El? 
>> Noi însă avem gândul lui Hristos”. Cf. Noul Testament, Bucureşti, 1857, reeditat 
cu binecuvântarea Prea Sfinţitului Galaction Episcop de Alexandria, Editura Biserica 
Ortodoxă Alexandria, 2003: „Că cine a cunoscut Gândul (Mintea) Domnului, carele să- 
l înveţe (îndrepteze) pre el? Iar noi avem Mintea lui Hristos”. 

521 Înţelepciunea lui Solomon 9, 14, 16-17: „Gândurile muritorilor sunt şovăielnice şi 
cugetările noastre sunt cu greşeală. Cu greu ne dăm seama despre cele ce sunt pe 
pământ şi cu osteneală găsim cele ce sunt chiar în mâna noastră (...) Cine a cunoscut 
voinţa Ta, dacă Tu nu i-ai dat înţelepciune şi dacă nu i-ai trimis de sus Duhul Tău cel 
Sfânt?” 

522 Prin „cei care plâng”, dar se mândresc, putem înţelege pe cei care au ajuns la 
treapta „lacrimilor ascetice”, ce ţin de frica de Dumnezeu şi starea duhovnicească 
proprie acesteia şi nu pe cei ce au primit darul „lacrimilor iubirii şi bucuriei”, ce 
însoțesc treapta superioară a smereniei, „smereniei dumnezeieşti”, încununând viaţa 
duhovnicească. Pentru mai multe detalii despre cele două feluri de lacrimi, vezi 
Makarios Simonopetritul, Triodul explicat. Mistagogia timpului liturgic, op. cit. De 
asemenea se pot consulta: Sfântul loan Scărarul, Scara Raiului, op. cit. și Irénée 
Hausherr, Teologia lacrimilor. Plânsul și străpungerea inimii la Părinţii răsăriteni, 
Editura Deisis, Sibiu, 2000. 

523 Sfântul Ioan Scărarul, Scara Raiului, op. cit., p.200. 

evidenţiat faptul că starea duhovnicească proprie fricii lui Dumnezeu, a 
fricii împreunate pururea cu dragostea este nepătimirea, iar faptul că 
unii care au ajuns la o asemenea stare pot eșua în continuarea 
aspiraţiei spre absolut, pune în gardă (sau ar trebui să o facă) pe orice 
nevoitor mai mult ori mai puţin experimentat. Dar această cădere, după 
cum vom vedea, vine dintr-o îngăduinţă dumnezeiască. „Începătorilor 
în viaţa virtuoasă le ajută în lucrarea poruncilor şi în fuga de rele, frica 
de chinuri. Dar celor ce au înaintat prin virtute, ajungând la vederea 
slavei lui Dumnezeu, li se naşte o altă frică, potrivită cu starea lor. E 
temerea curată care îi înfricoşează foarte mult, din dragoste (Ps.18, 
10). Aceasta îi ajută să stăruiască neclătinaţi în dragostea lui 
Dumnezeu, temându-se de înfricoşătoarea alunecare din ea. Celor 
dintâi, de li se întâmplă să cadă din starea lor, dar se căiesc şi iarăşi se 
ridică, le vine din nou frica cea dintâi, cu bune nădejdi. Celor de al 
doilea însă, de au căzut de la înălţimea vederii lui Dumnezeu, prin 
pizma vrăjmaşului, nu le vine îndată frica a doua, ci îi ia în primire o 
negură şi un întuneric gros de să-l prinzi cu mâna, fiind plini de 
mâhnire, de dureri, de amărăciune şi de frica cea dintâi a muncilor 
veşnice. Şi dacă Domnul Savaot n-ar scurta zilele acestei dureri cu 
neputinţă de purtat, nu s-ar mântui nici unul dintre cei ce cad de acolo” 
54 Ceea ce frapează la această expunere a posibilei căderi din cele 
două stări duhovniceşti este legat de eventualul eşec al celor din tagma 
desăvârşiţilor, a drepţilor, care, prin frica lui Dumnezeu, sunt ajutaţi 
„să stăruiască neclătinaţți în dragostea lui Dumnezeu”, şi cum această 
neclătinare poate fi motiv de clătinare, cum un element al căderii, al 
neizbânzii se poate insera în sfera izbânzii, a neclătinării. Căci aici, 
după cum vom vedea, nu mai e vorba de starea perfectibilă pe care a 
avut-o Adam, ci de o stare perfectibilă - acea devenire întru fiinţă - pe 


care au dobândit-o cei care au ajuns la o cunoaştere mai profundă a 


54 Filocalia, vol. VI, op. cit., p.235. Cf. Ibidem, pp.295-296: „Această temere fiind 
foarte mântuitoare, face pe cel ce s-a înălţat la locul dragostei, să fie plin de cutremur 
și să susţină lupta, de teamă să nu cadă de la o asemenea înălțime a dragostei lui 
Dumnezeu și să fie aruncat iarăși în temerea înfricoșătoare de chinuri”. 

” 525, prin şi în Hristos 


Adevărului, la „cunoştinţa lucrurilor dumnezeieşti 
lisus. 

Am precizat la începutul fragmentului că această cădere vine din 
îngăduinţă dumnezeiască, tocmai plecând de la afirmaţia Sfântului 
Nichita, cum că aceşti văzători de Dumnezeu „au căzut prin pizma 
vrăjmaşului”, adică a diavolului. Iar faptul că acest lucru a fost posibil 
reclamă în fond o greşeală săvârşită de cel desăvârşit căruia Dumnezeu 
îi îngăduie să simtă şi să trăiască alături de propria creaţie (păcatul 
său), acest lucru evidențiind caracterul de nedesăvârșit al nevoitorului - 
stare proprie treptei de mijloc ori a celei începătoare. Faptul că 
Dumnezeu îngăduie vrăjmaşului să îl încerce pe nevoitor, iar acesta să 
cadă, certifică faptul că unul ca acesta putea fi ispitit, şi nu numai atât, 
ci şi putea să cadă, lucru impropriu celor desăvârşiţi 5% . Probabil că 
pe undeva (nu ştiu unde), este o greşită ori diferită înţelegere a stării 


+ 527 


de desăvârşire şi a atributelor ei °” , dar nu vom încerca o aprofundare 


a acestei probleme şi a rezolvării adiacente, acum şi aici, ci vom 
continua cu o serie de descrieri ale momentelor de trecere de la prima 


stare a fricii de Dumnezeu la starea fricii lui Dumnezeu. 


2.3.3. Particularităţi ale trecerii de la frica de Dumnezeu la 
frica lui Dumnezeu. 


În această încercare de a tâlcui momentul ori momentele 
tranzitorii între temerea necurată şi cea curată, vom porni de la 
explicaţia Sfântului Simeon Noul Teolog cu privire la acest lucru 


intermediar, ce necesită aşa-numita cunoştinţă duhovnicească a 


525 Filocalia, vol. III, op. cit., p.58. 

56 Se poate încerca o clarificare a lucrurilor prin presupunerea că, acea stare de 
nepătimire a celor uniți cu dragostea divină, stare proprie celor desăvârșiţi, nu este o 
stare permanentă, ci ea se dă în dar - celor ce au ajuns la un nivel mai înalt al vederii 
și al cunoașterii lui Dumnezeu, însă pentru o anumită perioadă rânduită de Dumnezeu 
- ca o lămurire (ce se vrea a fi permanent conștientizată) a faptului că omul, oricât ar 
încerca să fie de bun, de înţelept, de iubitor, nu va putea să-și îndeplinească idealul, 
decât numai prin și în dragostea divină, deci, cu sprijinul lui Dumnezeu. De aceea 
Dumnezeu îi și întrerupe această desfătare întru cele înalte și îl readuce cu mintea și 
cu sufletul în propria-i piele, tocmai pentru a înţelege acest lucru: că fără de El nu 
poate întreprinde ceva mântuitor, nu poate fi mântuit, îndumnezeit. 

527 „Și nu e hotar al desăvârșirii, pentru că chiar și desăvârșirea celor desăvârșiţi este 
nedesăvârșită. De aceea, pocăinţei nu-i pun hotar nici timpurile, nici faptele înainte 
de moarte”. (Sfântul Isaac Sirul, Filocalia, vol.X, op. cit., p.248.) 

realităţilor duhovniceşti, văzută nu doar ca o cunoştinţă teoretică, rece, 
ci ca o cunoştinţă palpitantă, ce se mişcă între frică şi iubire (Părintele 
Dumitru Stăniloae) %. 

„Când şezi la masă cu toată obştea şi toate ţi se înfăţişează ochilor 


529 ci sufletul 


minţii ca o umbră şi nu mai simţi dulceaţa mâncărurilor 
întreg îţi este uimit şi plin de lacrimi, cunoaşte că harul lui Dumnezeu 
ţi le arată acestea astfel, pentru multa ta smerenie din frică, ca văzând 
făpturile lui Dumnezeu şi cunoscând slăbiciunea celor supuse 
simţurilor, să-ţi aduni frica ta spre iubirea celor cunoscute cu mintea. 
Aceasta este cunoştinţa duhovnicească, de care auzi vorbindu-se, care 
se află la mijloc între frică şi iubire şi trage pe om pe nesimţite şi fără 
primejdie de la cea dintâi la cea de a doua. Nu poate dobândi cineva 
altfel iubirea desăvârşită şi neclintită de Dumnezeu decât pe măsura 
cunoştinţei duhovniceşti 5%. Iar aceasta creşte câte puţin prin nevoinţa 


de fiecare zi cu fapta sufletului” 531 


. Putem înţelege de aici că această 
stare este doar o pregustare a bunătăţilor veşnice pe care, cei 
desăvârşiţi le gustă mai des, atâta timp cât ei mai sunt în această viaţă. 
Această stare se înfăţişează ca o primă treaptă a trecerii de la frică 
spre iubire, căci oferă doar o înţelegere dreaptă a celor trecătoare şi 
limitate: „toate ţi se înfăţişează ochilor minţii ca o umbră şi nu mai 
simţi dulceaţa mâncărurilor”, înţelegere izvorâtă dintr-o „smerenie din 
frică” nu dintr-o smerenie a iubirii; iar prin cunoaşterea aceasta, 
nedeplină încă, dar folositoare - căci cutremură sufletele, de vreme ce 
ele îşi cunosc nimicnicia lor -, dar şi a celorlalte lucruri, şi 
imposibilitatea existenţei lor fără Dumnezeu - lucruri revelate în 
„vederea făpturilor lui Dumnezeu şi cunoaşterea slăbiciunii celor 
supuse simţurilor” -, omul ajunge la o primă treaptă majoră pe calea 


despătimirii, căci înțelegând deşertăciunea şi lovit fiind de frică, 


528 Filocalia, vol. VI, op. cit., p.26. 

529 Este vorba despre cel care-şi „urcă mintea în cerul nepătimirii şi o face văzătoare 
şi, prin gustarea bunătăţilor de acolo, ajunge de socoteşte toate ale vieţii de aici 
gunoaie; şi însăşi mâncarea şi hrana n-o mai primeşte cu plăcere şi des”. (Sfântul 
Simeon Noul Teolog, Filocalia, vol. VI, op. cit., p.25) 

5% Tată ce zice Părintele Stăniloae în legătură cu această cunoştinţă duhovnicească: 
„Există o proporţie directă între iubire şi cunoştinţa duhovnicească, întrucât în însăşi 
cunoştinţa aceasta este iubire şi în iubire cunoștință”. (Ibidem, p.26) 

51 Ibidem. 

smerindu-se, caută ajutor, iar acesta nu întârzie să apară, Dumnezeu 
aşteptând doar înclinarea omului spre El, pentru a-i putea da ceea ce 
acesta conştient fiind, nu va ignora şi nu va refuza. 

Întelegem că această cunoştinţă duhovnicească nu este una 
deplină prin faptul că ea se află în creştere, hrănită fiind din „nevoinţa 
de fiecare zi cu fapta sufletului”, adică din lupta cu gândurile, iar cel ce 
se află încă în luptă cu ele, nu se află prin urmare în veşnica pace a 
neprihanei. 

Legat de această „smerenie din frică” şi de „adunarea acestei frici 
spre iubirea celor cunoscute cu mintea”, adică de convertire a 
posibilului dispreţ faţă de lume într-o înţelegere dreaptă a ei şi implicit 
într-o iubire faţă de ea, găsim şi la Sfântul Maxim Mărturisitorul o 
exemplificare ce accentuează conştientizarea stării  păcătoase 
anterioare treptei duhovniceşti în care se află cel ce trăieşte aceste 
senzații, conştientizare izvorâtă dintr-o smerenie a fricii, a fricii de 
Dumnezeu. „Cel ce se teme de Domnul are pururea ca tovarăşă 
smerenia, şi prin gândurile acesteia vine la dragostea şi la mulţumirea 
către Dumnezeu. Căci îşi aminteşte de purtarea lumească de mai- 
nainte şi de feluritele greşeli, ca şi de ispitele ce i s-au întâmplat din 
tinereţe, şi cum din toate acestea l-a izbăvit pe el Domnul şi l-a 
strămutat de la viaţa pătimaşă la viaţa după Dumnezeu. În felul acesta 
dobândeşte pe lângă temere şi dragostea, mulţumind pururea cu 
smerenie multă Făcătorului de bine şi Cârmuitorului vieţii noastre” 5%. 

În această stare, nimicniciei lucrurilor înconjurătoare i se adaugă 
vederea propriei nimicnicii, mai ales în starea îndepărtării anterioare, 
în marea păcatelor, faţă de Dumnezeu, urmată de mulţumirea faţă de 
El pentru faptul că l-a scos la limanul luminos şi nepătimitor, pe cel ce 
s-a nevoit, accentuând mai mult înţelegerea nevoii omului de un sprijin 
al existenţei sale, sprijin fără de care nu ar fi fost posibilă, atât prima 
înţelegere, cât şi celelalte, precum nu ar fi fost posibilă şi biruinţa 
omului asupra păcatelor până în momentul de faţă. Iată o altă mărturie 


a apropierii smereniei din frică, de smerenia din iubire, sau mai bine 


52 Filocalia, vol. Il, op. cit., p.68. 

zis de îndulcirea smereniei din frică de către Dumnezeu şi intrarea 
începătoare în cămara bunătăţilor cereşti, căci Dumnezeu văzând 
căinţa omului şi mulţumirea ce I-o înalţă pentru binefacerile Lui, îl 
trage pe acesta spre iubirea Lui prin iubirea ce i-o insuflă. Iar iubirea 
pe care o insuflă Dumnezeu nevoitorului, îl trage pe acesta spre mai 
multă iubire, şi astfel, treapta fricii de Dumnezeu este depăşită şi 
înlăturată prin cea a fricii lui Dumnezeu, a temerii curate, împreunată 
pururea cu dragostea divină: „Prima temere este scoasă afară de 
dragostea desăvârşită a sufletului (...) a doua temere este împreunată 
pururea cu dragostea” 55. Dar pentru a dobândi dragostea desăvârşită, 
omul trebuie să ajungă mai întâi la nepătimire, căci din nepătimire 
răsare dragostea 55, nepătimire căreia îi sunt anterioare nădejdea, 
răbdarea, înfrânarea, temerea de chinuri şi credinţa în Dumnezeu: „Cel 
ce crede în Domnul se teme de chinuri; cel ce se teme de chinuri se 
înfrânează de la patimi; cel ce se înfrânează de la patimi rabdă 
necazurile; cel ce rabdă necazurile va avea nădejde în Dumnezeu; iar 
nădejdea în Dumnezeu desface mintea de toată împătimirea după cele 
pământeşti; în sfârşit mintea desfăcută de acestea va avea iubirea către 


Dumnezeu” 5%. 


Înţelegem că prin această dinamică a nevoinţelor 
realizate cu ajutorul lui Dumnezeu, omul se ridică tot mai mult în 
cadrul urcuşului duhovnicesc, până când Dumnezeu îi întăreşte 
nădejdea în El, și acesta - lipsindu-se de încrederea în cele ale lumii şi 
dorind tot mai mult pe Dumnezeu - ajunge la nepătimire, la „desfacerea 
minţii de toată iîmpătimirea după cele pământeşti”; iar unei asemenea 
minţi Dumnezeu îi poate încredința iubirea Sa. 

Dar şi omul, la rândul lui, trebuie să-l răspundă Domnului cu 
iubire, aceasta fiind o dovadă a înţelegerii iubirii divine manifestată în 
toată iconomia ei: „Nu vom putea să ne ridicăm la acea adevărată 
desăvârşire 5% decât dacă, aşa precum El mai întâi ne-a iubit numai 


pentru mântuirea noastră, şi nu a altcuiva, să-L iubim şi noi pentru 


53 Ibidem, p.74. 

54 Ibidem. 

5% Ibidem, p.61. 

56 La treapta fiilor care au toate câte are Tatăl. 

dragostea Lui, şi nu a altuia” 5“ (Părintele Cheremon). Iar aici se vede 
mai clar darul lui Dumnezeu, faptul că El dăruieşte nevoitorului 
posibilitatea şi împărtăşirea de această stare şi în această stare, 
împărtăşirea de iubirea divină şi bucuria convieţuirii depline cu 
Dumnezeu. 

Tot legat de această trecere de la frica de Dumnezeu, cea care 
curăţă - căci cel ce o simte se află încă în lupta cu patimile -, către frica 
lui Dumnezeu, cea care bucură - căci cel care o trăieşte simte altfel, 
curatat fiind, iubirea lui Dumnezeu -, despre acest moment vorbeşte şi 
Sfântul Diadoh al Foticeii, care identifică o frică de mijloc, ce se află 
între acestea două 56. Prima frică, cea de Dumnezeu, este văzută ca o 
frică curăţitoare, cea de-a treia, frica lui Dumnezeu, ca „frica-rugăciune 
în faţa măririi dumnezeieşti”, iar cea de-a doua frică, dintre cele două, 
este o frică ce îndulceşte °, pregătindu-l, deci, pe nevoitor pentru 
gustarea mai deplină a iubirii dumnezeieşti, proprie treptei dragostei 
desăvârşite împreunată cu frica lui Dumnezeu. Prin această frică, care 
îndulceşte, Sfântul Diadoh pare a exemplifica tot o pregustare a 
bunătăţilor veşnice dăruită prin mijlocirea Duhului Sfânt, Care umple 
sufletul nevoitorului de „o linişte fericită, atunci când se toarnă în el 
dulceaţa Duhului Sfânt” 5. După Sfântul Diadoh al Foticeii, această 
stare este simţirea dragostei care vine de la Duhul Sfânt *!, dragoste 
care aprinde sufletul de dragostea către Dumnezeu °”, clarificând 
astfel pentru noi faptul de a putea răspunde cu iubire, iubirii lui 
Dumnezeu şi evidențiind din nou, caracterul de dar al acestei iubiri şi 
al acestei stări sufleteşti. Forma cea mai înaltă a acestei stări şi a 


acestei iubiri duhovniceşti este chiar cea despre care vorbeşte Sfântul 


57 Sfântul Ioan Casian, Convorbiri duhovnicești, op. cit., p.275. 

538 O delimitare făţişă la Sfântul Diadoh al Foticeii nu am văzut, dar ne-am bazat în 
această afirmaţie pe constatările Părintelui Teoclit Dionisiatul (1916-2006). Cu toate 
acestea, putem înţelege că omul, cu cât se apropie mai mult de Dumnezeu, cu atât 
simte o dulceaţă mai intensă, ce-l pătrunde din ce în ce mai mult, astfel că, toate 
simţurile sale (corporale și sufletești) angrenate în activitatea metanoică (de 
pocăință) se îndulcesc, răsplătind nevoitorul cu din ce în ce mai multă pace, fericire, 
și satisfacţie. 

59 Teoclit Dionisiatul, Tâlcuire la Filocalie, vol. Il, op. cit., p.96. 

540 Ibidem, p.94. 

51 Ibidem, p.93. 

512 Ibidem. 

Apostol Pavel, cea care „nu cade vreodată” (1Corinteni 13, 8) şi care, 
prin urmare, este veşnică, iubire întru care sălăşluieşte temerea curată 
ce rămâne în veacul veacului (Ps.18, 10), frica lui Dumnezeu spre a 
cărei stări de manifestare, adică iubirea desăvârşită, tinde fiecare 
ascet. Dar această dragoste a Sfântului Duh este chiar Duhul Sfânt 
Care ne cercetează şi intră în sufletul nostru: „Dragostea este 
Dumnezeiescul Duh” (Sfântul Simeon Noul Teolog) 5%, îndulcindu-ne şi 
chemându-ne la un ospăț mai îmbelşugat. 

El este darul lui Dumnezeu pentru noi, El Se dăruieşte pentru ca 
noi, înţelegându-l. să ne dăruim din proprie libertate Lui şi prin El, 
întregii Sfinte Treimi, şi astfel să intrăm în viaţa celor trei Persoane 
Divine. „Sufletului care se căieşte Domnul îi dă, pentru pocăință, darul 
Duhului Sfânt” 5%. „O, Duhule Sfinte, drag eşti Tu sufletului! Nu e cu 
putinţă să Te descriu, dar sufletul cunoaşte venirea Ta şi Tu dai pace 
minţii şi dulceaţă inimii” 55. „Harul lui Dumnezeu dă putere de a iubi 
pe Cel iubit” 5%. „Dar Dumnezeu este cunoscut numai prin Duhul 
Sfânt” 5, 

Ştim din cele prezentate anterior că treapta de la care se pleacă 
spre împărtăşirea cu iubirea deplină, este treapta argaţilor sau a celor 
ce au ajuns la nădejde - treapta nădejdii -, treapta întru care cei ce se 
nevoiesc pregustă bucuria cerească, iar prin urmare, ea poate fi 
mărturie a momentului transgresării ei către treapta fricii lui 
Dumnezeu, căci putem deduce momentele mai sublime proprii stării 
superioare ei prin revelarea celor potrivite chiar acestei stări a 
513 Sfântul Ignatie Briancianinov, Aripi duhovnicești pentru cei osteniți si împovărați. 
Experienţțe ascetice, vol.III, op. cit., p.85. Cf. 1loan 4, 8: „(...) Dumnezeu este iubire”. 
Iar dacă Duhul Sfânt ne cercetează înţelegem că Însăşi Sfânta Treime ne cercetează, 
de vreme ce fiecare Persoană Divină poartă întreaga deplinătate dumnezeiască: 
„Dogma despre 'Treime arată către egalitatea celor trei Ipostasuri, şi prin aceasta ne 
descoperă că fiecare Ipostas este Dumnezeu desăvârşit, pentru că Fiecare dintre Ele 
poartă în sine întrega plinătate a Fiinţei Dumnezeieşti, o stăpâneşte într-o măsură 
absolută, şi ca atare este <<dinamic>> egal Treimii. Cela ce a văzut pre mine, a 
văzut pre Tatăl (loan 14, 9) - prin aceste cuvinte Hristos ne povăţuieşte să înţelegem 
că între lIpostasuri se află o desăvârşită identitate, care totuşi nu desfiinţează 
caracterul de nerepetat, ireductibil al fiecăruia”. (Arhim. Sofronie, Naşterea întru 
Impăraţia cea neclătită, Editura Reîntregirea, Alba Iulia, 2003, pp.81-82) 

544 Cuviosul Siluan Athonitul, Între iadul deznădejdii și iadul smereniei, op. cit., p.292. 
545 Ibidem, p.102. 


56 Ibidem, p.55. 
57 Ibidem, p.60. 

nădejdii. Ştiind astfel experienţele sufleteşti ale celor ce au ajuns la 
treapta nădejdii, ne putem forma o anumită idee despre cei ce le 
depăşesc pe acestea, ridicaţi fiind la o pace şi o bucurie nepieritoare. 

O asemenea stare a celui ce a ajuns la nivelul nădejdii este 
descrisă de Sfântul Isaac Sirul, stare, pe care o vom prezenta în cele ce 
urmează. „Aşadar, când cineva în făptuirea sa pe calea virtuţii ajunge 
la bucuria nădejdii 5*% , orice întristare încetează şi povara făptuirii lui 
se uşurează pentru el. Acum el lasă făptuirea fricii, şi începe făptuirea 


519, se dezbracă de frica şi de spaima căii şi inima lui începe să 


iubirii 
fie pusă în mişcare neîncetat de încredere. Inima sa găseşte sprijin, 
gândirea lui saltă şi nu mai vede nicidecum această lume. De acum 
înainte în inima lui se pune în mişcare o nădejde cu privire la cele 
viitoare. E plin de bucurie necontenit şi lumea aceasta e ascunsă de 
ochii lui fără să ştie cum. Sufletul său saltă în fiecare clipă ca şi cum ar 
sta deja în lumea cea nouă. Acestea şi altele ca acestea le vede 
necontenit în sufletul său în liniştirea lui. Căci, aşa cum spuneam, ele 
vin în vremea în care sufletul a început să se despartă de părtăşia cu 
păcatul 5%, iar prin liniştirea necontenită, inima lui a început să se 
curețe de feluritele aduceri-aminte care năşteau o diversitate de 
imagini care înviau mădularele omului cel vechi. 

Când în gândirea unui asemenea om a început această mişcare a 
nădejdii şi în inima lui încolţeşte pe neaşteptate, fără motiv şi 
neîntrerupt bucuria care vine de aici, atunci el nu mai cunoaşte 
osteneala, nici povara lâncezelii (akediei), nici frica de moarte. (...). 


Această bucurie îmbată omul întreg. Despre o asemenea bucurie 


548 Sau nădejdea bucuroasă, cea dobândită prin practica isihiei. Sunt unele pasaje din 
care deducem că, e posibil ca Sfântul Isaac Sirul să fi văzut în frica de Dumnezeu, o 
frică de început, o frică a celor de pe prima treaptă (Cuvinte către singuratici. Partea 
a doua, recent descoperită, op. cit., p.95, p.96 și Cuvinte către singuratici, partea a 
treia, recent regăsită, Editura Deisis, Sibiu, 2007, p.153) și prin urmare, o adevărată 
căinţă și o autentică îndepărtare de păcat nu vin din teama de osândă, ci pornesc din 
frica (de pe treapta nădejdii, a celor ce simt că le-au fost iertate păcatele) de a se 
îndepărta de la ei aducerea-aminte de El (din aceasta născându-se dragostea de El) și, 
implicit, din frica de a nu răni iubirea Lui faţă de noi toţi. (Cuvinte către 
singuratici.Partea a doua, recent descoperită, op. cit, p.130 și Cuvinte către 
singuratici, partea a treia, recent regăsită, op. cit., p.153.) 

519 Se vede deja, angajarea în dobândirea iubirii şi a fricii lui Dumnezeu. 

550 Prin urmare, să se apropie de starea nepătimirii. 

551 


spunem că face inima limpede ™t, că e uşa de intrare în descoperirile 


mentale ale minţii, care sunt cele văzute la rugăciune. Aceasta e prima 


552 


gustare ** prin care intrăm în portul dumnezeiesc, împlinirea căinţei şi 


mângâierea făgăduită în Evanghelie” 55. 

Această trecere de la nădejde la iubire este însă o continuă 
încercare din partea lui Dumnezeu a celui care năzuieşte spre El, 
pentru a-i întări acestuia smerenia, lăsându-l în neputinţele firii, 
„părăsindu-l”, întărindu-i astfel conştiinţa faptului că fără de El nu este 
şi nu poate fi cineva, de aceea „din când în când însă îi este luată 5, ca 
să se smerească” *5. Dar smerindu-se, omul atrage şi păstrează Duhul 
Sfânt, iar Acesta bucură din nou sufletul nevoitorului: „După care se 
bucură şi se desfată din nou” 5%. Înţelegem astfel, că această trecere 
nu se întâmplă subit, în sensul că omul va rămâne permanent după 
aceea, în acea stare, ci va fi urcat cu mintea şi inima în „cerul 
nepătimirii”, după care, readus în lumea aceasta, în nimicnicia ei 
conştientizată de cel în cauză, el Îl va dori cu mai multă ardoare pe 
Dumnezeu, precum şi bunătăţile Lui: „Sufletul meu tânjeşte după 
Domnul şi cu lacrimi Îl caut. Cum aş putea să nu Te caut? Tu m-ai găsit 
mai întâi şi mi-ai dat desfătarea Sfântului Tău Duh, şi sufletul meu Te-a 
iubit. Tu vezi, Doamne, întristarea mea şi lacrimile... dacă nu m-ai fi 


atras prin iubirea Ta, nu Te-aş căuta aşa cum Te caut” *”. „Amintirea 


551 Este bucuria rezultată din părtăşia omului cu iubirea divină, care curăţeşte inima, 
alungând gândurile rele, limpezind-o. 

552 Aflându-se în treapta nădejdii (a doua), o primă gustare din starea de fiu (a treia), 
aceasta însemnând că mai pot urma și alte gustări. 

53 Sfântul Isaac Sirul, Cuvinte către singuratici. Partea a doua, recent descoperită, op. 
cit., p.130-131. Cf. Ibidem, p.97. 

554 Bucuria. Această bucurie fiind şi o dovadă a sălăşluirii în bine, într-o stare firească 
proprie omului. 

55 Ibidem. Cf. Ibidem, p.158: „Lângă orice om este, prin urmare, o Putere. Ori de câte 
ori Aceasta se depărtează de el, frica se apropie numaidecât de inima lui, puterile 
inteligenţei lui slăbesc și orice cunoaștere sărăcește în el cu totul; și atunci omul e cu 
totul lipsit de încrederea credinţei, iar gândurile îi devin asemenea celor ale unui 
copil mic. Dar când Aceasta se apropie din nou de el, curajul intră numaidecât în 
sufletul său, inima i se face mai tare ca un munte și nu se mai teme de nici o făptură; 
nimic nu mai înspăimântă inima lui, nici teama de demoni, nici cea de fiarele 
sălbatice, nici cea de oamenii răi și ticăloși, nici bolile trupului, nici goliciunea, nici 
lipsa de hrană, nici chiar moartea de care se teme și firea. Pe scurt, omul se îmbracă 
în râvnă [zel] ca în niște cărbuni aprinși, și nimic din creaţia lui Dumnezeu nu mai 
înspăimântă gândirea, vederea și amintirea lui”. 

556 Ibidem. A 

557 Cuviosul Siluan Athonitul, Între iadul deznădejdii și iadul smereniei, op. cit., p.53. 

Ta încălzeşte sufletul meu; nicăieri pe pământ el nu-şi găseşte odihna 
afară de Tine” 58, Prin urmare, după cum vedem, această dorinţă a 
omului de a-L întâlni din nou pe Dumnezeu, de a fi cu El, de a retrăi 
bucuria convieţuirii cu El, nu este posibilă decât prin mijlocirea 
Duhului Sfânt şi a harului Său, adică darul cel bun al lui Dumnezeu, 
lucrarea (energia) necreată a Dumnezeirii, „Dumnezeirea”, aceasta 
trăgându-l pe nevoitor pentru a intra în comuniune cu Ea, printr-o 
participare ontologică, dându-i acestuia modul existenţei divine 5%. Iar 
această dorință ontologică (firească), este un element cheie în 
transgresarea stării de mijloc şi îndreptarea spre cea a desăvârşirii. 


55 < ce constă în lupta minţii, prin 


Dar această zdroabă metafizică 
practicarea trezviei (nepsis) sau a liniştirii (hesychia), de a se smeri, de 
a nu lăsa vreun gând al mândriei să pătrundă în ea şi să îl despartă de 
harul divin, lupta de a păstra harul - este trăită personal, fiecare având 
de parcurs drumul şi timpul lui pe care, le rânduieşte Dumnezeu pentru 
a ajunge la El. Iar depăşind o anumită limită a firii, sufletul omului se 
bucură din nou că harul lui Dumnezeu a revenit să-l ajute şi să-l desfete 
în bucuria mai presus de cuvinte. 

Aşadar, putem identifica două tipuri de lupte ascetice: prima ce 
este proprie începătorilor şi constă în a cunoaşte şi a gusta din 
Dumnezeire, a-L primi în minte şi în suflet pe Dumnezeu, prin 
mijlocirea Duhului Sfânt, precum și lupta începătoare de a-L. dobândi, 
iar a doua este proprie celor ce au ajuns la starea nădejdii, la starea a 
doua din urcuşul duhovnicesc întru care, asceţii drept-slăvitori se 
străduiesc să redobândească Duhul Sfânt, căci unii ca aceştia L-au 
cunoscut deja, dar L-au pierdut prin mândrie, iar dorinţa lor de a se 
împărtăşi din nou cu El are ca temelie „vederea lui Dumnezeu”, care, le 
va întări mai mult avântul metafizic către Dumnezeu. Prin urmare, 
numai când întâlnim acest avânt ontologic ardent către Dumnezeu, 
putem vorbi despre momente posibile ale transcederii fricii de 
58 Ibidem, p.55. 
ae Sofronie Saharov, Viaţa şi învăţătura Stareţului Siluan Athonitul, op. cit., 


5% Pentru mai multe detalii despre acest tip de nevoinţă, vezi Viaţa şi învăţătura 
Stareţului Siluan Athonitul, op. cit. 

Dumnezeu şi însuşirea fricii Jui Dumnezeu, prin gustarea iubirii divine 
ce este pururea unită cu acest ultim gen de frică. Dar această râvnă 
înflăcărată de a-L reprimi pe Duhul Sfânt, deşi e motivată de vederea 
anterioară a lui Dumnezeu, porneşte şi se bazează pe hotărârea dintru 
început a nevoitorului, de a nu se dezlipi de durerea provocată de 
gândul la „chinul său şi la durerea pe care va avea să o sufere din 
pedeapsa veşnică”, gând propriu primei trepte a fricii de Dumnezeu, 
adecvate stării duhovniceşti începătore, starea robilor. Iar prin această 
asceză el va primi nădejdea care îl va izbăvi: „Cel ce nu va vrea să 
scape şi să fugă de durerea născută din frica de chinurile veşnice, ci se 
va lipi cu toată hotărârea inimii de ea şi-şi va strânge şi mai mult 
legăturile ei, pe măsura acestei hotărâri va înainta mai repede şi se va 


55, Tar întâmplându-se 


înfăţişa înaintea feţei Împăratului împăraţilor 
aceasta, îndată ce va privi ca printr-o ceaţă spre slava Aceluia *?, i se 
vor dezlega lanţurile, iar călăul lui, sau frica, va fugi departe de la el, şi 
durerea din inima lui se va întoarce în bucurie şi se va face izvor care 
izvorăşte la vedere neîncetat şiroaie de lacrimi, iar în minte, linişte, 
blândeţe şi dulceaţă de negrăit. Ba îi va da şi bărbăţie şi îl va face să 
alerge slobod şi neîmpiedicat spre toată ascultarea poruncilor lui 
Dumnezeu. Acestea sunt cu neputinţă celor începători 55, dar le sunt 
proprii celor ce au ajuns, prin înaintare, spre mijloc” 56. 

Prin aceste cuvinte ni se mai aduce aminte şi de această dinamică 
a nevoinţei, bazată pe elementele fireşti firii noastre ce trebuie 
direcționate numai spre Dumnezeu, căci astfel vor putea fi folosite la 
parametri maximi (în anumite intervale) în scopul pentru care au fost 
create şi dăruite nouă. 

Din toate acestea de mai sus am mai înţeles că, doar Dumnezeu 
prin Duhul Său Cel Sfânt îl ajută pe nevoitor în lupta sa cu patimile, 
trecându-l din lumea sensibilă în cea divină, dăruindu-i daruri peste 
561 Va ajunge la prima vedere a lui Dumnezeu. 

55 Văzându-L pe Dumenzeu, a şi primit nădejdea izbăvitoare de frică şi întăritoare în 
lupta cu patimile, uşurându-i astfel nevoinţa încercării de a dobândi asemanarea cu 
Dumnezeu. 

563 Cei începători sunt cei care au simţit doar primele roade ale fricii de chinuri, şi 


sunt încă robiţi de această temere. 
564 Filocalia, vol. VI, op. cit., p.66. 

daruri, iertându-l, încurajându-l, întărindu-i nădejdea şi dându-i să 
guste din bucuria convieţuirii cu un asemenea Dumnezeu, toate 
acestea şi multe altele fiind roade ale milostivirii divine oricât de multe 
exerciţii duhovniceşti am întreprinde. Căci până şi Sfântul Simeon Noul 
Teolog se întreabă cum se poate realiza această trecere de la pătimire 
la nepătimire, de la înţelegerea celor lumeşti la înţelegerea (după 
putinţa fiecăruia) celor dumnezeieşti, de la nădejde la gustarea 
bucuriei veşnice, de la lumea văzută la „cele nevăzute”: „Cum? Aş fi 
vrut şi eu să ştiu limpede acest lucru. El este de netâlcuit” 55. Dar în şi 
prin această dorinţă sinceră de răspuns, îl primeşte pe acesta: 


„Dragostea este Dumnezeiescul Duh” 566 


, căci: „din frică se naşte 
dragostea, iar prin dragoste se dezrădăcinează frica din suflet, şi 
rămâne în suflet numai dragostea, fiind Duh Dumnezeiesc şi Sfânt” 597, 
prin aceste cuvinte sintetizând urcuşul duhovnicesc înspre iubirea 
desăvârşită împreunată cu frica lui Dumnezeu şi evidențiind caracterul 
personal al acestei relaţii om-Dumnezeu, relaţie în care Dumnezeu vine 
pentru întărirea omului, trăgându-l, atât cât Îi este îngăduit, la limanul 
cel bun al Său. Numai cu ajutorul harului divin omul transcede orice 
treaptă duhovnicească, întărit şi luminat fiind de acesta, găsind sau mai 
bine zis primind, cu fiecare pas pe care îl face, noi sensuri ale celor ce 
au fost, sunt şi vor fi, iar în toate, dragostea divină (Dumnezeiescul 
Duh) fiind colacul de salvare, farul călăuzitor şi povăţuitorul de 
nădejde. 

Tot la Sfântul Simeon Noul Teolog găsim, într-o simbolistică 
aparte, această devenire a fricii, plecând de la frica - element sădit de 
Dumnezeu în om, trecând prin etapa pierderii temerilor începătoare şi 
culminând cu vederea „celor nevăzute” într-o bucurie şi desfătare 
sufletească negrăită. Sfântul Simeon, în încercarea despătimirii cere lui 
Dumnezeu să sădească în „ţarinile sufletului şi inimii” sale, frica Lui; 
ştiind că fără afectul firesc (frica) este cu neputinţă apariţia fricii de 
Dumnezeu, aceasta din urmă fiind prin natură echivalentă cu prima, 


5% Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.IlI, op. cit., p.85. 

55 Ibidem. 

5% Ibidem, p. 82. 

diferenţiindu-se doar prin redirecţionare, scop şi intensitate. Fiind, prin 
urmare, doar o formă avansată a primei temeri, deducem că Sfântul 
Simeon ştia deja care sunt beneficiile temerii de Dumnezeu, cerând 
acum, reapariţia şi redobândirea acesteia. Această frică este văzută ca 
un pom, care prin păzirea poruncilor se dezvoltă şi duce, implicit, la o 


înmulţire a curgerilor lacrimilor, lacrimi ce hrănesc la rândul lor pomul 


fricii 5%, iar odată cu el creşte şi smerenia, virtute ce este înconjurată 


ca o „impărăteasă” de către celelalte virtuţi. „lar când se adună şi se 


569 


unesc între ele °°, în mijlocul lor înfloreşte, ca pomul lângă izvoarele 


apelor, frica, sădită de către Tine 50; şi încetul cu încetul odrăsleşte o 


571 


floare străină. Am zis străina fiindcă orice fire naşte după felul său, 


şi sămânţa tuturor pomilor se află în fiecare după felul său - iar frica Ta 
dă naştere şi unei flori străine firii, şi unui rod °? de asemenea străin 
ei. Frica aceasta este plină în chip firesc de tânguire, şi pe cei ce au 
dobândit-o îi face a se tângui neîncetat ca pe nişte robi vrednici de 
multe cazne, ca pe unii care aşteaptă în fiecare ceas cercetarea morţii, 
care nu au nădejde, nu au încredințare de iertare desăvârşită, ci se 
cutremură de hotarul acestei vieţi, se înspăimântă de sfârşitul ei, din 
pricină că neştiută este hotărârea ce va urma după judecată 5%. O, 
Dumnezeul meu! Floarea născută de către frică, netâlcuită după fel 
este încă şi mai netâlcuită după chip. Ea se vede înflorind, dar 
neîntârziat se ascunde “+ - ceea ce este nefiresc şi nu după rânduiala 


firii, ceea ce este mai presus de fire, ceea ce întrece orice fire. Totuşi, 


568 Păzirea poruncilor şi curgerile lacrimilor sunt indicii unei înaintări în ale nevoinţei 
duhovniceşti. Acest lucru este posibil prin ajutorul fricii de Dumnezeu care, 
„sensibilizează şi întărește spiritul”, povăţuindu-l pe calea cea dreaptă a poruncilor şi 
a căinţei. Dar totodată, prin parcurgerea acestei căi, şi temerea de Dumnezeu are de 
câştigat, în sensul că ea se întăreşte, se înnoieşte, devine mai puternică, ţinându-l în 
frâu mai bine pe cel ce nu o leapădă şi nu se abate de la cale. Şi aici întâlnim o 
codeterminare întru lucrările omului şi cele ale lui Dumnezeu mijlocite de această 
temere. 

569 Când se unesc virtuțile. 

570 De către Dumnezeu. 

571 Această floare străină după cum vom vedea este dragostea care nu are în ea şi nu 
provoacă ceva din cele simţite ca rodind din frică, din natura fricii. 

52 Rodul fricii este probabil bucuria dulce produsă de iubirea întru care nu este frică. 
573 Cei despre care este vorba sunt cei din prima treaptă a duhovniciei, robiţi de frica 
judiciară. 

574 Este aşa-zisa părăsire a lui Dumnezeu cu scopul smeririi nevoitorului şi de a-l 
vedea dacă mai râvneşte după bunătăţile gustate anterior, pentru a-i întări voinţa de 
a-L dori mai cu tărie. 

floarea se arată minunată, mai presus de orice cuvânt, răpeşte spre 
vederea ei toată mintea mea “5, neîngăduindu-i să-şi amintească nimic 
din cele a căror cunoaştere o aduce frica, ci pricinuieşte în mine atunci 
uitarea tuturor acestora “6, şi degrab zboară. Pomul fricii rămâne 
iarăşi fără floare. Şi mă necăjesc, şi suspin, şi strig cu putere către Tine 


577. Şi iarăşi văd pe ramurile pomului floarea! 58 O, Hristoase al meu! 


Având privirea aţintită doar la floare, nu văd atunci pomul acesta *%*. 


Dar floarea se iveşte mai des şi, atrăgându-mă tot la sine prin dorire, 
sfârşeşte în rodul dragostei 5%. Şi iar nu răbdă acest rod să rămână pe 
pomul fricii. Dimpotrivă, când se coace, se coace singur, fără pom %!. 
Frica în dragoste nicidecum nu se află, în timp ce, dimpotrivă, sufletul 
fără frică nu aduce roadă. Cu adevărat, minune mai presus de cuvânt, 


mai presus decât orice gând! "8°? Pomul cu greutate înfloreşte şi aduce 


575 Este o stare de extaz în care omul este atras de lumina, de focul, de dulceaţa, de 
bucuria, emanate de Duhul Sfânt. 

575 Fiind cu mintea şi sufletul în bucuria Dumnezeirii întru Care nu există păcat sau 
frică nedesăvârşită, nevoitorului îi este imposibil să simtă ceva din stările proprii 
acestora. 

577 Cei ce au gustat din bunătăţile lui Dumnezeu, dar au fost lipsiţi, după un anume 
timp, de ele, simt nevoia de a gusta din nou, de a se desfăta iar de bucuria vederii lui 
Dumnezeu. Dar acest lucru nu se întâmplă chiar în momentul în care doreşte omul, 
căci Dumnezeu, Persoană fiind, comunică cu el când doreşte şi când 

socoteşte că-i este de folos, iar nevoitorul simte această absenţă ca o durere intensă. 
58 lar Dumnezeu ştie să-şi facă apariţia atunci când este necesar. 

579 Când eşti în Dumnezeul-lubire uiţi de frică, căci în iubirea desăvârşită nu este 
frică. 

5 Întâlnim aici o ilogicitate aparentă. Dacă floarea care atrage mintea şi sufletul 
omului este Duhul Sfânt, este dragostea divină, este Dumnezeirea, cum este posibil ca 
rodul (fructul) rezultat din floare să fie tot dragoste? Ar trebui să fie ceva mai mult şi 
mai bun decât aceasta. Dar mai mult decât Dumnezeu nu există. Şi floarea este 
dragoste, şi fructul este dragoste, şi floarea provoacă bucurie (floare ca primă vedere 
a lui Dumnezeu) şi fructul ca iubire mai profundă provoacă bucurie, dar una mai 
intensă. Deducem din acest fapt că este vorba de o descriere a urcuşului vederii lui 
Dumnezeu în care, prima oară vezi floarea - adică ceva frumos la aspect ce te 
fascinează, dar care nu a rodit încă -, iar pe urmă guşti mai mult din iubirea lui 
Dumnezeu, aflându-te pe o treaptă mai înaltă a vederii, a cunoaşterii, a posibilitaţii de 
a te hrăni şi de a fi hrănit cu, din, şi de Iubire. Fructul (rodul) simbolizează astfel o 
înaintare în cele ale duhovniciei, este o bucurie mai mare de care se împărtăşesc cei 
care au înaintat - din mila lui Dumnezeu - în vederea şi comuniunea cu Dumnezeu. 
Floarea şi rodul este acelaşi Duh Sfânt, aceeaşi Dumnezeire, Care se revelează şi se 
dăruieşte, înţelept, sub diverse forme şi prin mijloace diferite. 

581 Dacă omul se află într-o continuă devenire dintru existenţă întru Fiinţă (Ieşire 3, 
14), având nevoie de anumite determinante (în cazul nostru de frică), Dumnezeul 
veşnic este Acelaşi, prin fire transgresând orice limită a creatului (deci şi a omului). 
De aceea El apare omului ca Cineva ce depăşeşte cauzalităţile creatului, apare ca 
Cineva nemaivăzut, ca Transcendenţă. 

582 Este uimirea oricărui om ajuns la vederea lui Dumnezeu, la cunoaşterea, simţirea 
iubirii Dumnezeieşti şi a raţiunilor ei ce luminează corpul şi sufletul omului, făcându-l 
fierbinte şi transparent, prin lumina, fierbinţeala şi transparenţa Dumnezeirii. 

rod; iar rodul, dimpotrivă, dezrădăcinează tot pomul şi rămâne rodul, 
rămâne singur. Cum se poate rod fără pom? Nicicum nu pot să 
tâlcuiesc. Şi totuşi el rămâne, şi totuşi el este - dragostea asta fără frica 
ce a născut-o. Această dragoste e, cu adevărat, cea mai mare veselie, 
umple pe cel care a dobândit-o de bucurie şi desfătare sufletească, îl 
scoate în afara lumii prin simţirea duhovnicească 5, lucru pe care frica 
nu poate nicicum să îl facă. Acest rod, aflându-se înlăuntrul celor 
văzute şi înlăuntrul celor simţite, cum poate să îl aşeze departe de 
toate pe cel ce a dobândit frica, unindu-l în întregime cu cele nevăzute 
prin mijlocirea simţirii duhovniceşti? 5%: Cu adevărat, nicicum nu poate. 
Floarea aceasta şi rodul acesta, născute de către frică, se află în afara 
acestei lumi 55. Ele şi acum răpesc sufletul, şi îl înalţă, şi îl aşează în 
afara acestei lumi. Cum? Aş fi vrut şi eu să ştiu limpede acest lucru. El 
este de netâlcuit: Dragostea 55 este Dumnezeiescul Duh” 5%. 

Acestea au fost doar câteva din particularităţile momentului 
trecerii de la frica de Dumnezeu la frica lui Dumnezeu, acestora 
putându-li-se adăuga altele izvorâte dintr-o căutare mai amănunţită a 
scrierilor sfinte. În continuare vom încerca să descriem şi forma 


desăvârşită a fricii de Dumnezeu, şi anume frica lui Dumnezeu. 


2.3.4. Frica lui Dumnezeu 


583 Simţirea duhovnicească = cunoştinţa duhonvicească, cea care se află între frică şi 
iubire şi trage pe om pe nesimţite şi fără primejdie de la cea dintâi la cea de a doua 
(Filocalia, vol. VI, op. cit., p.26). Aceasta este o simţire şi o cunoaştere a raţiunilor 
lucrurilor create şi necreate, posibilă prin luminarea minţii de către harul 
dumnezeiesc şi este trăită personal, fiecare „după măsura luminării primite”. 

584 Dumnezeu, deşi transcede lumea, El nu stă în afara ei, ci o întreţine, prin energiile 
Sale necreate, pătrunde şi lucrează în şi prin ea, și de aceea i se înfăţişează omului 
(într-o primă fază) ca un element firesc creaţiei, ca ceva creat, şi, deci, capabil de a fi 
simţit. 

55 Cu toate că Dumenzeu se face simţit omului, acesta percepându-L. la rândul lui în 
măsura posibilităţii personale, cu timpul el va ajunge la o înţelegere dreaptă a naturii 
Celui pe Care Il vede, Acesta arătându-i-se acum în slava Sa necreată, în 
transcendenţa Sa, în modul Lui de a fi ce transgresează modul de a exista propriu 
creatului. 

586 Dragostea aceasta ce transcede lumea şi mă trage şi pe mine la acea stare, dându- 
mi posibilitatea de a o transcede şi eu prin ea şi în ea, nu poate fi decât o Persoană 
conştientă de actele Sale, o Persoană Divină. 

55 Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.IlI, op. cit., pp.83-85. 

Din cele discutate până acum, avem deja o idee (sau mai multe) 
despre acest gen de frică, care, în fond, este o formă mai accentuată a 
fricii de Dumnezeu, pe care o depăşeşte ca sens şi manifestare, trecând 
într-o altă sferă, aceea a dragostei desăvârşite întru care temerea 
primeşte un alt sens şi prin urmare o altă semnificaţie. Această frică 
„este împreunată pururea cu dragostea” 5% şi se manifestă în starea de 


589 iar dacă în iubire nu este frică, căci 


„desăvârşire a dragostei” 
iubirea desăvârşită alungă frica (1 loan 4, 18), deducem că, şi în frica 
lui Dumnezeu, proprie iubirii desăvârşite, nu găsim elemente 
constitutive stării duhovniceşti proprii fricii de Dumnezeu, stare de 
păcătoşenie. Iar dacă pricina apariţiei fricii de Dumnezeu este păcatul 
5%, înțelegând că despătimirea “**! este starea potrivită fricii de 
Dumnezeu, iar nepătimirea potrivită fricii lui Dumnezeu, reiese că, 
iubirea divină este pricina celei de a doua temeri, iubirea fiind cea care 
înlătură frica pătimaşă. Iar în iubire frica primeşte un alt sens: „Frica 
lui Dumnezeu este o frică lipsită de patimă; că nu te temi de 
Dumnezeu, ci te temi să nu cazi din harul lui Dumnezeu” (Clement 
Alexandrinul) 5%, este frica de a nu fi despărţit de Dumnezeu. 

lată ce spune Avva Dorotei, în legătură cu cele două frici, elogiind 
pe cea „desăvârşită”, frica lui Dumnezeu: „Sunt două frici: una 
începătoare, cealaltă desăvârşită; una este frica celor care încep, ca să 
zic aşa, să facă voia lui Dumnezeu; cealaltă e a Sfinţilor desăvârşiţi, ce 
au ajuns la măsura dragostei. De pildă: cine plineşte voia lui Dumnezeu 
de frica muncilor, acela, precum am spus, încă este începător; acesta 


593 


încă nu face binele de dragul binelui în sine °”, ci de frica pedepsei - iar 


celălalt împlineşte voia lui Dumnezeu din dragoste de Dumnezeu, 


iubind voia lui Dumnezeu, o împlineşte ca să placă lui Dumnezeu 5. 


ss Filocalia, vol. Il, op. cit., p.74. 

589 Sfântul Ioan Casian, Convorbiri duhovnicești, op. cit., p.283. 

5% Filocalia, vol. III, op. cit., p.59. 

591 Prin despătimire înţelegem acea acţiune continuă de curăţire de păcate, acea luptă 
cu ele, iar prin nepătimire, starea de sfinţenie, de desăvârșire. 

5 Jean-Claude Larchet, Terapeutica bolilor spirituale, op. cit., p.187. 

53 De dragul lui Dumnezeu, El fiind nu numai bun, ci Însuşi Binele. 

5% Dar o împlineşte nu din silă, ca şi cum lui nu i-ar plăcea şi o înfăptuieşte formal 
doar pentru a-L satisface pe Dumnezeu, ci este vorba de o tăiere a voii proprii omului 
vechi (voinţă înclinată spre păcat) prin voia proprie omului nou (luminată şi întărită 
de harul Sfânt), într-o conştiinţă de asemenea luminată, iar omul văzând şi înțelegând 

Unul ca acesta știe ce este binele adevărat! 5% Unul ca acesta a 
cunoscut ce înseamnă a fi cu Dumnezeu! Unul ca acesta are adevărata 
dragoste, pe care Sfântul a numit-o desăvârşită. (1loan 4, 18). Această 
dragoste îl conduce la frica cea desăvârşită, fiindcă unul ca acesta se 
teme şi păzeşte credincioşia faţă de voia lui Dumnezeu nu din frica 
pedepselor, nu pentru a scăpa de muncile cele veşnice, ci pentru că 
precum am spus, gustând din dulceaţa petrecerii cu Dumnezeu, se 
teme să nu cadă, se teme să nu se lipsească de aceasta. Prin această 
frică desăvârşită, care lucrează pe temeiul dragostei, e izgonită frica 
începătoare. De asta s-a şi spus: Dragostea desăvârşită alungă frica” 
596, 

Înţelegem că această frică are ca determinant iubirea divină, cea 
care transfigurează caracterul fricii începătoare, sublimând-o, dar 
nedesfiinţând calitatea sa pedagogică, aceea de a menţine un echilibru 
între îndrăzneala către Dumnezeu ce se naşte din iubire - ce poate 
decădea la stadiul de dispreţ 5” - şi temerea, sfiala iubirii desăvârşite - 
ce poate regresa la forma sa anterioară de frică judiciară sau chiar ură. 
De aceea, această frică a lui Dumnezeu este văzută ca o frică ce 
cumpătează, temperând posibilul avânt al îndrăznelii, precum şi 
posibilitatea declinului sfielii - în faţa măreției Dumnezeirii şi 
constatarea nevredniciei unei asemenea Dumnezeiri - înspre treapta 
temerii nedesăvârşite, cea a robilor sau a argaţilor, teamă ca de un 
tiran despotic, teamă ce poate proveni din ură 5%. De aceea, după cum 
spune Sfântul Maxim Mărturisitorul, această frică a lui Dumnezeu 
„Susţine pururea în suflet sfiala eviaviei, ca nu cumva, pentru 


îndrăzneala dragostei, să ajungă la nesocotirea lui Dumnezeu” 5%. 


adevărata lui dorinţă şi năzuinţă se străduieşte (liber fiind) să împlinească voia lui 
Dumnezeu, ajutat fiind pe parcurs de harul Sfântului Duh, fără de Care nu ar fi fost 
posibilă vreo înclinare spre bine. Iar în încercarea omului de a împlini fără greşeală 
voia lui Dumnezeu, pe parcurs, se poate ajunge la o armonie desăvârşită între cele 
două voințe, ce vor constitui un singur întreg. 

3% Stie Cine este Binele adevărat, ştie Cine este Calea, Adevărul şi Viaţa (loan 14, 6). 
5% Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.IlI, op. cit., pp.76-77. 

5% Filocalia, vol. III, op. cit., p.59. 

5% Arhim. Spiridonos Logothetis, Deprimarea şi tămăduirea ei în învăţătura Bisericii, 
op. cit., p.91. 

5% Filocalia, vol. Il, op. cit., p.74. 

5%, o cinstire sfântă, faţă de 


Această frică este, deci, o cinste 
Dumnezeu. 

Ambele frici - şi cea de Dumnezeu, şi cea a lui Dumnezeu - sunt 
considerate virtuţi, căci presupun o conlucrare a omului cu Dumnezeu, 
dar în cea de a doua temere, darul lui Dumnezeu este mai vădit, 
revărsându-se cu o libertate ce nu se putea manifesta în starea de 
păcătoşenie a celor care mai lucrau încă la despătimirea lor. Facând o 
paralelă între formele fricii de Dumnzeu şi cele ale fricii de lume (fricii 
nefireşti), identificăm câte o frică nefirească la antipodul fiecărei forme 
ale fricii de Dumnezeu. Astfel că, pentru prima formă a fricii de 
Dumnezeu - frica de chinuri şi cea de a pierde bunătăţile făgăduite - 
găsim la polul opus anxietatea, acea frică - nelinişte cu diverse forme 
de manifestare; iar pentru forma desăvârşită a fricii de Dumnezeu, 
frica lui Dumnezeu - acea frică metamorfozată ce convieţuieşte şi 
conlucrează cu dragostea - găsim în partea opusă, angoasa - formă de 
anxietate majoră “!, care, reflectă o coabitare şi o conlucrare a fricii cu 
nonsensul, cu moartea, cu neiubirea, cu iadul - acel martiriu de a nu 
iubi pe cineva sau ceva 5%. Acest paralelism este evident, căci pentru 
fiecare patimă există câte o virtute ce i se opune. 

lată ce scrie Părintele Stăniloae într-o notă de subsol la un 
fragment din scrierile Sfântului Simeon Noul Teolog cu privire la 
această frică: „Cei ce se tem de Domnul ĉ® nu sunt laşi, ci au curajul 
mărturisirii în faţa lui Dumnezeu şi a semenilor. Temerea de Dumnezeu 
este o sfială de a nu-L supăra, nu o laşitate. (...). Temerea de Dumnezeu 
nu e ca frica din lume sau de ceva din lume; e o putere faţă de toate 
cele din lume, iar faţă de Dumnezeu nu e simțită ca o frică propriu-zisă, 

ci ca o îndrăznire din iubire “*, împreunată în acelaşi timp cu sfiala. 


Temerea de Dumnezeu dă puterea de a întreprinde orice efort spre 


6 Ca şi virtute. 

501 Jacques Cosnier, Introducere în psihologia emoțiilor și a sentimentelor, op. cit., 
p.131. 

62 Christos Yannaras, Abecedar al credinței, op. cit., p.108. 

63 Cei ce au frica lui Dumnezeu. 

5% 1loan 3, 21: „lubiţilor, dacă inima noastră nu ne osândeşte, avem îndrăznire către 
Dumnezeu”. 

împlinirea voii Lui, adică a tot ce e bun” %5. Spuneam că această stare 
este proprie celor ce au ajuns la nepătimire, la sfinţenie, asemănându- 
se chipului îngeresc, căci şi îngerii trebuie să fie într-o stare a 
desăvârşirii şi a neprihănirii pentru a putea sluji lui Dumnezeu. Astfel 
că, această teamă ce trebuie să şi-o însuşească oamenii este asemenea 
celei ce o trăiesc şi o nutresc îngerii în iubirea lor şi, totodată, în frica 
lor faţă de Dumnezeu: „Tu, dulceaţa noastră, Tatăl nostru Cel Ceresc, 
dă-ne puterea de a Te iubi, dă-ne frica Ta sfântă, aşa cum tremură şi te 
iubesc heruvimii” 59, 

În această stare a nepătimirii omul stăruie într-o frică „fără 
amintirea păcatelor”, o „frică curată” 6%, în care nu este ceva 
bolnăvicios, ea fiind „plină de evlavie, de trezvie, împrospătând 
simţirea ca o adiere a dimineţii” 5%. Această temere ce „stăruie întruna, 
nu va înceta vreodată, fiindcă este fiinţială. Ea ţine oarecum de 
raportul lui Dumnezeu cu făptura, ca Unul ce-şi face vădită tuturor 
mărirea Sa naturală, care e mai presus de toată împărăţia şi puterea. 
Cel ce nu se teme, aşadar, de Dumnezeu ca judecător, dar îl venerează 
pentru slava covârşitoare a puterii Sale nemărginite, cu drept cuvânt 
nu are nici o lipsă %%, fiind desăvârşit în iubire, ca unul ce iubeşte pe 
Dumnezeu cu sfiala şi cu evlavia care se cuvin. Acesta este cel care a 


dobândit temerea ce rămâne în veacul veacului 619 


şi nu va avea nici o 
lipsă, niciodată” ®t, 

Şi Sfântul Petru Damaschin afirmă că această frică a celor „foarte 
desăvârşiţi şi curaţi cu sufletul şi cu trupul” este o frică care 
neprovenind dintr-o stare de păcătoşenie, ci dintr-o stare de curăţenie, 
de nepătimire, este o frică curată, în care nu amintirea păcatelor 
provoacă temerea, ci conştientizarea că fără Dumnezeu ne vom 
îndrepta spre rău, spre păcate, deci vom greşi, căci caracterul nostru 
%5 Filocalia, vol. VI, op. cit., p.37. 

66 Cuviosul Siluan Athonitul, Între iadul deznădejdii si iadul smereniei, op. cit., p.107. 
67 Filocalia, vol. III, op. cit., p.59. 

68 Sfântul Teofan Zăvorâtul, Răspunsuri la întrebări ale intelectualilor, vol. 1, Editura 
Sophia & Editura Cartea Ortodoxă, Bucureşti, 2007, p.199. 

50% ps.33, 9: „Temeţi-vă de Domnul toţi sfinţii Lui, că n-au lipsă cei ce se tem de El”. 

510 Ps.18, 10: „Frica de Domnul este curată, rămâne în veacul veacului”. Este aceeaşi 


frică despre care se vorbeşte în Ps.33, 9, este frica lui Dumnezeu. 
61 Filocalia, vol. IIl, op. cit., p.59. 

schimbăcios şi favorabil apariţiei păcatului nu poate fi convertit decât 
prin relaţia cu Dumnezeu, gândul pierderii unei asemenea relaţii 
dătătoare de viaţă, declanşând frica cea curată. 

„Pentru că frica cea dintâi nu este curată, ci este mai degrabă din 
păcate. Iar cel curăţit “1? se teme fără de păcat, nu fiindcă greşeşte, ci 
fiindcă este om schimbăcios şi îndemânatic $!* la rău. Şi cu cât se înalţă 
în agonisirea virtuţilor, cu atât se teme mai mult ca unul ce cugetă 
smerit S!1. Şi pe drept cuvânt. Căci tot cel ce are bogăţie 615, se teme 
mult de pagubă, de munci, de necinste şi de cădere din înălţime, iar 
săracul petrece fără frică, în cele mai multe privinţe, temându-se numai 
să nu fie bătut” 616. Sfântul Petru Damaschin a identificat chiar şi 
anumite indicii pentru fiecare formă a fricii de Dumnezeu în parte: „lar 
semnul fricii dintâi stă în a uri păcatul şi a ne mânia pe păcat, ca nişte 


răniţi de fiară. Iar al celei desăvârşite, în a iubi virtutea şi a ne teme de 


abatere, fiindcă nimeni nu este neschimbăcios” 617 . 


Legat de aceste două forme ale fricii de Dumnezeu, găsim şi două 


feluri de rugăciune ale celor ce-l iubesc cu adevărat pe Dumnezeu ®8$, 


după cum spune Sf. Maxim Mărturisitorul: „Două sunt stările cele mai 


înalte ale rugăciunii curate. De una au parte cei ce se îndeletnicesc cu 


612 Cel ajuns la nepătimire. 

63 Iscusit, sau cu sensul învechit: favorabil, potrivit. Omul conştientizează că fără 
harul lui Dumnezeu care să-l menţină în direcţia binelui, deci, spre Dumnezeu, nu 
este în stare prin forţele individuale să săvârşească binele, să se menţină pe calea cea 
dreaptă, cea potrivnică răului. 

614 Cel ce a ajuns la înţelegerea dreaptă a lucrurilor, la stadiul fiilor, ştie că toate ale 
Tatălui sunt şi ale lui, dar mai ştie că nu din pricina bunătăţii, dreptăţii şi iubirii lui le- 
a dobândit pe acestea, ci din milostivirea, din darul, din iubirea lui Dumnezeu pentru 
noi, iar toate câte le are le are prin El, în El şi de la El, nemândrindu-se şi 
neîncercând să agonisească ceva pentru calitatea lucrului în sine, ceva ce nu el 
deţine, ci Altcineva deţine, iar acel Cineva i le dăruieşte, căci numai El este prin Sine 
bun, un Bun Care Se dăruieşte. 

6&5 Cel ajuns la treapta argatului, care este muncit de gândul mândriei, de vreme ce 
ştie că pentru nevoinţele asumate trebuie să primească plata, dar o plată înţeleasă 
într-un mod juridic, patronat de dreptate şi nu de iubire, iubire ce se dăruieşte pe 
sine, iubire ce se smereşte, iubire ce se dăruieşte pentru a fi dăruită mai departe şi 
nu una ce trebuie ţinută ca pe o proprietate individuală, sterilă. 

si6 Filocalia, vol. V, Editura şi Tipografia Institutului Biblic şi de Misiune Ortodoxă, 
Bucureşti, 1976, p.199. 

57 Ibidem. 

6&8 Cf. Filocalia, vol. Il, op. cit., p.78: „Cel ce iubeşte cu adevărat pe Dumnezeu, acela 
se şi roagă cu totul neîmprăştiat. Şi cel ce se roagă cu totul neîmprăştiat, acela şi 
iubeşte pe Dumnezeu cu adevărat. Nu se roagă însă neîmprăştiat cel ce-şi are mintea 
pironită de ceva din cele pământeşti. Aşadar nu iubeşte pe Dumnezeu cel ce are 
mintea legată de ceva din cele pământeşti”. 

făptuirea, de alta cei ce se îndeletnicesc cu contemplaţia $!%. Cea dintâi 
se naşte în suflet din frica lui Dumnezeu şi din nădejdea cea bună 6%; 
cea de a doua din dragostea dumnezeiască şi din curăţia cea mai 
deplină. Semnele prin care cunoaştem că am ajuns la măsura celei 
dintâi le avem în aceea că mintea se adună din toate ideile lumii şi îşi 
face rugăciunea neîmprăştiată şi nesupărată de parcă Însuşi Dumnezeu 
ar fi în faţa ei, precum şi este. Iar semnele celei de a doua stau în aceea 
că mintea este răpită în avântul rugăciunii de lumina dumnezeiască şi 
nemărginită, şi nu se mai simte nici pe sine nici altceva din cele ce 
sunt, decât numai pe Cel ce lucrează în ea prin dragoste această 
iluminare” 8%, 

Această frică a lui Dumnezeu este un dar al Lui pentru noi, este 
„urmarea luminării duhovniceşti a omului” €? de către „harul nestricat 
al dragostei” divine, % iar cei ajunşi în „treapta fiului” °, care „nu de 
teamă şi nu ispitit de răsplată, ci numai din sentimentul bunătăţii 
îndeplineşte toate cele bune” “5, vor stărui în acea dragoste veşnică 
împreunată cu sfiala sfinţeniei, a cinstei, a iubirii: „Când spunem că ne 
temem de Dumnezeu, de fapt îl respectăm, îl cinstim, îl iubim cu o 
dragoste care nu crează o familiaritate excesivă ce ar înlătura 
respectul” 626. 

Părintele Cheremon face una din cele mai frumoase descrieri ale 
acestei stări ale iubirii desăvârşite (starea fiilor), pe cât îi este omului 
cu putinţă a înţelege, precum şi a fricii de Dumnezeu sub cele două 
forme, folosind pentru evidenţiere şi texte din Sfânta Scriptură, 
619 Este vorba despre o împărţire a urcuşului duhovnicesc, în două trepte (pe prima și 
pe a treia): treapta activilor, „cei ce se îndeletnicesc bărbăteşte cu înţelepciunea 
lucrătoare (filosofia practică)”, cei practici, şi a doua treaptă, cei contemplativi, „cei 
care s-au învrednicit în chip tainic de cunoaşterea contemplativă a lui Dumnezeu 
(teologia contemplativă, teologia tainică)”. (Filocalia, vol. III, op. cit., p.58.) 

520 Prin faptul că aduce în discuţie nădejdea, este clar că este vorba despre acea 
treaptă a nădejdii, a argatului, a fricii de Dumnezeu - nedesăvârşită încă în dragostea 
dumnezeiască - fapt ce se vede din cele ce urmează a fi relatate. 

61 Filocalia, vol. Il, op. cit., pp.79-80. 

522 Arhim. Sofronie Saharov, Vom vedea pe Dumnezeu precum este, Editura Sophia, 
Bucureşti & Editura Reîntregirea, Alba Iulia, 2006, p.21. 

623 Sfântul Ioan Casian, Convorbiri duhovnicești, op. cit., p.274. 

624 Filocalia, vol. V, op. cit., p.200. 

625 Sfântul Ioan Casian, Convorbiri duhovnicești, op. cit., p. 273. 

525 Arhim. Spiridonos Logothetis, Deprimarea şi tămăduirea ei în învățătura Bisericii, 


op. cit., p.89. 

descriere ce o vom prezenta în continuare: „Cel ce va fi întărit în 
desăvârşirea dragostei ®” acesteia, trebuie să se ridice pe o treaptă mai 
înaltă, şi anume la acea sublimă teamă a dragostei, pe care nu o 
zămisleşte nici frica de pedeapsă, nici dorinţa de răsplată, ci măreţia 
iubirii, prin care fiul îl respectă pe prea îngăduitorul său tată, sau 
fratele pe frate, sau prietenul pe prieten, sau soţia pe soţ, cu sentiment 
deplin, de vreme ce acesta nu de cearta şi de bătaia lui se teme, ci să 
nu se stingă cumva iubirea, sentiment pornit dintr-un devotament 
întotdeauna curat, manifestat nu numai în vorbe, ci şi în toate faptele, 
cu grija ca nu cumva să se veştejească floarea dragostei lui. Măreţia 
acestui fel de teamă a exprimat-o în chip frumos unul dintre proroci: 
<< Bogățiile mântuirii, a spus el, sunt înțelepciunea şi ştiinţa; teama de 
Dumnezeu îi este comoara> > ®”, 

N-a putut să exprime mai limpede demnitatea şi meritul acestei 
temeri decât spunând că bogăţia mântuirii noastre, care constă în 
adevărata înţelepciune şi cunoaştere a lui Dumnezeu, poate fi păstrată 
numai prin teama de Domnul. La această teamă, aşadar, sunt poftiţi nu 
păcătoşii, ci sfinţii, precum spune în cuvinte profetice psalmistul: 
<<Temeţi-vă de Dumnezeu toţi sfinţii Lui, fiindcă nimic nu le lipseşte 
celor ce se tem de El>> %. Este sigur că nimic nu îi lipseşte celui ce se 
teme de Dumnezeu cu această teamă (teama lui Dumnezeu). Desigur că 
Apostolul Ioan despre această teamă de pedeapsă vorbeşte: <<Cine se 
teme nu este desăvârşit în dragoste, fiindcă teama merge alături cu 
pedeapsa>> 5%. Aşadar este mare distanţă între această teamă căreia 
nu-i lipseşte nimic, care este comoară a înţelepciunii şi a ştiinţei, şi cea 
nedesăvârşită, care se numeşte <<începutul înţelepciunii>> 8! şi care, 
cuprinzând în ea pedeapsă, este alungată din inimile celor desăvârşiţi 


prin ivirea dragostei divine. <<În dragoste nu este teamă, căci 


527 Dragostea în care este încredere deplină şi bucurie veşnică, cea prin şi în care se 
ajunge la „primirea prin înfiere între fii Lui, făcându-i oarecum din desăvârşiţi mai 
desăvârşiţi”. (Sfântul Ioan Casian, Convorbiri duhovnicești, op. cit., p.282) 

525 Isaia 33, 6. 

629 Ps, 33, 9. 

60 1 Ioan 4, 18. 

51 Ps, 110, 10; Pilde 1, 7; 9, 10. 

dragostea alungă teama>> *?. Într-adevăr, dacă teama este începutul 
înţelepciunii care, va fi desăvârşirea ei, atunci dragostea în Hristos, 
care cuprinde în ea acea teamă a dragostei desăvârşite, nu se mai 
numeşte începutul, ci comoara înţelepciunii şi a ştiinţei. Şi de aceea 
teama are două trepte: una este a începătorilor, adică a acelora care 
sunt încă sub jugul şi groaza robiei, despre care se zice: <<Robul se va 
teme de stăpânul său>> ê”, şi în Evanghelie: <<De acum nu vă mai 
spun slugi, fiindcă sluga nu ştie ce face stăpânul său>> 6. Şi de aceea 
<<sluga nu rămâne pentru totdeauna în casă, dar fiul rămâne pentru 
totdeauna>> 855. Căci ne pofteşte să trecem de la acea teamă care 
conţine în ea pedeapsă, la deplina libertate a dragostei şi la încrederea 
în prietenii şi fiii lui Dumnezeu. În sfârşit, Apostolul, care de la acea 
treaptă a fricii pe care o are robul trecuse de curând prin virtute la 
treapta dragostei de Domnul, dispreţuind bunurile inferioare, 
mărturiseşte că l-a îmbogăţit Domnul cu bunuri superioare. <<Căci nu 
ne-a dat Dumnezeu, zice el, duhul fricii, ci al puterii şi al dragostei şi al 
înţelepciunii> > 6%. Chiar şi pe aceia care ardeau de dragoste pentru 
Tatăl ceresc şi pe care înfierea dumnezeiască îi făcuse din robi fii, îi 
îndeamnă cu aceste cuvinte: <<Nu aţi primit din nou un duh al robiei, 
spre temere, ci aţi primit Duhul înfierii, prin care strigăm: Avva! 
Părinte!>> 5%. Despre această teamă vorbeşte Prorocul, când spune că 
Duhul Sfânt S-a coborât în şapte forme asupra Omului - Dumnezeu, la 
naşterea Sa în trup. <<Se va odihni, spune el, asupra Sa Duhul 
Domnului: duhul înţelepciunii, duhul înţelegerii, duhul sfatului şi al 
tăriei, duhul cunoştinţei şi al bunei-credinţe>> “8%, adăugând ca pe 
ceva de căpetenie: <<şi-L va umple duhul temerii de Domnul>> 5%. În 
aceste cuvinte din urmă mai întâi trebuie să observăm cu mare atenţie 


că n-a zis: <<Şi se va odihni asupra Lui duhul temerii de Domnul>>, 


632 1 Ioan 4, 18. 
633 Maleahi 1, 6. 
634 Joan 15, 15. 
635 loan 8, 35. 

53 2 Timotei 1, 7. 
57 Romani 8, 15. 
638 Isaia 11, 2. 

639 Isaia 11, 3. 

cum spusese despre celelalte, ci: <<Îl va umple duhul temerii de 
Domnul>>. Atât de mare este puterea virtuţii sale, încât celui pe care 
l-a stăpânit odată pentru virtutea sa, îi ocupă nu o parte, ci toată 
mintea sa. Şi pe bună dreptate, fiindcă pe cel care nu se desparte 
niciodată de dragostea Lui, această dragoste nu numai că-l umple, dar 
chiar îl stăpâneşte fără întrerupere şi pentru totdeauna ®®, fără vreo 
micşorare din cauza plăcerilor şi bunurilor vremelnice, cum se 
întâmplă uneori cu acea temere care este alungată ®t, Aceasta este 
aşadar teama desăvârșirii, de care se spune că a fost umplut Omul 
Dumnezeu, Care venise nu numai pentru a răscumpăra neamul 
omenesc, dar chiar pentru a-i oferi o formă de desăvârşire şi pildă de 
virtuţi” 52. 

Înţelegem dar, că această teamă este a celor desăvârşiţi, a celor 
curăţaţi, a celor ce au ajuns la nepătimire, a celor ce-L iubesc pe 
Dumnezeu în adevăr, teamă ce nu piere, teamă ce este veşnică, fiind 
unită cu veşnica iubire divină, teamă ce atrage sufletul credinciosului, 
prin razele ei înspre starea deplinătăţii, înspre „desăvârşirea sfinţeniei” 
543, de vreme ce ea este unită cu dragostea divină, cu Dumnezeiescul 
Duh. lar dacă frica de Dumnezeu ne călăuzeşte către Împărăţia lui 
Dumnezeu, la Împărăţia lui Dumnezeu, frica lui Dumnezeu - 
menţinându-şi însuşirea pedagogică de a împiedica căderea prin 
greşeală ĉ, redând totodată un echilibru duhovnicesc, dar cu o altă 
sublimitate - ne povăţuieşte în Împărăţia lui Dumnezeu, simţind-o de 
data aceasta prin prisma nepătimirii, a stării noi, a stării bărbatului 
desăvârşit, a măsurii vârstei deplinătăţii lui Hristos ®®. lar noi toţi, 
trebuie să ne ridicăm la această treaptă a fricii lui Dumnezeu, „la frica 
fiului, care este cea mai nobilă treaptă a fricii de Dumnezeu” “6. Dar 


pentru a ajunge la starea iubirii depline, la starea fiului, la frica lui 


640 Cf. 1 Corinteni 13, 8. 

641 Frica de Dumnezeu. 

62 Sfântul Ioan Casian, Convorbiri duhovnicești, op. cit., pp.283-285. 

63 2 Corinteni 7, 1: „...să ne curăţim pe noi de toată întinarea trupului şi a duhului, 
desăvârşind sfinţenia în frica lui Dumnezeu”. Cf. Noul Testament din 1857, op. cit.: 
„... făcând sfinţenie întru frica lui Dumnezeu”. 

644 Cf. Ieşire 20, 20: „... pentru ca frica Lui să fie în voi, ca să nu greşiţi”. 

645 Cf. Efeseni 4, 13. 

546 Părintele Efrem Athonitul, Despre credință și mântuire, op. cit., p.63. 

Dumnezeu, trebuie să avem întâi acea frică a începătorilor, frica de 


Dumnezeu: „Ci totuşi e cu neputinţă a atinge frica desăvârşită altfel 


decât prin cea începătoare” (Avva Dorotei) %7, căci „fără frica 


premergătoare nu există iubire” S%, iubire întru care se manifestă 
temerea cea sfântă, frica lui Dumnezeu. Precum zice şi Sfântul Isaac 
Sirul: „dragostei îi premerge (...) frica. Tot cel ce zice cu neruşinare că 
se pot câştiga cele din urmă înainte de lucrarea celor dintâi a pus în 


sufletul său cea dintâi temelie a pierzării. Căci aceasta este calea 


Domnului: cele din urmă se nasc din cele dintâi” 5%. 


Cu alte cuvinte, nevoitorul trebuie să pună în practică această 
temere de Dumnezeu, temere începătoare, „umblând în frica de 
Domnul” 5 şi devenind astfel „temător de Dumnezeu” ®t, „lucru 
cuvenit fiecărui om” %%?, pentru a fi capabili de a primi frica lui 
Dumnezeu, frică proprie „Sfinţilor desăvârşiţi ce au ajuns la măsura 
dragostei” (Avva Dorotei) 6%, şi, deci, pentru a fi capabili de a-L 


contempla pe Dumnezeu. 


647 Sfântul Ignatie Briancianinov, Aripi duhovnicești pentru cei osteniți si împovărați. 
Experiente ascetice, vol.III, op. cit., p.77. 

648 Teoclit Dionisiatul, Tâlcuiri la Filocalie, vol. II, op. cit., p.46. Cf. Filocalia, vol. I, op. 
cit., p.340: „Nimenea nu poate să iubească pe Dumnezeu din toată inima, dacă nu se 
va teme de El mai întâi întru simţirea inimii. Căci numai curăţindu-se şi înmuindu-se 
sufletul prin înrâurirea temerii, vine la dragoste lucrătoare”. (Sfântul Diadoh al 
Foticeii) 

54% Jean-Claude Larchet, Terapeutica bolilor spirituale, op. cit., pp.549-550. 

60 F A, 9, 31. 

61 F.A. 10, 2. Despre a fi „temător de Dumnezeu”, iată ce ne spune preotul Ioan 
Mircea, în Dicţionar al Noului Testament, op. cit., p.427: „Prozeliții circumciși și care 
observau toate ale Legii mozaice se numeau <=<prozeliții dreptăţii>> sau și <<fiii 
legământului> >. Era însă și o a doua categorie de prozeliţi, asa-numiţii <<prozeliţi ai 
porţii>>, care însă nu primeau tăierea împrejur și nici nu observau toată Legea. 
Aceștia se găsesc în Noul Testament sub numele de <<temători de Dumnezeu>> 
(F.A. 13, 43) cum se pare că era și Corneliu sutașul (F.A. 10, 1-2). <<Temătorii de 
Dumnezeu>> erau obligaţi să observe numai șapte porunci, numite <<nohaice>> 
sau ale lui Noe: 1) ferirea de idolatrie; 2) evitarea hulirii lui Dumnezeu; 3) ferirea de 
incest; 4) de furt; 5) de omor; 6) cinstirea outorităţilor prin supunere; 7) 
neconsumarea hranei cu sânge”. 

62 Ecclesiastul 12, 13. „...căci aceasta este omul în întregime” (S4/1), literal , „tot 
omul”, interpretat ca „omenire, umanitate”, rezultând de aici că omul este (așa ar 
trebui să fie) un răspuns potrivit întrebării divine. Tot despre Ecc. 12, 13 Teodor al 
Edesei, în Filocalia, vol.IV, op. cit., pp.251-252, afirmă că: „Nu e vorba de frica 
începătoare, cea din pricina pedepselor, ci de cea desăvârșită și desăvârșitoare, pe 
care suntem datori să o avem, pentru dragostea Celui ce a poruncit”. Ce-i drept, o 
părere ce nu se potrivește tonului juridic ce reiese din cuprinsul Ecclesiastului. 

63 Sfântul Ignatie Briancianinov, Aripi duhovnicești pentru cei osteniți şi împovărați. 
Experienţe ascetice, vol.III, op. cit., p.76. 

Astfel că, celor practici „ce se îndeletnicesc cu înţelepciunea 
lucrătoare (filosofia practică)” 554 le este proprie frica de Dumnezeu, iar 
celor contemplativi, „cu mintea curată, făcută chip al frumuseţii 
dumnezeieşti prin imitarea aceleia” ©, le este firească frica lui 
Dumnezeu, ca unii care prin temerea începătoare s-au făcut apți pentru 
a cere şi primi pe cea desăvârşită. 

În continuare vom enumera motivele apariţiei fricii de Dumnezeu, 
teamă necesară urcuşului duhovnicesc şi primirii conştiente a temerii 


lui Dumnezeu. 


2.4. Cauzele fricii de Dumnezeu 


Elementul principal necesar dobândirii fricii de Dumnezeu este 
credința, credinţă primită la dumnezeiescul botez prin harul lui 
Hristos, credinţă ce naşte frica credinței - prin care vine păzirea 
poruncilor şi răbdarea ispitelor - adică frica de Dumnezeu 5%. Şi este 
normal să fie aşa, căci pentru a putea să-ţi fie frică de Dumnezeu, 
trebuie să crezi mai întâi în El 6%. Dar pentru a ajunge la credinţa în 
Dumnezeu, este nevoie de o conştientizare a stării noastre pătimaşe, 
conştientizare ce apare tot ca o lucrare a harului divin întru noi, 
aceasta fiind o primă luminare dumnezeiască, un început, o chemare 
din partea lui Dumnezeu înspre o mai bună relaţie între Dumnezeu- 
Absolutul şi omul-făptura; iar de vom urma calea indicată de această 


lumină din „Lumina cea adevărată” %% vom ajunge şi la o credinţă 


654 Filocalia, vol. III, op. cit., p.58. 

555 Ibidem. 

66 Filocalia, vol. V, op. cit., p.193. 

657 Preot Profesor Dr. Acad. Dumitru Stăniloae, Ascetica și mistica ortodoxă, vol. 1, op. 
cit., p.124. Cf. Sfântul Simeon Noul Teolog, Filocalia, vol. VI, op. cit., p.18: „Cel ce nu 
se teme de Domnul nu crede că există Dumnezeu (Ps. 13, 1). Dar cel ce crede că 
există se teme de El”. Cf. Sfântul Maxim Mărturisitorul, Filocalia, vol. Il, op. cit., p.61: 
„Frica (e născută) de credința în Domnul”. 

658 Cf. Ioan 1, 9. Cf. Ioan 12, 46: „Eu, Lumină am venit în lume, pentru ca tot cel ce 
crede în Mine să nu rămână în întuneric”. Astfel se evidenţiază însuşirea lui 
Dumnezeu în această relaţie personală dintre El şi om. Dacă El nu ne-ar lumina, nu 
am putea să-L. aflăm, să-L urmăm şi să ne luminăm ulterior. 

statornică întru care putem împlini poruncile Lui: „leme-te de 
Dumnezeu şi păzeşte poruncile Lui!” 65% De aceea frica de Dumnezeu 
este legată de lucrarea poruncilor Lui, căci „curăţindu-se şi înmuindu- 


se sufletul prin înrâurirea temerii” 5%, şi venind prin ea la pocăință %!, 


662 


vom putea păzi şi supraveghea lucrarea virtuţilor “*, virtuţi posibile 


doar prin împlinirea voii Lui, cuprinsă în poruncile Sale 8%, iar 


w 664 


„porunca Lui este viaţa veşnică „ viaţă posibilă doar din iubire; iar 


prin şi în împlinirea poruncilor se ajunge la iubire, la iubirea lui 
Dumnezeu, la Dumnezeu 5, Acesta sălăşluindu-Se în cel ce-L iubeşte, 
în cel care prin împlinirea poruncilor, toate cuprinse în iubire ®®®, a 
ajuns la realizarea modului de a exista a lui Dumnezeu, în el însuşi, căci 
împlinind porunca evanghelică (iubirea) şi-a însuşit morala chenotică, 
morala dumnezeiască a celui de-al doilea Adam 5%, lisus Hristos, şi prin 
înfăptuirea vieţii Lui, a ajuns la integrarea lui în însăşi viaţa Sfintei 
Treimi, Dumnezeirea. lar împlinirea poruncilor evanghelice este 


insuflată de către frica de Dumnezeu 8%; sau cum ar spune Sfântul 


Grigorie de Nazianz (Teologul): „unde există frica lui Dumnezeu ®®”, 


acolo există şi ţinerea poruncilor lui Dumnezeu” 6. 


Dar pentru a ne întări în credinţă este nevoie de o despărţire 
treptată de cele ale lumii şi de plăcerile rezultate din iubirea de sine 
(philautia). Astfel că, dezlipirea de lume şi negrija duhovnicească faţă 
de cele pământeşti, constituie un alt element determinant al fricii de 


Dumnezeu, iar dezlipirea deplină de cele pământeşti - ajungerea la 


6° Ecclesiastul, 12, 13. 

660 Filocalia, vol. I, op. cit., p.340. 

61 Filocalia, vol. V, op. cit., p.199. 

662 Filocalia, vol. I, op. cit., p.394. 

663 Cf. Sfântul Marcu Ascetul, Filocalia, vol. I, op. cit., p.247: „Domnul e ascuns în 
poruncile Sale. Şi cei ce-L caută pe El, îl găsesc pe măsura împlinirii lor”. 

664 Joan 12, 50. 

665 Toan 14, 15, 21, 23. 

5 Romani 13, 10; Matei 22, 37-40. 

667 Christos Yannaras, Libertatea moralei, op. cit., p.53. 

66 Sfântul Ignatie Briancianinov, Aripi duhovnicești pentru cei osteniți si împovărați. 
Experiente ascetice, vol.III, op. cit., p.79. Cf. Sfântului Ioan Scărarul, Scara Raiului, 
op. cit., p.263: „teama naşte păzirea poruncilor, adică a celor cereşti ca şi a celor 
pământeşti”. 

66% Frica de Dumnezeu. 

570 Arhim. Spiridonos Logothetis, Deprimarea şi tămăduirea ei în învăţătura Bisericii, 
op. cit., p.90. 

starea apathiei proprie celor desăvârşiţi - aduce sufletul nevoitorului la 
frica lui Dumnezeu, la frica desăvârşită “|. lar Sfântul Diadoh al 
Foticeii explică foarte clar că, premisa fricii de Dumnezeu o constituie 


oprirea de la grijile şi plăcerile lumeşti: „Dar nu va veni cineva la 


temerea de Dumnezeu (...), dacă nu va părăsi toate grijile lumeşti %? . 


Căci numai când ajunge mintea la linişte multă °” şi la negrijă, o 


strâmtorează frica de Dumnezeu” 54. 


O altă pricină a fricii de Dumnezeu este aducerea-aminte de 


675 


moarte şi de cele viitoare: „Părinţii au zis că frica de Dumnezeu se 


câştigă din aducerea-aminte de moarte şi de muncile viitoare” 5 (Avva 
Dorotei), frica de Dumenzeu fiind astfel nedezlipită de gândul la 


judecata din urmă, şi la chinurile viitoare, „chinuri ale unei veşnice 


671 Cf. Isaia Pustnicul, Filocalia, vol. I, op. cit., p.395: „Când se va elibera mintea, se 
va înlătura tot ce e la mijloc între ea şi Dumnezeu. Când se va slobozi mintea de toată 
nădejdea din lumea văzută, să ştii că acesta e semn că a murit în tine păcatul”, adică 
ai ajuns la nepătimire, la frica lui Dumnezeu. 

572 Dintre cei care cad pradă grijilor lumești fac parte și cei despre care Gabriel 
Liiceanu spune că „se tem mai mult de judecătorul de cartier decât de Judecătorul 
Suprem” (Despre limită, op. cit., p.145). Sau aceia care, printr-o lipsă a înţelegerii 
realității se tem de urâţenia aparenţei, sprijinindu-și analizele pe factorul estetic al 
lucrurilor, cuvintele lui Raskolnikov cântărind greu în acest sens: „Teama de estetică 
este primul indiciu al neputinței” (F.M. Dostoievski, Crimă și pedeapsă, vol.II, Editura 
Pentru Literatură, București, 1962, p.310), chiar dacă nu neapărat al neputinței de a 
vedea clar lucrurile, cel puţin al unei neputinţe de a încerca să dobândească această 
vedere. 

573 Mai presus de simpla delăsare faţă de grija lumească, se află isihia (liniştirea), cea 
mai de trebuinţă cale de suire spre „piscul filosofiei”, acea „ştiinţă a gândurilor şi 
cugetare neîmprăştiată” (Sfântul loan Scărarul). Pentru mai multe detalii despre 
isihie (linişte) vezi Scara Raiului, op. cit. 

674 Filocalia, vol. I, op. cit., p.340. 

65 Aceasta este o „formă a harului” ce imprimă „o anume stare a duhului nostru, cu 
totul deosebită de obişnuitul fapt de a şti că într-o zi vom muri (...). Fiind o putere ce 
se pogoară de sus, ea ne ridică şi pe noi mai presus de patimile pământeşti, ne 
slobozeşte de stăpânirea şi legătura pe care o au poftele vremelnice asupra noastră şi 
astfel, în chip firesc, ne face sfânt-trăitori. Pomenirea morţii ne dă experienţa 
nepătimirii, dar nu încă pe cea pozitivă, care se arată ca deplină putere a dragostei 
lui Dumnezeu; dar nici nu are un caracter curat-negativ, ca şi cum ar fi ceva contrar 
dragostei, căci fie şi într-o formă negativă, ea ne lipeşte strâns de Cel Veşnic. Ea 
curmă lucrarea patimilor, şi prin aceasta pune început schimbării radicale a lucrării 
întregii noastre vieţi şi a caracterului înţelegerii tuturor lucrurilor. Însuşi faptul că ea 
ne dă a ne trăi moartea ca sfârşit al întregii zidiri întăreşte Descoperirea dată nouă, 
că omul este chipul lui Dumnezeu şi, ca atare, este în putere a cuprinde în sine şi pe 
Dumnezeu, şi cosmosul zidit. Iar aceasta este în acelaşi timp începutul concretizării în 
noi a principiului ipostatic. Experienţa de care vorbim ne pregăteşte duhul spre o mai 
reală înţelegere a Descoperirii creştine şi a teologiei, al cărei temei este experienţa 
unei alte fiinţări” (Arhim. Sofronie Saharov, Vom vedea pe Dumnezeu precum este, 
op. cit., pp.18-19). Despre amintirea morţii vezi şi Scara Raiului, op. cit. 

6&6 Jeromonah loan Iaroslav, Cum să ne mântuim, vol. II, Editura credinţa 
strămoşească, Iaşi, p.515. 

existenţe neautentice, nedepline”, căci gândindu-se la moarte, văzută 
nu doar ca simplă treaptă biologică, ci şi ca un „rău ce ne va apăsa 
existenţa la infinit”, omul ajunge la teama de Dumnezeu, „că nu 
moartea în sine sperie pe un credincios adevărat, ci judecata lui 


Dumnezeu, care urmează morţii” 87 


. De aceea, asceza răsăriteană ne 
recomandă neîncetat să medităm la judecata din urmă, să medităm la 
moarte, căci astfel va spori în noi frica de Dumnezeu, prin care evităm 
păcatul “5. Iar acest gând la moarte, înţeles în adevăr, nu face altceva 
decât să apropie pe om de Dumnezeu, căci „frica şi gândul la moarte 
nu sunt decât gândul la Dumnezeu °, asociat cu conştiinţa păcatelor 
proprii şi cu teama de judecată” “0. De fapt, gândul la moarte şi la 
judecata viitoare este o primă treaptă a fricii de Dumnezeu, după cum 
am arătat până acum. Sfântul Simeon Noul Teolog descrie starea unui 
asemenea nevoitor care „îşi adună mintea sa şi-şi concentrează gândul 
şi cugetarea numai la pomenirea morții, sporind astfel frica de 
Dumnezeu. „De aceea se gândeşte la judecată şi la răsplată 8! şi e cu 
totul stăpânit de acestea, pătruns de o frică negrăită din pricina 
acestor gânduri şi a cugetării la ele. Cel ce poartă în sânul său frica de 
judecată e ca un osândit legat în lanţuri pe scena acestei vieţi. De 
aceea, arată ca unul ce e târât de frică ca de un călău %%?, şi dus pe 
drumul spre moarte, negândind la altceva decât la chinul său şi la 
durerea pe care va avea să o sufere din pedeapsa veşnică. Purtând în 


inimă acest gând, frica ce e întreţinută de el nu-l lasă să se îngrijească 


577 Preot Profesor Dr. Acad. Dumitru Stăniloae, Ascetica și mistica ortodoxă, vol. 1, op. 
cit., p.128. 

678 Ibidem. 

679 Cf. Sfântul Antonie cel Mare, Filocalia, vol. I, op. cit., p.12: „Moartea, de o va avea 
omul în minte, nemurire este; iar neavând-o în minte, moarte îi este. Dar nu de 
moarte trebuie să ne temem, ci de pierderea sufletului, care este necunoştinţa de 
Dumnezeu. Aceasta este primejdioasă sufletului”. Cu alte cuvinte, nu de moartea 
biologică trebuie să ne temem, ci de cea sufletească - necunoaşterea de Dumnezeu, 
şi, implicit, nerealizarea voii Lui, nerealizarea vieţii Lui în noi - care, dacă nu este 
oprită în această viaţă pământească, va dăinui şi în vecie; iar cel ce conştientizează 
acestea, se teme de Dumnezeu şi încearcă să înfăptuiască voia Lui. 

68 Preot Profesor Dr. Acad. Dumitru Stăniloae, Ascetica şi mistica ortodoxă, vol.I, op. 
cit., p.129. 

61 Este vorba de răsplata pentru păcatele sale, deci de muncile veşnice, unul ca 
acesta neajungând la nădejde şi la dorirea plăţii pentru faptele sale bune, lucru ce se 
va vedea, mai limpede, din cele ce urmează. 

682 Se vede clar că este vorba de frica cea începătoare, cea a robilor. 

de nici un lucru din cele omeneşti 6%. Cel ce poartă în sine frica morţii 
are silă de toată mâncarea, băutura şi podoaba hainelor. El nu 
mănâncă pâinea şi nu bea apa cu plăcere, ci împlineşte trebuinţa 
trupului atât numai cât ajunge pentru a trăi” 6%, Jar Sfântul Teofan 
Zăvorâtul adaugă: „Frica de Dumnezeu de nimic nu este susţinută cu 
atâta putere ca de pomenirea înfricoşatei judecăţi S5. lar duhului 


tristeţii, născut din această pricină, nu trebuie să vă dedaţi. Ci trebuie 


683 Cf. Înţelepciunea lui Isus Sirah 7, 38: „În tot ce faci adu-ţi aminte de sfârşitul tău şi 
nu vei păcătui niciodată”. Cf. Isihie Horevitul, Scara Raiului, op. cit., p.138: „lertaţi- 
mă că nu vă pot spune altceva decât că nu va putea greşi niciodată cel ce-şi aduce 
aminte de moarte”, căci prin şi în gândul acesta, nevoitorul se va folosi de cele ale 
lumii, cu discernământ, satisfăcându-şi cerinţele fireşti strict necesare vieţii fără a 
aluneca spre păcat, urmând astfel Dumnezeului-Om, lisus Hristos. 

684 Filocalia, vol. VI, op. cit., pp.64-65. 

685 „Viaţa monahală este influenţată de teama de Judecata de Apoi, de teama de a nu fi 
primit în cămara de nuntă, de teama de a fi găsit gol de orice faptă bună după ani de 
purtare a hainei monahale, de teama de întunericul ce cade asupra monahului osândit 
sub ochii părinţilor și ai fraţilor care, ar vedea cum sunt chinuiți de către diavoli, 
monahii care au ajuns în iad. Toată această mentalitate apare foarte limpede în 
apoftegma 193 (avva Dioscor 23): (...) <<Ce întristare îl va cuprinde pe avva 
Antonie, pe avva Ammun Nitriotul, pe avva Pavel din Fotike, pe avva...și pe toți 
ceilalți drepţi când vor fi primiţi în împărăţia cerurilor, în timp ce noi vom fi aruncaţi 
în întunericul cel din afară!>> Cea mai mare rușine care-l poate cuprinde pe un 
monah e să nu fie găsit adevărat monah în fața celor care au fost niște adevăraţi 
monahi. Frica de Dumnezeu și frica de osânda veșnică sunt strâns legate în această 
perspectivă eshatologică, așa cum au fost deja în creștinismul primar. Când ne temem 
de Dumnezeu, ne temem de Cel care poate arunca trupul și sufletul în gheenă” (K. 
Heussi, Der Ursprung des Mânchtums, p.193, apud Irénée Hausherr, Teologia 
lacrimilor. Plânsul și străpungerea inimii la Părinţii răsăriteni, Editura Deisis, Sibiu, 
2000, p.152). Această rușine față de „toţi ceilalţi drepţi” evidenţiază lipsa unei sfieli 
față de prezența lui Dumnezeu, și de asemenea, necesitatea unei raportări a 
„inculpaţilor” față de ceva palpabil și vizibil, și anume, faţă de adevărații nevoitori - 
cei plăcuţi Domnului, urmând ca acest sentiment să-l pună în legătură cu Dumnezeu, 
Cel ce le vede pe toate și pe toţi. Trebuincioasă în acest sens este, după cum vom 
vedea, spovedania, cea prin și în care se vor elibera de povara păcatelor, călcând prin 
rușinea faţă de duhovnic, eliberându-se pentru o vedere mai bună a lui Dumnezeu și o 
conștientizare acută a privirii Sale către noi, precum și a grijii Sale, transferând astfel 
prima frică - cea faţă de aproapele, în sfera celei de-a doua frici - cea faţă de 
Dumnezeu. Prin urmare, faptul că unii oameni se tem mai mult de cei care sunt ca și 
ei (oameni) decât de Dumnezeu, duce la concluzia că aceștia sunt încă la începutul 
luptei de despătimire, această frică fiind de fapt o temere faţă de posibilitatea 
celorlalţi oameni de a vedea conţinutul real al fiinţei lor, conţinut ce adesea este bine 
camuflat de formele aparenţelor lor, revelând astfel, că pentru aceștia, exteriorul, 
forma, falsa realitate sunt mult mai preţuite decât lăuntrul autentic. Aceștia sunt încă 
în ghiarele mândriei și ale dorinţei de afirmare autonomă, lipsită de consimțământul 
față de ajutorul divin. Uneori, monahii pot trăi anumite tulburări anxioase 
generalizate, de vreme ce, prin lipsa de somn și starea de neliniște „veghetoare” se 
pot pune bazele fizice ale unui bun început de trezvie, corpul putând fi astfel strunit 
pentru ajutarea sufletului, și viceversa. Dar marea și buna orânduire pornește și se 
menţine prin paza minţii, iar un om care mai lucreză încă cu corpul pentru a-și 
„lumina” mintea prezintă semnele caracteristice ale unui începător în ale 
despătimirii. Şi de aici, prin proasta digerare a unor trăsături caracteristice vieţii 
monahale, apare o lungă listă cu neghiobiile puerile săvârșite de către acei „nevoitori 

numai să vă uitaţi bine în jur, şi ceea ce pare neplăcut Domnului, 
îndată să îndepărtați şi, dacă este nevoie, să curăţiţi prin pocăință” 66, 
şi cum ar zice Sfântul Simeon Noul Teolog, ajutându-te şi prin nădejde, 
căci „nădejdea izbăvirii face osteneala mai uşoară”, dar acest lucru 
„este mai folositor celui ce se căieşte fierbinte” 6. Cu alte cuvinte, cel 
ce-şi recunoaşte starea propriei păcătoşenii şi vrea şi se străduieşte să 
urmeze lui Hristos, primeşte nădejdea izbăvirii şi poate continua mai 
departe urcuşul pocăinţei. Despre această cunoaștere a propriei 
păcătoşenii şi nimicnicii relatează şi Sfântul loan Scărarul, şi găseşte în 
această cunoaştere de sine, un echilibru, a cât de mult sau de puţin 
trebuie să ne temem pentru a nu cădea în extreme, în deznădejde sau 
în îndrăzneală (nefirească): „Cel care se cunoaşte pe sine, ştie cât 


trebuie să se teamă de Domnul °°}, iar cel ce călătoreşte cu acest gând 


de oraș” - metocuri citadine, întruchipări ale anumitor mănăstiri, sau mitocani 
supraevaluaţi de către propriul lor solipsism -, false copii ale nevoitorilor autentici, ce 
absolutizează anumite particularităţi ale spiritualităţii creștin-monahale, pentru ca 
ulterior să se teamă de acestea ca de Dumnezeu. Tot aici putem include anumite 
tulburări obsesiv-compulsive pe care, unele persoane le pot avea, atât în cadrul 
lăcașului de cult, cât și în propriile lor cămine, sau, de ce nu, la serviciu, pe stradă 
etc. Aceste tulburări se exteriorizează prin diferite comportamente repetitive, spre 
exemplu: 1) subiecţii își fac cruce de mai multe ori în fața unei icoane; 2) își fac cruce 
de un anumit număr de ori (să zicem, de trei ori) în fața unei anumite icoane și de un 
număr de ori (să zicem, de două ori sau tot de trei ori) în faţa altei icoane; 3) chiar 
dacă în lăcașul de cult este foarte multă lume, subiecţii, își fac loc prin mulţime - 
neţinând cont de ceilalţi oameni care, și așa stau înghesuiți - pentru a ajunge să se 
închine la ambele icoane puse (de obicei, cea a Născătoarei de Dumnezeu și cea a 
Mântuitorului) la închinare la o anumită distanţă în fața catapetesmei, neatenuându-și 
tensiunea psihică decât în urma închinării și în faţa icoanelor de pe catapeteasmă (de 
obicei, cele două icoane ce sunt așezate de o parte și de cealaltă a ușilor împărătești, 
care, de cele mai multe ori înfățișează aceleași personaje biblice, Născătoarea de 
Dumnezeu și Mântuitorul), aceste închinăciuni fiind dublate, uneori, și de un anumit 
număr de mătănii, fie mari, fie mici; 4) semnului sfintei cruci i se adaugă și aplecarea 
capului persoanei cu pricina, și lipirea acestuia, cu fruntea, de icoana respectivă; 5) 
subiecţii sărută ușile de la intrare ale bisericii; 6) sărută anumite obiecte de cult 
(potire, veșminte preoțești etc.); 7) când trec pe lângă o biserică își fac cruce de un 
anumit număr de ori; 8) citirea unui anumit număr de rugăciuni; 9) aprinderea unui 
anumit număr de lumânări etc. Şi lista poate continua. Chiar dacă aceste manifestări 
pot fi confundate cu unele obișnuite - părți constitutive ale vieţii bisericești - sau, din 
potrivă, cu unele devieri de la învăţătura Bisericii - obsesii și ritualuri 
pseudobisericești -, de cele mai multe ori bazate pe superstiții, uneori, ele dovedesc 
existența unei dispoziţii patologice (în cazul nostru, o tulburare obsesiv-compulsivă) 
ce nu este conștientizată de persoanele în cauză și/sau de duhovnicii acestora. 

686 Sfântul Teofan Zăvorâtul, Sfaturi înțelepte, op. cit., p.463. 

67 Filocalia, vol. VI, op. cit., p.65. 

688 Stie cât să se teamă fiindcă Dumnezeu, văzându-i sinceritatea şi râvna în a împlini 
voia Lui, îi dă nădejde şi bucurie exact atunci când are nevoie de ele şi îl „părăseşte”, 
tot în momentele necesare urcuşului său duhovnicesc, iar el conştientizând acest 
lucru îl caută pe Dumnezeu şi li cere toate după voia Sa, iar Dumnezeu îi dă, iar el 
cunoaşte din nou voia Lui şi vrea să o împlinească. 

ajunge la poarta iubirii” °°, Dar legată de această cunoaştere de sine 
este şi cercetarea deasă a conştiinţei despre care Avva Dorotei spune 
că este tot o pricină a fricii de Dumnezeu: „Părinţii au zis că frica de 
Dumnezeu se câştigă (...), din cercetarea în fiecare seară a felului cum 
ai petrecut ziua, şi iarăşi dimineaţa a felului cum ai petrecut noaptea” 
5%. Iar această cercetare deasă a conştiinţei poate avea ca efect o 
conştientizare a greşelilor, a alunecărilor proprii pe care le înfăţişăm, 
în rugăciune, în faţa lui Dumnezeu şi Îi cerem iertare, dar ele trebuie şi 
mărturisite în taina spovedaniei, aceasta fiind o treaptă necesară 
pocăinţei, prin care, ca dar al lui Dumnezeu, vom primi iertarea. De 
aceea, spovedania, este un alt element trebuincios apariţiei şi 
întreţinerii fricii de Dumnezeu ®t, De fapt, toate elementele 
constitutive urcuşului duhovnicesc, necesare biruinţei în acest război 
cu patimile, sunt indispensabile ivirii şi menţinerii fricii de Dumnezeu, 
care la rândul ei menţine un echilibru duhovnicesc necesar, atât 
folosirii cu discernământ a darurilor primite, cât şi întregii activităţi 
spirituale. În acest sens, Sfântul Teofan Zăvorâtul spune: „Din 
totalitatea mişcărilor duhovniceşti provine frica de Dumnezeu, starea 
plină de evlavie înaintea lui Dumnezeu în inimă 6%. Acestea sunt paza şi 
straja stării pline de har...” 6%. 

De aceea, la unii Părinţi vom găsi pe lângă un element 


indispensabil mântuirii, cum ar fi smerenia, şi alte virtuţi 5% adiacente 


69 Sfântul Ioan Scărarul, Scara Raiului, op. cit., p.222. 

5% jeromonah Ioan Iaroslav, Cum să ne mântuim, vol. Il, op. cit., p.515. 

69 Cf. Arhim. Emilianos Simonopetritul, Tâlcuiri la Filocalie, la Avva Isaia, Cuvinte 
ascetice, vol. I, Editura Sfântul Nectarie, Arad, 2006, p.444: „Desigur, există multe 
modalităţi ca să dobândească cineva frica lui Dumnezeu, cum ar fi: isihia, fuga de 
dragoste, a spovedaniei, fie şi în lipsa pocăinţei. Toate aduc frica lui Dumnezeu”. 

62 Frica de Dumnezeu, dacă nu este înlăturată şi este lăsată să lucreze, dă sufletului 
evlavia firească faţă de Dumnezeu păzind simţirile, dorinţele, şi bogăţiile sufleteşti, 
ţinându-le în frâu, lăsându-le să se manifeste doar cu discernământ, direcţionându-le 
spre bine, spre Dumnezeu. Cf. Sfântul Teofan Zăvorâtul, Sfaturi înțelepte, op. cit., 
p.463: „Sădiţi mai adânc în voi frica de Dumnezeu şi ea, luând în mâini frânele 
conducerii omului vostru lăuntric, vă va îndrepta pe urmele Domnului pentru 
dobândirea slavei luminoase, făgăduite nouă (...)”. 

6% Sfântul Teofan Zăvorâtul, Sfaturi înțelepte, op. cit., p.463. 

6&4 „Nu cu cântări, tropare și glasuri, ci cu rugăciunea cea cu inimă zdrobită și cu 
post, prin care și frica lui Dumnezeu (de Dumnezeu) în inimă crește necontenit și 
plânsul se întărește, și de tot păcatul curăţește pe om, iar mintea mai albă decât 
zăpada o face”. (Avva Siluan, Patericul, op. cit., p.218.) 

acesteia, integrate în viaţa creştină: „Un frate l-a întrebat pe un 
Bătrân: <<Cum vine frica de Dumnezeu în suflet?>> Şi i-a zis 
Bătrânul: <<Dacă omul alege smerenia, neagoniseala şi să nu judece 
pe alții $5 şi dacă în fiece lucru îşi cercetează sufletul 5%, încât să-şi 
aducă aminte că îl va întâlni pe Dumnezeu, atunci frica de Dumnezeu 
vine la el>>” 8%, 

Iar acest „încât să-şi aducă aminte că îl va întâlni pe Dumnezeu”, 
această conştientizare nu numai a faptului că îl va întâlni pe Dumnezeu 
la judecata personală şi finală, ci şi conştientizarea faptului că 
Dumnezeu este permanent de faţă cu tine şi vede orice gest al minţii şi 
al corpului tău, acest lucru aduce cu sine frica de Dumnezeu după cum 
zice Sfântul Teofan Zăvorâtul: „Priviţi ochiul lui Dumnezeu care este 
aţintit asupra inimii voastre şi vede totul în ea... De aici vin frica plină 


de evlavie faţă de Dumnezeu, atenţia faţă de sine, lepădarea tuturor 


698 » 699 


gândurilor şi simţămintelor rele şi aflarea în trezvie 


lată ce zice şi arhimandritul Emilianos Simonopetritul tâlcuind din 


scrierile Sfântului Isaia Pustnicul: „Toate aduc frica lui Dumnezeu. Dar 


% „Dacă faci reproşuri fratelui tău, îl judeci sau îl întristezi, ţi-ai pierdut pacea” 
(Cuviosul Siluan Athonitul, Intre iadul deznădejdii și iadul smereniei, op. cit., p.205). 
Dar această pace, ce ţi-o dă Dumnezeu (loan 14, 27), poate fi păstrată doar prin 
predarea noastră voii lui Dumnezeu, împlinind ceea ce El vrea ca noi să împlinim: 
„Dacă-ţi tai voia proprie, vei izgoni pe vrăjmaşi, şi vei dobândi pace în sufletul 
tău”(Ibidem, p.206). Dar voia lui Dumnezeu se dobândeşte tot prin frica de 
Dumnezeu, şi la un alt nivel, prin frica lui Dumnezeu: „Celui ce-şi taie voia sa pentru 
frica lui Dumnezeu, îi dăruieşte Dumnezeu voia Lui (...)” (Sfântul Simeon Noul Teolog, 
Filocalia, vol. VI, op. cit., p.86). 

6% Cercetarea deasă a conştiinţei. 

67 Everghetinos, op. cit., p.203. 

68 Un lucru grăitor despre faptul că atunci când Dumnezeu dăruieşte un bun 
nevoitorului pe calea pocăinței, cel ce lasă ca energia divină a acestui bun, ce a luat o 
anumită formă (în cazul nostru frica cu evlavie faţă de Dumnezeu) să lucreze firesc - 
nevoitorul lăsându-se astfel în ascultarea voii de Dumnezeu pentru a se putea realiza 
acest lucru -, va constata că acest bun acționează şi pe alte planuri ale umanului, 
curăţind şi trezind la viaţă şi alte simțuri duhovniceşti, energizând duhul omului, 
lucru ce duce la concluzia că orice bun, orice virtute dobândită prin conlucrarea 
omului cu Dumnezeu, nu este altceva decât energia divină, harul dumnezeiesc ce 
lucrează într-o formă sau alta în om, în cel ce consimte acestei lucrări deopotrivă 
pedagogică şi mântuitoare. Iar lăsând ca harul lui Dumnezeu să lucreze în tine, fie şi 
în cel mai neînsemnat domeniu al activităţii sufleteşti, vei constata că acesta va lucra 
şi în alte domenii, însănătoşind şi alte elemente constitutive structurii rațional- 
sufletesc-corporale a omului. Căci prin acest har lucrează chiar Dumnezeul-Persoană, 
şi atât cât omul Îi îngăduie să acţioneze în el, atât şi acţionează, şi cu cât Îi îngăduie 
mai mult, cu atât mai mult se apropie de acea stare în care va putea spune ceea cea 
spus şi Sfântul Apostol Pavel: „... şi nu eu mai trăiesc, ci Hristos trăieşte în mine...” 
(Galateni 2, 20). 

6% Sfântul Teofan Zăvorâtul, Sfaturi înțelepte, op. cit., p.462. 

mai cu seamă viaţa cu plâns, cu seriozitate, cu echilibru, cu simțirea 
prezenţei lui Dumnezeu. Aşa cum ai sta în faţa lui Dumnezeu dacă L-ai 
vedea, tot aşa să stai în fiece clipă. Aşezarea ta înaintea Lui să fie 
statornică, nu felurită, nu schimbătoare, nu prefăcută. Când faci aşa, 
voinţa ţi se întăreşte încet-încet, se cultivă, iar frica lui Dumnezeu 


devine proprietatea ta permanentă, o constantă dispoziţie şi lucrare a 


w 700 


voinţei . Iar Sfântul Isaia Pustnicul: „De se va semăna vreun gând 


urât în inima ta, (...) priveşte şi împotriveşte-te păcatului, ca nu cumva 
să te biruie. Sârguieşte-te să-ţi aduci aminte de Dumnezeu, gândind că 
îţi poartă de grijă şi că cele ce le grăieşti întru inima ta sunt 
descoperite înaintea Lui. Zi deci sufletului tău: dacă te temi ca 
păcătoşii, cari-s ca şi tine, să nu vază păcatele tale, cu cât mai mult 
trebuie să te temi de Dumnezeu, Care ia aminte la toate? lar din 
sfătuirea aceasta cu tine însuți vine în sufletul tău frica lui Dumnezeu 
71, Si dacă rămâi în ea, rămâi neclintit de patimi (...)” 7%. Sfântul 


Ignatie Briancianinov afirmă şi el de asemenea: „din simţirea prezenţei 


lui Dumnezeu apare sfântul simţământ al fricii” 79. 


Pe lângă acestea, frica de Dumnezeu mai poate fi zămislilă şi din 


705 


întristare "*, din neîndrăznire '%, adică din ceea ce constituie opusul 


patimii îndrăznirii, neruşinării, şi mai poate fi dobândită şi prin locuirea 
împreună cu un om temător de Dumnezeu '%. Acestora li se mai adaugă 


şi lacrimile ”% după cum frumos spune şi Sfântul Simeon Noul Teolog: 


7% Emilianos Simonopetritul, Tâicuiri la Filocalie, vol. 1, op. cit., p.444. 

71 Frica de Dumnezeu. 

702 Filocalia, vol. I, op. cit., pp.400-401. 

703 Sfântul Ignatie Briancianinov, Aripi duhovnicești pentru cei osteniti si împovărați. 
Experiente ascetice, vol.IIl, op. cit., p.71. 

704 Jean-Claude Larchet, Terapeutica bolilor spirituale, op. cit., p.552. 

705 Teromonah Ioan Iaroslav, Cum să ne mântuim, vol. Il, op. cit., p.515. 

7% Ibidem: „Un frate a întrebat pe un bătrân: Ce voi face, părinte ca să mă tem de 
Dumnezeu? La care a răspuns bătrânul: Mergi de locuieşte cu un om temător de 
Dumnezeu şi acesta te va învăța”. 

707 Cf. Sfântul Ioan Scărarul, Scara Raiului, op. cit., p.146: „Lacrimile produse de 
gândul morții nasc teama; teama naşte netemerea; netemerea naşte bucuria; iar 
bucuria aceasta sfârşind - deşi ea este fără de sfârşit - răsare floarea iubirii celei 
cuvioase”. Pentru a înţelege bine pasajele scrierilor sfinţilor părinţi trebuie să nu 
uităm că fiecare virtute are gradaţia ei, iar prin urmare acel plâns al Sfântului Simeon 
Noul Teolog este unul propriu începătorilor, celor ce n-au ajuns la temerea de 
Dumnezeu, temere, care, în fragmentul de mai sus al Sfântului loan Scărarul, este 
identică cu netemerea, acea lipsă de frică pentru cele lumești, dar menţinută în 
dialogul om-Creator, deci o frică binecuvântată, frica de Dumnezeu. 


182 


„Înainte de plâns şi de lacrimi, nimeni să nu ne amăgească cu vorbe 
deşarte (Efeseni 5, 6), nici să nu ne amăgim pe noi înşine. Căci încă nu 
este în noi pocăință, nici adevărata părere de rău, nici frica de 
Dumnezeu în inimile noastre, nici nu ne-am învinovăţit pe noi înşine, 
nici n-a ajuns sufletul nostru la simţirea judecății viitoare şi a chinurilor 
veşnice” 79%. 

Pe lângă toate cele enumerate până acum trebuie să mai ţinem 
cont şi de faptul că frica lui Dumnezeu este o virtute, deci, un rezultat 
al conlucrării omului cu Dumnezeu, Dumnezeu Care îi dăruieşte prin 
harul Său (sub o formă sau alta) omului, ceea ce are nevoie, nu atât ca 
răsplată ori ca rezultat al strădaniei lui, ci din mila Sa, din iubirea Sa 
atotputernică. Dar acest har, această energie divină ce poate lua 
diferite forme (aici, forma fricii de Dumnezeu) trebuie cerută prin 
rugăciune: „Frica de Dumnezeu este dar al lui Dumnezeu. Dar fiind, el 
trebuie cerut prin rugăciune” 7. La fel este de părere şi Sfântul Teofan 
Zăvorâtul: „Frica de Dumnezeu este cetate de nădejde pentru creştinul 
adevărat. Trebuie să te rogi ca ea să vină şi să umple inima” 1. Şi tot 
el adaugă: „Principalele roade ale rugăciunii nu sunt căldura şi 
dulceata, ci frica de Dumnezeu şi căinţa” 7. 

Dar toate acestea trebuie încadrate în pocăință '1!?, în această 
dinamică a desăvârşirii, a asemănării cu Dumnezeu, întru aceasta 
cunoscând părerile de rău, hotărârile spre bine, mărturisirile şi 
bucuriile iertării divine, toate pentru un scop nobil, îndumnezeirea, 


scop de neatins fără filtrul fricii de Dumnezeu. 


7% Filocalia, vol. VI, op. cit., p.67. 

709 Sfântul Ignatie Briancianinov, Aripi duhovnicești pentru cei osteniți si împovărați. 
Experienţe ascetice, vol.III, op. cit., p.71. 

710 Sfântul Teofan Zăvorâtul, Răspunsuri la întrebări ale intelectualilor, vol. I, op. cit., 
p.199. 

71 Idem, Sfaturi înțelepte, op. cit., p.327. 

72 Cf. Sfântul Ignatie Briancianinov, Aripi duhovnicești pentru cei osteniți și 
împovărațti. Experienţe ascetice, vol.III, op. cit., p.86: „In pocăință sunt împreunate 
toate poruncile lui Dumnezeu. Prin pocăință e adus creştinul mai întâi în frica de 
Dumnezeu, apoi în dragostea de Dumnezeu”. 

2.5. Roadele fricii de Dumnezeu 772 


Pentru început trebuie să ţinem cont de starea duhovnicească întru 
care se află cei ce nutresc o asemenea teamă, fie robi, fie argaţi cu 
nădejde, precum şi de faptul că această teamă - dar al Lui Dumnezeu, 
este o formă a harului divin prin care Dumnezeu comunică cu noi, 
trăgându-ne dintr-o stare (oricare ar fi ea) spre o altă stare, superioară 
celei de la care ne-a chemat. S-a spus anterior, că fără credinţă nu 
putem vorbi sigur despre frica de Dumnezeu, căci doar prin credinţă, 
deci printr-o stare de conştientizare şi ulterior de ancorare în 
Dumnezeul revelat, putem ajunge la o frică de Dumnezeu, care, 
înmulţindu-se, duce şi la o direct proporţională întărire a credinţei 717. 
Este adevărat, dar nu trebuie să uităm că şi credinţa este un dar al lui 
Dumnezeu şi, pe măsură ce îi urmăm calea, Dumnezeu va fi cu atât 
mai deplin în noi, întărind-o, de fapt întărindu-Se (lăsat de noi) în noi, 
pornind de la credinţă (o altă formă a harului) şi ajungând (dacă este 
lăsat) la dragoste, la starea întru care Dumnezeu se manifestă 
nestingherit de posibilele noastre alunecări, la starea harului divin. 
Căci însăşi credinţa - o formă sub care se manifestă Dumnezeu în noi - 
nu este o stare fixă, standardizată, cu o natură ce nu are voie să se 
manifeste diferit în diferite persoane, ci dimpotrivă. De vreme ce 
Însuşi Dumnezeul Personal, Cele Trei Persoane Divine, se manifestă 
sub această formă a harului (credinţă) în noi, nu putem face din 
credinţă un element comun, ca formă, tuturor oamenilor, Dumnezeu 
manifestându-Se în fiecare după trebuinţa lui, activându-i energiile lui 
personale prin care să se apropie de El. Prin urmare, în credinţa 
incipientă prin care omul se trezeşte şi conştientizează starea lui 
păcătoasă şi totodată Dumnezeul-lubire (Principiul şi Viaţa lui), în 


această credinţă nu este exclus ca Dumnezeu să imprime omului o frică 


73 Frica de Dumnezeu fiind proprie stării practice, poate fi într-un fel definită, şi 
roadele ei enumerate şi posibil înţelese, fiind sub nivelul stării duhovniceşti proprii 
fricii lui Dumnezeu, stare ce depăşeşte cu mult gândirea noastră limitată şi încă 
împătimită. De aceea, în continuare vor fi prezentate roadele primei forme ale fricii 
de Dumnezeu. 

714 Preot Profesor Dr. Acad. Dumitru Stăniloae, Ascetica şi mistica ortodoxă, vol.I, op. 
cit., p.124: „... ca să-ţi fie frică de El, trebuie să crezi în EI”. 

faţă de El, dar sub o altă formă. Cu alte cuvinte, chiar dacă frica de 
Dumnezeu - temere virtuoasă, fie şi sub forma ei începătoare (a robilor) 
- este o virtute şi presupune o anumită sporire duhovnicească a celor 
ce o trăiesc (consideraţi într-un fel sporiţi duhovniceşte ori 
îmbunătăţiţi) şi chiar dacă pentru apariţia ei a fost nevoie de o curăţire 
prealabilă a sufletului omului 715, o „dezmeticire prin atenţie” 716, acest 
lucru nu înlătură posibilitatea manifestării unei temeri de Dumnezeu cu 
o intensitate mai mică, în chiar această dezmeticire şi atenţie, 
anterioară stării proprii prin excelenţă fricii de Dumnezeu. lar această 
dezmeticire este un prim semn al credinţei ce a lucrat în om, credinţă 
trezită şi, prin urmare, manifestată (sub o anumită formă) datorită unui 
anumit mod de a Se manifesta al lui Dumnezeu. Dacă Dumnezeu va 
considera că temerea de El este un ingredient necesar renaşterii 
credinţei în cel ce s-a depărtat de El, acest fapt nu poate decât să ducă 
la concluzia pe care am mai redat-o, că orice virtute - chiar şi în sensul 
de stare invariabilă şi comună sub care se manifestă (după înţelegerea 
unora) - nu vine vreodată singură, ci ea este în relaţie şi cu celelalte 
posibile manifestări ale altor virtuţi. Căci virtutea apare acolo unde 
Dumnezeu propune şi omul dispune, iar dacă va decide în favoarea 
hotărârii divine, va primi apelativul de virtuos, apropiindu-se tot mai 
mult de viaţa divină pe care vrea să şi-o asume. lar această hotărâre de 
a înfăptui propunerea lui Dumenzeu, este de fapt hotărârea de a-l. lăsa 
să Se manifeste, să vieţuiască în el. lar Dumnezeu ştie cum să se facă 
simţit pentru a-l atrage pe om spre El, uneori folosindu-se chiar de 
frică. 

lată ce scrie Sfântul Teofan Zăvorâtul: „Rădăcina tutoror virtuților 
este frica plină de evlavie faţă de Dumnezeu, din care provin credința 
în Dumnezeu, lăsarea sinelui în voia lui Dumnezeu, nădejdea, lipirea de 
Dumnezeu, şi sentimentul dragostei impreună cu uitarea a tot ceea ce 
este creat” 7". Chiar dacă la prima vedere pare să descrie temerea de 


Dumnezeu, deja instalată în cel ce crede, din acest fragment se pot 


715 Cf. Sfântul Diadoh al Foticeii, Filocalia, vol. I, op. cit., p.341. 
76 Teoclit Dionisiatul, Tâlcuiri la Filocalie, vol. Il, op. cit., p.48. 
717 Sfântul Teofan Zăvorâtul, Sfaturi înțelepte, op. cit., p. 462. 

deduce şi calităţile unei frici de Dumnezeu manifestată sub o altă formă 
mai puţin intensă şi nu atât de clară, una (să zicem) improprie stării 
mai avansate în care se manifestă ceea ce s-a definit ca fiind frica de 
Dumnezeu. Pentru a limpezi imaginea unei asemenea frici (mai puţin 
intensă) anterioară fricii de Dumnezeu, dar de aceeaşi natură, 
propunem o prezentare a modului în care vede Părintele Stăniloae 
raportul  frică-credinţă:  „Progresând, credinţa devine frică de 
Dumnezeu. Pe de o parte, nu credinţa se naşte din frica de Dumnezeu, 
ci frica, din credinţă. (...) Pe de alta, credinţa nu se poate dezvolta fără 
ca să treacă prin frică sau, poate, ajutată chiar de la început de frică. 
Credinţa nu este nici la început pur teoretică, ci are, prin frica ce o 
însoţeşte, un caracter existenţial. O credinţă ce n-a ajuns la frică sau 
nu e însoţită de la început de frică, nu şi-a câstigat o eficienţă 
îndestulătoare 1% pentru pornirea la fapte” 71. Iar „pornirea la fapte” 
este o referire la starea practică întru care se manifestă temerea de 
Dumnezeu, înțelegând de aici că, frica despre care vorbeşte Părintele 
Dumitru Stăniloae este una anterioară acestei trepte, proprie celor 
„activi”, celor „practici”, este frica ce precede frica de Dumnezeu, cea 
începătoare. 

Dar să revenim la frica de Dumnezeu care este o temelie şi o 
condiţie a duhovniceştii existenţe, frică ce are numeroase efecte 


benefice pentru care Sfântul loan Hrisostom (1407) afirmă: „Aveţi o 


78 Dar nu numai credinţa trebuie să pornească și să fie însoţită de frica de Dumnezeu, 
ci toate virtuțile, toate acţiunile întreprinse pe parcursul drumului despătimirii, toate 
laturile ce compun unitatea cugetătoare a sufletului (mânia, pofta, raţiunea), tot omul 
trebuie să înceapă să conlucreze în lumina cu discernământ a fricii de Dumnezeu, 
această frică putând să scoată la iveală virtuţi fără forţă (anterioare întâlnirii și unirii 
cu frica de Dumnezeu), intensificându-le, însă, prin contopirea cu acestea. De aceea, 
de multe ori, anumite lucrări duhovnicești par a fi născute din această frică. Astfel, ea 
poate fi privită, la început, ca o lumină a harului ce luminează omul în scopul revelării 
adevăratei sale existenţe personale, și ulterior, cu cât omul se apropie de Dumnezeu 
(prin sinergia om-Dumnezeu), ea, înzdrăvenindu-l treptat, poate fi văzută ca o energie 
harică ce echilibrează, și deci, armonizează toate activităţile omului cu scopul 
atingerii nepătimirii, unirii depline cu El. De aici se poate înţelege cum unele virtuți- 
roade ale fricii de Dumnezeu, apar și ca virtuţi-cauze ale fricii de Dumnezeu. De 
exemplu: dacă lacrimile produse de gândul morții nasc teama de Dumnezeu, frica de 
Dumnezeu ne ajută să ne scuturăm de diferitele feluri de lacrimi pentru a putea 
agonisi lacrimile curate și sincere ale gândului la moarte. (Sfântul Ioan Scărarul, 
Scara Raiului, op. cit., p.146, p.143.) 

719 Preot Profesor Dr. Acad. Dumitru Stăniloae, Ascetica şi mistica ortodoxă, vol.I, op. 
cit., p.124. 

comoară nepreţuită, mai presus de toate bogăţiile (...): frica de 
Dumnezeu” 7%. În primul rând, prin ea omul se desprinde şi se 
obişnuieşte în a se detaşa de păcat, ferindu-se astfel de el ”!. Că prin 
ea ne întoarcem de la patimi spre virtuţi o spune clar Sfântul Casian 
Romanul: „Prin ea vine începutul întoarcerii, curățirea de patimi şi 
păzirea virtuților în cei ce sunt povăţuiţi pe calea desăvârşirii” 72, tot 
prin ea putând dobândi „omorârea tuturor poftelor şi împătimirilor 
noastre trupesti” '%. Prin urmare, ea îl curăță pe om de tot păcatul şi 
de toată patima "24, căci ea ne sileşte să luptăm cu păcatul '%. 

lată ce scrie Sfântul loan Scărarul în acest sens: „Nu se teme atât 
de mult cel osândit de sentinţa care-i va fi dată, cât se teme cel care se 
roagă atunci când se înfăţişează înaintea Domnului întru îngenunchere. 
De aceea, cel înţelept şi inteligent şi nu numai, amintindu-şi de aceasta, 


poate să se îndepărteze de la orice defăimare, mânie, grijă, 


72 Jean-Claude Larchet, Terapeutica bolilor spirituale, op. cit., p.553. Cf. Sfântul loan 
Hrisostom, apud Arhim. Spiridon Logothetis, Deprimarea şi tămăduirea ei în 
învăţătura Bisericii, op. cit., p.89: „Frica de Dumnezeu este cel mai mare tezaur 
dintre toate bogăţiile lumii”. 

721 Sfântul Ignatie Briancianinov, Aripi duhovnicești pentru cei osteniți şi împovărați. 
Experiente ascetice, vol.III, op. cit., p.70. Cf. Pilde 14, 27: „Frica de Dumnezeu este 
un izvor de viaţă, ca să putem scăpa de cursele morţii”. (Vezi nota 398 din această 
lucrare). Pilde 8, 13: „Frica de Dumnezeu este urgisirea răului. Mândria şi 
obrăznicia, calea răutăţii şi gura cea aprigă le urăsc eu”. Pilde 8, 13 (S4/[): „frica de 
Domnul urăște nedreptatea, nemăsura, trufia și căile celor răi. Eu am urât căile sucite 
ale celor răi”. După traducerea din slavonă (sau rusă) prezentată în Aripi 
duhovnicești pentru cei osteniţi și îimpovărați. Experienţe ascetice, vol. IIl, op. cit., 
p.70, ar fi: „Frica Domnului urăşte nedreptatea şi semeţia şi mândria şi căile 
viclenilor, şi gura cea necredincioasă o am urât eu”. lar după traducerea din 
Convorbiri duhovniceşti, op. cit., p.273, avem: „Teama de Domnul urăşte răul”, 
înțelegând prin aceasta că ne face să ne ferim de rău. Pilde 23, 17-18: „Să nu 
râvnească inima ta la cei păcătoşi, ci totdeauna să rămână la frica de Domnul, căci 
dacă o vei păzi pe ea, mai ai şi tu un viitor şi nădejdea ta nu se va pierde” (Biblia 
2002). Pilde 23, 17-18 (S4/1): „Inima ta să nu-i invidieze pe păcătoşi, ci fii cu frică de 
Domnul zi de zi. Căci dacă vei păzi toate acestea, vei avea urmași, iar nădejdea nu te 
va părăsi”. Prin „toate acestea” se înţeleg și cele afirmate anterior de către Solomon, 
nu doar „frica de Domnul” cum se poate înţelege din textul Bibliei din 2002. 

722 Sfântul Ignatie Briancianinov, Aripi duhovnicești pentru cei osteniți si împovărați. 
Experiente ascetice, vol.III , op. cit., p.75. 

723 Ibidem, p.76. 

724 Jean-Claude Larchet, Terapeutica bolilor spirituale, op. cit., p.553. Cf. Sfântul 
Diadoh al Foticeii, Filocalia, vol. I, op. cit., p.348: „Pentru că celor ce se luptă, frica 
Domnului lisus le dă un anumit fel de curăție”. Cf. Teoclit Dionisiatul, Tâlcuiri la 
Filocalie, vol. Il, op. cit., pp.95-96: „Într-adevăr, frica de Domnul curăță, aşa cum se 
învaţă de către toti Sfinţii Părinţi (...) prima, a robului (...) curăță”. 

725 Sfântul Marcu Ascetul, Filocalia, vol. I, op. cit., p.270. Cf. Isaia Pustnicul, Filocalia, 
vol. I, op. cit., p.401: „... şi dacă rămâi în ea (frica de Dumnezeu), rămâi neclintit de 
patimi”. Cf. Avva Dorotei, apud Jean-Claude Larchet, Terapeutica bolilor spirituale, 
op. cit., p.553: „negreşit unde nu este frică de Dumnezeu, acolo este toată patima”. 

îndeletnicire, necaz, îmbuibare, ispită şi gând” 7%. Cuvântul Sfântului 
Ioan Scărarul are o bogată încărcătură semantică, astfel, din el putem 
deduce că, prin frica de Dumnezeu, omul se poate feri de poftele 
trupesti, de gândurile rele, precum şi de grija şi preocupările lumești. 
Frica de Dumnezeu este cea care taie ramurile faptelor rele (Sfântul 
Isaia) '27. Ea apare astfel ca un „leac adevărat al vieţii” ce mustră 
sufletul şi îl curăţă 77%. Sfântul Grigorie Palama spune despre ea că este 
„începătoarea curățirii sufletului”, ce „scoate toată întinăciunea şi-l 
netezeşte (...) făcându-l asemenea unei tăblițe gata să primească 
întipărirea harurilor Duhului” 7%. Ea este cea care poate să topească 
slava deşartă, iubirea de argint şi plăcerea, pentru a lăsa facerea de 
bine nepătată '%, tot ea fiind cea care dă putere omului de a răbaa 


731 


necazurile '*!. Tot ea este cea care strâmtorează mintea şi o curăță 


„întru simţire multă de toată grosimea pământească '*? ca astfel să o 


” 75 „Frica de 


aducă la marea dragoste a bunătăţii lui Dumnezeu 
Dumnezeu ne ajută să ne eliberăm de războiul cu gândurile. Ea este 
unul din darurile pe care Dumnezeu i le face omului. Cel ce primeşte 
acest dar se luptă în fiecare ceas să nu facă nimic din cele ce nu sunt 
bineplăcute Domnului - sau mai bine zis, nu el se luptă, ci focul lui 
Dumnezeu topeşte în el orice gând care îl poate ataca” 7%. 

Sfântul Talasie spune în acest sens că precum se topeşte ceara de 
faţa focului, aşa se topeşte şi gândul necurat de frica de Dumnezeu 1%. 
Dar ea nu numai că înlătură gândurile rele, ci le şi orânduieşte pe cele 
bune, ţinându-le cu grijă pentru a nu se întina: „În cei ce nu sunt 
povăţuiţi de temere, gândurile sunt în mare împrăştiere, ca oile care n- 
au păstor; dar când sunt călăuzite sau mânate din urmă de frică, 


726 Sfântul loan Scărarul, Scara Raiului, op. cit., p.279. Tot despre ea Sfântul Ioan 
Scărarul spune că atunci când ea se înfige în străfundurile sufletului, atunci ea are 
putinţa de a curma şi de a topi orice întinăciune.( Scara Raiului, op. cit., p.289.) 

727 Arhim. Spiridonos Logothetis, Deprimarea şi tămăduirea ei în învăţătura Bisericii, 
op. cit., p.90. 

728 Sfântul Diadoh al Foticeii, Filocalia, vol. I, op. cit., p. 341. 

72 Jean-Claude Larchet, Terapeutica bolilor spirituale, op. cit., p.553. 

7% Sfântul Marcul Ascetul, Filocalia, vol. I, op. cit., p. 262. 

731 Ibidem. 

732 Sfântul Diadoh al Foticeii, Filocalia, vol. I, op. cit., p.340. 

733 Ibidem. 

734 Mitropolit Hierotheos Vlachos, Psihoterapia ortodoxă, op. cit., p.265. 

735 Ibidem. 

gândurile se află în bună rânduială şi înăuntrul ocolului” (Ilie Ecdicul) 
736, 

Sfântul loan Hrisostom are şi el un cuvânt de spus în descrierea 
calităţilor binefăcătoare ale acestei temeri: „Acolo unde este frica, 
poftele rele sunt împiedicate, dezlănţuirea patimilor alungate; şi după 
cum de casa care este întotdeauna păzită de soldaţi nu îndrăznesc să se 
apropie nici tâlharii, nici ucigaşii, nici vreun alt răufăcător, tot aşa 
atunci când frica stăpâneşte sufletul, nici o patimă necuvenită nu 
pătrunde în el, toate fug şi dau înapoi alungate din toate părţile de 
puterea de nebiruit a fricii celei mântuitoare” 737, 

Iar Sfântul Vasile cel Mare, spune că: „Frica îndepărtează ispitele 
păcătoase (...). Acolo unde se află frica de Dumnezeu, întinăciunea şi 
murdăria patimii este ştearsă din cugetul nostru” 7%. Iar dacă frica de 
Dumnezeu nu lasă gândurilor viclene să pătrundă în minte şi ulterior în 
suflet, asta înseamnă că ea este un paznic bun al tuturor simţurilor 
corpului nostru, simţuri care, deşi sunt foarte folositoare, pot fi şi 
foarte periculoase dacă nu sunt strunite de această frică. Dar mai ales 
simţul văzului, căci ochii sunt pentru corp ceea ce mintea este pentru 
suflet, iar dacă din pricina privirii păcătoase corpul este atras înspre 
pofta iraţională, și sufletul are de suferit din această pricină, căci 
patima se poate muta de la suflet la trup şi invers. Din cauza „privirii 
blestemate”, Adam şi Eva au pierdut desfătarea sfântă a raiului, 
gustând din „fructul oprit” şi pe urmă din amărăciunea dezamăgirii. „Şi 
care a fost începutul căderii primilor oameni, dacă nu faptul că au 
privit cu patimă frumuseţea pomului oprit? Ochii nestruniţi de frica lui 
Dumnezeu '* şi de amintirea iadului îi pricinuiesc omului nenumărate 
nenorociri. Vai ţie, privire blestemată, privire curioasă, privire plină de 
dorinţă şi de patimă! Câte rele aduci omului atunci când nu eşti 


strunită de frica lui Dumnezeu (...)” 7%. 


75 Ibidem, pp.265-266. 

737 Jean-Claude Larchet, Terapeutica bolilor spirituale, op. cit., p.554. 

738 Ibidem. 

739 Frica de Dumnezeu. 

74 Ioan Lindul, Arhiepiscopul Mirelor, Comoara pocăinţei. Smerita interpretare a 
troparelor Marelui Canon al Sfântului Andrei Criteanul, Editura Cartea Ortodoxă & 
Editura Egumeniţa, Galaţi, 2005, p.108, p.110. 

Prin vedere, conștiința protopărinţilor a fost întinată, aceasta 
(vederea fructului  dătător de  „libertate,” de  autoputere și 
autonomizare) "1! constituind un canal prin care a pătruns în minte acea 
energie demonică ce le-a vestit primilor oameni autotelicitatea lor față 
de Dumnezeu, dar, implicit (și bine camuflată), și realitatea finalizării 


acestui lucru, moartea. 


741 Mai descoperim în fragmentele din cartea Facerii că Adam deţinea o frică de 
Dumnezeu, o frică, pe care Adam o întreținea și prin faptul că asculta de Dumnezeu 
necălcând porunca de a nu mânca din pomul cunoștinței binelui și răului. Prin 
respectarea acestei porunci, precum și prin comuniunea sa cu Dumnezeu, Adam era 
întreţinut sufletește de această frică. De aceea diavolul s-a bazat tocmai pe această 
poruncă, contrafăcând spusele lui Dumnezeu și rostind perfida frază din Facere 3, 1: 
„Dumnezeu a zis El, oare, să nu mâncaţi roade din orice pom din rai?”, culminând cu 
propoziția din Facere 3, 4, plină de o falsă convingere neclintită: „Nu, nu veţi muri”, 
precum și cu cele din Facere 3, 5: „Dar Dumnezeu știe că în ziua în care veți mânca 
din el vi se vor deschide ochii și veţi fi ca Dumnezeu, cunoscând binele și răul”. Astfel 
că, eșecul existenţial (neascultarea poruncii și, prin urmare, căderea în păcat) al 
primilor oameni a survenir dintr-un îndemn fundamentat pe lipsa unei temeri, unei 
sfinte temeri-temerea de Dumnezeu, pe care protopărinţii noștri ar fi trebuit să o 
aibă. Șubrezindu-se acest element de echilibru duhovnicesc, primii oameni au început 
să jinduiască acel fruct „eliberator”, respirând încetul cu încetul în acel eter luciferic 
al devenirii de sine printr-un sine ce respingea ajutorul divin. Dacă Adam ar fi avut 
într-adevăr această temere, vom fi nevoiţi să ajungem (din nou) la contradicţia dintre 
ieromonahul Teofan Mada (afirmaţia acestuia fiindu-i înrâurită de spusele unor 
Părinţi Bisericești, afirmaţie cu care părintele Stăniloae, în alte lucrări, este de acord) 
și părintele Dumitru Stăniloae cu privire la trăsăturile patice ireproșabile și apariţia 
lor, înainte de căderea protopărinţilor sau după ce aceasta a avut loc. Citez un pasaj 
din scrierile Sfântului Isaac Sirul, care, în dulcea lui nebunie scriitoricească afirmă: 
„La început fiinţele spirituale (îngerii), deși aveau înclinarea spre ea, nu cunoșteau 
răutatea care curgea în ele, dar pe când stăteau în picioare [înaintea Lui] 
credincioase, au vazut-o pe una din ele, căpetenia cetei, căzând pe neașteptate din 
slava în care era, și un mare număr din ele căzând împreună cu ea. Frică și cutremur 
au căzut peste ele, și erau acum mișcate de spaima (o frică nefirească, nota mea) care 
intrase și se sălășluise în ele până într-acolo încât deznădăjduiau de ele însele pentru 
că gândeau că vor cădea toate, și în ele sălășluia frica de Creator (o frică firească, 
nota mea). Dar, atunci, Dumnezeu le-a făcut cunoscută măreţia puterii Lui, și au știut 
că toate se vor scula la un semn din partea Lui. Această teamă le-a făcut să 
dobândească o mai mare veghe. Şi începând de atunci, și mai încolo, deși vedeau 
înclinarea pe care o aveau în ele, și căderea care li s-a întâmplat de aici multora din 
ele, s-au liniștit, măcar că nu știau că va veni o vreme în care aveau să fie izbăvite” 
(Isaac Sirul, Cuvinte către singuratici. Partea a doua, recent descoperită, op. cit., 
p.194.). Dacă îngerilor (care sunt minţi pure, noes) li s-a dat o astfel de temere care 
„să îi liniștească”, de ce nu li s-ar fi dat și primilor oameni (ce-i drept, și într-o formă 
afectivă) înainte ca aceștia să cadă? De ce frica primordială ar fi fost o frică pur- 
intelectuală, nici măcar una intelectual-afectivă, ca să nu spunem pur-afectivă? Şi ce 
înseamnă, de fapt, o frică raţională lipsită de afecte? „Un neurolog american, Antonio 
Damasio, a scris o carte în care arată că fiecare gând al nostru este înmuiat în 
afectivitate, că în nici o hotărâre a noastră, nici în cele în care ne propunem să fim 
<<total lucizi>>, raţiunea nu este lăsată singură. Nu există <<raţiune pură>>, iar 
dacă raţiunea ar putea fi separată de magma ei afectivă (sau, dacă vreţi, de 
<<peisajul>> corporalităţii sale, așa cum a încercat Descartes să facă), rezultatul ar 
fi că nici o hotărâre n-ar mai fi cu putinţă. Ba însăși raţiunea n-ar mai fi cu putinţă. 

Prin frica de Dumnezeu se poate ajunge astfel, la privirea cea 


dreaptă, adică „să priveşti frumuseţea creaţiei, prin care să-L. slăveşti 


742 


pe Dumnezeu Atotţiitorul” Ea devine astfel, „paznica noastră 


arătându-ne fiecare lucru de care trebuie să ne ferim” 1%. 
Frica de Dumnezeu este un medicament şi împotriva uneia dintre 


cele mai năprasnice boli sufleteşti care-i macină mai ales pe isihaşti, şi 


744 74 


anume akidia '*, precum şi împotriva uitării şi negrijii '%, lipsei de 


[...] Încă din 1925, Heidegger <<descoperise>> un <<existenţial>> (adică o 
cărămidă sau mai degrabă o piatră mai mare, care face parte din însăși temelia 
constituţiei umane) pe care l-a numit Befindlichkeit şi căruia, pe românește, am 
putea să-i zicem <<situare afectivă>>, felul în care suntem <<dispuși>> emoţional. 
Termenul german e superb: el conţine în același timp ideea amplasamentului (sich 
finden) și a felului în care te simţi (sich befinden) fiind așezat unde ești. Te simţi de 
fiecare dată altfel, în funcţie de locul în care ești. Iar când <<locul>> în care suntem 
așezați este o lume în care nu știm nici cum am intrat și nici încotro o vom apuca 
odată ieșiți din ea, este firesc ca în ea să ne simţim cât se poate de straniu, de 
neînlargul nostru. Acest simțământ de fond e cel care va regiza, direct sau prin 
ricoșeuri, toate stările noatre sufletești, de la exuberanţe și avânturi, până la 
melancolii, căderi de-o clipă sau sumbre disperări”. (Gabriel Liiceanu, Scrisori către 
fiul meu, Editura Humanitas, București, 2008, pp.92-93). Oare cum se simțeau Adam 
și Eva în „locul acela” înainte de cădere? Dacă în starea paradiziacă oamenii au avut 
o altă structură intelectualo-sufletească (fără afecte) - această alcătuire suferind în 
urma eșecului existenţial al protopărinţilor, fapt ce s-a transmis până în zilele noastre 
- trebuie demonstrat în ce fel s-a denaturat acea stare, încât lângă rațiunea lor (și a 
noastră) să apară aceste afecte ce, iniţial, nu făcuseră parte din constituția umană. 
(Apare aici o teză potrivit căreia oamenilor li s-a adăugat ceva după cădere, deci, o 
creaţie după prima creaţie, fapt contestat de Biserică; prin urmare, putem vorbi de 
afecte ireproșabile în starea prelapsariană, afecte ce s-au pervertit doar - cum bine 
zicea părintele Stăniloae - după cădere, în starea postlapsariană. De aici și teza minții 
(locul gândurilor) despărțite, după cădere, de inimă (locul afectelor), prin unirea 
noastră cu lisus acestea fiind unite din nou, așa cum ele erau unite înainte de cădere.) 
Dacă mai ţinem cont și de restauraea omului de către lisus Hristos, lucrurile se 
schimbă; dar și aici trebuie precizat în ce fel s-au schimbat. 

742 Ibidem, p.109. 

743 Sfântul Isaia Pustnicul, Filocalia, vol. I, op. cit., p.394. Chiar dacă Sfântul Isaia 
Pustnicul se referă la conștiința curată, eliberată de patimi, sinonimia vedere- 
conștiință este firească, o vedere a lucrurilor în adevărata lor lumină (rațiune, sens) 
este dovada unei minţi luminate de har, și, deci, a unei conștiințe înțelepte și, implicit, 
a unei vederi pe măsură. 

1 „Potrivit Sfinţilor Părinţi, akidia este rezultatul întreruperii contactului sufletului 
cu Dumnezeu. În afară de aceasta, constituie şi o lucrare demonică, care, spre 
deosebire de diferitele patimi pe care demonii le stârnesc separat, una câte una, 
stăpâneşte întreg sufletul pe care îl paralizează cu adevărat (...)” (Teoclit Dionisiatul, 
Tâlcuiri la Filocalie, vol. Il, op. cit., p.132). Despre akidie, vezi Bunge Gabriel, Akedia. 
Plictiseala şi terapia ei după avva Evagrie Ponticul sau sufletul în lupta cu demonul 
amiezii, Editura Deisis, Sibiu, 2007. Cf. Sfântul Ioan Scărarul, Scara Raiului, op. cit., 
p.272: „O, fratele meu, de multă teamă ai trebuinţă în practicarea isihiei, căci nimic 
nu poate alunga într-aşa măsură trândăvia (akidia) ca şi aceasta”. 

75 Cf. Sfinţii Varsanufie şi loan, apud Jean-Claude Larchet, Terapeutica bolilor 
spirituale, op. cit., p.554: „Incălzeşte-ţi inima în frica lui Dumnezeu (de Dumnezeu), 
trezind-o din somnul spiritual al celor două cumplite patimi: uitarea şi negrija”. 

746 747 


curaj a sufletului şi moleşelii şi învârtoşării inimii '*, adică, în 
limbajul asceţilor, nesimţirea sufletească. Tot ea curăţă sufletul şi de 
nălucirile necurate 1%. 

Păzind toate simţurile corpului nostru, frica de Dumnezeu 
constituie şi o paznică bună a inimii, conferind acesteia liniştea şi 
curăţenia cuvenită, necesară rugăciunii curate trebuincioasă înaintării 
spre starea de plinătate şi implicita vedere a lui Dumnezeu. Origen 
spune în acest sens că: „nimic nu păzeşte inima mai bine decât teama 
de Dumnezeu” 7*. Tot despre ea, Sfântul Varsanufie adaugă că cei care 
o au pot să-şi cârmuiască mintea, ţinând-o în frica de Dumnezeu „ca să 
nu pornească în toate laturile şi să se scufunde în cea mai adâncă 
împrăştiere şi în tot felul de închipuiri” 75. 

Dar frica de Dumnezeu este şi născătoare a virtuţilor, mamă a 
tuturor virtuţilor ™! (Sfântul Isaia), sau cum ar spune Sfântul loan 
Hrisostom: „nu numai că alungă din inimă patimile, ea şi aduce în ea 
mulţimea virtuţilor” 7%. Tot el afirmă că: „nimic nu face să crească şi să 
înflorească virtutea ca simţirea necontenită a fricii de Dumnezeu” 75, 
Despre ea, Sfântul Isaac Sirul spune că este „începutul virtuţilor” 754. 
Dar virtuţiile sunt strâns legate de păzirea şi lucrarea poruncilor, 
acestea din urmă fiind un îndreptar duhovnicesc prin care ne apropiem 
de Dumnezeu, ne integrăm într-un mod de viaţă asemănător cu cel al 


lui Dumnezeu, un mod de viaţă virtuos, de conlucrare a omului cu 


746 Ibidem: „Suntem lipsiţi de curaj şi ne moleşim. De unde vine aceasta? De acolo că 
trupurile noastre n-au fost străpunse de frica Lui”. 

747 Ibidem. 

78 Ibidem. 

749 Ibidem, p.554. 

75 Ibidem. Astfel că, frica de Dumnezeu este și un element necesar păstrării neclintite 
în starea de trezvie: „Frica de Dumnezeu să tragă în cumpăna inimii mai greu decât 
toate celelalte simţiri: atunci va fi ușor să păstrezi luarea-aminte la sine, atât în 
liniștea chiliei, cât și în mijlocul zarvei care te împresoară din toate părţile”. (Sfântul 
Ignatie Briancianinov, Cuvinte către cei care vor să se mântuiască. Experiente 
ascetice, vol.II, Editura Sophia & Editura Cartea Ortodoxă, București, 2004, p.5.) 

751 Arhim. Spiridonos Logothetis, Deprimarea şi tămăduirea ei în învăţătura Bisericii, 
op cit., p. 90. 

752 Jean-Claude Larchet, Terapeutica bolilor spirituale, op. cit., p. 554. 

753 Ibidem, p. 555. 

754 Sfântul Ignatie Briancianinov, Aripi duhovnicești pentru cei osteniți şi împovărați. 
Experiente ascetice, vol.III, op. cit., p.74. 

Divinitatea. „A zis Avva Iacov: Precum făclia luminează în loc întunecat 
755, tot astfel şi frica de Dumnezeu, atunci când vine în inima omului, îl 
învaţă toate virtuțile şi poruncile lui Dumnezeu” “5. Şi Sfântul Ignatie 
Briancianinov afirmă că împlinirea poruncilor evanghelice este 
insuflată de frica de Dumnezeu '”. 

Despre legătura dintre virtuţi şi porunci, precum şi de 
determinarea acestora de către frică, grăieşte limpede Sfântul Petru 
Damaschin: „Căci din frică ne-am hotărât să păzim poruncile şi pentru 
aceasta am voit să lucrăm virtuțile trupeşti, adică liniştea, postul, 
privegherea cu măsură, psalmodia, rugăciunea, citirea şi întrebarea 
celor ce au experienţă despre tot gândul, cuvântul şi lucrul, ca prin 
asemenea fapte să ni se curăţească trupul de patimile atotruşinoase 78, 
adică de lăcomia pântecelui, de curvie şi de avuţie de prisos, 
îndestulându-ne cu cele de faţă, cum zice Apostolul. De aci ia omul 
tărie ca să rămână lângă Dumnezeu, prin lipsa de grijă şi învaţă din 
Scripturi şi de la oamenii cercaţi despre dumnezeieştile dogme şi 
porunci. Şi prin aceasta începe să dispreţuiască pe cele opt căpetenii 
ale răutăţii, şi cunoscând amenințările, se teme de Dumnezeu, nu 
simplu, ci ca de Dumnezeu, după Sfântul Nil. lar din această temere 
începe a păzi poruncile întru cunoştinţă” 75%. 

Prin urmare, teama de Dumnezeu este, atât un element esențial 
vieții virtuoase, cât şi temelia pe care aceasta se sprijină, căci toate 


cele proprii urcuşului duhovnicesc trebuie să pornească de la frică: „Să 


755 Cf. Sfântul loan Scărarul, Scara Raiului, op. cit., p.261: „Precum dacă o rază a 
soarelui intrând în casă printr-o gaură pe toate le luminează şi ne face să vedem chiar 
şi praful cel mai fin cum pluteşte în aer, tot astfel intrând teama de Domnul în inima 
noastră o luminează în aşa fel, încât îi descoperă toate păcatele”. Inainte şi 
concomitent cu lucrarea virtuţilor, nevoitorii trebuie să fie conştienţi de păcatele lor, 
ca astfel să se smerească permanent. 

5 FEverghetinos, op. cit., p.203. Cf. Sfântul loan Scărarul, Scara Raiului, op. cit., 
p.263: „teama naşte păzirea poruncilor”. 

757 Sfântul Ignatie Briancianinov, Aripi duhovnicești pentru cei osteniți si împovărați. 
Experiente ascetice, vol.IIl, op. cit., p.70, p.79. 

758 Este clarificată ideea de curãtțitor a fricii de Dumnezeu şi anume că, nu ea în sine 
curăță sufletul, inima, mintea şi trupul de patimi, ci ea doar trezeşte şi alimentează 
râvna pentru săvârşirea virtuţilor, adică pentru menţinerea relaţiei benefice între om 
şi Dumnezeu. De fapt, ea fiind o formă a harului, se înţelege că prin ea chiar 
Dumnezeu lucrează şi îl ajută pe om în păzirea poruncilor şi lucrarea virtuţilor, 
nevoinţe posibile la rândul lor tot cu ajutorul lui Dumnezeu, Dumnezeu Care, Se va 
manifesta sub diverse forme harice. 

759 Filocalia, vol. V, op. cit., p.194. 

filosofăm, zice Grigorie Teologul, începând de la ceea ce e mai bine, pe 
care a legiuit-o Solomon. Începutul înţelepciunii (...). Frica. Nu trebuie 
să începem de la contemplaţii duhovniceşti şi să sfârşim în frică 
(fiindcă vederea nesupusă va îmbrânci în prăpăstii), ci îndrumați, 
curăţiţi, şi, ca să zic, subţiaţi de frica de Dumnezeu să ne îndreptăm 
spre cele înalte '%. Deoarece unde este frică, acolo e şi păzirea 
poruncilor, acolo e şi curățirea trupului de norul care înconjură sufletul 
şi nu-l lasă să vadă limpede razele harului” 'S!. „Mai înainte de lucrarea 
virtuţilor stă frica de Dumnezeu, şi toate virtuțile din ea se nasc, aşa că 
fără ea nu-i este cu putinţă omului să le dobândească pe acestea”, 
spune limpede Sfântul Isaac Sirul 7%. 


După cum am văzut de la începutul acestui subcapitol precum şi 


din subsubcapitolul despre frica de Dumnezeu '%, temerea aceasta 


nedesăvârşită este un fortifiant al credinței, credinţă trebuincioasă 
dinamicii spirituale a omului. Dar, de la credinţă, pe calea nădejdii se 
ajunge la dragoste, astfel că, frica de Dumnezeu este implicit şi izvor al 
nădejdii şi al dragostei: Aceasta '** face să se nască în noi pe rând: 


înfrânarea, răbdarea, nădejdea în Dumnezeu şi nepătimirea, din care 


765 


răsare dragostea” lar Sfântul Clement afirmă că: „Frica lui 


Dumnezeu '5, este începutul dragostei. Căci, de vreme ce întâi se face 


credinţă, mai pe urmă se face dragoste” 7%. 


760 Sfântul Petru Damaschin vede şi el în frică, elementul necesar în lucrarea virtuţilor 
de la care trebuie să se pornească, această temere fiind baza tuturor virtuţilor. Astfel 
că, el identifică prima fericire a Domnului cu îndemnul de a ne teme de El, dea 
dobândi această temere: „Căci precum, când e vorba de cele şapte daruri ale Duhului, 
dacă nu începe cineva de la frică, nu poate urca la celelalte, aşa şi în fericirile 
Domnului (...). Domnul de asemenea a început să înveţe de la frică, pentru că zice: 
<<Fericiţi cei săraci cu duhul>>, adică fericit este cineva când e cuprins de frica lui 
Dumnezeu (frica de Dumnezeu), având o zdrobire negrăită a sufletului. Domnul a pus 
această poruncă drept temelie, dându-ne să cunoaştem că fără ea chiar de va petrece 
cineva în cer, nu va folosi nimic, având mândria prin care diavolul şi Adam şi alţi 
mulţi au căzut (...). Cel ce nu o are pe aceasta, nu poate avea nici alt bine”. (Filocalia, 
vol.V, op. cit., p.52, p.197.) 

761 Teoclit Dionisiatul, Tâlcuiri la Filocalie, vol. II, op. cit., p. 49. 

7% Jean-Claude Larchet, Terapeutica bolilor spirituale, op. cit., p.555. 

7% Pentru o îmbogăţire a informaţiilor cu privire la roadele fricii de Dumnezeu, 
cititorul poate vedea şi acest subsubcapitol. 

76t Frica de Dumnezeu. 

765 Sfântul Maxim Mărturisitorul, Filocalia, vol. Il, op. cit., p.74. 

766 Frica de Dumnezeu. 

767 Arhim. Spiridonos Logothetis, Deprimarea şi tămăduirea ei în învăţătura Bisericii, 
op. cit., p.90. Cf. Sfântul Ioan Scărarul, Scara Raiului, op. cit., p.222: „Cel care se 
cunoaşte pe sine, ştie cât trebuie să se teamă de Domnul, iar cel ce călătoreşte cu 

După cum am afirmat în cele anterioare, această temere este un 
izvor şi un tonifiant al urcuşului duhovnicesc, al pocăinţei, dar poate fi 
şi un rezultat al acesteia, atâta timp cât şi pocăinţa şi temerea se 
prezintă pe parcursul vieţii sub diverse forme şi intensităţi 7%. 

Temerea de Dumnezeu este şi izvor al smereniei: „Odată cu frica, 
pe măsura ei, creşte smerenia” 15. (Sfântul Simeon Noul Teolog) 

Dar această frică, pe lângă îndemnul spre împlinirea poruncilor şi 
realizarea unei vieţi virtuoase, scoate la iveală, cu cât omul se 
îndreaptă mai mult spre împlinirea binelui, cele mai mici greşeli ale lui: 
„Şi cu cât se nevoieşte cineva spre bine, cu atât creşte în el frica, până 
ce şi cele mai mici greşeli ale lui, pe care nu le-a luat în seamă 
niciodată, aflându-se în întunericul neştiinţei, i le arată lui” 7%. 

Printre multe altele, frica de Dumnezeu ușurează săvârșirea 


rugăciunii, intensificând-o atât pe cea de cerere ”!, pe cea de laudă 7%, 


acest gând ajunge la poarta iubirii”. 

7% Lămuritoare în acest sens sunt două citate din doi Sfinţi Părinţi care, deşi par 
antinomice, evidenţiază exact acest caracter dinamic al vieţii spirituale şi, implicit, al 
fricii de Dumnezeu: Sfântul Isaac Sirul, apud Sfântul Ignatie Briancianinov, Aripi 
duhovnicești pentru cei osteniţi și împovăraţi. Experiente ascetice, vol.IIl, op. cit., 
p.86: „Prin pocăință e adus creştinul mai întâi în frica de Dumnezeu, apoi în 
dragostea de Dumnezeu”. Şi Sfântul Dorotei, apud Sfântul Petru Damaschin, 
Filocalia, vol. V, op. cit., p.199: „... de frica amenințărilor, să venim noi, cei păcătoşi, 
la pocăință, căutând cum să aflăm dezlegare de păcatele noastre”. Conclusivă în acest 
sens este afirmaţia Părintelui Dumitru Stăniloae: „Frica de Dumnezeu, susţinută de 
conştiinţa unei vieţi păcătoase duce pe de o parte la pocăinţa pentru păcatele trecute, 
pe de alta, la evitarea, prin înfrânare, a păcatelor viitoare”. (Preot Profesor Dr. Acad. 
Dumitru Stăniloae, Ascetica şi mistica ortodoxă, vol.I, op. cit., p.129.) 

7% Sfântul Ignatie Briancianinov, Aripi duhovnicești pentru cei osteniți și împovărați. 
Experiente ascetice, vol.III, op. cit., p.83. Cf. Avva Cronie, Patericul, op. cit., p.122: 
„Un frate a întrebat pe avva Cronie: cum vine omul la smerita cugetare? Zis-a lui 
Bătrânul: prin frica lui Dumnezeu (frica de Dumnezeu)”. Relaţia smerenie-frică ori 
frică-smerenie este o reflectare a relaţiei frică-pocăinţă ori pocăinţă-frică, căci şi prin 
smerenie se poate ajunge la frică, vezi Patericul, op. cit., p.70, Avva Evprepie. 

770 Sfântul Petru Damaschin, Filocalia, vol. V, op. cit., p.199. 

771 Cf. Sfântul Varsanufie, apud Jean-Claude Larchet, Terapeutica bolilor spirituale, 
op. cit., p.556: „E o mare bucurie să ceară cineva un lucru cu frica lui Dumnezeu 
(frica de Dumnezeu). Acesta va îndrăzni să creadă că cererea lui se va împlini”. i 
772 Ps. 21, 25: „Cei ce vă temeti de Domnul lăudaţi-lL. pe El (...)”. Ps. 55, 4: „În 
Dumnezeu voi lăuda toate cuvintele mele toată ziua; în Dumnezeu am nădăjduit, nu 
mă voi teme: ce-mi va face mie omul?” Ps. 98, 3: „Să se laude numele Tău cel mare, 
că înfricoşător şi sfânt este (...)”. Ps. 110, 10: „Inceputul înţelepciunii este frica de 
Domnul; înţelegere bună este tuturor celor ce o fac pe ea. Lauda Lui rămâne în veacul 
veacului”. 

Ps. 117, 4: „Să zică, dar, toţi cei ce se tem de Domnul, că este bun, că în veac este 
mila Lui”. Ps. 134, 20: „... cei ce va temeţi de Domnul, binecuvântaţi pe Domnul”. 
Apocalipsa 14, 7: „... Temeţi-vă de Dumnezeu şi daţi Lui slavă, (...)”. Apocalipsa 15, 4: 
„Cine nu se va teme de Tine, Doamne, şi nu va slăvi numele Tău? (...)”. Apocalipsa 19, 
5: „... lăudaţi pe Dumnezeul nostru toate slugile Lui, cei ce vă temeţi de El, mici şi 

cât şi pe cea „neîncetată către Dumnezeu întru durerea inimii” 779 


(Sfântul Grigorie Palama). Dar şi Sfântul Teofan Zăvorâtul consideră 
frica de Dumnezeu ca un element indinspensabil rugăciunii minţii, ce 
poate fi şi neîncetată: „Frica de Dumnezeu, ca sentiment, atrage 
atenţia şi conştiinţa înspre inimă, iar, ca frică, obligă atenţia şi 
conştiinţa să stea în inimă înaintea lui Dumnezeu. Şi iată şederea în 
minte înaintea lui Dumnezeu şi rugăciunea! Atât timp cât în inimă 
există frica de Dumnezeu, şederea în minte înaintea lui Dumnezeu nu 
pleacă din inimă. Astfel, iată singurul mijloc atotlucrător pentru 
rugăciunea minţii” 74. Tot Sfântul Grigorie Palama consideră această 
temere ca pricinuitoare şi mijlocitoare a vederii lui Dumnezeu "5. Dar 
în această nevoinţă a minţii, a inimii, a sufletului, a trupului, cu alte 
cuvinte în această dinamică a desăvârşirii, cârmuită de Dumnezeu şi 
prin intermediul fricii, omul va ajunge şi la o cunoaştere adevărată a 
lucrurilor, revelându-i-se puţin câte puţin sensurile lor, fiind vorba 
despre aşa-numita înţelegere sau cunoaştere duhovnicească, ce fără 
frica de Dumnezeu nu poate apărea. 

La Sfântul Isaac Sirul găsim o descriere a felului în care frica duce 
la cunoaşterea duhovnicească: „Din credinţă se naşte frica de 
Dumnezeu. Şi când va urma ei prin fapte şi se va urca puţin prin 
lucrare, se iveşte cunoştinţa duhovnicească (...). Credinţa produce în 
noi frica, şi frica ne sileşte să ne pocăim şi să lucrăm cele bune. Şi prin 
aceasta se dă omului cunoştinţa duhovnicească, care este simţirea 
tainelor şi naşte credinţa din vederea (contemplaţia) adevărată. Nu din 
credinţa singură şi simplă se naşte cunoştinţa duhovnicească, ci 
credinţa naşte frica, şi din frica de Dumnezeu, când ne învrednicim să 
lucrăm prin ea, adică din lucrarea fricii de Dumnezeu în noi, se naşte 
cunoştinţa duhovnicească. Căci a spus Sfântul loan Gură de Aur că 


atunci când dobândeşte cineva o voinţă ce ascultă de frica lui 


mari”. 

773 Jean-Claude Larchet, Terapeutica bolilor spirituale, op. cit., p.556. 

774 Sfântul Teofan Zăvorâtul, Sfaturi înțelepte, op. cit., p.339. Cf. Evagrie Monahul, 
Filocalia, vol. I, op. cit., p.78: „Nu te ruga împlinind numai formele din afară, ci 
îndeamnă-ţi mintea spre simţirea rugăciunii duhovniceşti cu multă frică”. 

775 Jean-Claude Larchet, Terapeutica bolilor spirituale, op. cit., p.549. 

776 si de dreapta cugetare, primeşte curând descoperirea 


Dumnezeu 
celor ascunse. lar prin descoperirea celor ascunse înţelege cunoştinta 
duhovnicească” "7. Şi tot Sfântul Isaac Sirul adaugă că: „Nu frica de 
Dumnezeu naşte această cunoştinţă duhovnicească (...), ci cunoştinţa 
aceasta se dă ca un dar lucrării din frica lui Dumnezeu 7%” 7, 
Înţelegând prin aceasta ceea ce am şi afirmat în alte rânduri, că nu 
omul prin sine ajunge la vreo treaptă duhovnicească, ci numai cu 
ajutorul şi prin conlucrarea cu Dumnezeu (conlucrare în care frica are 
un rol esenţial) poate omul să primească, deci, să se bucure de un bun 
duhovnicesc propriu unei trepte duhovniceşti sau alteia. Lucrând în 
împlinirea voii lui Dumnezeu, omul primeşte diferite forme ale harului 
(dacă vrea să le primească), iar acesta lucrează în continuare (până 
unde este lăsat) la desăvârşirea nevoitorului, bineînţeles cu împreună 
lucrarea lui. 

Dar împlinirea voii lui Dumnezeu este un alt rod al fricii de 
Dumnezeu. 78 

Această temere de Dumnezeu apare şi ca un instrument cu care se 
măsoară calitatea vieţii trăită, fie în comuniune cu Dumnezeu, fie în 
părtăşie mai mică ori mai mare cu lumescul. Astfel că, un om cu 
discernământ va putea să vadă cât se dăruieşte lui Dumnezeu şi cât 
lumii, prin primirea şi constatarea „cantitatii” fricii de Dumnezeu pe 
care o are: „După măsura fricii de Dumnezeu pe care o avem în noi, aşa 


781 


este şi grija cu care ne trăim viaţa” '“, căci această temere, prin 


scăderea ori creşterea ei, înştiinţează pe om cu privire la starea lui 
duhovnicească, atât faţă de Dumnezeu, cât şi faţă de lume. 
Într-un cuvânt pe care îl găsim în Filocalie, Sfântul Marcu Ascetul 


spune aşa: „Cel ce sfătuieşte sau mustră întru frica lui Dumnezeu pe 


776 Frica de Dumnezeu. 

777 Jean-Claude Larchet, Terapeutica bolilor spirituale, op. cit., p.556-557. 

778 Frica de Dumnezeu. 

79 Ibidem, p.557. 

780 Cf. Sfântul Teofan Zăvorâtul, Sfaturi înțelepte, op. cit., p.462: „...frica plină de 
evlavie fată de Dumnezeu din care provin (...) lăsarea sinelui în voia lui Dumnezeu 
(...)”. Iar la pagina 463: „Sub frica de Dumnezeu se formează hotărârea de a nu fi 
niciodată indulgent cu tine, ci dimpotrivă, de a te chinui împotriva dorințelor tale 
(...)”. Cf. Sfântul Simeon Noul Teolog, Filocalia, vol. VI, op. cit., p.86. 

781 Părintele Efrem Athonitul, Despre credință si mântuire, op. cit., p.63. 

acela care păcătuieşte, îşi câştigă sieşi virtutea opusă greşelii. Iar cel 


ce ţine minte răul şi osândeşte cu răutate cade în aceeaşi patimă, după 


legea duhovnicească” 7%? 


. Dacă aici ar fi vorba de frica lui Dumnezeu 
proprie celor desăvârşiti, s-ar înţelege de la sine că cel ce sfătuieşte nu 
poate greşi în aşa măsură ca cel „ce osândeşte cu răutate”, el ajungând 
la o înţelegere foarte subtilă a lucrurilor. Dar dacă este vorba de frica 
de Dumnezeu lucrurile iau o altă turnură, aceasta temere fiind o 
garanţie duhovnicească de netăgăduit 7%, că cel ce o are şi o întreţine e 
un om întru care Dumnezeu Se poate sălăşlui şi prin care poate lucra, 
dând totodată cuvânt de folos celor ce-L. caută şi Îl doresc. 

Dar toate aceste roade ale fricii de Dumnezeu (prin care le putem 
intui pe cele ale fricii lui Dumnezeu), frică ce este nimic altceva decât o 
formă a harului, un mod prin care Dumnezeu Se manifestă în noi, nu 
poate să nu provoace o stare de bucurie duhovnicească, pe care 
nevoitorul o simte şi care totodată îl întăreşte în lupta sa cu patimile 
spre dobândirea asemănării dumnezeieşti. Grăitoare în acest sens sunt 
cuvintele Scripturilor: „Fericit este sufletul celui care se teme de 
Domnul” (În. Sir. 34, 15) sau: „Fericit bărbatul care se teme de 
Domnul; întru poruncile Lui va voi foarte (Ps. 111, 1)” %. 

Dar şi Sfinţii Părinţi sunt de părere că această temere de 
Dumnezeu este cauza unei bucurii duhovniceşti aparte, grăitoare în 
această accepţiune fiind cuvintele Sfântului Ioan Hrisostom: „Cu 


adevărat fericit este numai omul care se teme de Domnul 1%, cel care 


782 Filocalia, vol. I, op. cit., p.267. 

783 De aceea, duhovnicii sunt cei mai vizaţi în a o dobândi. 

75 Sfântul Petru Damaschin dă acest verset de psalm ca exemplu pentru frica lui 
Dumnezeu - cf. Filocalia, vol. V, op. cit., p.200: „Căci despre frica desăvârşită, zice 
David: <<Fericit bărbatul care se teme de Domnul, şi în poruncile Lui voieşte 
foarte> >, adică iubeşte foarte virtutea. Acesta se află în treapta fiului, fiindcă nu face 
aceasta de frica muncilor, ci din dragostea care scoate afară frica, şi de aceea voieşte 
foarte (...)”. Pentru această clarificare a lucrurilor trebuie văzute şi traducerile în 
greacă şi ebraică a Vechiului Testament, căci una este „voieşte foarte” şi alta „va voi 
foarte”, a doua variantă putând duce cu gândul că nevoitorul nu voieşte ori nu este în 
stare să voiască „acum”, dar „va voi”, cândva în viitor, deci, după ce va trece o 
perioadă de asceză şi de luptă duhovnicească. Dar chiar şi în cazul lui „voieşte foarte” 
tot nu se poate trage concluzia finală ca omul respectiv se află la starea nepătimirii, a 
desăvârşirii, a sfinţeniei. 

785 Lucru firesc atâta timp cât tot după cuvântul Sfântului loan Hrisostom, această 
frică este: „cel mai mare tezaur dintre toate bogăţiile lumii” (Arhim. Spiridonos 
Logothetis, Deprimarea si tămăduirea ei în învățătura Bisericii, op. cit., p.89), iar 
după cuvântul Sfântului Isaia, temerea aceasta fiind „mama tuturor virtuţilor”. 

se teme de Dumnezeu (...) cunoaşte fericirea adevărată şi trainică; 
adevărata fericire stă în frica de Dumnezeu” 7%. 

Sfântul Diadoh al Foticeii afirmă că această frică e necesară nu 
doar pentru primirea, ci și pentru păstrarea stării de bucurie dulce și 
liniște fericită - gustări ale nepătimirii, stare în care cel ce se află simte 
fiinţial că nu poate exista ceva mai bun și mai necesar decât supunerea 
din iubire față de Dumnezeu '“. lar Sfântul Casian Romanul, 
comentând despre virtutea fecioriei, spunea că: „sfințenia și curăția 
sufletului se câștigă prin frica de Dumnezeu” 78. 

lar cu această enumerare a câtorva roade ale fricii de Dumnezeu 
sperăm să sensibilizăm atenţia tuturor, precum şi râvna lor în a-l. 
cunoaşte şi a-l. căuta în continuare pe Dumnezeu, cerând după 
îndrăznirea fiecăruia acest preţios dar divin prin care Însuşi Dumnezeu 
Se dăruieşte celui ce din propria libertate doreşte a-L primi cu orice 


preţ şi sub orice formă, fie şi sub cea a fricii Sale. 


(Ibidem, p.90) 

7% Jean-Claude Larchet, Terapeutica bolilor spirituale, op. cit., p.557. 
787 Filocalia, vol.I, op. cit., p.348. 

78 Ibidem, p.102. 

CONCLUZII 


Concluziile unui asemenea demers sunt variate, iar beneficiile 
conştientizării lor deopotrivă de felurite şi salutare. Ce este frica? 
Întrebare la care anticii au răspuns prin credinţa că aceasta este o 
zeitate 7%. Frica este o stare comună nouă ce survine în anumite 
momente ale vieţii noastre, atunci când viaţa ne este în pericol sau pur 
şi simplu ca rezultat al unor tranformări lăuntrice, cu anumite cauze, 
ce dau o senzaţie de insatisfacţie, de forţare a sistemului nostru de 
securitate, securitate ce este firească naturii umane prin excelenţă. Ea 
este o emoție, şi ca orice emoție are anumite manifestări fiziologico- 
psihice specifice, dar care diferă şi în funcţie de caracterul fiecărei 
persoane în parte. Dacă pentru o persoană ea îi poate crea avantaje, 
pentru o altă persoană, ea poate constitui un coşmar pe care nu l-ar 
dori nici celor mai aprigi duşmani. Astfel că, înţeleasă la timpul potrivit 
şi folosindu-se de metodele adecvate fiecărei situaţii, fiecare persoană 
ar putea  „profita” de pe seama ei,  dezvoltându-şi astfel 
responsabilitatea şi lărgindu-şi totodată orizonturile personalităţii, 
creându-şi avantaje ce-l vor ajuta în propăşirea existenţială, contrar 
acestora urmând o descurajare şi un regres în diverse planuri ale vieţii. 
Fiind parte constitutivă a naturii noastre, frica poate deveni un element 
de cârmuire a omului, folosit de asemenea în scopuri fie nobile, fie 
ignobile. 

Mărturie a scopurilor nobile este însăşi pedagogia divină, în care 
frica (teama) este folosită ca un „toiag părintesc”, ce va fi lăsat 
deoparte atunci când nu va mai fi de trebuinţă sau când a primit deja o 
nouă formă, un nou rol, mai subtil şi mai intim, într-o pedagogie 
transfigurată, ajunsă la o stare de relaţie personală la nivel înalt, întru 
care frica poate apărea ca o „ruşine” de a greşi, de a nu iubi, dea 


refuza, de a crede şi de a face ceva într-un mod greşit. Căci „după ce L- 


759 Jean Delumeau, Frica în Occident. Secolele XIV-XVIII. O cetate asediată, vol.I, op. 
cit., p.22. 

ai cunoscut pe Hristos îţi vine greu să păcătuieşti, ţi-e teribil de ruşine” 
790, 

Dar frica poate fi utilizată şi în scopuri ignobile, putând fi 
răspândită prin diverse moduri, ajutându-se şi bazându-se pe 
manifestările ei, în rezultatele aşteptate. Fiind o emoție (afect), ea 
poate fi astfel întrebuințată fie în acţiuni cu efecte negative asupra 
celor ce o nutresc, fie în unele acţiuni cu rezultate binefăcătoare celor 
încercaţi de către acest afect timeric, hamurile fricii fiind, atât de 
partea noastră, cât şi a celor ce vor să ne modifice direcţia de mers. 

Dacă vom avea o privire creştină asupra acestui fapt, vom şti că 
Dumnezeu nu dă omului mai mult decât poate duce, şi astfel puterea de 
control asupra fricii va fi în mâna celui ce o trăieşte, atât cât îi este 
necesară. Căci „spaimele şi neliniştile vin din necredinţă” ”*!, dar cel ce 
crede în Dumnezeu şi în implicita purtare de grijă a Sa, nu se va teme 
de necazurile ce se abat asupra lui. Aceasta, pentru că, cu cât omul se 
apropie mai mult de Dumnezeu, cu cât se împărtăşeşte mai mult cu El, 
iar Acesta lucrează în el, cu atât el este mai liber, depăşind limitele aşa- 
zise naturale ale creatului în complexitatea lui. Judecând după 
afirmaţia lui lisus Hristos: „adevărul vă va face liberi” (loan 8, 32), El 
fiind Adevărul (loan 14, 6), înţelegem că cel ce se nevoieşte şi acceptă 
să faca voia lui Dumnezeu, va fi liber şi îşi va putea depăşi condiţia 
limitată a naturii sale, dar doar prin conlucrarea cu harul divin, 
conlucrare posibilă prin libera voinţă a omului. Amintindu-ne totodată 
de afirmaţia lui Kierkegaard: „contrariul păcatului este libertatea” 7%, 
înţelegem că prin voia sa, omul acceptă adevărul stărilor de fapt, şi 
săvârşeşte toate după cele încredințate lui de către Dumnezeu, 
călcându-şi dorinţele nefireşti şi amplificându-le pe cele fireşti, 
menţinându-se astfel într-o stare virtuoasă, depăşindu-şi şi temerile ce-l 
trag spre cele pământeşti (dar pervertite), spre cele ce-l robesc şi nu-i 
îngăduie să se dezvolte în mod normal, în modul pe care fiecare dintre 
noi ar trebui să ni-l însuşim, modul divino-uman. 


'% Nicolae Steinhardt, Jurnalul fericirii, Editura Mănăstirii Rohia, Rohia, 2005, p.27. 
791 Sfântul Ioan de Kronstadt, Viaţa mea în Hristos, Editura Sophia, Bucureşti, 2005, 
p.18. 

792 Nicolae Steinhardt, Jurnalul fericirii, op. cit., p.199. 

Noi ştim că prin asumarea în Ipostasul Său divino-uman, a naturii 
omeneşti, Hristos a dat posibilitatea fiecăruia dintre noi să depăşească 
condiţia decăzută în care eram şi la care, fără El, tindem să ajungem. 
Transgresând frica în Ipostasul Său, Hristos Domnul a transgresat-o 
obiectiv pentru toţi oamenii, până la ultimul care se va naşte, iar noi, 
urmând şi însuşind viaţa Sa, modul Său de a fi, vom putea la rândul 
nostru să depăşim orice temere ce ne atrage spre cele pieritoare, spre 
cele limitate, orice temere ce ne desparte de Dumnezeu. „Căci 
Dumnezeu nu ne-a dat duhul temerii, ci al puterii şi al dragostei şi al 
înţelepciunii” 7%, chiar El zicându-ne să nu ne temem 7%, rezultând 
astfel, că frica nu poate fi proprie unui spirit liber 7%. Iar Dumnezeu ne 
cheamă la libertate, la adevărata libertate 7% ce nu poate fi înţeleasă şi 
însuşită decât printr-o participare la viaţa Lui, la voia Lui pentru noi şi 
pentru creaţie, El fiind Însăşi Libertatea, Principiul eliberator al celor 
robiţi. Căci suntem robiţi de orice lucru ori fiinţă pe care le acceptăm 
să ne determine în sens negativ, cu toate că la un moment dat ajungem 
la conştiinţa că acest lucru ne vatămă, ne îngrădeşte. Şi ne îngrădeşte 
şi prin sentimentul de incertitudine pe care îl emană, de vreme ce nu 
ştim cum se vor desfăşura următoarele clipe ale oricărui moment 
prezent, atâta timp cât nu avem siguranţa viitorului, siguranţă pe care 
doar cei ce-l slujesc „în adevăr” lui Dumnezeu, o au. 

Dar fiind despărţit de Dumnezeu şi căutându-şi resursele vieţii în 
cele trecătoare, omul se înstrăinează nu numai de Dumnezeu, ci şi de el 
însuşi, şi implicit de ceilalţi oameni, deoarece fără de Dumnezeu - 
Principiul unificator - nu putem vorbi de o societate normală, de o 
convieţuire firească a oamenilor în cadrul relaţiilor de întrajutorare 
izvorâte din iubirea ce-i leagă unii pe alţii între ei, dar şi cu Dumnezeu. 
Şi astfel, omul se izolează treptat de el însuşi, de ceilalţi oameni, de 
Dumnezeu, trăind într-o lume fără rost ducând o viaţă lipsită de un plan 
pe care trebuie să îl îndeplinească, fiind motivat în mare parte de 


'% 2 Timotei 1, 7. 

794 Matei 10, 31; Luca 12, 7. 

'% Nicolae Steinhardt, Jurnalul fericirii, op. cit., p.389. 

7% Libertate, adică eliberat de patimi, căci: „Dumnezeu a creat sufletul liber și de sine 
stăpânitor în cele ce le face, bine sau rău”. (Antonie cel Mare, Filocalia, vol.I, op. cit., 
p.7) 

instinctele şi sentimentele sale robite de vraja desacralizatei lumi. 
Trăind astfel într-o singurătate existenţială, o izolare perpetuă, fiind 
prada spaimelor de tot felul, izvorâte din lipsa unui calm lăuntric, omul 
se teme, şi cu cât se teme mai mult constatându-şi neputinţa în a-şi 
depăşi temerile, cu atât se înrobeşte mai mult, alipindu-se de cele 
pământeşti, fiind lipsit de lumina eliberatoare. 

Cei care au trecut prin închisorile comuniste pot da mărturie 
personală asupra acestui fapt, cum că, pe lângă alţi factori proprii 


79 au constituit pilonii pe 


încarcerării comuniste, izolarea şi surpriza 
care s-a clădit aşa-numita „reeducare” a celor închişi, de fapt un întreg 
sistem de dezumanizare şi de reorganizare a elementelor trupeşti şi 
sufleteşti avariate, după un plan prestabilit aservit regimului, sistem a 
cărui cheie de boltă era frica. Şi astfel frica era blestemul lor, de fapt, 
ea fiind blestemul nostru al tuturor, după cum scrie Dostoievski: „Frica 


e blestemul omului” 7% 


„ea putând fi un amplificator, dar şi un element 
de atrofiere a energiilor umane. Folosită în sens contrar celei pentru 
care a fost creată (alipirea de Dumnezeu), frica îşi răneşte stăpânul, 
care se tranformă într-un sclav al ei, adormit cu duhul faţă de cele 
veşnice, dar în expectativă zbuciumată faţă de cele trecătoare, 
„energizat” de frica lumească. Dar de o va folosi în modul ei normal de 
dezvoltare, în concordanţă cu telul pentru care a fost creată, ea va fi un 
element de legătură cu Dumnezeu, un element de pază a libertăţii, 
conducând pe nevoitor la conştientizarea stării sale fireşti la care 
trebuie să ajungă, dar totodată şi la conştientizarea stării actuale în 
care se află, ajutându-l să înţeleagă responsabilitatea şi misiunea sa, 
îngăduindu-i şi o îndrăzneală „cu măsură” în cele sfinte, în cele plăcute 
lui Dumnezeu. De aceea, temerea aceasta poartă numele de frica de 
Dumnezeu, care pe parcurs se rafinează în contact cu iubirea divină, 
iubire de care nu se va mai dezlipi vreodată, temerea rezultată din 
această combinaţie, frica lui Dumnezeu, fiind de fapt un atribut al ei, 
un atribut al iubirii. 


797 Ioan Ianolide, Întoarcere la Hristos - document pentru o lume nouă, Editura 
Christiana, Bucureşti, 2006, p.85, 126. 

78 F.M. Dostoievski, Demonii, apud Nicolae Steinhardt, Jurnalul fericirii, op. cit., 
p.337. Blestem pe care Hristos și l-a asumat, pe lângă atâtea alte blesteme asumate. 

Aşadar, frica nu este fixă, ci schimbătoare, şi nu constituie un scop 
în sine, ci un element propriu stării psiho-somatice în care se află 
persoanele în cauză, după calitatea şi intensitatea fricii putând să avem 
o viziune destul de apropiată de adevăr asupra persoanelor cu pricina. 
Fie că vorbim de frica lumească sau de frica de Dumnezeu, important 
este să nu ne oprim speriaţi de pericolul înfăţişat de aceste temeri, căci 
acesta este un semnal al neputinței noastre, al slăbiciunii noastre, 
purtând cu el şi o cerinţă, un impuls de a depăşi situaţia stânjenitoare 
ce ne vizează personal. Dacă acceptăm situaţia ca atare şi nu „ne 
umflăm în pene”, încercând să o depăşim folosindu-ne de mijloacele de 
care dispunem, vom prospera câştigând o nouă experienţă benefică 
dezvoltării personale. Dacă ne „speriem” şi evităm confruntarea cu ea 
(cu frica), vom suferi o înfrângere ce ne inhibă propăşirea în sfera 
vizată a primi efectele benefice ale depăşirii fricii. 

Fiecare etapă a vieţii noastre este însoţită de temeri, căci ne pune 
faţă în faţă cu ceva nou, cu un nivel la care nu am ajuns încă şi spre 
care trebuie să aspirăm, şi aşa mai departe. De aceea, frica este alături 
de noi în căutările şi aspiraţiile noastre, constituind o avertizare în 
lupta noastră cu necunoscutul, dar şi un adversar pe măsura noastră, 
pe care trebuie să îl înţelegem, să îl stăpânim şi să-l înfrângem. El este 
adversarul pe măsura noastră. Şi este un adversar firesc în 
conformitate cu structura noastră somatospirituală, fiind un afect sădit 
în noi de Ziditorul nostru, afect pe care îl putem folosi după bunul plac, 
fie în urcuşul nostru spre nepătimire şi primirea vieţii veşnice, fie îl 
putem lăsa „să îşi facă de cap”, subjugându-ne şi limitându-ne 
potenţialul personal. Ca şi orice element constitutiv structurii noastre 
psiho-somatico-sufletești, frica este determinată într-o oarecare măsură 
de factorii ereditari şi sociali (mediul), dar cu toate acestea ea poate fi 
stăpânită şi transfigurată într-un element benefic, dacă înţelegem 
modurile de manifestare ale acestui afect şi ţinem cont de metodele şi 
mijloacele pe care le avem la îndemână în a-l depăşi, încrezători fiind în 


Providența divină. 

Oricâte mijloace psihologice ar avea la îndemână omul pentru a 
depăşi frica, acesta nu ar reuşi (numai de la sine putere) să o 
redirecţioneze şi să o integreze într-o viaţă duhovnicească ancorată în 
Dumnezeu, fără harul divin întru care trebuie să se manifeste orice om 
ce conştientizează „chemarea creştinismului”. Chiar de va fi un „bun 
cunoscător al sufletelor”, omul nu va putea să îşi stăpânească şi să îşi 
transgreseze temerile într-un mod mântuitor (şi nu doar pur lumesc), 
fără recunoaşterea şi credinţa într-un Dumnezeu Personal şi în darurile 
şi mijloacele pe care Acesta i le pune la îndemână cu scopul propăşirii 
sale în viața cea nouă. Atâta timp cât va fi conştientizat acest raport 
om-Dumnezeu, cât şi rostul lui benefic întregii umanitaţi şi creaţii, 
omul se va putea bucura de manifestările Divinului în viaţa lui, una din 
formele acestei manifestări putând fi şi frica de Dumnezeu, frică pe 
care Dumnezeu o foloseşte ca element de legătură, de comunicare cu 
omul, iar acesta, la rândul lui, ca mijloc de comunicare şi de întreţinere 
a relaţiei cu Dumnezeu, această frică fiind considerată un dar divin. lar 
acest dar trebuie păstrat cu grijă şi cerut de la Dumnezeu, el 
constituind un fortifiant al vieţii spirituale a omului, fără de care nu 
este posibilă o ascensiune morală şi implicita întărire a vieţii 
duhovniceşti. 


Să ne rugăm, aşadar, ca să o primim. 

